
ΝΟΜΟΣ ΥΠ’ΑΡΙΘ. 2696 
Κύρωση του Κώδικα Οδικής Κυκλοφορίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται ο Νέος Κώδικας Οδικής Κυκλοφορίας, 
όπως αναθεωρήθηκε από την Επιτροπή Αναθεωρήσεως 
του Κώδικα Οδικής Κυκλοφορίας, που συστάθηκε με 
την 75351/804/14.8.1996 απόφαση του Υπουργού Με¬ 
ταφορών και Επικοινωνιών (ΦΕΚ 715 Β'), όπως τρο¬ 
ποποιήθηκε με τις 83719/1035/4.11.96 (ΦΕΚ 1025 Β') 
και 88221/1216/20.12.96 (ΦΕΚ 1190 Β') όμοιες αποφά¬ 
σεις, σύμφωνα με το άρθρο 8 παρ. 9 του ν. 2366/1995 
(ΦΕΚ 256 Α) και ο οποίος έχει ως ακολούθως: 

ΚΩΔΙΚΑΣ ΟΔΙΚΗΣ ΚΥΚΛΟΦΟΡΙΑΣ 
ΜΕΡΟΣ ΠΡΩΤΟ 

ΟΔΙΚΗ ΣΗΜΑΝΣΗ ΚΑΙ ΣΗΜΑΤΟΔΟΤΗΣΗ - 
ΚΑΝΟΝΕΣ ΟΔΙΚΗΣ ΣΥΜΠΕΡΙΦΟΡΑΣ 

ΚΕΦΑΛΑΙΟ Α 
ΓΕΝΙΚΑ - ΟΡΙΣΜΟΙ 

Αρθρο 1 

Πεδίο εφαρμογής του Κώδικα 

Ο Κώδικας Οδικής Κυκλοφορίας εφαρμόζεται σε ο¬ 
δούς και σε χώρους που χρησιμοποιούνται για δημόσια 
κυκλοφορία οχημάτων, πεζών και ζώων. 

'Αρθρο 2 

Ορισμοί 

1. Για την εφαρμογή του παρόντος Κώδικα νοούνται 
ως: 

Αντανακλαστικό στοιχείο: Αντικείμενο που χρησιμο¬ 
ποιείται για να δείχνει την παρουσία οχήματος με 
αντανάκλαση φωτός που δεν προέρχεται από αυτό το 
όχημα. 


Απόβαρο κενού οχήματος: Το βάρος του οχήματος 
χωρίς πλήρωμα, επιβάτες ή φορτίο, αλλά με τη δεξαμενή 
καυσίμου γεμάτη καύσιμα, μέχρι το 90% της χωρητικό¬ 
τητας, με ψυκτικό μέσο, λιπαντικά, τα συνήθως φερό- 
μενα εργαλεία και τον εφεδρικό τροχό. 

Απόβαρο οχήματος σε ετοιμότητα λειτουργίας: Το 
απόβαρο του κενού οχήματος μαζί με το βάρος του 
πληρώματος. 

Αυτοκίνητο ή αυτοκίνητο όχημα: Το μηχανοκίνητο 
όχημα, το οποίο χρησιμοποιείται κυρίως για τη μεταφορά 
προσώπων ή πραγμάτων ή για τη ρυμούλκηση στις 
οδούς οχημάτων που χρησιμοποιούνται για τη μεταφορά 
προσώπων ή πραγμάτων. Ο όρος αυτός δεν περιλαμ¬ 
βάνει τα οχήματα, όπως οι γεωργικοί ελκυστήρες, τα 
χρησιμοποιούμενα παρεμπιπτόντως μόνο για την οδική 
μεταφορά προσώπων ή πραγμάτων ή για ρυμούλκηση, 
στις οδούς, οχημάτων που χρησιμοποιούνται για τη 
μεταφορά προσώπων ή πραγμάτων. 

Αυτοκίνητο δημόσιας χρήσης: Το αυτοκίνητο όχημα 
με το οποίο εκτελούνται μεταφορές προσώπων ή πραγ¬ 
μάτων ή μικτές με ολική ή μερική μίσθωση ή με κόμιστρο 
ανά επιβάτη. 

Αυτοκίνητο επιβατηγό: Το προοριζόμενο για τη με¬ 
ταφορά κυρίως προσώπων αυτοκίνητο όχημα, 9 κατ’ 
ανώτατο όριο θέσεων μαζί με τη θέση του οδηγού. 

Αυτοκίνητο ιδιωτικής χρήσης: Το αυτοκίνητο όχημα 
με το οποίο εκτελούνται μεταφορές προσώπων χωρίς 
κόμιστρο και πραγμάτων που ανήκουν στον ιδιοκτήτη 
ή κάτοχο αυτού. 

Αυτοκίνητο λεωφορείο: Το αυτοκίνητο όχημα που 
προορίζεται κυρίως για τη μεταφορά προσώπων 10 και 
άνω θέσεων, συμπεριλαμβανομένης και της θέσης του 
οδηγού. 

Αυτοκίνητο φορτηγό: Το αυτοκίνητο όχημα που προ¬ 
ορίζεται κυρίως για τη μεταφορά πραγμάτων. 

Αυτοκινητοδρόμιο: Ειδικό γήπεδο ή χώρος κατάλληλα 
διαμορφωμένος που προορίζεται για αγώνες ταχύτητας, 
δεξιοτεχνίας, επίδειξης ή αντοχής αυτοκινήτων ή μο¬ 
τοσικλετών, ασκήσεις οδήγησης και ψυχαγωγίας, καθώς 
επίσης και ως χώρος δοκιμών μηχανοκίνητων οχημάτων 
με σκοπό τον έλεγχο της καλής λειτουργίας τους. 

Αυτοκινητόδρομος: Οδός ειδικής μελέτης και κατα¬ 
σκευής για την κυκλοφορία αυτοκινήτων οχημάτων και 
μοτοσικλετών, η οποία δεν εξυπηρετεί τις συνορεύου- 
σες με αυτήν ιδιοκτησίες και η οποία: 

α) διαθέτει, εκτός ειδικών σημείων ή προσωρινά, 
χωριστά οδοστρώματα για τις δύο κατευθύνσεις της 
κυκλοφορίας, που διακρίνονται μεταξύ τους είτε με 
διαχωριστικές νησίδες είτε, κατ' εξαίρεση, με άλλα μέσα, 

β) δεν διασταυρώνεται ισόπεδα με άλλη οδό, μονο¬ 
πάτι, σιδηροδρομική ή τροχιοδρομική γραμμή και 

γ) έχει χαρακτηριστεί με απόφαση του Υπουργού 
Περιβάλλοντος Χωροταξίας και Δημόσιων Έργων και 
έχει ειδική σήμανση με πινακίδες ως αυτοκινητόδρομος. 

Δεξιά κατεύθυνση κυκλοφορίας: Η επί της οδού δι¬ 
πλής κατεύθυνσης κυκλοφορίας κίνηση, κατά τρόπον 
ώστε στην αριστερή πλευρά του οδηγού να κινούνται 
οι αντίθετα ερχόμενοι. 

Δημόσια κυκλοφορία: Η αόριστη και απροσδιόριστη 
εκ των προτέρων κυκλοφορία σε δημόσιες ή ιδιωτικές 
οδούς ή χώρους πεζών, οχημάτων ή ζώων. 

Διάβαση πεζών: Το τμήμα του οδοστρώματος που 
ορίζεται με ειδική σήμανση ή διαγράμμιση ή σηματοδό¬ 
τηση για τη διέλευση των πεζών. 

Διακοπή πορείας: Η σύντομη ακινησία του οχήματος 
για την αποφυγή εμπλοκής με άλλο όχημα, πεζό ή ζώο 
που χρησιμοποιεί την οδό ή σύγκρουσης με εμπόδιο ή 
για συμμόρφωση με τους κανονισμούς της κυκλοφορίας. 

Διαχωριστική νησίδα: Το υπερυψωμένο ή με άλλους 
τρόπους οριζόμενο τμήμα οδού, το οποίο χωρίζει λω¬ 
ρίδες κυκλοφορίας οχημάτων ή οδοστρώματα της αυτής 
ή αντίθετης κατεύθυνσης και ει* του οποίου απαγο¬ 
ρεύεται η κυκλοφορία, με εξαίρεση τη διέλευση πεζών, 
όπου αυτή επιτρέπεται. 

Ελαφρό ρυμουλκούμενο: Το ρυμουλκούμενο επιτρε¬ 
πόμενου μέγιστου βάρους μέχρι και 750 χιλιογράμμων. 

Έρεισμα: Η πέραν του οδοστρώματος ακραία λωρίδα 
της οδού. 

Ζώα: Τα κατοικίδια και σταυλοδίαιτα ζώα. 

Ηλεκτροκίνητο λεωφορείο (τρόλλεϋ): Το με ηλεκτρο¬ 
κινητήρα, αλλά όχι επί σιδηροτροχιών, κινούμενο αυ¬ 
τοκίνητο λεωφορείο που τροφοδοτείται από ηλεκτρο- 
φόρο γραμμή. 

Ημιρυμουλκούμενο (επικαθήμενο): Το ρυμουλκούμενο 
το κατασκευασμένο για σύνδεση με ρυμουλκό όχημα 
κατά τρόπον ώστε τμήμα αυτού να στηρίζεται επί του 
ρυμουλκού, επί του οποίου επιπίπτει μεγάλο μέρος του 
βάρους και του φορτίου του. 

Ισόπεδος οδικός κόμβος: Κάθε ισόπεδη συμβολή, 
διακλάδωση ή διασταύρωση οδών, συμπεριλαμβανομέ¬ 
νων και των ελεύθερων χώρων που σχηματίζονται από 
αυτές. 

Ισόπεδη σιδηροδρομική ή τροχιοδρομική διάβαση: Κά¬ 
θε ισόπεδη διασταύρωση μεταξύ οδού και σιδηροδρο¬ 
μικής ή τροχιοδρομικής γραμμής, η οποία έχει ίδια 
διαμόρφωση. 

Κατοικημένη περιοχή: Η περιοχή που έχει σημανθεί 
με πινακίδες ως κατοικημένη στις εισόδους και εξόδους 
της. 

Λεωφορειόδρομος: Οδός ή τμήμα οδού αποκλειστι¬ 
κής κυκλοφορίας λεωφορείων. 

Λωρίδα κυκλοφορίας: Μία των κατά μήκος ζωνών στις 
οποίες χωρίζεται το οδόστρωμα με ή χωρίς διαγραμ¬ 
μίσεις ή άλλα κατάλληλα διαχωριστικά μέσα, πλάτους 
επαρκούς για την κυκλοφορία μια σειράς (στοίχου) 
οδικών οχημάτων. 

Μέγιστο επιτρεπόμενο βάρος: Το μέγιστο βάρος 
φορτωμένου οχήματος, το οποίο αναγράφεται ως ε¬ 
πιτρεπόμενο στην άδεια κυκλοφορίας του. 

Μηχάνημα αγροτικό: Το μηχανοκίνητο όχημα που 
προορίζεται κυρίως για την εκτέλεση γεωργικών εργα¬ 
σιών ή για τη ρυμούλκηση μηχανημάτων που χρησιμο¬ 


ποιούνται για τον αυτό σκοπό ή άλλων ρυμουλκούμενων 
που προορίζονται για γεωργικές μεταφορές. 

Ο όρος αυτός περιλαμβάνει: 

α) τους γεωργικούς ελκυστήρες κάθε μορφής, 

β) τις αυτοπροωθούμενες μηχανές εκτέλεσης γεωρ¬ 
γικών εργασιών. 

Μηχάνημα έργων: Το μηχανοκίνητο όχημα που προο¬ 
ρίζεται για την κατασκευή και συντήρηση οδικών ή άλ¬ 
λων τεχνικών έργων. Ο όρος αυτός περιλαμβάνει και 
τα οχήματα που προορίζονται για την αποκατάσταση 
της κυκλοφορίας, τον καθαρισμό και τη σήμανση των 
οδών. Δεν υπάγονται στην κατηγορία των μηχανημάτων 
έργων, θεωρούμενα ως αυτοκίνητα, τα μηχανοκίνητα 
οχήρ ατα * εφόσον αυτά εκτελούν και μεταφορικό έργο 
επί των οδών της Χώρας. 

Μικτό βάρος: Το εκάστοτε πραγματικό βάρος του 
οχήματος μετά του φορτίου, του πληρώματος και των 
επιβατών. 

Μοτοποδήλατο: Το δίτροχο ή τρίτροχο όχημα, του 
οποίου η μέγιστη εκ κατασκευής ταχύτητα δεν υπερ¬ 
βαίνει τα 45 χιλιόμετρα την ώρα και, εάν είναι εξοπλι¬ 
σμένο με κινητήρα εσωτερικής καύσης, ο κυλινδρισμός 
του δεν υπερβαίνει τα 50 κυβικά εκατοστά. Επίσης ως 
μοτοποδήλατο λογίζεται και το ελαφρό τετράτροχο 
όχημα του οποίου το απόβαρο κενού οχήματος, μη 
συμπεριλαμβανομένου του βάρους του καυσίμου ή του 
μίγματος καυσίμου - ελαίου ή των συσσωρευτών των 
ηλεκτρικών οχημάτων, είναι μικρότερο των 350 χιλιό¬ 
γραμμων, η μέγιστη εκ κατασκευής ταχύτητα δεν υ¬ 
περβαίνει τα 45 χιλιόμετρα την ώρα και ο κυλινδρισμός 
του κινητήρα του δεν υπερβαίνει τα 50 κυβικά εκατοστά, 
προκειμένου για κινητήρα με επιβαλλόμενη ανάφλεξη 
ή η μέγιστη καθαρή ισχύς τα 4 κνν, προκειμένου για 
κινητήρες άλλου τύπου. 

Μοτοσικλέτα: Κάθε δίτροχο μηχανοκίνητο όχημα με 
ή χωρίς καλάθι, του οποίου είτε η μέγιστη εκ κατασκευής 
ταχύτητα είναι μεγαλύτερη των 45 χιλιομέτρων την ώρα 
είτε, εάν είναι εξοπλισμένο με κινητήρα εσωτερικής 
καύσης, ο κυλινδρισμός του κινητήρα είναι μεγαλύτερος 
των 50 κυβικών εκατοστών. 

Νησίδα ασφαλείας: Το υπερυψωμένο τμήμα οδοστρώ¬ 
ματος που προορίζεται είτε για καταφύγιο των πεζών 
είτε για την αποβίβαση - επιβίβαση επιβατών σε συ¬ 
γκοινωνιακά μέσα. 

Νύκτα: Η χρονική περίοδος η οποία αρχίζει μισή ώρα 
μετά τη δύση του ηλίου και λήγει μισή ώρα πριν από 
την ανατολή αυτού. 

Οι διατάξεις του Κώδικα οι οποίες επιβάλλουν ειδικές 
υποχρεώσεις κατά τη νύκτα εφαρμόζονται ανάλογα και 
στις περιπτώσεις κατά τις οποίες η ορατότητα είναι 
ανεπαρκής, λόγω ειδικών συνθηκών (ομίχλης, χιονό¬ 
πτωσης, ραγδαίας βροχής κ.λπ. ή μέσα σε σήραγγες). 

Οδηγός: Πρόσωπο το οποίο οδηγεί κάθε είδους 
όχημα ή ζώα μεμονωμένα ή σε αγέλες και ποίμνια ή 
ζώα όταν χρησιμοποιούνται για έλξη, για τη μεταφορά 
προσώπων ή πραγμάτων ή ίππευση. 

Οδός: Ολόκληρη η επιφάνεια που προορίζεται για τη 
δημόσια κυκλοφορία. 

Οδός εξυπηρέτησης παρόδιων: Οδός η οποία χρη¬ 
σιμοποιείται αποκλειστικά για την εξυπηρέτηση των 
παρόδιων ιδιοκτησιών. 

Οδός προτεραιότητας: Οδός ειδικά χαρακτηρισμένη 
και σημασμένη όπου η κυκλοφορία των οδικών οχημάτων 
σε αυτήν, έχει προτεραιότητα έναντι των εισερχόμενων 
σε αυτήν από άλλες οδούς. 

Οδός ταχείας κυκλοφορίας: Οδός ειδικής μελέτης 
και κατασκευής για την κυκλοφορία αυτοκινήτων οχη¬ 
μάτων και μοτοσικλετών, η οποία δεν εξυπηρετεί τις 

συνορεύουσες με αυτήν ιδιοκτησίες παρά μόνο με 
παράπλευρες βοηθητικές οδούς και κόμβους και η 
οποία: 

α) συνδέεται μόνο με ειδικής διάταξης ισόπεδους ή 
ανισόπεδους κόμβους με το υπόλοιπο κύριο οδικό 
δίκτυο, 

β) δεν διασταυρώνεται ισόπεδα με άλλη οδό, μονο¬ 
πάτι, σιδηροδρομική ή τροχιοδρομική γραμμή και 

γ) έχει χαρακτηριστεί με απόφαση του Υπουργού 
Περιβάλλοντος, Χωροταξίας και Δημόσιων Έργων και 
έχει ειδική σήμανση με πινακίδες ως οδός ταχείας 
κυκλοφορίας. 

Οδόστρωμα: Το τμήμα της οδού που προορίζεται για 
την κυκλοφορία των οχημάτων. · 

Οριογραμμή οδοστρώματος: Η γραμμή η οποία ορίζει 
το τέλος του οδοστρώματος. Επί οδοστρωμάτων στα 
οποία υπάρχουν μία ή περισσότερες ακραίες λωρίδες 
κυκλοφορίας ή ζώνες για τη χρήση ορισμένων κατη¬ 
γοριών οχημάτων, πεζών ή ζώων, οριογραμμή οδο¬ 
στρώματος είναι, για τους λοιπούς που χρησιμοποιούν 
την οδό, το τέλος του οδοστρώματος που απομένει. 

Οχημα αρθρωτό: Ο συνδυασμός οχημάτων που πε¬ 
ριλαμβάνει ένα ρυμουλκό όχημα και ένα ημιρυμουλκού- 
μενο (επικαθήμενο) συνδεδεμένο με αυτό. 

Όχημα ζωήλατο: Το όχημα με τροχούς που σύρεται 
από ζώα. 

Όχημα Κόρτ: Το μικρό τετράτροχο όχημα, με ή χωρίς 
αμάξωμα, με τέσσερις μη ευθυγραμμισμένους τροχούς 
που ακουμπούν συνέχεια στο έδαφος, οι δύο από τους 
οποίους εξασφαλίζουν την οδήγηση και οι άλλοι δύο 
την πρόωση (κίνηση). Τα κύρια μέρη του είναι: το πλαίσιο 
ή σασί, το αμάξωμα, τα ελαστικά και ο κινητήρας. 

Όχημα οδικό: Το μεταφορικό ή άλλων χρήσεων μέσο 
που κινείται στις οδούς και στους χώρους του άρθρου 
1 και οδηγείται από πρόσωπο, με εξαίρεση των μέσων 
που χρησιμοποιούνται για τη μεταφορά βρεφών και 
ατόμων με μειωμένη κινητικότητα. 

Δεν θεωρούνται ως οδικά οχήματα αυτά που κινούνται 
επί σιδηροτροχιών, για τα οποία όμως εφαρμόζονται 
κανόνες κυκλοφορίας του Κώδικα. 

Όχημα μηχανοκίνητο: Το αυτοπροωθούμενο οδικό 
όχημα, πλην των μοτοποδηλάτων. 

Οχημα χειροκίνητο: Το όχημα που ωθείται ή σύρεται 
με τα χέρια. 

Παραχώρηση προτεραιότητας: Η υποχρέωση οδηγού 
οχήματος, να μη συνεχίσει ή επαναλάβει την κίνηση ή 
τους ελιγμούς του, εάν, ενεργώντας κατ' αυτόν τον 
τρόπο, μπορεί να υποχρεώσει τους οδηγούς άλλων 
οχημάτων να μεταβάλλουν απότομα την κατεύθυνση ή 
την ταχύτητα των οχημάτων τους. 

Πεζοδρόμιο: Το υπερυψωμένο ή άλλως διαχωριζόμενο 
τμήμα της οδού που προορίζεται για πεζούς. 

Πεζόδρομος: Οδός η οποία χρησιμοποιείται αποκλει¬ 
στικά από τους πεζούς και για είσοδο - έξοδο οχημάτων 
προς και από ιδιωτικούς χώρους στάθμευσης, παρόδιων 
ιδιοκτησιών ως και για οχήματα εφοδιασμού ή έκτακτης 
ανάγκης. 

Περιοχή ήπιας κυκλοφορίας: Περιοχή κατοικίας, που 
έχει χαρακτηρισθεί και σημανθεί ως περιοχή ήπιας 
κυκλοφορίας. 

Ποδήλατο: Το όχημα δύο τουλάχιστον τροχών που 
οδηγείται μόνο με τη μυϊκή δύναμη αυτών που επιβαί¬ 
νουν. 

Ποδηλατοδρόμος : Οδός ή τμήμα οδού αποκλειστικής 
κυκλοφορίας ποδηλάτων. 

Ρυμουλκό: Το μηχανοκίνητο όχημα που χρησιμοποιεί¬ 
ται μόνο για την έλξη άλλων οχημάτων. 

Ρυμουλκούμενο: Το όχημα που στερείται ιδίας κινη¬ 


τήριας δύναμης και είναι κατασκευασμένο κατά τρόπο 
ώστε να έλκεται από άλλο μηχανοκίνητο όχημα. Στην 
κατηγορία των οχημάτων αυτών περιλαμβάνονται και 
τα ημιρυμουλκούμενα. 

Στάθμευση: Η ακινησία του οχήματος για οποιονδή- 
ποτε λόγο, πλην της ανάγκης αποφυγής εμπλοκής του 
με άλλο όχημα που χρησιμοποιεί την οδό ή σύγκρουσης 
με εμπόδιο ή για τη συμμόρφωσή του με τους κανο¬ 
νισμούς κυκλοφορίας, εφόσον η χρονική περίοδος α- 
κινητοποίησης του οχήματος δεν περιορίζεται στον 
απαιτούμενο χρόνο για την επιβίβαση ή αποβίβαση 
επιβατών ή φόρτωση ή εκφόρτωση πραγμάτων. 

Στάση: Η ακινησία του οχήματος επί χρόνο απαιτού- 
μενο για την επιβίβαση ή αποβίβαση επιβατών ή φόρ¬ 
τωση ή εκφόρτωση πραγμάτων. 

Συνδυασμός οχημάτων (συρμός): Τα οχήματα που 
είναι συνδεδεμένα και κινούνται ως μία μονάδα. 

Τρίτροχο όχημα: Το μηχανοκίνητο όχημα με τρεις 
συμμετρικούς τροχούς, του οποίου είτε η μέγιστη εκ 
κατασκευής ταχύτητα είναι μεγαλύτερη των 45 χιλιο¬ 
μέτρων την ώρα είτε ο κυλινδρισμός του κινητήρα του 
είναι μεγαλύτερος των 50 κυβικών εκατοστών, εάν είναι 
εξοπλισμένο με κινητήρα εσωτερικής καύσης. Επίσης 
ως τρίτροχο όχημα λογίζεται και το τετράτροχο όχημα, 
εκτός των ελαφρών τετράτροχων οχημάτων της κα¬ 
τηγορίας των μοτοποδηλάτων, του οποίου το απόβαρο 
κενού οχήματος, μη συμπεριλαμβανομένου του βάρους 
του καυσίμου ή του μίγματος καυσίμου - ελαίου ή των 
συσσωρευτών των ηλεκτρικών οχημάτων, δεν υπερβαί¬ 
νει τα 400 χιλιόγραμμα, όταν το όχημα προορίζεται για 
επιβατικές μεταφορές ή τα 550 χιλιόγραμμα, όταν προο¬ 
ρίζεται για μεταφορές εμπορευμάτων και του οποίου η 
μέγιστη καθαρή ισχύς δεν υπερβαίνει τα 15 Κνν. 

Τροχιόδρομος: Όχημα που κινείται επί σιδηροτρο¬ 
χιών κατά μήκος των οδών με ηλεκτροκινητήρα που 
τροφοδοτείται από ηλεκτροφόρο γραμμή και προορί¬ 
ζεται για τη μεταφορά προσώπων ή και πραγμάτων. 

Φώτα δείκτη κατεύθυνσης (φλας): Τα φώτα του ο¬ 
χήματος που χρησιμοποιούνται για να προειδοποιούν 
τους λοιπούς χρήστες της οδού ότι ο οδηγός πρόκειται 
να αλλάξει κατεύθυνση προς τα δεξιά ή προς τα 
αριστερά. 

Φώτα διασταύρωσης (μεσαία): Τα φώτα του οχήματος 
που χρησιμοποιούνται για το φωτισμό της οδού μπροστά 
από το όχημα και τα οποία δεν προκαλούν θάμβωση 
ή δυσχέρεια στους οδηγούς που έρχονται αντίθετα και 
στους λοιπούς χρήστες της οδού. 

Φώτα έκτακτης ανάγκης (σύστημα φωτεινού συνα¬ 
γερμού): Τα φώτα του οχήματος που αναβοσβήνουν 
και χρησιμοποιούνται όταν το όχημα έχει ακινητοποιηθεί 
και δημιουργείται κίνδυνος για τους τρίτους από την 
ακινησία του οχήματος. 

Φώτα θέσης μπροστά (μικρά): Τα φώτα του οχήματος 
που χρησιμοποιούνται για να διακρίνεται αυτό και το 
πλάτος του από μπροστά. 

Φώτα θέσης πίσω (μικρά): Τα φώτα του οχήματος 
που χρησιμοποιούνται για να διακρίνεται αυτό και το 
πλάτος του από πίσω. 

Φώτα στάθμευσης: Τα φώτα που χρησιμοποιούνται 
για να δεικνύουν την παρουσία σταθμευμένου οχήματος. 
Αυτά μπορούν να αντικαθιστούν τα εμπρόσθια και τα 
οπίσθια φώτα θέσης. 

Φώτα ομίχλης: Τα φώτα του οχήματος που χρησι¬ 
μοποιούνται για τη βελτίωση του φωτισμού της οδού 
σε περιπτώσεις ομίχλης, χιονόπτωσης, ραγδαίων βρο¬ 
χών, νεφών, καπνού ή κονιορτού. 

Φώτα οπισθοπορείας: Τα φώτα του οχήματος που 
χρησιμοποιούνται για το φωτισμό της οδού πίσω από 

το όχημα και τα οποία προειδοποιούν ότι το όχημα θα 
κινηθεί ή κινείται προς τα πίσω. 

Φώτα τροχοπέδησης (φρένων): Τα φώτα του οχήμα¬ 
τος που χρησιμοποιούνται για να ειδοποιούν αυτούς 
που κινούνται πίσω από το όχημα ότι ο οδηγός τρο- 
χοπεδεί (φρενάρει). 

Φώτα πορείας (μεγάλα): Τα φώτα του οχήματος που 
χρησιμοποιούνται για φωτισμό της οδού σε μεγάλη 
απόσταση μπροστά του. 

Φώτα όγκου: Τα φώτα που τοποθετούνται σε ορισμένα 
οχήματα με κινητήρα και ορισμένα ρυμουλκούμενα κοντά 
στο ακρότατο σημείο του πλάτους και όσο πιο κοντά 
στο υψηλότερο σημείο του οχήματος και που χρησι¬ 
μοποιούνται για να δισκρίνεται με ευκρίνεια ο όγκος 
αυτού. 

Φώτα πλευρικά: Τα φώτα που τοποθετούνται επί των 
πλευρών του οχήματος για να δεικνύουν την παρουσία 
του από το πλάι. 

Φώτα ειδικά: Τα φώτα που χρησιμοποιούνται για ε¬ 
πισήμανση είτε οχήματος που έχει προτεραιότητα είτε 
οχήματος ή ομάδας οχημάτων, η παρουσία των οποίων 
επί της οδού επιβάλλει στους λοιπούς χρήστες των 
οδών να λαμβάνουν ιδιαίτερες προφυλάξεις και ειδικό¬ 
τερα για επισήμανση φαλαγγών οχημάτων, υπερμεγεθών 
οχημάτων, καθώς και οχημάτων εξοπλισμού κατασκευών 
ή συντήρησης οδών. 

Φωτιστική διάταξη οπίσθιας πινακίδας κυκλοφορίας: 
Η διάταξη που επιτρέπει να εξασφαλίζεται ο φωτισμός 
του χώρου που προορίζεται για την οπίσθια πινακίδα 
κυκλοφορίας και που μπορεί να αποτελείται από διάφορα 
οπτικά στοιχεία. 

Φώτα ημέρας: Τα φώτα που χρησιμοποιούνται κατά 
τη διάρκεια της ημέρας για να καθιστούν ένα όχημα 
περισσότερο ορατό από μπροστά, όταν το όχημα είναι 
εν κινήσει. 

Φωτιστική επιφάνεια: Προκειμένου για φώτα, η ορατή 
επιφάνεια από την οποία προέρχεται το φως, προκει¬ 
μένου δε για αντανακλαστικά στοιχεία, η ορατή επιφά¬ 
νεια εκ της οποίας αντανακλάται το φως. 

2. Θεωρούνται ως πεζοί τα πρόσωπα που σπρώχνουν 
ή σύρουν: 

α) βρεφικά οχήματα, β) καθίσματα ασθενών ή ατόμων 
με μειωμένη κινητικότητα, γ) οποιοδήποτε μικρό όχημα 
χωρίς κινητήρα, δ) ποδήλατο. 

Επίσης τα πρόσωπα που κινούνται σε τροχήλατα 
καθίσματα με ταχύτητα πεζού ή με τροχοπέδιλα (πα¬ 
τίνια). 

ΚΕΦΑΛΑΙΟ Β' 

ΣΗΜΑΝΣΗ - ΔΙΑΓΡΑΜΜΙΣΗ - ΣΗΜΑΤΟΔΟΤΗΣΗ 
Αρθρο 3 

Υποδείξεις και σήματα που δίνουν οι τροχονόμοι 

1. Αυτοί που χρησιμοποιούν τις οδούς υποχρεούνται 
να συμμορφώνονται αμέσως με τις πιο κάτω υποδείξεις 
και σήματα που δίνουν οι τροχονόμοι όταν ρυθμίζουν 
την κυκλοφορία. 

α) Βραχίονας υψωμένος κατακόρυφα σημαίνει: "Προ¬ 
σοχή, διακοπή πορείας" για όλους που χρησιμοποιούν 
την οδό, από όλες τις κατευθύνσεις πλην των οδηγών 
οι οποίοι δεν μπορούν να διακόψουν την πορεία του 
οχήματος τους αμέσως και ασφαλώς. 

Αν το σήμα αυτό δίνεται σε οδικό κόμβο, δεν απαι¬ 
τείται τα οχήματα που βρίσκονται στον κόμβο να δια- 
κόψουν την πορεία τους. 

β) Βραχίονας ή βραχίονες τεντωμένοι οριζόντια ση¬ 
μαίνει: διακοπή πορείας για όλους που χρησιμοποιούν 


την οδό και πλησιάζουν από οποιαδήποτε κατεύθυνση, 
η οποία διέρχεται κάθετα προς την οριζόμενη με τ0 ν 
τεντωμένο βραχίονα ή βραχίονες κατεύθυνση. 

Ο τροχονόμος που ρυθμίζει την κυκλοφορία μπορεί, 
αφού δώσει το σήμα αυτό να κατεβάσει το βραχίονα 
ή τους βραχίονές του. Η στάση αυτή σημαίνει ομοίως 
"διακοπή πορείας" γι* αυτούς που κινούνται κατά μέτωπο 
και από πίσω από τον τροχονόμο. 

γ) Κίνηση του χεριού προς κάποια κατεύθυνση ση¬ 
μαίνει: κίνηση των οχημάτων προς την υποδεικνυόμενη 
κατεύθυνση. 

δ) Κινούμενο ερυθρό φως σημαίνει: "διακοπή πορείας" 
γι αυτούς που χρησιμοποιούν την οδό προς τους 
οποίους κατευθύνεται το φως. 

2. Οι τροχονόμοι, όταν οι ανάγκες της κυκλοφορίας 
απαιτούν αυτό, μπορούν να επιβάλουν επιτάχυνση ή 
επιβράδυνση της κυκλοφορίας ως και διακοπή ή αλλαγή 
πορείας οχημάτων ή πεζών. 

3. Οι υποδείξεις και τα σήματα που δίνονται από 
τους τροχονόμους που ρυθμίζουν την κυκλοφορία υ¬ 
περισχύουν των φωτεινών σηματοδοτών ρύθμισης της 
κυκλοφορίας ή των πινακίδων σήμανσης στις οδούς ή 
των διαγραμμίσεων ή συμβόλων στις οδούς ως και των 
κανόνων κυκλοφορίας γενικά. Οι τροχονόμοι, όταν ρυθ¬ 
μίζουν την κυκλοφορία, πρέπει να διακρίνονται ευκρινώς 
από απόσταση τόσο κατά τη νύκτα όσο και κατά την 
ημέρα. Η ρύθμιση της κυκλοφορίας από τροχονόμο, 
κατά τρόπο αντίθετο από τις ενδείξεις των φωτεινών 
σηματοδοτών, γίνεται σε εξαιρετικές μόνο περιπτώσεις 
λήψης ειδικών και έκτακτων μέτρων. Αν δεν είναι 
δυνατόν, μετά προηγούμενη ειδοποίηση του τροχονό¬ 
μου, να σβήσουν οι φωτεινοί σηματοδότες, η ως άνω 
ρύθμιση γίνεται με σήματα προς τους χρησιμοποιούντες 
την οδό και αφού βεβαιωθεί ο τροχονόμος ότι από την 
ενέργειά του αυτή δεν δημιουργείται κίνδυνος ατυχη¬ 
μάτων. 

4. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Άρθρο 4 

Σήμανση οδών με πινακίδες 

1. Οι για τη σήμανση των οδών τοποθετούμενες 
πινακίδες είναι κατά κατηγορίες οι εξής: 

α) Αναγγελίας κινδύνου (Κ), δηλωτικές, 
αα) Επικίνδυνων θέσεων, 
ββ) Προσβάσεων οδικών κόμβων, 
γγ) Προσβάσεων ισόπεδων σιδηροδρομικών 
διαβάσεων. 

β) Ρυθμιστικές της κυκλοφορίας (Ρ), δηλωτικές. 

αα) Προτεραιότητας. 

ββ) Απαγορεύσεων ή περιορισμών. 

γγ) Υποχρεώσεων. 

γ) Πληροφοριακές (Π), δηλωτικές. 

αα) Προειδοποιήσεως κατευθύνσεων. 

ββ) Κατευθύνσεων. 

γγ) Αριθμήσεις οδών και χιλιομετρήσεων, 
δδ) Τοπωνυμιών, 
εε) Επιβεβαιώσεων. 

στστ) Χρήσιμων πληροφοριών για τους οδηγούς 
οχημάτων και 
ζζ) Εγκαταστάσεων, 
δ) Πρόσθετες (Πρ). 

2. Οι πινακίδες αναγγελίας κινδύνου (Κ-1 μέχρι Κ-40) 
τοποθετούνται για να εφιστούν την προσοχή αυτών 
που χρησιμοποιούν τις οδούς για τους κινδύνους που 
υπάρχουν στην οδό προς την κατεύθυνση της κίνησής 
τους, ώστε να λαμβάνουν έγκαιρα τα κατάλληλα μέτρα 

και, σε περίπτωση ανάγκης, να μειώνουν την ταχύτητα 
πορείας τους για να τους αποφεύγουν. Η σημασία των 


πινακίδων αυτών είναι: 

Κ-Ια 

Επικίνδυνη αριστερή στροφή. 

Κ-Ιδ 

Επικίνδυνη δεξιά στροφή. 

Κ-2α 

Επικίνδυνες δύο αντίρροπες ή διαδοχικές 
(συνεχείς) στροφές, η πρώτη αριστερά. 

Κ-2δ 

Επικίνδυνες δύο αντίρροπες ή διαδοχικές 
(συνεχείς) στροφές, η πρώτη δεξιά. 

Κ-3 

Επικίνδυνη κατωφέρεια (με κλίση ως η α¬ 
ναγραφόμενη στην πινακίδα). 

Κ-4 

Απότομη ανωφέρεια (με κλίση ως η ανα¬ 
γραφόμενη στην πινακίδα). 

Κ-5 

Επικίνδυνη στένωση οδοστρώματος και στις 
δύο πλευρές. 

Κ-6α 

Επικίνδυνη στένωση οδοστρώματος στην 
αριστερή πλευρά. 

Κ-6δ 

Επικίνδυνη στένωση οδοστρώματος στη 
δεξιά πλευρά. 

Κ-7 

Κινητή γέφυρα. 

Κ-8 

Η οδός οδηγεί σε αποβάθρα ή όχθη πο¬ 
ταμού. 

Κ-9 

Επικίνδυνο ανώμαλο οδόστρωμα, σε κακή 
κατάσταση, με λάκκους κ.λπ.. 

Κ-10 

Επικίνδυνο υπερυψωμένο οδόστρωμα ή α¬ 
πότομη κυρτή αλλαγή της κατά μήκος κλί¬ 
σης της οδού. 

Κ-11 

Επικίνδυνο κάθετο ρείθρο (αυλάκι) ή από¬ 
τομη κοίλη αλλαγή της κατά μήκος κλίσης 
της οδού. 

Κ—12 

Ολισθηρό οδόστρωμα. 

Κ— 13 

Επικίνδυνη εκτίναξη χαλίκων (ασύνδετο αμ- 
μοχάλικο). 

Κ-14 

Κίνδυνος από πτώση βράχων και από την 
παρουσία τους στο οδόστρωμα. 

Κ-15 

Κίνδυνος λόγω διάβασης πεζών. 

Κ-16 

Κίνδυνος λόγω συχνής κίνησης παιδιών 
(σχολεία, γήπεδα κ.λπ.). 

Κ-17 

Κίνδυνος λόγω συχνής εισόδου ή διάβασης 
ποδηλατιστών. 

Κ—18 

Κίνδυνος από τη διέλευση οικόσιτων ζώων. 

Κ—19 

Κίνδυνος από τη διέλευση άγριων ζώων. 

Κ-20 

Κίνδυνος λόγω εκτελούμενων εργασιών 
στην οδό. 

Κ—21 

Προσοχή, κόμβος ή θέση όπου η κυκλο¬ 
φορία ρυθμίζεται με τρίχρωμη φωτεινή ση¬ 
ματοδότηση. 

Κ-22 

Κίνδυνος λόγω χαμηλής πτήσης προ- 
σγειούμενων ή απογειούμενων αεροσκα¬ 
φών. 

Κ-23 

Κίνδυνος λόγω συχνού ισχυρού ανέμου (ό¬ 
πως δείχνει ως η κατεύθυνση του ανεμου¬ 
ρίου). 

Κ-24 

Προαναγγελία διπλής κυκλοφορίας. 


Η πινακίδα αυτή σημαίνει επικείμενη είσοδο από 
μονόδρομο ή από τμήμα οδού που περιλαμβάνει δύο 
καταστρώματα χωρισμένα ανά κατεύθυνση με μεσαία 
διαχωριστική νησίδα, σε τμήμα οδού με κυκλοφορία επί 
του αυτού οδοστρώματος προς τις δύο κατευθύνσεις, 
προσωρινά ή μόνιμα. 

Κ-25 Προσοχή, άλλοι κίνδυνοι (μη δηλούμενοι 
στις πινακίδες Κ-1 έως Κ-24). 

Κ-26 Προσοχή, διασταύρωση όπου ισχύει η προ¬ 
τεραιότητα από δεξιά. 

Κ-27 Διασταύρωση, με οδό, οι επί της οποίας 
κινούμενοι οφείλουν να παραχωρήσουν 
προτεραιότητα. 


Κ-28α Διακλάδωση με κάθετη οδό αριστερά, οι 
επί της οποίας κινούμενοι οφείλουν να 
παραχωρήσουν προτεραιότητα. 

Κ-28δ Διακλάδωση με κάθετη οδό δεξιά, οι επί 
της οποίας κινούμενοι οφείλουν να παρα¬ 
χωρήσουν προτεραιότητα. 

Κ-29α Διακλάδωση με λοξή οδό αριστερά, οι επί 
της οποίας κινούμενοι οφείλουν να παρα¬ 
χωρήσουν προτεραιότητα. 

Κ-29δ Διακλάδωση με λοξή οδό δεξιά, οι επί της 
οποίας κινούμενοι οφείλουν να παραχωρή¬ 
σουν προτεραιότητα. 

Κ-30 Προσέγγιση σε κυκλική υποχρεωτική δια¬ 
δρομή. 

Κ—31 Κίνδυνος λόγω ισόπεδης σιδηροδρομικής 

διάβασης με κινητά φράγματα. 

Κ-32 Κίνδυνος λόγω ισόπεδης σιδηροδρομικής 

διάβασης χωρίς κινητά φράγματα. 

Κ-33, Κ-34, 

Κ-35 Πρόσθετες επαναληπτικές πινακίδες στις 

προσβάσεις ισόπεδων σιδηροδρομικών δια¬ 
βάσεων ή κινητών γεφυρών, οι οποίες δη¬ 
λώνουν την προσέγγιση σε αυτές. 

Κ-36 Κίνδυνος λόγω άμεσης γειτονίας ισόπεδης 

σιδηροδρομικής διάβασης, χωρίς κινητά 
φράγματα, μονής σιδηροδρομικής γραμμής. 

Κ-37 Κίνδυνος λόγω άμεσης γειτονίας ισόπεδης 

σιδηροδρομικής διάβασης, χωρίς κινητά 
φράγματα, διπλής ή πολλαπλής σιδηρο¬ 
δρομικής γραμμής. 

Κ-38α Επικίνδυνο έρεισμα αριστερά. 

Κ-38δ Επικίνδυνο έρεισμα δεξιά. 

Κ-39 Συχνή κυκλοφοριακή συμφόρηση. 

Κ-40 Σήραγγα. 

3. Οι ρυθμιστικές της κυκλοφορίας πινακίδες (Ρ—1 
μέχρι Ρ-75) τοποθετούνται για να πληροφορούν αυτούς 
που χρησιμοποιούν τις οδούς για τις ειδικές υποχρεώ¬ 
σεις, περιορισμούς ή απαγορεύσεις, προς τις οποίες 
πρέπει αυτοί να συμμορφώνονται. 

Η σημασία των πινακίδων αυτών είναι: 

Ρ-1 Υποχρεωτική παραχώρηση προτεραιότη¬ 

τας. Η πινακίδα αυτή σημαίνει ότι στον 
κόμβο προ του οποίου τοποθετείται, οι 
οδηγοί πρέπει να παραχωρούν την προτε¬ 
ραιότητα στα οχήματα, τα οποία κινούνται 
στην άλλη οδό. 

Ρ-2 Υποχρεωτική διακοπή πορείας. 

(1) Η πινακίδα αυτή, που τοποθετείται πριν από κόμβο, 
σημαίνει υποχρεωτική διακοπή πορείας του οχήματος 
πριν από την είσοδο στον κόμβο και παραχώρηση 
προτεραιότητας στα οχήματα τα οποία κινούνται στην 
οδό, προς την οποία πλησιάζει. 

(2) Η αυτή πινακίδα που τοποθετείται σε άλλα σημεία, 
πλην κόμβου, σημαίνει υποχρεωτική διακοπή πορείας 
του οχήματος στη θέση της πινακίδας και μη εκ νέου 
εκκίνηση μέχρις ότου βεβαιωθεί ο οδηγός του ότι μπορεί 
να το πράξει χωρίς κίνδυνο. 

Ρ-3 Οδός προτεραιότητας. 

Ρ-4 Τέλος οδού προτεραιότητας. 

Ρ-5 Προτεραιότητα της αντιθέτως ερχόμενης 

κυκλοφορίας λόγω στενότητας του οδο¬ 
στρώματος. 

Ρ-6 Προτεραιότητα, έναντι της επερχόμενης 

κυκλοφορίας (λόγω στενότητας οδοστρώ¬ 
ματος). 

Ρ-7 Απαγορεύεται η είσοδος σε όλα τα οχή¬ 

ματα. 

Ρ-8 Κλειστή οδός για όλα τα οχήματα και προς 

τις δύο κατευθύνσεις. 

Ρ-9 Απαγορεύεται η είσοδος σε μηχανοκίνητα 
οχήματα εκτός των δίτροχων μοτοσικλε¬ 
τών. Ρ-32 

Ρ-10 Απαγορεύεται η είσοδος στις μοτοσικλέτες. 

Ρ-11 Απαγορεύεται η είσοδος στα ποδήλατα. 

Ρ-12 Απαγορεύεται η είσοδος στα μοτοποδήλα¬ 
τα. 

Ρ-13 Απαγορεύεται η είσοδος στα φορτηγά αυ¬ 
τοκίνητα. 

Η αναγραφή αριθμού τόννων, είτε με λευκό χρώμα 
στο περίγραμμα του οχήματος είτε σε πρόσθετη πίνα- Ρ-33 
κίδα, που τοποθετείται κάτω από την πινακίδα Ρ-13, 
σημαίνει ότι η απαγόρευση ισχύει μόνο αν το μέγιστο 
επιτρεπόμενο βάρος του οχήματος ή του συνδυασμού Ρ-34 
οχημάτων υπερβαίνει τον αριθμό αυτόν. 

Ρ—14 Απαγορεύεται η είσοδος σε μηχανοκίνητο 
όχημα το οποίο σύρει ρυμουλκούμενο, πλην 
ημιρυμουλκούμενου ή ρυμουλκούμενου ε¬ 
νός άξονα. Ρ-35 

Η αναγραφή αριθμού τόννων, είτε με λευκό χρώμα 
στο περίγραμμα του ρυμουλκούμενου είτε σε πρόσθετη Ρ-36 
πινακίδα, που τοποθετείται κάτω από την πινακίδα Ρ-14, 
σημαίνει ότι η απαγόρευση ισχύει μόνο αν το μέγιστο 
επιτρεπόμενο βάρος του ρυμουλκούμενου υπερβαίνει Ρ-37 
τον αριθμό αυτόν. 

Ρ-15 Απαγορεύεται η είσοδος σε πεζούς. 

Ρ-16 Απαγορεύεται η είσοδος σε ζωήλατα οχή- Ρ-38 

ματα. 

Ρ—17 Απαγορεύεται η είσοδος σε χειράμαξες. 

Ρ-18 Απαγορεύεται η είσοδος σε αγροτικά μη- Ρ-39 

χανήματα. Ρ-40 

Ρ—19 Απαγορεύεται η είσοδος σε μηχανοκίνητα 
οχήματα. 

Ρ-20 Απαγορεύεται η είσοδος σε οχήματα ορι¬ 
σμένων κατηγοριών (π.χ. σε μηχανοκίνητα 
και ζωήλατα οχήματα). 

Ρ-21 Απαγορεύεται η είσοδος σε οχήματα συ¬ 
νολικού πλάτους που υπερβαίνει τα .... (π.χ. 

2) μέτρα. Ρ-41 

Ρ-22 Απαγορεύεται η είσοδος σε οχήματα συ¬ 
νολικού ύψους που υπερβαίνει τα ... (π.χ. Ρ-42 

3,5) μέτρα. 

Ρ-23 Απαγορεύεται η είσοδος σε οχήματα συ¬ 
νολικού βάρους που υπερβαίνει τους ... 

(π.χ. 5) τόννους. 

Ρ-24 Απαγορεύεται η είσοδος σε οχήματα βά¬ 
ρους ανά άξονα που υπερβαίνει τους ... Ρ-43 

(π.χ. 2) τόννους. 

Ρ-25 Απαγορεύεται η είσοδος σε οχήματα ή Ρ-44 

συνδυασμούς οχημάτων μήκους που υπερ¬ 
βαίνει τα ... (π.χ. 10) μέτρα. Ρ-45 

Ρ-26 Απαγορεύεται η οδήγηση οχήματος σε α¬ 
πόσταση μικρότερη των ... (π.χ. 70) μέτρων 
από του προηγούμενου. Ρ-46 

Ρ-27 Απαγορεύεται η αριστερή στροφή. 

Ρ-28 Απαγορεύεται η δεξιά στροφή. 

Ρ-29 Απαγορεύεται η αναστροφή (στροφή κατά 

180 μοίρες). Ρ-47 

Ρ-30 Απαγορεύεται το προσπέρασμα μηχανοκί¬ 

νητων οχημάτων, πλην των δίτροχων μο- Ρ-48 
τοσικλετών χωρίς καλάθι. 

Ρ—31 Απαγορεύεται στους οδηγούς φορτηγών Ρ-49 

αυτοκινήτων, μέγιστου επιτρεπόμενου βά¬ 
ρους που υπερβαίνει τους 3,5 τόννους, να Ρ-50 

προσπερνούν άλλα οχήματα. Αναγραφή 
στην πινακίδα ,Ρ-31 ή πρόσθετη πινακίδα, Ρ-50α 

που τοποθετείται κάτω από την πινακίδα 

Ρ-50δ 


Ρ-31, μπορεί να μεταβάλει το μέγιστο ε¬ 
πιτρεπόμενο βάρος, πάνω από το οποίο 
ισχύει η απαγόρευση αυτή. 

Η μέγιστη ταχύτητα περιορίζεται στον α¬ 
ναγραφόμενο αριθμό (π.χ. 50 χλμ.) την ώρα. 
Αναγραφή αριθμού τόννων σε πρόσθετη 
πινακίδα, που τοποθετείται κάτω από την 
πινακίδα Ρ-32, σημαίνει ότι ο περιορισμός 
της ταχύτητας αφορά μόνο οχήματα συ¬ 
νολικού βάρους που υπερβαίνει τον αριθμό 
αυτόν. 

Απαγορεύεται η χρήση ηχητικών οργάνων 
προειδοποίησης (εκτός για αποφυγή δυ¬ 
στυχήματος). 

Απαγορεύεται η διέλευση χωρίς στάση προ 
του Τελωνείου. Η αντικατάσταση της έν¬ 
δειξης Τελωνείο με άλλη σημαίνει την α¬ 
παγόρευση της διέλευσης χωρίς στάση προ 
της δηλούμενης θέσης. 

Απαγορεύεται η διέλευση χωρίς στάση προ 
του σταθμού διοδίων. 

Τέλος όλων των τοπικών απαγορεύσεων 
οι οποίες έχουν επιβληθεί με απαγορευτι¬ 
κές πινακίδες στα κινούμενα οχήματα. 
Τέλος ορίου ταχύτητας το οποίο έχει ε¬ 
πιβληθεί με απαγορευτική πινακίδα (π.χ. 40 
χλμ.) την ώρα. 

Τέλος απαγόρευσης προσπεράσματος το 
οποίο έχει επιβληθεί με απαγορευτική πι¬ 
νακίδα. 

Απαγορεύεται η στάθμευση. 

Απαγορεύεται η στάση και η στάθμευση 
εφόσον δεν ορίζεται διαφορετικά με πρό¬ 
σθετη πινακίδα κ.λπ.. Οι απαγορεύσεις των 
πινακίδων Ρ-39 και Ρ-40 ισχύουν από τη 
θέση των πινακίδων μέχρι του επόμενου 
σημείου συνάντησης με οδό και στην πλευ¬ 
ρά του οδοστρώματος στην οποία είναι 
τοποθετημένες αυτές. 

Απαγορεύεται η στάθμευση στην πλευρά 
της πινακίδας τους μονούς μήνες. 
Απαγορεύεται η στάθμευση στην πλευρά 
της πινακίδας τους ζυγούς μήνες. 

Οι απαγορεύσεις και οι περιορισμοί των 
σταθμεύσεων εφαρμόζονται μόνο στην 
πλευρά του οδοστρώματος στην οποία είναι 
τοποθετημένες οι πινακίδες Ρ-41 και Ρ-42. 
Περιοχή απαγόρευσης στάθμευσης (στάθ¬ 
μευση περιορισμένης χρονικής διάρκειας). 
Έξοδος από περιοχή απαγορευμένης 
στάθμευσης. 

Απαγορεύεται η είσοδος σε οχήματα που 
μεταφέρουν πάνω από ορισμένη ποσότητα 
εκρηκτικές ή εύφλεκτες ύλες. 
Απαγορεύεται η είσοδος σε οχήματα που 
μεταφέρουν πάνω από ορισμένη ποσότητα 
ύλες οι οποίες μπορεί να προκαλέσουν 
μόλυνση υδάτων. 

Υποχρεωτική κατεύθυνση πορείας προς τα 
αριστερά. 

Υποχρεωτική κατεύθυνση πορείας προς τα 
δεξιά. 

Υποχρεωτική κατεύθυνση πορείας προς τα 
εμπρός. 

Υποχρεωτική κατεύθυνση πορείας με στρο¬ 
φή αριστερά ή δεξιά. 

Υποχρεωτική κατεύθυνση πορείας με στρο¬ 
φή αριστερά. 

Υποχρεωτική κατεύθυνση πορείας με στρο¬ 
φή δεξιά. 

Ρ-51α Υποχρεωτική κατεύθυνση πορείας εμπρός 
ή αριστερά, 

Ρ-51 δ Υποχρεωτική κατεύθυνση πορείας εμπρός 

ή δεξιά. 

Ρ-52 Υποχρεωτική διέλευση είτε από τη δεξιά 
είτε άπό την αριστερή πλευρά της νησίδας 
ή του εμποδίου. 

Ρ-52α Υποχρεωτική διέλευση μόνο από την αρι¬ 
στερή πλευρά της νησίδας ή του εμποδίου. 

Ρ-52δ Υποχρεωτική διέλευση μόνο από τη δεξιά 
πλευρά της νησίδας ή του εμποδίου. 

Ρ-53 Κυκλική υποχρεωτική διαδρομή. 

Ρ-54 Οδός υποχρεωτικής διέλευσης ποδηλάτων 

(απαγορευμένης της διέλευσης άλλων ο¬ 
χημάτων). 

Ρ-55 Οδός υποχρεωτικής διέλευσης πεζών (πε¬ 

ζοδρόμος, απαγορευμένης της διέλευσης 
άλλων εκτός πεζών, οχημάτων άμεσης α¬ 
νάγκης και οχημάτων για την είσοδο-έξοδο 
σε παρόδιες ιδιοκτησίες). 

Ρ-56 Οδός υποχρεωτικής διέλευσης εφίππων (α¬ 

παγορευμένης της διέλευσης άλλων, εκτός 
εφίππων που χρησιμοποιούν την οδό). 

Ρ-57 Υποχρεωτική ελάχιστη ταχύτητα που ανα¬ 

γράφεται με λευκούς αριθμούς σε ... (π.χ. 
30 χ λμ.) την ώρα. Η πινακίδα αυτή σημαίνει 
ότι τα οχήματα που χρησιμοποιούν την οδό, 
στην είσοδο της οποίας είναι τοποθετη¬ 
μένη, πρέπει να κινούνται με ελάχιστη τα¬ 
χύτητα (π.χ. των 30 χλμ.) την ώρα. 

Ρ-58 Τέλος υποχρεωτικής ελάχιστης ταχύτητας, 

που έχει επιβληθεί με την πινακίδα Ρ-57. 

Ρ-59 Υποχρεωτικές αντιολισθητικές αλυσίδες 

χιόνων σε δύο τουλάχιστον από τους κι¬ 
νητήριους τροχούς του αυτοκινήτου. 

Ρ-60 Ανώτατη ταχύτητα περιοχής. 

Ρ-61 Έξοδος από περιοχή με ανώτατο όριο τα¬ 
χύτητας. 

Ρ-62 Τέλος απαγόρευσης προσπεράσματος από 

φορτηγά αυτοκίνητα, που έχει επιβληθεί με 
απαγορευτική πινακίδα. 

Ρ-63 Απαγορεύεται το ρυμουλκούμενο όχημα να 

έχει βάρος μεγαλύτερο από ... (π.χ. 3) 
τόννους. 

Ρ-64 Απαγορεύεται η είσοδος σε οχήματα που 
μεταφέρουν επικίνδυνα υλικά. 

Ρ-65 Η κάθε κατηγορία χρηστών που απεικονίζει 
το αντίστοιχο σύμβολο πρέπει να χρησι¬ 
μοποιεί την πλευρά του αντίστοιχου δια¬ 
δρόμου που είναι ειδικά επιλεγμένη για 
αυτήν την κατηγορία. 

Ρ-66 Οι διάφορες κατηγορίες χρηστών που α¬ 

πεικονίζουν τα αντίστοιχα σύμβολα επιτρέ¬ 
πεται να χρησιμοποιούν ταυτόχρονα τον 
ειδικό διάδρομο. 

Ρ-67 Αποκλειστική διέλευση λεωφορείων ή τρόλ- 

λεϋ. 

Ρ-68 Τέλος αποκλειστικής διέλευσης λεωφο¬ 

ρείων ή τρόλλεϋ. 

Ρ-69 Χώρος ελεγχόμενης στάθμευσης. 

Ρ-70 Χώρος στάθμευσης ορισμένης κατηγορίας 

οχημάτων π.χ. ΤΑΧΙ. 

Ρ-71 Χώρος στάθμευσης αποκλειστικά για οχή¬ 

ματα ατόμων με μειωμένη κινητικότητα, ύ¬ 
στερα από ειδική άδεια. 


Ρ-72 Χώρος στάθμευσης αποκλειστικά για συ¬ 

γκεκριμένο όχημα ατόμων με μειωμένη κι¬ 
νητικότητα, ύστερα από ειδική άδεια και με 
αριθμό κυκλοφορίας.... 

Ρ-73α Υποχρεωτική κατεύθυνση πορείας οχημά¬ 

των μεταφοράς επικίνδυνων φορτίων προς 
τα αριστερά. 

Ρ-73δ Υποχρεωτική κατεύθυνση πορείας οχημά¬ 

των μεταφοράς επικίνδυνων φορτίων προς 
τα δεξιά. 

Ρ-74α Υποχρεωτική κατεύθυνση πορείας οχημά¬ 

των μεταφοράς επικίνδυνων φορτίων προς 
τα αριστερά. 

Ρ-74δ Υποχρεωτική κατεύθυνση πορείας οχημά¬ 

των μεταφοράς επικίνδυνων φορτίων προς 
τα δεξιά. 

Ρ-75 Επιβάλλει ιδιαίτερη προσοχή σε οχήματα 

που μεταφέρουν επικίνδυνες ύλες που μπο¬ 
ρούν να προκαλέσουν μόλυνση των υδάτων. 

Επιτρέπεται: 

α) Συνδυασμός ρυθμιστικής και πρόσθετης πινακίδας, 
με τον οποίο η ρύθμιση περιορίζεται στη συγκεκριμένη 
κατηγορία χρηστών της οδού που δείχνει η πρόσθετη 
πινακίδα. 

β) Συνδυασμός ρυθμιστικής και πρόσθετης πινακίδας, 
με τον οποίο εξαιρείται από τη ρύθμιση η συγκεκριμένη 
κατηγορία χρηστών της οδού που δείχνει η πρόσθετη 
πινακίδα. 

4. Οι πληροφοριακές πινακίδες (Π-1 μέχρι Π-94) 
τοποθετούνται για την παροχή πληροφοριών σχετικά 
με τις οδούς, για τη διευκόλυνση των χρηστών των 
οδών (κατευθύνσεις, αρίθμηση, χιλιομέτρηση, τοπωνυ¬ 
μίες, εγκαταστάσεις κ.λπ.). Η σημασία των πινακίδων 
αυτών είναι: 

Π-1 Προειδοποιητική κατευθύνσεων, η οποία 

τοποθετείται στις οδούς ταχείας κυκλοφο¬ 
ρίας προ διασταυρώσεων με αναγραφές 
κατευθύνσεων και χιλιομετρικών αποστά¬ 
σεων. 

Π-2 Προειδοποιητική κατευθύνσεων, η οποία 

τοποθετείται στις οδούς ταχείας κυκλοφο¬ 
ρίας προ διακλαδώσεων με αναγραφές κα¬ 
τευθύνσεων και χιλιομετρικών αποστάσεων. 

Π-3 Προειδοποιητική κατευθύνσεων για συνή¬ 

θεις οδούς με αναγραφές κατευθύνσεων 
και χιλιομετρικών αποστάσεων. 

Π-3α Προειδοποιητική κατευθύνσεως με αναγρα¬ 

φή κατευθύνσεων και χιλιομετρικών απο¬ 
στάσεων σε οδούς τοπικού οδικού δικτύου. 

Π-3β Προειδοποιητική κατευθύνσεως, με ανα¬ 

γραφή κατευθύνσεων για περιοχές μεγάλου 
τουριστικού ή αρχαιολογικού ενδιαφέρο¬ 
ντος. 

Π-4 Προειδοποιητική για αδιέξοδο. 

Π-5 Προειδοποιητική για αδιέξοδο. 

Π-6 Προειδοποιητική υποχρεωτικής διαδρομής 

για στροφή αριστερά στην επόμενη δια¬ 
σταύρωση όπου απαγορεύεται αυτή. 

Π-7 Προειδοποιητική πινακίδα για προεπιλογή 

λωρίδας σε διασταύρωση σε οδούς με πολ¬ 
λές λωρίδες κυκλοφορίας. 

Π-8α Κατεύθυνση μίας τοπωνυμίας με μορφή βέ¬ 
λους. 

Π-8β Κατεύθυνση μίας τοπωνυμίας με μορφή βέ¬ 
λους. 

Π-8γ Κατεύθυνση για περισσότερες της μιας το¬ 
πωνυμίας με μορφή βέλους. 

Π-8δ Κατεύθυνση μιας τοπωνυμίας μεγάλου του- 

ρισπκού ή αρχαιολογικού ενδιαφέροντος, 
με μορφή βέλους. 

Π-9 Κατεύθυνση μίας τοπωνυμίας, μορφής ορ¬ 

θογωνίου. 

Π-10 Κατεύθυνση προς αεροδρόμιο. 

Π-11 Κατεύθυνση προς κατασκήνωση. 

Π-12 Κατεύθυνση προς Ξενώνα Νεότητας. 

Π-13 Αρίθμηση εθνικών οδών. 

Π-14 Αρίθμηση διεθνών αρτηριών. 

Π-15 Χιλιομέτρηση οδών. 

Π-16 Χιλιομέτρηση οδών. 

Π-17 Αρχή κατοικημένης περιοχής. 

Π-18 Τέλος κατοικημένης περιοχής. 

Οι πινακίδες Π-17 ή Π-58 και Π-18 ή Π-59, εκτός 
της πληροφοριακής τους σημασίας, ειδοποιούν τους 
χρήστες των οδών ότι οι εφαρμοζόμενοι στις κατοι- 
κημένες περιοχές κανονισμοί κυκλοφορίας, όπως ο 
περιορισμός της ταχύτητας, η απαγόρευση χρήσης 
ηχητικών οργάνων, προειδοποιήσεων κ.λπ. ισχύουν από 
την πινακίδα Π-17 ή Π-58 μέχρι την πινακίδα Π-18 ή 
Π-59, εκτός των τμημάτων εκείνων της οδού, εντός 
κατοικημένης περιοχής, στα οποία, με άλλες πινακίδες, 
παρέχεται ειδοποίηση για διαφορετικούς τυχόν κανο¬ 
νισμούς. 

Ρυθμιστικές πινακίδες, οι οποίες τοποθετούνται στην 
αυτή θέση με την πινακίδα Π-17 ή Π-58 ισχύουν σε 
όλο το μήκος της οδού, εντός της κατοικημένης πε¬ 
ριοχής, εκτός αν ορίζεται διαφορετικά με άλλες πινα¬ 
κίδες. σε ορισμένα τμήματα της οδού αυτής. 

Π-19 Τοπωνύμια. 

Π-20 Επιβεβαιωτική πινακίδα (παράδειγμα). 

Π-21 Διάβαση πεζών. 

Π-22 Νοσοκομείο (για την αποφυγή ή μείωση 

οποιουδήποτε μη αναγκαίου θορύβου). 
Π-23 Μονόδρομος. 

Π-24 Μονόδρομος. 

Π-25 Οδός αδιέξοδος. 

Π-26 Οδός ταχείας κυκλοφορίας. 

Π-26α Τέλος οδού ταχείας κυκλοφορίας. 

Π-27 Αυτοκινητόδρομος. 

Π-27α Τέλος αυτοκινητόδρομου. 

Π-28 Στάση λεωφορείου ή “τρόλλεϋ'. 

Π-29 Ορεινή οδός ανοικτή ή κλειστή ανάλογα 

με τις ενδείξεις μέσα στα πλαίσια 1,2,3 της 
πινακίδας. 

Π-30 Συνιστώνται αλυσίδες ή ελαστικά χιόνων 

(για το πλαίσιο 2 της Π-29). 

Π—31 Χώρος επιτρεπόμενης στάθμευσης. 

Π-31α Περιοχή επιτρεπόμενης στάθμευσης. 

Π—31 β Έξοδος από περιοχή επιτρεπόμενης 

στάθμευσης. 

Π-31γ Κατεύθυνση προς χώρο επιτρεπόμενης 

στάθμευσης. 

Π-32 Σταθμός πρώτων βοηθειών. 

Π-33 Συνεργείο επισκευής βλαβών. 

Π-34 Τηλέφωνο. 

Π-35 Πρατήριο καυσίμων. 

Π-36 Ξενοδοχείο ή ΜΟΤΕΙ_. 

Π-37 Εστιατόριο. 

Π-38 Αναψυκτήριο ή καφενείο. 

Π-39 Θέση για παραμονή εκδρομέων. 

Π-40 Σημείο έναρξης περιπάτου. 

Π-41 Θέσεις για κατασκηνώσεις. 

Π-42 Θέση για τροχόσπιτα. 

Π-43 Θέση για κατασκηνώσεις και τροχόσπιτα. 

Π-44 Ξενώνας νεότητας. 

Π-45 Τουριστικές πληροφορίες. 


Π-46 Περιοχή κολύμβησης. 

Π-47 Εγκαταστάσεις υγιεινής. 

Π-48 Ραδιοφωνική συχνότητα πληροφοριών 

οδικής κυκλοφορίας. 

Π-49 Σήραγγα. 

Π-50 Αεροδρόμιο. 

Π-51 Ελικοδρόμιο. 

Π-52 Εναέρια μεταφορά. 

Π-53 Λιμάνι. 

Π-54 Τουριστικό λιμάνι. 

Π-55 Λιμενικός σταθμός ιπτάμενων σκαφών. 

Π-56 Λιμενικός σταθμός εμπορικών οχηματαγω¬ 

γών πλοίων. 

Π-57 Αστυνομία. 

Π-58 Αρχή περιοχής κατοικίας. 

Π-59 Τέλος περιοχής κατοικίας. 

Π-60 Ατομα με μειωμένη κινητικότητα. 

Π-61 Ανω (υπέργεια) διάβαση πεζών. 

Π-62 Κάτω (υπόγεια) διάβαση πεζών. 

Π-63 Ανισόπεδη διάβαση πεζών χωρίς 

σκαλοπάτια. 

Π-64 Συνιστώμενη ταχύτητα. 

Π-65 Γενικά όρια ταχύτητας. 

Π-66 Λωρίδα αποκλειστικής κυκλοφορίας 

λεωφορείων ή τρόλλεϋ. 

Π-67 Ανώτατα όρια ταχυτήτων ανά λωρίδα 

κυκλοφορίας. 

Π-68 Όρια ελάχιστων ταχυτήτων ανά λωρίδα 

κυκλοφορίας. 

Π-69 Αριθμός και κατευθύνσεις κυκλοφοριακών 

λωρίδων. 

Π-69α Αριθμός και κατευθύνσεις κυκλοφοριακών 
λωρίδων. 

Π-70 Περιορισμός αριθμού κυκλοφοριακών 

λωρίδων. 

Π-70α Περιορισμός αριθμού κυκλοφοριακών 

λωρίδων. 

Π-71 Εγκαταστάσεις υγιεινής για άτομα με 

μειωμένη κινητικότητα. 

Π-72 Κατεύθυνση οχημάτων για στάθμευση σε 

συγκεκριμένο χώρο (π.χ. ΜΕΤΡΟ για χρη¬ 
σιμοποίηση του μεταφορικού αυτού μέσου). 

Π-73 Προειδοποίηση κατεύθυνσης οχημάτων για 

στάθμευση σε συγκεκριμένο στεγασμένο χώρο. 

Π-74 Κατεύθυνση-επισήμανσης επικίνδυνων 

καμπύλών. 

Π-75 Διαδοχικά βέλη κατεύθυνσης, που τοποθε¬ 
τούνται σε επικίνδυνες καμπύλες κυρίων 
αρτηριών. 

Π-76 Εμπόδιο κινητό, λόγω έργων επί της οδού. 

Π-77 Για υποχρεωτικό πέρασμα από τα δεξιά 

νησίδας ή εμποδίου (Συνδυάζεται η τοπο¬ 
θέτησή της π.χ. με τη Ρ-52δ). 

Π-78 Για υποχρεωτικό πέρασμα από τα αριστερά 

νησίδας ή εμποδίου (Συνδυάζεται η τοπο¬ 
θέτησή της π.χ. με τη Ρ-52α). 

Π-79 Για υποχρεωτικό πέρασμα από τα δεξιά ή 

αριστερά νησίδας ή εμποδίου (Συνδυάζεται 
η τοποθέτησή της π.χ. με τη Ρ-52). 

Π-80 Αναγγελία προσέγγισης σε ανισόπεδο κόμ¬ 

βο (αποκλειστικά για αυτοκινητόδρομο). 

Π-81 Προειδοποιητική κατευθύνσεων προ ανισό¬ 

πεδου κόμβου (αποκλειστικά για αυτοκινη¬ 
τόδρομο). 

Π-82 Προειδοποιητική κατευθύνσεων εισόδου σε 

αυτοκινητόδρομο από δευτερεύουσα οδό 
μέσω ανισόπεδου κόμβου. 

Π-83 Γέφυρα σήμανσης με αναγραφή κατευθύν¬ 
σεων προ ανισόπεδου κόμβου (αποκλειστι¬ 
κά για αυτοκινητόδρομο). 

Π-84 Γέφυρα σήμανσης με αναγραφή κατευθύν¬ 
σεων προ ανισόπεδου κόμβου με αφαίρεση 
λωρίδας του αυτοκινητόδρομου. 

Π-85 Γέφυρα σήμανσης με αναγραφή κατευθύν¬ 

σεων στην αρχή εξόδου από τον αυτοκι¬ 
νητόδρομο (αρχή λωρίδας επιβράδυνσης 
κόμβου). 

Π-86 Κατεύθυνσης εξόδου από τον αυτοκινητό¬ 

δρομο. 

Π-87 Επιβεβαιωτική της εισόδου στο συγκεκρι¬ 

μένο αυτοκινητόδρομο μετά τον ανισόπεδο 
κόμβο. 

Π-88 Προειδοποιητική κατεύθυνσης εισόδου στον 

αυτοκινητόδρομο. 

Π-89 Κατεύθυνσης εισόδου στον αυτοκινητόδρο¬ 

μο. 

Π-90α Προειδοποιητικές εξόδου από τον αυτοκι¬ 
νητόδρομο σε α,β,γ αποστάσεις 300, 200, 
100 μέτρα αντίστοιχα προ της αρχής της 
λωρίδας επιβράδυνσης του κόμβου (όπου 
η πινακίδα Π-85). Με απόφαση του Υπουρ¬ 
γού Περιβάλλοντος, Χωροταξίας και Δημό¬ 
σιων Έργων η εφαρμογή των ανωτέρω 
πληροφοριακών πινακίδων (Π-80 έως Π- 
90γ) μπορεί να επεκταθεί και σε άλλες 
κατηγορίες οδών με αντίστοιχη χρωματική 
κωδικοποίηση για κάθε κατηγορία. 

Π-91 Προειδοποιητική υποχρεωτικής παρακα¬ 

μπτήριος διαδρομής των οδικών οχημάτων 
μεταφοράς επικίνδυνων φορτίων. 

Π-92 Αρχή περιοχής κατοικίας χαρακτηρισμένης 

ως περιοχής ήπιας κυκλοφορίας. 

Π-92α Τέλος περιοχής κατοικίας χαρακτηρισμένης 

ως περιοχής ήπιας κυκλοφορίας. 

Π-93 Ρύθμιση κυκλοφορίας από σχολικό τροχο¬ 

νόμο. 

Π-94 Απαγορεύεται η στάση και στάθμευση. Οι 

παραβάτες (σταθμευμένα αυτοκίνητα) με- 
ταφέρονται. 

5. Οι πρόσθετες πινακίδες (Πρ-1 μέχρι Πρ-18β) 
τοποθετούνται σε συνδυασμό πάντοτε με άλλες (κύριες) 
πινακίδες σήμανσης για να δηλώνουν απόσταση, μήκος 
και λοιπά διευκρινιστικά στοιχεία ισχύος των κυρίων 
πινακίδων. 

Η σημασία των πινακίδων αυτών είναι: 

Πρ-1 Απόσταση από τη θέση της πινακίδας μέχρι 
την αρχή της επικίνδυνης θέσης ή της 
περιοχής στην οποία εφαρμόζεται ο καθο¬ 
ριζόμενος με αυτήν κανόνας ή περιορισμός 
(π.χ. 200 μ.). 

Πρ-2 Μήκος του επικίνδυνου τμήματος ή της 
περιοχής στην οποία εφαρμόζεται ο καθο¬ 
ριζόμενος με την πινακίδα κανόνας ή πε¬ 
ριορισμός (π.χ. 1 χιλιόμετρο). 

Πρ-3α Αρχή ισχύος πινακίδας Π-39 ή Π-40, που 
τοποθετείται παράλληλα προς τον άξονα 
της οδού. Η ισχύς της πινακίδας εκτείνεται 
επί.... (π.χ. 10 μ.) από τη θέση της πινακίδας 
και προς την κατεύθυνση του βέλους. 

Πρ-3β Υπόμνηση ισχύος πινακίδας Π-39 ή Π-40 
που τοποθετείται παράλληλα προς τον ά¬ 
ξονα της οδού. Η ισχύς της πινακίδας 
εκτείνεται επί ... (π.χ. 5 μ.) και από τις δύο 
πλευρές της θέσης της πινακίδας. 


Πρ-3γ Τέλος ισχύος πινακίδας Ρ-39 ή Ρ-40 που 
τοποθετείται παράλληλα προς τον άξονα 
της οδού. Η ισχύς της πινακίδας εκτείνεται 
επί... (π.χ. 10 μ.) από τη θέση της πινακίδας 
και προς την κατεύθυνση του βέλους. 

Πρ-4α Αρχή ισχύος πινακίδας Ρ-39 ή Ρ-40 που 
τοποθετείται κάθετα προς τον άξονα της 
οδού. 

Πρ-4β Επανάληψη ισχύος πινακίδας Ρ-39 ή Ρ-40 
που τοποθετείται κάθετα προς τον άξονα 
της οδού. 

Πρ-4γ Τέλος ισχύος πινακίδας Ρ-39 ή Ρ-40 που 
τοποθετείται κάθετα προς τον άξονα της 
οδού. 

Πρ-4δ Επιτρέπεται μόνο για οχήματα ατόμων με 
μειωμένη κινητικότητα ύστερα από ειδική 
άδεια. 

Πρ-4ε Εξαιρούνται μόνο οχήματα ατόμων με μειω¬ 
μένη κινητικότητα ύστερα από ειδική άδεια. 
Ως αναπηρικά οχήματα νοούνται αυτά των 
ατόμων με μειωμένη κινητικότητα, τα οποία 
φέρουν στο άνω δεξιό μέρος του πίσω 
κρυστάλλου το ειδικό σήμα, το οποίο χο¬ 
ρηγείται από το Υπουργείο Υγείας και Πρό¬ 
νοιας. 

Πρ-5 Πάγος. 

Πρ-6 Βροχή. 

Πρ-7 Προτεραιότητα κατεύθυνσης σε διασταύ¬ 

ρωση (π.χ. α-β). 

Πρ-8 Προτεραιότητα κατεύθυνσης σε διασταύ¬ 

ρωση μορφής (π.χ. α-β). 

Πρ-9 Προτεραιότητα κατεύθυνσης σε διακλάδω¬ 

ση μορφής (π.χ. α-γ). 

Πρ-10 Προτεραιότητα κατεύθυνσης σε διακλάδω¬ 

ση μορφής (π.χ. α-β). 

Πρ-11 Προτεραιότητα κατεύθυνσης σε διακλάδω¬ 

ση μορφής (π.χ. α-β). 

Πρ-12 Προτεραιότητα κατεύθυνσης σε διακλάδω¬ 

ση μορφής (π.χ. α-γ). 

Πρ-13 Προτεραιότητα κατεύθυνσης σε διακλάδω¬ 

ση μορφής (π.χ. α-β). 

Πρ-14α Επικίνδυνη κλειστή στροφή αριστερά. 

Πρ-14δ Επικίνδυνη κλειστή στροφή δεξιά. 

Πρ-15α Ανακάμπτων ελιγμός αριστερά. 

Πρ-15δ Ανακάμπτων ελιγμός δεξιά 

Πρ-16 Επιτρέπεται μόνο για τη συγκεκριμένη κα¬ 
τηγορία οχημάτων που απεικονίζει το σύμ¬ 
βολο. 

ΣΥΜΒΟΛΑ ΟΧΗΜΑΤΩΝ 

Πρ-16α Ζωηλατο όχημα. 

Πρ-16β Χειράμαξα. 

Πρ-16γ Ποδήλατο. 

Πρ-16δ Μοτοποδήλατο. 

Πρ-16ε Μοτοσικλέτα ή τρίτροχο όχημα. 

Πρ-16στ Επιβατηγό όχημα. 

Πρ-16ζ Επιβατηγό με ρυμουλκούμενο ενός άξονα 
(τρέιλερ). 

Πρ-16η Αγροτικό μηχάνημα. 

Πρ-16θ Λεωφορείο ή Τρόλλεϋ. 

Πρ-16ι Φορτηγό αυτοκίνητο. 

Πρ-16ια Φορτηγό αρθρωτό. 

Πρ-16ιβ Φορτηγό με ρυμουλκούμενο όχημα, πλην 
ρυμουλκούμενου ενός άξονα. 

Πρ-16ιγ Φορτηγό με ρυμουλκούμενο όχημα ενός 
άξονα. 

Πρ—16ιδ Όχημα που φέρει πάνω από ορισμένη πο¬ 
σότητα εκρηκτικές ή εύφλεκτες ύλες. 


880_ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Πρ-17 Εξαιρείται (από την ισχύουσα ρύθμιση) μόνο 
η συγκεκριμένη κατηγορία οχημάτων που 
απεικονίζει το σύμβολο (αρίθμηση αντίστοι¬ 
χη με την Πρ-16). 

Πρ-18α Επιτρέπεται μόνο για τα “ΤΑΧΓ. 

Πρ-18β Εξαιρούνται μόνο τα “ΤΑΧΓ. 

6. Το σχήμα, η μορφή, τα χρώματα και οι επ’ αυτών 
αναγραφές εκάστης των κατά το άρθρο αυτό πινακίδων 
σήμανσης οδών εμφαίνονται στο συνοδεύοντα τον πα¬ 
ρόντα Κώδικα πίνακα σχεδίων πινακίδων σήμανσης ο¬ 
δών. Ύστερα από έγκριση της αρμόδιας Υπηρεσίας 
Κυκλοφορίας της Γενικής Γραμματείας Δημόσιων Έρ¬ 
γων του Υπουργείου Περιβάλλοντος, Χωροταξίας και 
Δημόσιων Έργων μπορεί να σχεδιασθούν, κατασκευα¬ 
στούν και τοποθετηθούν πληροφοριακές πινακίδες σή¬ 
μανσης οδών που προκύπτουν από συνδυασμό δύο ή 
περισσότερων πινακίδων σήμανσης του σχετικού πίνακα 
σχεδίων που συνοδεύει τον παρόντα Κώδικα. 

7. Οι τοποθετούμενες πινακίδες σήμανσης οδών πρέ¬ 
πει να είναι κατασκευασμένες και τοποθετημένες σύμ¬ 
φωνα με τις σχετικές προδιαγραφές του Υπουργείου 
Περιβάλλοντος, Χωροταξίας και Δημόσιων Έργων. 

8. Γ-ια την όσο το δυνατόν πιο εύκολη ερμηνεία των 
πινακίδων σήμανσης ή τον περιορισμό της εφαρμογής 
των ρυθμιστικών πινακίδων σε ορισμένες κατηγορίες 
οχημάτων ή κατά ορισμένες χρονικές περιόδους, είναι 
δυνατή η προσθήκη επεξηγηματικών εγγραφών ή συμ¬ 
βόλων μέσα σε ορθογώνιο παραλληλόγραμμο κάτω από 
την πινακίδα. Οι εγγραφές αυτές ή τα σύμβολα μπορεί 
επίσης να περιλαμβάνονται στην πινακίδα εφόσον δεν 
καθιστούν αυτή δυσνόητη. 

9. Με απόφαση του Υπουργού Περιβάλλοντος, Χω¬ 
ροταξίας και Δημόσιων Έργων και βάσει των σχετικών 
ειδικών προδιαγραφών είναι δυνατόν: 

α) Οι πινακίδες σήμανσης οδών να τοποθετούνται 
επί καταλλήλου υποβάθρου μεγαλύτερου μεγέθους από 
την πινακίδα, του ίδιου ή και άλλου σχήματος από 
αυτήν, προκειμένου η πινακίδα να διακρίνεται ευκρινέ¬ 
στερα. Για το σκοπό αυτόν το υπόβαθρο επιτρέπεται 
να έχει χρώμα διαφορετικό από την πινακίδα, αλλά 
πάντως διαφορετικό και από τα χρώματα που χρησι¬ 
μοποιούνται για τις κατηγορίες πινακίδων του άρθρου 
αυτού, καθώς και να φέρει ειδικά, ιδίως φωσφορίζοντα, 
υλικά και αντανακλαστικά στοιχεία. 

β) Να τοποθετούνται πινακίδες με μορφή φωτεινών 
πινάκων με μεταβλητά μηνύματα. Η απόφαση του Υ¬ 
πουργού καθορίζει τον τρόπο λειτουργίας των πινακίδων 
της μορφής αυτής, τις κατηγορίες τους, τη θέση τους, 
τα μηνύματα που μπορούν να προβάλλονται στην πι¬ 
νακίδα, τη σημασία κάθε μηνύματος και κάθε άλλη 
αναγκαία λεπτομέρεια. 

γ) Να τροποποιούνται τα χρώματα, η μορφή και οι 
αναγραφές των πινακίδων σήμανσης. 

10. Οι πινακίδες σήμανσης αφορούν τους οδηγούς 
οι οποίοι κυκλοφορούν σε ολόκληρο το πλάτος του 
ανοικτού στην κυκλοφορία οδοστρώματος, εκτός αν, 
με κατάλληλη τοποθέτησή τους, απευθύνονται απο¬ 
κλειστικά σε αυτούς που οδηγούν σε μία ή περισσότερες 
λωρίδες κυκλοφορίας που χωρίζονται με κατά μήκος 
διαγραμμίσεις ή κατάλληλα διαχωριστικά μέσα. 

11. Ο οδηγός που δεν συμμορφώνεται με τις υπο¬ 
χρεώσεις που επιβάλλονται με τις ρυθμιστικές πινακίδες 
Ρ-39, Ρ—41, Ρ-42 και Ρ-43 ή το συνδυασμό αυτών με 
πρόσθετες πινακίδες, τιμωρείται με διοικητικό πρόστιμο 
δέκα χιλιάδων (10.000) δραχμών, των δε πινακίδων 
Ρ-40, Ρ-70, Ρ—71 και Ρ-72 ή το συνδυασμό αυτών με 
πρόσθετες πινακίδες τιμωρείται με διοικητικό πρόστιμο 
είκοσι χιλιάδων (20.000) δραχμών, της δε πινακίδας 


Ρ-69 ή το συνδυασμό αυτής με πρόσθετες πινακίδες 
τιμωρείται με διοικητικό πρόστιμο πέντε χιλιάδων (5.000) 
δραχμών. 

Η παράβαση βεβαιώνεται από το αστυνομικό όργανο, 
που επιλαμβάνεται αυτής, το οποίο και συντάσσει σχε¬ 
τική έκθεση, Ο παραβάτης καλείται, μέσα σε τρεις (3) 
ημέρες, εφόσον το επιθυμεί, να εμφανιστεί στην Αρχή 
στην οποία υπάγεται το αστυνομικό όργανο που βε¬ 
βαίωσε την παράβαση και να υποβάλει τις αντιρρήσεις 
του. Σε περίπτωση που δεν εμφανιστεί ή εφόσον οι 
αντιρρήσεις κριθούν αβάσιμες, ο Διοικητής της πιο 
πάνω Αστυνομικής Αρχής επιβάλλει το διοικητικό πρό¬ 
στιμο το οποίο και εισπράττεται σύμφωνα με τις δια¬ 
τάξεις για την είσπραξη των δημοσίων εσόδων. Με 
κοινή απόφαση των Υπουργών Οικονομικών και Δημό¬ 
σιας Τάξης ορίζονται οι λεπτομέρειες εφαρμογής της 
παραγράφου αυτής. 

12. Ο οδηγός που δεν συμμορφώνεται με τις υπο¬ 
χρεώσεις που επιβάλλονται με τις ρυθμιστικές πινακίδες 
Ρ-1 και Ρ-2 ή το συνδυασμό αυτών με πρόσθετες 
πινακίδες τιμωρείται με πρόστιμο εκατό χιλιάδων 
(100.000) δραχμών, των πινακίδων Ρ-7, Ρ-8, Ρ-27, 
Ρ-28, Ρ-29, Ρ-45. Ρ-46 και Ρ-64 ή το συνδυασμό 
αυτών με πρόσθετες πινακίδες τιμωρείται με πρόστιμο 
πενήντα χιλιάδων (50.000) δραχμών, ενώ ο οδηγός που 
δεν συμμορφώνεται με τις λοιπές, πλην των Ρ-1, Ρ-2, 
Ρ-7, Ρ-8, Ρ-27, Ρ-28, Ρ-29, Ρ-39, Ρ-41, Ρ-42. Ρ-43, 
Ρ-45, Ρ-46, Ρ-64, Ρ-69, Ρ-70, Ρ-71 και Ρ-72 ρυθμι¬ 
στικές πινακίδες ή το συνδυασμό αυτών με πρόσθετες 
πινακίδες, τιμωρείται με πρόστιμο είκοσι χιλιάδων 
(20.000) δραχμών. 

Άρθρο 5 

Οριζόντια σήμανση οδών 

1. Οι σημάνσεις των οδοστρωμάτων με διαγραμμίσεις 
ή σύμβολα χρησιμοποιούνται για τη ρύθμιση της κυ¬ 
κλοφορίας ή για την προειδοποίηση ή καθοδήγηση 
αυτών που χρησιμοποιούν οδούς είτε μόνες είτε σε 
συνδυασμό με πινακίδες σήμανσης ή σηματοδότες, για 
να τονιστεί ή διευκρινιστεί η σημασία αυτών. Όταν 
χρησιμοποιούνται για ρύθμιση της στάθμευσης, σε συν¬ 
δυασμό με ανάλογες πινακίδες, υπερισχύουν των πι¬ 
νακίδων στάθμευσης. 

2. Τα κύρια είδη των σημάνσεων επί των οδοστρω¬ 
μάτων με διαγραμμίσεις είναι: 

α) Οι κατά μήκος διαγραμμίσεις. 

β) Οι κατά πλάτος (εγκάρσιες) διαγραμμίσεις και 

γ) Οι ειδικές διαγραμμίσεις. 

3. Οι κατά μήκος διαγραμμίσεις είναι: 

α) Η αποτελούμενη από μία ή δύο συνεχείς γραμμές 
η οποία σημαίνει διαχωρισμό των λωρίδων αντίθετων 
κατευθύνσεων. 

β) Η αποτελούμενη από μία διακεκομμένη γραμμή επί 
του οδοστρώματος, η οποία καθορίζει τα όρια των 
λωρίδων για την καθοδήγηση της κυκλοφορίας. 

Η αποτελούμενη από μία διακεκομμένη γραμμή, δι¬ 
πλάσιου πλάτους της προηγούμενης, καθορίζει τα όρια 
μεταξύ της λωρίδας επιτάχυνσης ή επιβράδυνσης και 
της παραπλεύρως λωρίδας κυκλοφορίας. 

γ) Η αποτελούμενη από μία διακεκομμένη γραμμή επί 
του οδοστρώματος με μήκη τμημάτων, και των μεταξύ 
τους κενών, πολύ μικρότερα της προηγούμενης υπό 
στοιχείο 3β διακεκομμένης γραμμής, η οποία σημαίνει 
προειδοποίηση για την προσέγγιση σε διπλή ή συνεχή 
γραμμή ή για την προσέγγιση σε άλλο τμήμα οδού, το 
οποίο παρουσιάζει ιδιαίτερο κίνδυνο. 

Η προειδοποιητική αυτή γραμμή μπορεί να συμπλη- 

ρωθεί ή να αντικατασταθεί με βέλη εκτροπής. 

δ) Η αποτελούμενη από μία συνεχή γραμμή και άλλη 
παραπλεύρως διακεκομμένη, η οποία σημαίνει διαχω¬ 
ρισμό των λωρίδων αντίθετων κατευθύνσεων. 

ε) Η αποτελούμενη από διπλές διακεκομμένες γραμ¬ 
μές, η οποία καθορίζει λωρίδα ή λωρίδες κυκλοφορίας 
στις οποίες η κατεύθυνση της κυκλοφορίας μπορεί να 
αντιστραφεί. 

4. Οι κατά πλάτος (εγκάρσιες) διαγραμμίσεις είναι: 

α) Η αποτελούμενη από μία συνεχή γραμμή επί του 

πλάτους μιας ή περισσότερων λωρίδων κυκλοφορίας, 
η οποία καθορίζει τη θέση προ της οποίας οι οδηγοί 
είναι υποχρεωμένοι να διακόψουν την πορεία τους λόγω 
της πινακίδας “ΥΠΟΧΡΕΩΤΙΚΗ ΔΙΑΚΟΠΗ ΠΟΡΕΙΑΣ 
($ΤΟΡ)“ (Ρ-2), λόγω ένδειξης φωτεινού σηματοδότη, 
σήματος τροχονόμου ή προ σιδηροδρομικής διάβασης 
(γραμμή διακοπής πορείας). 

Η λέξη “δΤΟΡ' μπορεί να αναγράφεται επί του ο¬ 
δοστρώματος προ των πιο πάνω διαγραμμίσεων. 

β) Η αποτελούμενη από μία διακεκομμένη γραμμή επί 
του πλάτους μιας ή περισσότερων λωρίδων κυκλοφο¬ 
ρίας, η οποία καθορίζει τη θέση προ της οποίας οι 
οδηγοί οχημάτων οφείλουν να παραχωρούν προτεραιό¬ 
τητα, συμμορφούμενοι προς την πινακίδα Ρ-1 “Υ¬ 
ΠΟΧΡΕΩΤΙΚΗ ΠΑΡΑΧΩΡΗΣΗ ΠΡΟΤΕΡΑΙΟΤΗΤΑΣ*. 

Μπροστά από μία τέτοια διαγράμμιση μπορεί να ση¬ 
μειωθεί επί του οδοστρώματος, για να συμβολίζει την 
πινακίδα Ρ-1, μεγάλο τρίγωνο με τη μία πλευρά πα¬ 
ράλληλη προς τη διαγράμμιση και την απέναντι αυτής 
κορυφή προς τον υποχρεούμενο να παραχωρήσει προ¬ 
τεραιότητα. 

Η διακεκομμένη αυτή γραμμή μπορεί να αντικαταστα- 
θεί με τρίγωνα σημειούμενα το ένα κοντά στο άλλο 
επί του οδοστρώματος, με τις κορυφές τους προς τον 
οδηγό ο οποίος υποχρεούται να παραχωρήσει προτε¬ 
ραιότητα. 

γ) Η αποτελούμενη από ραβδώσεις μεγάλου πλάτους 
παράλληλα προς τον άξονα του οδοστρώματος, η οποία 
καθορίζει διάβαση πεζών (ΖΕΒΒΑ). 

δ) Η αποτελούμενη από τετράγωνα ή παραλληλό¬ 
γραμμα σχήματα, η οποία καθορίζει τις διαβάσεις των 
ποδηλατιστών. 

5. Οι ειδικές διαγραμμίσεις είναι: 

α) Η αποτελούμενη από παράλληλες λοξές λωρίδες, 
οι οποίες πλαισιώνονται από μία συνεχή ή διακεκομμένη 
γραμμή επί τμήματος ή επί ελαφρώς ανυψωμένης πε¬ 
ριοχής του οδοστρώματος και η οποία σημαίνει απα¬ 
γόρευση ή περιορισμό εισόδου οχημάτων στις περιοχές 
αυτές. 

β) Η τεθλασμένη κίτρινη γραμμή (ζιγκ-ζαγκ) στην 
πλευρά του οδοστρώματος, η οποία σημαίνει ότι σε 
όλο το μήκος της γραμμής επί της πλευράς αυτής 
απαγορεύεται η στάθμευση, ανεξαρτήτως της παράλ¬ 
ληλης οδικής σήμανσης με κατακόρυφες πινακίδες α¬ 
παγορευτικές της στάσης και της στάθμευσης και των 
απαγορεύσεων του άρθρου 34. 

γ) Συνεχής κίτρινη γραμμή στο κράσπεδο ή στην 
άκρη του οδοστρώματος που σημαίνει ότι σε όλο το 
μήκος της και προς την πλευρά αυτήν του οδοστρώ¬ 
ματος απαγορεύεται η στάση και στάθμευση των οχη¬ 
μάτων, ανεξαρτήτως της παράλληλης οδικής σήμανσης 
με κατακόρυφες πινακίδες απαγορευτικές της στάσης 
και της στάθμευσης και των απαγορεύσεων στάθμευσης 
του άρθρου 34. 

δ) Διακεκομμένη κίτρινη γραμμή στο κράσπεδο ή στο 
άκρο του οδοστρώματος, η οποία σημαίνει ότι σε όλο 
το μήκος της γραμμής και επί της πλευράς αυτής του 
οδοστρώματος απαγορεύεται ή υπόκειται σε περιορι¬ 


σμούς η στάθμευση, η οποία υποδεικνύεται με άλλα 
μέσα. 

ε) Πλέγμα κίτρινων γραμμών, οι οποίες σχηματίζουν 
παραλληλόγραμμα, σε ισόπεδους οδικούς κόμβους, το 
οποίο σημαίνει περιοχή μέσα στην οποία δεν μπορεί 
να εισέλθει όχημα και αν ακόμη οι φωτεινοί σηματοδότες 
επιτρέπουν αυτό, όταν η πυκνότητα της κυκλοφορίας 
είναι τέτοια ώστε, αν εισέλθει, να υποχρεωθεί πιθανώς 
να παραμείνει στη διασταύρωση. Οι διατάξεις του άρ¬ 
θρου 26 παρ. 2 εξακολουθούν να ισχύουν και αν ακόμη 
δεν υπάρχει η πιο πάνω διαγράμμιση. 

στ) Συνεχής ή διακεκομμένη γραμμή που προσδιορίζει 
λωρίδα κυκλοφορίας συνοδευόμενη από πινακίδες σή¬ 
μανσης ή αναγραφής λέξεων στο οδόστρωμα ως π.χ. 
λεωφορεία, ταξί κ.λπ., η οποία σημαίνει ότι η χρήση 
της λωρίδας κυκλοφορίας επιτρέπεται μόνο στα ανα¬ 
γραφόμενα οχήματα. 

ζ) Βέλη εκτροπής, βέλη επιλογής, παράλληλες ή 
λοξές λωρίδες ή αναγραφές μπορούν να χρησιμοποιού¬ 
νται για την επανάληψη των διδόμενων από πινακίδες 
οδηγιών ή για να δίνουν σε αυτούς που χρησιμοποιούν 
τις οδούς πληροφορίες, οι οποίες δεν μπορούν να 
δοθούν ικανοποιητικά με πινακίδες. 

Τέτοιες διαγραμμίσεις χρησιμοποιούνται ιδίως για να 
δείχνουν τις οριογραμμές ζωνών ή λωρίδων στάθμευ¬ 
σης, για να σημειώνουν στάσεις λεωφορείων, ως και 
για την προεπιλογή λωρίδας κυκλοφορίας, μπροστά 
από διασταυρώσεις. Εάν υπάρχει βέλος επιλογής στο 
οδόστρωμα, όπου αυτό είναι χωρισμένο σε λωρίδες 
κυκλοφορίας με κατά μήκος διαγραμμίσεις, οι οδηγοί 
υποχρεούνται να επιλέγουν έγκαιρα τη λωρίδα, η οποία 
φέρει το βέλος της κατεύθυνσης την οποία θέλουν να 
ακολουθήσουν και δεν μπορούν πλέον να πάρουν άλλη 
κατεύθυνση. 

η) Περιγράμματα ρόμβων κατά αποστάσεις στο μέσο 
λωρίδας κυκλοφορίας, τα οποία σημαίνουν ότι η λωρίδα 
αυτή έχει καθοριστεί ως αμέσου ανάγκης, με την έννοια 
του άρθρου 44 παράγραφος 3. 

6. Δεν θεωρούνται ως κατά μήκος διαγραμμίσεις, με 
την έννοια του άρθρου αυτού, κατά μήκος γραμμές 
που χρησιμοποιούνται ως οριογραμμές των άκρων του 
οδοστρώματος (για να καταστούν αυτά ευκολότερα 
ορατά), κατά μήκος γραμμές που συνδέονται με τέτοιες 
καθέτους οι οποίες χρησιμοποιούνται για την οριοθέ- 
τηση χώρων στάθμευσης στο οδόστρωμα, ως και κατά 
μήκος γραμμές που δείχνουν απαγορεύσεις ή περιο¬ 
ρισμούς στις στάσεις ή στις σταθμεύσεις. 

7. Οι διαγραμμίσεις των οδών είναι λευκές, εκτός 
από τις ακόλουθες περιπτώσεις: 

α) Διαγραμμίσεων χώρων στους οποίους επιτρέπεται 
ή περιορίζεται η στάθμευση, οι οποίες μπορούν να είναι 
κυανές. 

β) Τεθλασμένων γραμμών (ζιγκ-ζαγκ) σε χώρους όπου 
απαγορεύεται η στάθμευση, οι οποίες είναι κίτρινες, 

γ) Της συνεχούς ή διακεκομμένης γραμμής στο κρά¬ 
σπεδο ή το άκρο του οδοστρώματος, της απαγορευ¬ 
τικής ή περιοριστικής στάσης ή στάθμευσης, η οποία 
είναι κίτρινη. 

δ) Των γραμμών πλέγματος των διασταυρώσεων της 
παραγράφου 5ε του άρθρου αυτού, οι οποίες είναι 
κίτρινες. 

Ως λευκό χρώμα νοούνται και οι αποχρώσεις του 
αργυρόχροου ή του ανοικτού γκρίζου χρώματος. 

Σε περίπτωση ανάγκης προσωρινής ακύρωσης των 
μόνιμων διαγραμμίσεων με αντικατάσταση με άλλες, οι 
προσωρινές αυτές διαγραμμίσεις πρέπει να είναι χρώ¬ 
ματος άλλου από το συνήθως χρησιμοποιούμενο και 
από υλικό που να εξαλείφεται εύκολα. 

Για τις προσωρινές αυτές διαγραμμίσεις οδών, μπορεί 
να χρησιμοποιούνται ανακλαστήρες, φωτεινοί δείκτες, 
κώνοι και οποιοδήποτε άλλο κατάλληλο υλικό ή αντι¬ 
κείμενο, οι προδιαγραφές των οποίων καθορίζονται 
σύμφωνα με τις διατάζεις της παραγράφου 4 του άρθρου 
10 του παρόντος Κώδικα. 

8. Στους οδηγούς των οδικών οχημάτων απαγορεύε¬ 
ται: 

α) Να διαβαίνουν την εκ μιας ή δύο συνεχών γραμμών, 
κατά μήκος, διαγράμμιση, ως και να κινούνται στην 
αριστερή πλευρά αυτής. 

β) Να διαβαίνουν την εκ διπλών διακεκομμένων γραμ¬ 
μών, κατά μήκος, διαγράμμιση, ως και να κινούνται στην 
αριστερή πλευρά αυτής, όταν η διαγράμμιση αυτή δια¬ 
χωρίζει τις δύο κατευθύνσεις. 

γ) Σε μια συνεχή γραμμή και άλλη παραπλεύρως 
διακεκομμένη, να διαβαίνουν τη συνεχή γραμμή, όταν 
κινούνται επί της πλευράς αυτής, επιτρεπομένης της 
κίνησης και του προσπεράσματος από την πλευρά της 
διακεκομμένης. Στην περίπτωση αυτήν η συνεχής γραμ¬ 
μή δεν εμποδίζει τον οδηγό, ο οποίος προσπέρασε 
κατά τον επιτρεπόμενο τρόπο να επανέλθει στην κα¬ 
νονική του θέση επί του οδοστρώματος. 

δ) Να κινούνται πάνω σε κατά μήκος διαγραμμίσεις 
(ιππαστί). 

ε) Να υπερβαίνουν τη διαγράμμιση μιας συνεχούς 
γραμμής κατά πλάτος σε περίπτωση υποχρεωτικής 
διακοπής πορείας. 

στ) Να υπερβαίνουν τη διαγράμμιση μιας διακεκομ¬ 
μένης γραμμής κατά πλάτος σε περίπτωση υποχρεω¬ 
τικής παραχώρησης προτεραιότητας. 

ζ) Να εισέρχονται σε περιοχή του οδοστρώματος η 
οποία προσδιορίζεται με παράλληλες λοξές λωρίδες 
και πλαισιώνεται με συνεχή γραμμή. Αν η περιοχή αυτή 
πλαισιώνεται με διακεκομμένη γραμμή, οι οδηγοί επι¬ 
τρέπεται να εισέρχονται σε αυτή μόνον όταν βεβαιω¬ 
θούν ότι είναι δυνατόν να κάμουν αυτό ασφαλώς ή για 
να στρίψουν σε οδό η οποία συμβάλλει στη πλευρά 
της αντίθετης κατεύθυνσης της κυκλοφορίας. 

η) Να σταθμεύουν στην πλευρά της οδού που έχει 
διαγραμμιστεί με κίτρινη τεθλασμένη γραμμή (ζιγκ-ζαγκ). 

θ) Να σταματούν ή να σταθμεύουν ή να μη συμμορ¬ 
φώνονται με τους περιορισμούς, οι οποίοι υποδεικνύο¬ 
νται με άλλα μέσα, κατά περίπτωση επί της πλευράς 
του οδοστρώματος, η οποία έχει τη συνεχή ή διακε¬ 
κομμένη κίτρινη γραμμή στο κράσπεδο ή το άκρο του 
οδοστρώματος σε όλο το μήκος της γραμμής αυτής. 

ι) Να κινούνται μέσα σε λωρίδα κυκλοφορίας, η οποία 
έχει πινακίδες σήμανσης ή λέξεις επί του οδοστρώμα¬ 
τος, ως π.χ. ταξί κ.λπ., εάν δεν οδηγούν οχήματα της 
κατηγορίας αυτής. 

ια) Να ακολουθούν στις διασταυρώσεις άλλη κατεύ¬ 
θυνση από αυτήν που δείχνουν τα βέλη επιλογής, αν 
κινούνται σε λωρίδα κυκλοφορίας προδιαλογής, η οποία 
έχει τα βέλη αυτά. 

ιβ) Να εισέρχονται σε περιοχή οδοστρώματος, η 
οποία έχει σημανθεί με πλέγμα κίτρινων γραμμών, οι 
οποίες σχηματίζουν παραλληλόγραμμα, όταν η πυκνό¬ 
τητα της κυκλοφορίας είναι τέτοια ώστε, αν εισέλθουν, 
να υποχρεωθούν, πιθανώς, να παραμείνουν στη δια¬ 
σταύρωση. 

ιγ) Να διαβαίνουν σε οδούς ταχείας κυκλοφορίας, τις 
διακεκομμένες κατά μήκος γραμμές, εκτός από την 
περίπτωση αλλαγής λωρίδας κυκλοφορίας. 

9. Η χάραξη και η σχεδίαση των διαγραμμίσεων των 
οδών εκτελείται με βάση τις προδιαγραφές διαγραμμί¬ 
σεων οδών του Υπουργείου Περιβάλλοντος, Χωροτα¬ 
ξίας και Δημόσιων Έργων. 

10. Αυτός που παραβαίνει τις διατάξεις της παρα¬ 


γράφου 8 περιπτώσεις α\ β\ γ' και στ' του άρθρου 
αυτού τιμωρείται με πρόστιμο εκατό χιλιάδων (100.000) 
δραχμών, τις διατάξεις της παρ. 9 του άρθρου αυτού 
με πρόστιμο πενήντα χιλιάδων (50.000) δραχμών, τις 
δε λοιπές διατάξεις του αυτού άρθρου με πρόστιμο 
είκοσι χιλιάδων (20.000) δραχμών. 

Αρθρο 6 

Φωτεινή σηματοδότηση για την κυκλοφορία οχημάτων 

1. Οι οδηγοί των οδικών οχημάτων υποχρεούνται να 
συμμορφώνονται με τις πιο κάτω ενδείξεις των φωτει¬ 
νών σηματοδοτών ρύθμισης της κυκλοφορίας, εκτός 
αν η ρύθμιση αυτής γίνεται από τροχονόμο κατά διά¬ 
φορο τρόπο. 

α) Πράσινο σταθερό φως κυκλικής μορφής: 

Ο οδηγός προχωρεί κατευθείαν μπροστά ή στρίβει 
προς τα δεξιά ή αριστερά, εκτός αν άλλο σήμα ή 
πινακίδα απαγορεύει την κατευθείαν κίνηση ή στροφή. 
Ο οδηγός υποχρεούται, και αν ακόμη ο φωτεινός 
σηματοδότης δείχνει πράσινο φως, κινούμενος κατευ¬ 
θείαν μπροστά, να παραχωρεί προτεραιότητα σε άλλο 
όχημα ή πεζό που κινείται ακόμη από προηγούμενη 
σηματοδότηση, στρίβοντας δε να παραχωρεί προτε¬ 
ραιότητα στους πεζούς, οι οποίοι κινούνται στην οδό 
στην οποία πρόκειται να εισέλθει. 

β) Ερυθρό σταθερό φως κυκλικής μορφής: 

Ο οδηγός υποχρεούται να σταματήσει προ της ειδικής 
γραμμής διακοπής αυτής ή, αν δεν υπάρχει τέτοια, σε 
αρκετή απόσταση από το σηματοδότη, ώστε η σημα¬ 
τοδότηση να είναι σε αυτόν ευχερώς ορατή, να πα¬ 
ραμένει δε σε στάση μέχρις ότου ανάψει το πράσινο 
φως. Επίσης υποχρεούται να μην εισέρχεται στον οδικό 
κόμβο ούτε να κινείται πάνω στις διαβάσεις πεζών, εάν 
ο σηματοδότης είναι τοποθετημένος στο μέσο ή στην 
απέναντι πλευρά του κόμβου. 

γ) Κίτρινο σταθερό φως κυκλικής μορφής: 

Ο οδηγός υποχρεούται να σταματήσει, όπως και προ 
ερυθρού φωτός, εκτός αν βρίσκεται τόσο κοντά στο 
σηματοδότη, ώστε να μην μπορεί να κάμει αυτό ασφα¬ 
λώς. 

δ) Απλό ή διπλό κίτρινο φως κυκλικής μορφής, το 
οποίο αναβοσβήνει (αναλάμπον): 

Ο οδηγός υποχρεούται να ανακόπτει ταχύτητα, να 
προχωρεί με ιδιαίτερη προσοχή και να παραχωρεί προ¬ 
τεραιότητα στους πεζούς και στα οχήματα. 

ε) Απλό ερυθρό φως, το οποίο αναβοσβήνει (ανα¬ 
λάμπον), κυκλικής μορφής ή διπλό εναλλασσόμενο στον 
ίδιο ιστό, στο αυτό ύψος και προς την αυτή κατεύθυνση: 

Σημαίνει μεγάλο κίνδυνο και υποχρεώνει τον οδηγό 
σε ακινητοποίηση του οχήματος, όπως και προ ερυθρού 
σταθερού φωτός. Η σηματοδότηση αυτή χρησιμοποιείται 
μόνο σε ισόπεδες σιδηροδρομικές διαβάσεις, σε προ¬ 
σβάσεις σε κινητές γέφυρες ή αποβάθρες οχηματαγω¬ 
γών, όταν πυροσβεστικά οχήματα εισέρχονται στην οδό 
ή πλησιάζουν αεροσκάφη, τα οποία θα διέλθουν σε 
χαμηλό ύψος πάνω από την οδό. 

στ) Πράσινο φως με μορφή ενός ή περισσότερων 
βελών: 

Ο οδηγός μπορεί να προχωρήσει μόνο προς την 
κατεύθυνση που δείχνει το βέλος ή τα βέλη. Βέλος 
προς τα πάνω σημαίνει υποχρεωτική κίνηση κατευθείαν 
μπροστά. 

ζ) Σηματοδότης τρίχρωμου συστήματος, ο οποίος 
περιλαμβάνει ένα ή περισσότερα πρόσθετα πράσινα 
βέλη: 

Ο οδηγός μπορεί να προχωρεί προς την κατεύθυνση 
που δείχνει το βέλος ή τα βέλη, ανεξάρτητα από τη 
φάση που έχει ο σηματοδότης κατά τη στιγμή εκείνη, 

αψού προηγουμένως εισέλθει στη λωρίδα κυκλοφορίας, 
η οποία προορίζεται για τα οχήματα τα κινούμενα προς 
την κατεύθυνση που δείχνει το βέλος ή τα βέλη. 

Οδηγός, ο οποίος βρίσκεται μέσα στη λωρίδα κυκλο¬ 
φορίας η οποία προορίζεται για τα οχήματα που κι¬ 
νούνται προς την κατεύθυνση του βέλους, υποχρεούται 
να κινηθεί προς την κατεύθυνση αυτήν, εκτός αν η 
διακοπή της πορείας του δεν εμποδίζει την κίνηση των 
οχημάτων που κινούνται πίσω του στην ίδια λωρίδα. 

Στις πιο πάνω περιπτώσεις ο οδηγός επιτρέπεται να 
προχωρήσει προς την κατεύθυνση που δείχνει το βέλος 
μόνον αν το επιτρέπουν οι συνθήκες κυκλοφορίας στην 
οδό στην οποία πρόκειται να εισέλθει και δεν εκτίθενται 
σε κίνδυνο οι πεζοί. 

η) Ερυθρό φως με μορφή βέλους: 

Ο οδηγός απαγορεύεται να κινηθεί προς την κατεύ¬ 
θυνση που δείχνει το βέλος και υποχρεούται να στα¬ 
ματήσει το όχημά του, όπως και προ ερυθρού φωτός 
κυκλικής μορφής. 

θ) Κίτρινο φως με μορφή βέλους, το οποίο είναι 
σταθερό ή αναβοσβήνει: 

Ο οδηγός έχει τις αυτές υποχρεώσεις όπως και προ 
κίτρινου φωτός κυκλικής μορφής. 

ι) Ερυθρό φως με μορφή δύο ράβδων που τέμνονται 
σε σχήμα X, το οποίο είναι τοποθετημένο πάνω από 
λωρίδα κυκλοφορίας, σε οδόστρωμα με περισσότερες 
από δύο λωρίδες, οι οποίες χωρίζονται με κατά μήκος 
διαγραμμίσεις, απαγορεύει τη χρησιμοποίηση της λω¬ 
ρίδας αυτής, πράσινο δε φως, με μορφή βέλους προς 
τα κάτω, παρέχει δικαίωμα κίνησης σε αυτήν. 

2. Φωτεινοί σηματοδότες, οι οποίοι έχουν ένδειξη 
ποδήλατο, λεωφορείο ή άλλο όχημα στα φώτα ή ση¬ 
ματοδότες μικρότερου μεγέθους του κανονικού, με ορ¬ 
θογώνια παραλληλόγραμμη πινακίδα που φέρει ένδειξη 
συγκεκριμένου οχήματος στον ιστό τους, ισχύουν μόνο 
για τους οδηγούς των αντίστοιχων οχημάτων. 

3. Ο οδηγός που παραβαίνει τις διατάξεις της παρ. 

1 περιπτώσεις β', ε', η' και Γ του άρθρου αυτού τιμωρείται 
με πρόστιμο εκατό χιλιάδων (100.000) δραχμών. Ο 
παραβάτης των λοιπών διατάξεων του άρθρου αυτού 
τιμωρείται με πρόστιμο είκοσι χιλιάδων (20.000) δραχ¬ 
μών. 

Αρθρο 7 

Φωτεινή σηματοδότηση για τους πεζούς 

1. Οι πεζοί υποχρεούνται να συμμορφώνονται με τις 
ενδείξεις των ειδικών γΓ αυτούς φωτεινών σηματοδοτών 
ως ακολούθως, εκτός αν η ρύθμιση της κυκλοφορίας 
γίνεται από τροχονόμους κατά διάφορο τρόπο. 

α) Πράσινο σταθερό φως με σύμβολο άτομο που 
βαδίζει: Οι πεζοί μπορούν να διασχίσουν το οδόστρωμα. 

β) Ερυθρό σταθερό φως με σύμβολο άτομο σε στάση: 
Οι πεζοί δεν μπορούν να διασχίσουν το οδόστρωμα. 

γ) Πράσινο φως το οποίο αναβοσβήνει με σύμβολο 
άτομο που βαδίζει: Οι πεζοί μπορούν να διασχίσουν το 
οδόστρωμα με ιδιαίτερη προσοχή. 

2. Αν ο πεζός καταληφθεί στη διάβαση από το ερυθρό 
φως με το σύμβολο ατόμου σε στάση, δικαιούται να 
συνεχίσει την πορεία του προς την απέναντι πλευρά 
της οδού. 

3. Αυτός που παραβαίνει τις διατάξεις της παρ. 1 
του άρθρου αυτού τιμωρείται με πρόστιμο δέκα χιλιάδων 
(10.000) δραχμών. 

Άρθρο 7α 

Ειδική σήμανση, σηματοδότηση και διαμόρφωση των 

χώρων κυκλοφορίας για άτομα με ειδικές ανάγκες 

Με απόφαση του Υπουργού Περιβάλλοντος, Χωρο¬ 

ταξίας και Δημόσιων Έργων ορίζεται κάθε θέμα σχετικά 
με την εγκατάσταση ειδικών μέσων σήμανσης και ση¬ 
ματοδότησης και τη δημιουργία ειδικής διαμόρφωσης 
των χώρων κυκλοφορίας για τη διευκόλυνση της κυ¬ 
κλοφορίας ατόμων με ειδικές ανάγκες. Τα ειδικά αυτά 
μέτρα περιλαμβάνουν ιδίως συσκευές εκπομπής ηχητι¬ 
κών σημάτων, δημιουργία ανάγλυφων σημείων επί των 
χώρων δημόσιας κυκλοφορίας και κάθε άλλο κατάλληλο 
μέσο, σύμφωνα με τις σχετικές προδιαγραφές του 
Υπουργείου Περιβάλλοντος, Χωροταξίας και Δημόσιων 
Έργων. 

Άρθρο 8 

Σήμανση ισόπεδων σιδηροδρομικών διαβάσεων 

1. Στις σιδηροδρομικές διαβάσεις τοποθετούνται, κα¬ 
τά περίπτωση, οι πινακίδες αναγγελίας κινδύνου Κ—31 
ή Κ-32, όπως ορίζεται στο άρθρο 4 παρ. 2 του παρόντος 
Κώδικα. 

2. Στις ισόπεδες σιδηροδρομικές διαβάσεις, χωρίς 
κινητά φράγματα, η φωτεινή σηματοδότηση τοποθετείται 
πλησίον και προ της διάβασης και επί του αυτού ιστού 
η πινακίδα υποχρεωτικής διακοπής πορείας (Ρ-2) σε 
συνδυασμό με τις πινακίδες Κ-36 ή Κ-37. 

Άρθρο 9 

Σήμανση των εργασιών που εκτελούνται στις οδούς 

1. Όταν εκτελούνται στις οδούς εργασίες, τοποθε¬ 
τούνται σε κατάλληλες θέσεις όλες οι πινακίδες σή¬ 
μανσης που απαιτούνται κατά περίπτωση (κινδύνου, 
ρυθμιστικές, πληροφοριακές), κατά τα οριζόμενα στο 
άρθρο 10 του παρόντος Κώδικα. 

2. Επιπλέον της κατά την προηγούμενη παράγραφο 
σήμανσης, τα όρια των επί του οδοστρώματος εκτε- 
λούμενων εργασιών ή οι χώροι εναπόθεσης υλικών 
πρέπει να επισημαίνονται με την τοποθέτηση συνεχών 
ή διακεκομμένων εμποδίων, τα οποία να έχουν εναλ¬ 
λασσόμενες λωρίδες ερυθρού και λευκού χρώματος. 

Κατά τη νύκτα δε, αν τα εμπόδια δεν είναι αντανα¬ 
κλαστικά, με φώτα και αντανακλαστικά στοιχεία, τα για 
το σκοπό αυτόν χρησιμοποιούμενα αντανακλαστικά 
στοιχεία και σταθερά φώτα πρέπει να είναι χρώματος 
ερυθρού, αν δε χρησιμοποιηθούν φώτα τα οποία ανα¬ 
βοσβήνουν, πρέπει να έχουν χρώμα βαθύ κίτρινο. 

Κατ' εξαίρεση των πιο πάνω οριζομένων: 

α) Φώτα και αντανακλαστικά στοιχεία ορατά μόνο 
από τη μία κατεύθυνση της κυκλοφορίας, τα οποία 
επισημαίνουν τα όρια οδικών εργασιών επί της απέναντι 
πλευράς της οδού, πρέπει να είναι λευκά. 

β) Φώτα και αντανακλαστικά στοιχεία, τα οποία επι¬ 
σημαίνουν τα όρια οδικών εργασιών, οι οποίες διαχω¬ 
ρίζουν τις δύο κατευθύνσεις της κυκλοφορίας, πρέπει 
να είναι λευκά ή κίτρινα ανοικτού χρώματος. 

3. Τα μέσα σήμανσης των προηγούμενων παραγρά¬ 
φων τοποθετούνται με μέριμνα και ευθύνη των εργο¬ 
ληπτών ή των εκτελούντων τις εργασίες, σε περίπτωση 
δε που οι εργασίες εκτελούνται απολογιστικά, από τον 
επιβλέποντα το έργο. Οι φορείς που κατασκευάζουν 
τα διάφορα έργα στις οδούς ή αναθέτουν την κατασκευή 
τους σε τρίτους υποχρεούνται να ελέγχουν την το¬ 
ποθέτηση των μέσων σήμανσης. 

4. Με απόφαση του Υπουργού Περιβάλλοντος, Χω¬ 
ροταξίας και Δημόσιων Έργων καθορίζονται οι λεπτο¬ 
μέρειες και οι προδιαγραφές, τις οποίες πρέπει να 
πληρούν οι διάφορες σημάνσεις των εργασιών που 
εκτελούνται στις οδούς. 

5. Αυτός που παραλείπει την τοποθέτηση και συντή¬ 
ρηση των πιο πάνω μέσων σήμανσης, ως και αυτός 

που τα τοποθετεί πλημμελώς, τιμωρείται με φυλάκιση 
μέχρις έξι (6) μηνών και χρηματική ποινή τουλάχιστον 
πενήντα χιλιάδων (50.000) δραχμών. 

Άρθρο 10 

Εγκατάσταση μέσων σήμανσης και σηματοδότησης 

1. Όποιος έχει τις κατά τον παρόντα Κώδικα αρμο¬ 
διότητες ή την εξουσία επί του πράγματος, επί του 
οποίου διεξάγεται δημόσια κυκλοφορία, υποχρεούται να 
λαμβάνει κάθε μέτρο, ώστε από τη δημόσια κυκλοφορία 
να μη δημιουργείται κίνδυνος ή ζημία τρίτων προσώπων 
ή άλλων έννομων αγαθών. 

2. Η κατακόρυφη και οριζόντια σήμανση των οδών 
εκτελείται μόνο κατόπιν σχετικής μελέτης. Αρμόδιοι 
φορείς για την εκπόνηση ή έγκριση μελετών εφαρμογής, 
που αφορούν την κατακόρυφη και οριζόντια σήμανση 
των οδών (πινακίδες και διαγραμμίσεις), και για την 
εγκατάσταση και συντήρηση της σήμανσης αυτής είναι 
είτε η Γενική Γραμματεία Δημόσιων Έργων του Υπουρ¬ 
γείου Περιβάλλοντος, Χωροταξίας και Δημόσιων Έργων 
είτε οι υπηρεσίες της Περιφέρειας είτε οι Οργανισμοί 
Τοπικής Αυτοδιοίκησης που τις συντηρούν, κατά περί¬ 
πτωση. 

Οι αρμόδιες υπηρεσίες των φορέων αυτών έχουν την 
υποχρέωση της υλοποίησης, σε εύλογο χρονικό διά¬ 
στημα, και των σχετικών αστυνομικών αποφάσεων. 

Η Γενική Γραμματεία Δημόσιων Έργων του Υπουρ¬ 
γείου Περιβάλλοντος, Χωροταξίας και Δημόσιων Έργων 
ασκεί σε όλη τη Χώρα την εποπτεία και παρέχει τις 
οδηγίες για θέματα κυκλοφοριακής σήμανσης. 

Σε περίπτωση που τα αρμόδια όργανα της Γενικής 
Γραμματείας Δημόσιων Έργων διαπιστώσουν την ελλιπή 
ή εσφαλμένη σήμανση ή πλημμελή συντήρηση μέσων 
σημάνσεως από τις προς τούτο αρμόδιες υπηρεσίες, 
δύναται να τις καλούν προς εκτέλεση των αναγκαίων 
ενεργειών εγκατάστασης νέας, απομάκρυνσης ή αντι¬ 
κατάστασης εσφαλμένης σήμανσης, καθώς και συντή¬ 
ρησης μέσων σήμανσης, τάσσοντάς τους σχετική προ¬ 
θεσμία ενέργειας. Αν η προθεσμία παρέλθει άπρακτη, 
τα αρμόδια όργανα της Γ ενικής Γ ραμματείας Δημόσιων 
Έργων δύνανται να προβούν σε όλες τις αναγκαίες 
ενέργειες καθ' υποκατάστασή των. Η υποκατάσταση 
αυτή περιλαμβάνει κάθε πρόσφορη ενέργεια για την 
εγκατάσταση, απομάκρυνση, αντικατάσταση και συντή¬ 
ρηση των μέσων σήμανσης. Η σχετική δαπάνη βαρύνει 
τις ανωτέρω υπηρεσίες και εγγράφεται στον προϋπο¬ 
λογισμό τους ως υποχρεωτική δαπάνη, βάσει των σχε¬ 
τικών διατάξεων. Ο Υπουργός Περιβάλλοντος, Χωρο¬ 
ταξίας και Δημόσιων Έργων μπορεί να ακυρώνει απο¬ 
φάσεις των αρμόδιων υπηρεσιών, που αναφέρονται σε 
θέματα οδικής σήμανσης και οι οποίες δεν είναι σύμ¬ 
φωνες με τις τεχνικές προδιαγραφές και οδηγίες της 
Γενικής Γραμματείας Δημόσιων Έργων του Υπουργείου 
Περιβάλλοντος, Χωροταξίας και Δημόσιων Έργων. 

3. Για την εγκατάσταση και λειτουργία των φωτεινών 
σηματοδοτών, οι οποίοι ρυθμίζουν την κυκλοφορία ο¬ 
χημάτων και πεζών, απαιτείται προηγούμενη εκπόνηση 
ή έγκριση της σχετικής μελέτης από την αρμόδια 
υπηρεσία της Γενικής Γραμματείας Δημόσιων Έργων 
του Υπουργείου Περιβάλλοντος, Χωροταξίας και Δη¬ 
μόσιων Έργων ή από την αρμόδια Διεύθυνση Ελέγχου 
και Συντήρησης Έργων της Περιφέρειας ή άλλη αρ¬ 
μόδια, κατά νόμο, υπηρεσία. 

4. Επιτρέπεται ο διαχωρισμός των λωρίδων κυκλο¬ 
φορίας με κατάλληλη διαμόρφωση και εγκατάσταση 
εξοπλισμού, ύστερα από έγκριση της αρμόδιας υπηρε¬ 
σίας της Γενικής Γραμματείας Δημόσιων Έργων του 


Υπουργείου Περιβάλλοντος, Χωροταξίας και Δημόσιων 
Έργων ή από την αρμόδια Διεύθυνση Ελέγχου και 
Συντήρησης Έργων της Περιφέρειας ή άλλη αρμόδια, 
κατά νόμο, υπηρεσία. 

5. Για τη μελέτη, εγκατάσταση και συντήρηση των 
κάθε είδους σηματοδοτών, ηχητικών συσκευών ή κινη¬ 
τών φραγμάτων στις ισόπεδες σιδηροδρομικές διαβά¬ 
σεις, αρμόδιες είναι οι υπηρεσίες του φορέα εκμετάλ¬ 
λευσης. 

6. Με απόφαση του Υπουργού Περιβάλλοντος, Χω¬ 
ροταξίας και Δημόσιων Έργων καθορίζονται οι τεχνικές 
προδιαγραφές, οι όροι και ο τρόπος της κατακόρυφης 
και οριζόντιας σήμανσης των οδών, της σηματοδότησής 
τους, της σήμανσης και σηματοδότησης των εκτελού- 
μενων έργων, της δημιουργίας ειδικών διαμορφώσεων 
του οδοστρώματος, της τοποθέτησης κινητών εμποδίων 
και κάθε άλλη συναφής λεπτομέρεια. 

7. Με προεδρικό διάταγμα, που εκδίδεται μετά από 
πρόταση του Υπουργού Περιβάλλοντος, Χωροταξίας 
και Δημόσιων Έργων, μπορεί να τροποποιείται ή να 
συμπληρώνεται το σύστημα κατακόρυφης και οριζόντιας 
σήμανσης και το σύστημα σηματοδότησης που προ- 
βλέπονται από τον Κώδικα αυτόν. 

8. Απαγορεύεται η τοποθέτηση πινακίδων σήμανσης 
ή η χάραξη διαγραμμίσεων, καθώς και η εγκατάσταση 
σηματοδοτών από άλλους, εκτός από τις παραπάνω 
καθοριζόμενες αρμόδιες υπηρεσίες. Επίσης απαγορεύε¬ 
ται η καταστροφή, παραποίηση, μετάθεση, αλλοίωση 
και γενικά η με οποιονδήποτε τρόπο επενέργεια στις 
πινακίδες σήμανσης, στους σηματοδότες και το σύστημα 
στήριξής τους, στις διαγραμμίσεις πάνω στο οδόστρω¬ 
μα, καθώς και στις συσκευές ρύθμισης ή μέτρησης της 
κυκλοφορίας. Οι διατάξεις του άρθρου 47 του Κώδικα 
αυτού, για τον καταλογισμό της σχετικής δαπάνης σε 
βάρος των παραβατών, εφαρμόζονται ανάλογα στις 
παραπάνω περιπτώσεις. 

9. Απαγορεύεται η εγκατάσταση οποιοσδήποτε πινα¬ 
κίδας, αφίσας, διαγράμμισης ή συσκευής, η οποία μπορεί 
να δημιουργήσει σύγχυση με πινακίδες σήμανσης ή με 
κυκλοφοριακή διαγράμμιση ή με άλλη συσκευή ρύθμισης 
της κυκλοφορίας ή να τις καταστήσει λιγότερο ορατές 
ή αποτελεσματικές ή να προκαλέσει θάμβωση στους 
χρήστες της οδού και γενικά να αποσπάσει την προσοχή 
τους κατά τρόπο που μπορεί να έχει δυσμενή επίδραση 
στην ασφάλεια της κυκλοφορίας. Οι πινακίδες, αφίσες, 
διαγραμμίσεις ή συσκευές, οι οποίες τοποθετούνται, 
κατά παράβαση της παρούσας παραγράφου, αφαιρού- 
νται ή εξαλείφονται κατά τη διαδικασία που προβλέπεται 
από τις διατάξεις της παρ. 3 του άρθρου 18 του ν. 
2130/1993. 

Σε περίπτωση που τα αρμόδια όργανα της Γενικής 
Γραμματείας Δημόσιων Έργων διαπιστώσουν την πα¬ 
ράλειψη άσκησης των αρμοδιοτήτων της παρούσας 
παραγράφου, από τους προς τούτο υπόχρεους δήμους 
ή κοινότητες, δύνανται να τους καλούν προς εκτέλεση 
των αναγκαίων ενεργειών αφαίρεσης ή εξάλειψης των 
αντικειμένων που έχουν τοποθετηθεί παράνομα, τάσ¬ 
σοντάς τους σχετική προθεσμία ενέργειας. Αν η προ¬ 
θεσμία παρέλθει άπρακτη, τα αρμόδια όργανα της Γε¬ 
νικής Γ ραμματείας Δημόσιων Έργων δύνανται να προ¬ 
βούν σε όλες τις αναγκαίες ενέργειες καθ’ υποκατά¬ 
σταση του δήμου ή της κοινότητας. Η υποκατάσταση 
αυτή περιλαμβάνει κάθε πρόσφορη ενέργεια για την 
αφαίρεση ή εξάλειψη των πινακίδων, αφισών, διαγραμ¬ 
μίσεων ή συσκευών που έχουν τοποθετηθεί παράνομα. 
Η σχετική δαπάνη βαρύνει το δήμο ή την κοινότητα 
και εγγράφεται στον προϋπολογισμό τους ως υποχρεω¬ 
τική δαπάνη, βάσει των διατάξεων του Δημοτικού και 

Κοινοτικού Κώδικα. Σε κάθε περίπτωση η υπηρεσία που 
προβαίνει στην αφαίρεση ή εξάλειψη των πινακίδων, 
αφισών, διαγραμμίσεων ή συσκευών που έχουν τοπο¬ 
θετηθεί παράνομα, καθώς και ο δήμος ή η κοινότητα, 
στον προϋπολογισμό των οποίων εγγράφεται υποχρεω¬ 
τική δαπάνη για σχετικές ενέργειες που έγιναν καθ’ 
υποκατάστασή τους, δύναται να καταλογίζει τη σχετική 
δαπάνη σε βάρος των παραβατών, η είσπραξη της 
οποίας γίνεται κατά τις διατάξεις για την είσπραξη των 
δημοσίων εσόδων. 

10. Αυτός που παραβαίνει τις διατάξεις των παρα¬ 
γράφων 8 και 9 του άρθρου αυτού τιμωρείται με φυλάκιση 
μέχρι ενός (1) έτους, με την επιφύλαξη της εφαρμογής 
κάθε άλλης διάταξης που προβλέπει επιβολή βαρύτερης 
ποινής για τυχόν άλλα αδικήματα που συρρέουν. 

Αρθρο 11 

Επιγραφές - Διαφημίσεις 

1. Απαγορεύεται κάθε διαφήμιση που πραγματοποιείται 
με οποιονδήποτε τρόπο και μέσο, στα εκτός κατοικη- 
μένης περιοχής τμήματα των χαρακτηρισμένων εθνικών 
και επαρχιακών οδών και σε ζώνη μέχρι εκατόν πενήντα 
(150) μέτρων και από τις δύο πλευρές του άξονα των 
οδών αυτών και είναι ορατή από τους χρήστες των 
οδών. 

Η παραπάνω ζώνη απαγόρευσης περιορίζεται στα 
σαράντα (40) μέτρα και από τις δύο πλευρές του άξονα 
των ανωτέρω τμημάτων εθνικών και επαρχιακών οδών, 
που διέρχονται μέσα από κατοικημένη περιοχή, αν το 
επιτρεπόμενο όριο ταχύτητας στα τμήματα αυτά είναι 
ανώτερο των 70 Κιό/Ιί. 

Προκειμένου περί οδών που βρίσκονται εντός κατοι- 
κημένων περιοχών και το επιτρεπόμενο όριο ταχύτητας 
είναι 70 Κπί ή κατώτερο, επιτρέπεται η διαφήμιση, με 
την επιφύλαξη των κατωτέρω απαγορεύσεων, στο χώρο 
της οδού και μέχρι τη ρυμοτομική γραμμή. 

Στις οδούς των ανωτέρω κατηγοριών που θα χαρα- 
κτηρισθούν με αποφάσεις του Υπουργού Περιβάλλο¬ 
ντος, Χωροταξίας και Δημόσιων Έργων σαν πρωτεύον 
αστικό οδικό δίκτυο και ανήκει σε αυτό η αποκλειστική 
αρμοδιότητα για τη συντήρησή τους, δύναται να καθο¬ 
ρίζονται οδοί, τμήματα οδών ή χώροι στους οποίους οι 
διαφημίσεις απαγορεύονται, είτε στο χώρο της οδού 
(οδόστρωμα, διαχωριστική νησίδα, νησίδα ασφαλείας, 
οδός παρόδιου εξυπηρέτησης, πεζοδρόμιο) είτε εντός 
των ρυμοτομικών γραμμών ή δύναται να επιτρέπονται 
σε ειδικά πλαίσια, κατασκευασμένα και τοποθετημένα 
σύμφωνα με εγκεκριμένες προδιαγραφές του Υπουρ¬ 
γείου Περιβάλλοντος, Χωροταξίας και Δημόσιων Έργων. 

2. Απαγορεύεται γενικά η τοποθέτηση επιγραφών ή 
διαφημίσεων ή η εγκατάσταση οποιοσδήποτε πινακίδας, 
αφίσας, διαγράμμισης ή συσκευής, σε θέση ή κατά 
τρόπο που μπορεί να έχει οποιεσδήποτε αρνητικές 
επιπτώσεις στους χρήστες της οδού ή να επηρεάσει 
με οποιονδήποτε τρόπο την κυκλοφορία. Ιδίως απαγο¬ 
ρεύεται η τοποθέτηση ή εγκατάσταση των ανωτέρω σε 
τέτοιες θέσεις, ώστε να παρεμποδίζεται η θέα των 
πινακίδων κατακόρυφης σήμανσης ή φωτεινών σημα¬ 
τοδοτών ή να δημιουργείται σύγχυση με πινακίδες σή¬ 
μανσης ή με κυκλοφοριακή διαγράμμιση ή με άλλη 
συσκευή ρύθμισης της κυκλοφορίας ή να τις καταστήσει 
λιγότερο ορατές ή αποτελεσματικές ή να προκαλέσει 
θάμβωση στους χρήστες της οδού και γενικά να απο- 
σπάσουν την προσοχή τους κατά τρόπο που μπορεί 
να έχει δυσμενή επίδραση στην οδική ασφάλεια γενικά. 

3. Σε οδούς, στις οποίες είναι εγκατεστημένοι φω¬ 
τεινοί σηματοδότες ρύθμισης της κυκλοφορίας, απα¬ 


γορεύεται η τοποθέτηση έγχρωμων φωτεινών διαφημί¬ 
σεων ή πινακίδων ή αναγραφών με χρώματα που χρη¬ 
σιμοποιούνται στη φωτεινή σηματοδότηση, σε απόσταση 
εκατέρωθεν και ύψος μικρότερο των είκοσι (20) μέτρων 
από κάθε φανό σηματοδότησης. 

4. Με παράλληλη τήρηση των διατάξεων των προη¬ 
γούμενων παραγράφων, επιτρέπεται να τοποθετούνται 
ή να λειτουργούν επιγραφές, που αναφέρονται στην 
επωνυμία ή σε άλλο διακριτικό σημείο ή τίτλο επιχεί¬ 
ρησης που λειτουργεί παρά την οδό. 

Οι διαφημιστικές ως άνω πινακίδες και επιγραφές, 
όπου επιτρέπεται, πρέπει να τοποθετούνται παράλληλα 
προς τον άξονα της οδού, εκτός από τις διαφημίσεις 
και τις επιγραφές των εγκεκριμένων πλαισίων και των 
πρατηρίων καυσίμων που λειτουργούν παρά την οδό, 
οι οποίες μπορούν να τοποθετούνται και κάθετα προς 
τον άξονα αυτής. 

5. Η τοποθέτηση διαφημιστικών πλαισίων και διαφη¬ 
μίσεων στα στέγαστρα στάσεων αστικών και υπεραστι¬ 
κών συγκοινωνιών επιτρέπεται μόνο στην πλευρά που 
βρίσκεται στο αντίθετο προς την κατεύθυνση της κυ¬ 
κλοφορίας άκρο του στεγάστρου. 

6. Απαγορεύονται επί οχημάτων οι φωτεινές ή φω¬ 
τιζόμενες διαφημίσεις, οι διαφημίσεις για τις οποίες 
χρησιμοποιούνται αντανακλαστικά στοιχεία, καθώς και 
οι διαφημίσεις με εναλλασσόμενα μηνύματα. 

7. Απαγορεύεται κάθε διαφήμιση εκτός των καθορι¬ 
σμένων πλαισίων ή οποιαδήποτε αναγραφή λέξεων, 
εικόνων ή συμβόλων σε στύλους ηλεκτροφωτισμού ή 
φωτεινών σηματοδοτών, σε δια χωριστικές νησίδες ή 
νησίδες ασφαλείας σε πεζοδρόμια, σε επιφάνειες τε¬ 
χνικών έργων, οδοποιίας, είτε αυτή γίνεται απευθείας 
στις επιφάνειες αυτές είτε σε επιφάνειες μέσων εξαρ- 
τώμενων από τα τεχνικά έργα. 

8. Διαφημίσεις, επιγραφές, πινακίδες, αφίσες, δια¬ 
γραμμίσεις ή συσκευές που τοποθετούνται κατά παρά¬ 
βαση των διατάξεων του άρθρου αυτού, αφαιρούνται ή 
εξαλείφονται ή, εφόσον είναι φωτεινές, τίθενται εκτός 
λειτουργίας, κατά τη διαδικασία που προβλέπεται από 
τις διατάξεις της παρ. 3 του άρθρου 18 του ν. 2130/1993. 
Σε περίπτωση που τα αρμόδια όργανα της Γενικής 
Γραμματείας Δημόσιων Έργων ή της Περιφέρειας δια¬ 
πιστώσουν την παράλειψη τήρησης των υποχρεώσεων 
του προηγούμενου εδαφίου από τους προς τούτο υ¬ 
πόχρεους, δύνανται να τους καλούν προς εκτέλεση 
των αναγκαίων ενεργειών, τάσσοντάς τους σχετική 
προθεσμία ενέργειας. Αν η προθεσμία παρέλθει άπρα¬ 
κτη, τα αρμόδια όργανα της Γενικής Γραμματείας Δη¬ 
μόσιων Έργων ή της Περιφέρειας δύνανται να προβούν 
σε όλες τις αναγκαίες ενέργειες καθ' υποκατάσταση 
των οργανισμών αυτοδιοίκησης. Η υποκατάσταση αυτή 
περιλαμβάνει κάθε πρόσφορη ενέργεια για την αφαί¬ 
ρεση, εξάλειψη ή θέση εκτός λειτουργίας των διαφη¬ 
μίσεων και επιγραφών από οποιονδήποτε χώρο της 
οδού, ανεξάρτητα από το φορέα που τη συντηρεί. 

Η σχετική δαπάνη βαρύνει τους οργανισμούς αυτο¬ 
διοίκησης και εγγράφεται στον προϋπολογισμό τους ως 
υποχρεωτική δαπάνη, βάσει των σχετικών διατάξεων 
του Κώδικα. Σε κάθε περίπτωση η υπηρεσία που προ¬ 
βαίνει στην αφαίρεση, εξάλειψη ή θέση εκτός λειτουρ¬ 
γίας παράνομων επιγραφών ή διαφημίσεων, καθώς και 
οι οργανισμοί αυτοδιοίκησης, στον προϋπολογισμό των 
οποίων εγγράφεται υποχρεωτική δαπάνη για σχετικές 
ενέργειες που έγιναν καθ' υποκατάστασή τους, δύναται 
να καταλογίζει τη σχετική δαπάνη σε βάρος των δια¬ 
φημιστών ή των διαφημιζομένων, η είσπραξη της οποίας 
γίνεται σύμφωνα με τις διατάξεις για την είσπραξη των 
δημοσίων εσόδων. Οι ανωτέρω υπηρεσίες δεν φέρουν 

καμία ευθύνη για τυχόν ζημιές κατά την αποξήλωση, 
καθώς και για τη φύλαξη και την απόδοση των σχετικών 
υλικών στους διαφημιστές ή τους διαφημιζόμενους. 

9. Αυτός που επικολλά ή αναρτά έντυπα ή διενεργεί 
γενικά διαφημιστικές πράξεις και παραβαίνει τις διατά¬ 
ξεις του άρθρου αυτού, καθώς και ο διαφημιζόμενος ή 
ο διαφημιστής τιμωρείται με φυλάκιση έως ένα (1) έτος 
και με χρηματική ποινή έως εξακόσιες χιλιάδες (600.000) 
δραχμές. Η χρηματική ποινή μπορεί να αυξηθεί έως 
δύο εκατομμύρια (2,000.000) δραχμές, αν χρησιμοποιούν 
ανεξίτηλες ουσίες. Οι πρόεδροι διοικητικών συμβουλίων, 
οι εντεταλμένοι ή διευθύνοντες σύμβουλοι Α.Ε., οι 
διαχειριστές Ε.Π.Ε., καθώς και τα πρόσωπα που ασκούν 
τη διοίκηση ή τη διαχείριση άλλων νομικών προσώπων 
του Δημοσίου ή των οργανισμών τοπικής αυτοδιοίκησης 
(Ο.Τ.Α.) ή του ιδιωτικού τομέα που αναθέτουν διαφη¬ 
μιστικές πράξεις κατά παράβαση του άρθρου αυτού, 
τιμωρούνται σαν αυτουργοί, ανεξάρτητα από την τυχόν 
ποινική ευθύνη άλλου φυσικού προσώπου. 

10. Οι ποινές της προηγούμενης παραγράφου επι¬ 
βάλλονται εφόσον δεν προβλέπονται ποινές αυστηρό¬ 
τερες από άλλες διατάξεις. 

ΚΕΦΑΛΑΙΟ Γ 

ΚΑΝΟΝΕΣ ΟΔΙΚΗΣ ΣΥΜΠΕΡΙΦΟΡΑΣ 

Αρθρο 12 
Γενικές διατάξεις 

1. Αυτοί που χρησιμοποιούν τις οδούς πρέπει να 
αποφεύγουν οποιαδήποτε συμπεριφορά που είναι εν¬ 
δεχόμενο να εκθέσει σε κίνδυνο ή να παρεμβάλλει 
εμπόδια στην κυκλοφορία, να εκθέσει σε κίνδυνο πρό¬ 
σωπα ή ζώα ή να προκαλέσει ζημιές σε δημόσιες ή 
ιδιωτικές περιουσίες. Οι οδηγοί υποχρεούνται να οδη¬ 
γούν με σύνεση και με διαρκώς τεταμένη την προσοχή, 
να επιδεικνύουν ιδιαίτερη προσοχή στα παιδιά, στους 
υπερήλικες, στα άτομα με ειδικές ανάγκες και γενικώς 
στα πρόσωπα που χρειάζονται βοήθεια και να μην 
προκαλούν γενικά με τη συμπεριφορά τους τρόμο, 
ανησυχία ή παρενόχληση στους λοιπούς χρήστες των 
οδών, στους παρόδιους ή στους κατοικούντες πλησίον 
αυτών. 

2. Δεν επιτρέπεται η απόθεση ή εγκατάλειψη ή η 
απόρριψη οποιουδήποτε αντικειμένου ή ύλης στις ο¬ 
δούς, εφόσον παρακωλύει έστω και κατ' ελάχιστο την 
κυκλοφορία των πεζών και των οχημάτων, ως και τη 
στάθμευση των οχημάτων. 

Δεν επιτρέπεται επίσης να χύνονται στις οδούς ουσίες 
ή υλικά, τα οποία μπορούν να καταστήσουν την οδό 
ολισθηρή (π.χ. νερά, λάδια, ασβέστης κ.λπ.). 

3. Δεν επιτρέπεται η απόρριψη από το όχημα ο¬ 
ποιοσδήποτε αντικειμένου, έστω και αν από αυτό δεν 
καθίσταται επικίνδυνη ούτε παρακωλύεται η κυκλοφορία. 

Δεν επιτρέπεται η απόρριψη από το όχημα κάθε 
αντικειμένου ή ουσίας που μπορεί να προκαλέσει πυρ¬ 
καγιά ή να ρυπάνει το περιβάλλον. 

4. Αν οι χρήστες των οδών δεν μπορούν να απο¬ 
φύγουν τη δημιουργία εμποδίου ή κινδύνου, υποχρεού- 
νται να λαμβάνουν αμέσως τα αναγκαία μέτρα για την 
απομάκρυνση ή αποτροπή αυτού και αν δεν μπορούν 
οφείλουν να ειδοποιούν τους λοιπούς χρήστες της 
οδού για την ύπαρξη του εμποδίου ή του κινδύνου. 
Αυτοί που επιθυμούν για εύλογη αιτία να καταλάβουν 
για λίγο μέρος του πεζοδρομίου ή του οδοστρώματος 
(μεταφορές, επιβίβαση, αποβίβαση κ.λπ.), οφείλουν να 
λάβουν τα κατάλληλα μέτρα για την απρόσκοπτη και 
ασφαλή κυκλοφορία πεζών και οχημάτων. 

5. Η χρήση των ζωνών ασφαλείας είναι υποχρεωτική 


τόσο για τους οδηγούς όσο και για τους επιβάτες των 
οχημάτων. Της υποχρέωσης αυτής εξαιρούνται οι οδηγοί 
επιβατηγών αυτοκινήτων δημόσιας χρήσης, όταν οδη¬ 
γούν αυτά εντός της περιμετρικής τους ζώνης, τα 
άτομα με παθήσεις για τα οποία δεν ενδείκνυται η 
χρήση της ζώνης, όταν τούτο αποδεικνύεται από πι¬ 
στοποιητικό κρατικού νοσοκομείου, οι έγκυες γυναίκες, 
όταν είναι εφοδιασμένες με σχετικό ιατρικό πιστοποιη¬ 
τικό που αναγράφει και την ημερομηνία λήξης, τα άτομα 
που το ανάστημά τους είναι κάτω από 1.50 μ., ως και 
οι οδηγοί οχημάτων που κάνουν συνεχείς στάσεις, όπως 
ταχυδρομικοί διανομείς κ.λπ.. 

Για τη μεταφορά παιδιών ηλικίας μικρότερης των 12 
ετών με αυτοκίνητο είναι υποχρεωτική η χρήση ειδικών 
μέσων συγκράτησης και προστασίας, όπως καθισμάτων, 
ζωνών ασφαλείας κ.λπ.. 

Με απόφαση του Υπουργού Μεταφορών και Επικοι¬ 
νωνιών καθορίζονται οι προδιαγραφές για τα ειδικά 
μέσα συγκράτησης. Με την ίδια απόφαση καθορίζονται 
οι εξαιρέσεις από την υποχρέωση αυτή. 

6. Οι οδηγοί και οι επιβάτες μοτοποδηλάτων, μοτο¬ 
σικλετών και τρίτροχων οχημάτων χωρίς κουβούκλιο 
υποχρεούνται να φορούν προστατευτικό κράνος, του 
οποίου τα χαρακτηριστικά, οι προδιαγραφές, ως και 
κάθε άλλη αναγκαία λεπτομέρεια για την εφαρμογή της 
διάταξης αυτής καθορίζονται με απόφαση του Υπουργού 
Μεταφορών και Επικοινωνιών. Με την ίδια απόφαση 
καθορίζονται οι εξαιρέσεις από την υποχρέωση αυτή. 

7. Οι οδηγοί οχημάτων οφείλουν να συμπεριφέρονται 
με ευγένεια στους πεζούς και στους άλλους οδηγούς. 
Οι οδηγοί των επιβατηγών αυτοκινήτων δημόσιας χρή¬ 
σης μετά ή άνευ μετρητού, ως και οι οδηγοί των μέσων 
μαζικής μεταφοράς, περιλαμβανομένων και των τουρι¬ 
στικών οχημάτων, οφείλουν να συμπεριφέρονται με 
ευγένεια στους επιβάτες. 

8. Απαγορεύεται η οδήγηση οδικών οχημάτων για 
επίδειξη ικανότητας, εντυπωσιασμό, ανταγωνισμό ή τέ¬ 
λεση αυτοσχέδιων αγώνων. 

9. Απαγορεύεται η, εκατέρωθεν του οδοστρώματος 
των αυτοκινητοδρόμων, στάθμευση οχημάτων και η 
εγκατάσταση υπαίθριων μικροκαταστημάτων ή κινητών 
και ακίνητων κοντινών για την πώληση διαφόρων ειδών. 
Στο λοιπό οδικό δίκτυο είναι δυνατή η εγκατάσταση 
των ανωτέρω, μετά από άδεια των αρμόδιων για τη 
συντήρηση του οδικού δικτύου αρχών, που χορηγείται 
μόνο μετά από σύμφωνη γνώμη των κατά τόπους 
αρμόδιων υπηρεσιών της Τροχαίας. 

10. Με κοινή απόφαση του Υπουργού Εθνικής Παι¬ 
δείας και Θρησκευμάτων και του Υπουργού Μεταφορών 
και Επικοινωνιών λαμβάνονται τα αναγκαία μέτρα ώστε 
το μάθημα της Οδικής Κυκλοφορίας να διδάσκεται στα 
σχολεία, σε όλες τις βαθμίδες. 

11. Αυτός που παραβαίνει τις διατάξεις των παρα¬ 
γράφων 1 έως και 7 τιμωρείται με πρόστιμο πενήντα 
χιλιάδων (50.000) δραχμών. 

Αυτός που παραβαίνει τις διατάξεις των παραγράφων 
8 και 9 τιμωρείται με πρόστιμο εκατό χιλιάδων (100.000) 
δραχμών και με επί τόπου αφαίρεση των στοιχείων 
κυκλοφορίας του οχήματος και της άδειας ικανότητας 
οδηγού, από τον βεβαιούντα την παράβαση, για τριάντα 
(30) ημέρες. 

Άρθρο 13 
Οδηγοί 

1. Κάθε κινούμενο όχημα ή συνδυασμός οχημάτων 
επιβάλλεται να έχει οδηγό. 

2. Ο οδηγός επιβάλλεται να έχει την, κατά τις σχετικές 

διατάξεις, προβλεπόμενη άδεια οδήγησης και την ανα¬ 
γκαία σωματική και διανοητική ικανότητα και να βρίσκεται 
σε κατάλληλη κατάσταση για να οδηγεί, οφείλει δε κατά 
το χρόνο της οδήγησης να είναι σε θέση να ελέγχει 
το όχημά του ή τα ζώα του. Ο οδηγός κάθε οχήματος 
υποχρεούται να έχει πλήρη ελευθερία των κινήσεων 
του, για να ενεργεί ελεύθερα τους αναγκαίους χειρι¬ 
σμούς. Ιδιαίτερα, απαγορεύεται να χρησιμοποιεί εν κι¬ 
νήσει ακουστικά* που έχουν συνδεθεί με φορητά ρα¬ 
διόφωνα, μαγνητόφωνα και άλλες παρεμφερείς ηχητικές 
συσκευές, καθώς και κινητό τηλέφωνο το οποίο δεν 
είναι τοποθετημένο σε ειδική θέση για ανοικτή ακρόαση. 

3. Ο οδηγός μηχανοκίνητου οχήματος και μοτοπο¬ 
δηλάτου επιβάλλεται να έχει, κατά τις σχετικές διατά¬ 
ξεις, αναγκαίες γνώσεις και επιδεξιότητα για να οδηγεί. 
Τις αυτές αναγκαίες γνώσεις πρέπει να έχει και ο 
εκπαιδευόμενος οδηγός, όταν οδηγεί. 

4. Ο οδηγός αυτοκινήτου οχήματος που μεταφέρει 
επικίνδυνες ύλες πάνω από ορισμένες ποσότητες ε¬ 
πιβάλλεται να έχει υποστεί την, κατά τις σχετικές 
διατάξεις, αναγκαία επαγγελματική κατάρτιση, για να 
ενεργεί και να οδηγεί το όχημα, ώστε να μην κινδυ¬ 
νεύουν οι άνθρωποι, το περιβάλλον, τα ζώα και η 
προσωπική του ασφάλεια. 

5. Οι οδηγοί λεωφορείων, επιβατηγών δημόσιας χρή¬ 
σης και φορτηγών αυτοκινήτων απαγορεύεται να οδη¬ 
γούν πέραν των χρονικών ορίων, τα οποία καθορίζονται 
από τις κείμενες διατάξεις. 

Οι οδηγοί των επιβατηγών αυτοκινήτων δημόσιας 
χρήσης, μετά ή άνευ μετρητού, ως και οι οδηγοί των 
μέσων μαζικής μεταφοράς, περιλαμβανομένων των του¬ 
ριστικών οχημάτων, οφείλουν να φροντίζουν για τη 
λήψη μέτρων παθητικής ασφάλειας των επιβατών και 
να οδηγούν με σύνεση ώστε να είναι απόλυτα ασφαλής 
η μεταφορά τους. 

6. Αυτός που παραβαίνει τις διατάξεις των παραγρά¬ 
φων 1 έως και 3 του άρθρου αυτού τιμωρείται με 
πρόστιμο είκοσι χιλιάδων (20.000) δραχμών. 

Αυτός που παραβαίνει τις διατάξεις της παραγράφου 
5 τιμωρείται για το πρώτο μεν εδάφιο με πρόστιμο 
πενήντα χιλιάδων (50.000) δραχμών, για το δεύτερο δε 
εδάφιο με πρόστιμο είκοσι χιλιάδων (20.000) δραχμών. 

7. Με προεδρικό διάταγμα, που εκδίδεται με πρόταση 
του Υπουργού Μεταφορών και Επικοινωνιών, ορίζεται 
σύστημα επιβολής διοικητικών ποινών (τρόπος επιβολής 
ποινής, ύψος ποινών, όργανα επιβολής ποινών, περι¬ 
γραφή ποινών) στους παραβαίνοντες τις διατάξεις της 
παρ. 4 του άρθρου αυτού. 

8. Ο Υπουργός Μεταφορών και Επικοινωνιών, οι 
νομάρχες, κατά περίπτωση, ή οι από αυτούς εξουσιο¬ 
δοτούμενες αρχές μπορούν να επιβάλλουν την επα¬ 
νεξέταση κατόχου άδειας ικανότητας οδηγού, αν ανα- 
κύψουν αμφιβολίες για την ικανότητά του προς οδήγηση 
ή την ιατρική επανεξέτασή του, αν ανακύψουν αμφι¬ 
βολίες για τη σωματική ή πνευματική του κατάσταση. 

Στις περιπτώσεις αυτές η άδεια ικανότητας οδήγησης 
του παραπεμπόμενου για επανεξέταση οδηγού αφαι- 
ρείται μετά την έκδοση της απόφασης για επανεξέταση 
και αποδίδεται μόνο αν αυτός κριθεί ικανός. Τα του 
τρόπου και της διαδικασίας επανεξέτασης των οδηγών, 
ως και κάθε άλλη λεπτομέρεια αναγκαία για την εφαρ¬ 
μογή των διατάξεων της παραγράφου αυτής, καθορί¬ 
ζονται με απόφαση του Υπουργού Μεταφορών και 
Επικοινωνιών και του κατά περίπτωση αρμόδιου υπουρ¬ 
γού, προκειμένου δε για τα μοτοποδήλατα του Υπουρ¬ 
γού Δημόσιας Τάξης. 


Άρθρο 14 

Ζώα, αναβάτες αλόγων και συνοδοί ζώων 

1. Ζώα επιτρέπεται να οδηγούνται μόνο από ανθρώ¬ 
πους απόλυτα ικανούς γι’ αυτό που είναι σε θέση να 
τα ελέγχουν πλήρως. 

2. Ζώα που είναι πιθανό να θέσουν σε κίνδυνο τους 
χρήστες των οδών δεν επιτρέπεται να κινούνται σε 
οδούς, εκτός και αν βρίσκονται κάτω από την επίβλεψη 
και έλεγχο κάποιου κατάλληλου οδηγού. Τα σκυλιά 
πρέπει, γενικά, να είναι δεμένα με ειδικό λουρί. 

3. Ζώα επικίνδυνα, είτε σε αγέλες ή κοπάδια, πρέπει 
επίσης να κινούνται κάτω από τον έλεγχο ενός ατόμου 
επικεφαλής. Μεγάλες αγέλες ή κοπάδια ζώων πρέπει 
να έχουν πολλούς οδηγούς. 

4. Εφόσον μεγάλα ζώα ή αγέλες ή κοπάδια κινούνται 
κατά τη διάρκεια της νύκτας στις οδούς, οι οδηγοί 
τους υποχρεούνται να επισημαίνουν τα ζώα, ως και 
την αρχή και το τέλος της αγέλης ή του κοπαδιού με 
ευδιάκριτα φώτα. 

5. Αυτός που παραβαίνει τις διατάξεις του άρθρου 
αυτού τιμωρείται με πρόστιμο δέκα χιλιάδων (10.000) 
δραχμών. 

Άρθρο 15 

Εκπομπές ρύπων, θόρυβοι κ.λπ. 

1. Απαγορεύεται η κυκλοφορία, ως και η οδήγηση 
κάθε οδικού οχήματος το οποίο: 

α) εκπέμπει ουσίες ή προϊόντα βλαπτικά για την υγεία 
του ανθρώπου ή που ρυπαίνουν το περιβάλλον πέραν 
των επιτρεπόμενων ορίων, 

β) προκαλεί γενικά από την κίνηση και λειτουργία 
του θόρυβο πέραν των επιτρεπόμενων ορίων. 

2. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων και Μεταφορών και 
Επικοινωνιών καθορίζονται τα επιτρεπόμενα όρια πε¬ 
ριεκτικότητας σε βλαπτικές ουσίες για την υγεία του 
ανθρώπου και σε προϊόντα αερίων που ρυπαίνουν το 
περιβάλλον, που εκπέμπονται από τα οδικά οχήματα, 
καθώς επίσης και τα επιτρεπόμενα όρια των θορύβων 
που προκαλούνται από αυτά. 

Όλα τα πιο πάνω όρια μπορούν να κλιμακώνονται 
ανάλογα με την ηλικία του κινητήρα και με άλλα τεχνικά 
χαρακτηριστικά του οχήματος. 

3. Αυτοί που παραβαίνουν τις διατάξεις της παρα¬ 
γράφου 1 του άρθρου αυτού τιμωρούνται με πρόστιμο 
πενήντα χιλιάδων (50.000) δραχμών και με επί τόπου 
αφαίρεσή των στοιχείων κυκλοφορίας του οχήματος 
από τον βεβαιούντα την παράβαση. Τα αφαιρούμενα 
στοιχεία κρατούνται στην αρμόδια Αρχή μέχρι να προ¬ 
σκομιστεί από τον παραβάτη σημείωμα της αρμόδιας 
Υπηρεσίας Συγκοινωνιών για την καταλληλότητα του 
οχήματος από πλευράς εκπομπής καυσαερίων ή θορύ¬ 
βων. 

Σε όσες περιοχές έχει εφαρμοστεί ή θα εφαρμοστεί 
η κάρτα ελέγχου καυσαερίων, στους παραβάτες επι¬ 
βάλλονται οι κυρώσεις που προβλέπονται από τις σχε¬ 
τικές διατάξεις καθιέρωσης του θεσμού αυτού. 

4. Οι οδηγοί οδικών οχημάτων υποχρεούνται να α¬ 
ποφεύγουν, κατά τις περιστάσεις, να παρενοχλούν τους 
άλλους χρήστες της οδού, τους παρόδιους και τους 
διαμένοντες επί της οδού, προκαλώντας, μεταξύ άλλων, 
θόρυβο, σκόνη, καπνό ή ρίψη υδάτων, όποτε αυτό είναι 
δυνατόν να αποφεύγεται. 

Οι παραβάτες τιμωρούνται με πρόστιμο είκοσι χιλιά¬ 
δων (20.000) δραχμών. 

Αρθρο 16 

Θέση επί της οδού 

1. Στο οδικό δίκτυο της Χώρας ισχύει η δεξιά κα¬ 
τεύθυνση κυκλοφορίας. 

Ο οδηγός κάθε οχήματος υποχρεούται, τηρούμενων 
των διατάξεων των άρθρων 12 παρ. 1 και 17 παρ. 6 
του παρόντος Κώδικα, να οδηγεί το όχημά του πλησίον 
του δεξιού άκρου του οδοστρώματος και αν ακόμη 
ολόκληρο το οδόστρωμα είναι ελεύθερο. 

2. Ο οδηγός, με εξαίρεση την περίπτωση απολύτου 
ανάγκης, υποχρεούται να κινείται αποκλειστικά στις 
καθορισμένες για την κατηγορία του οχήματος του 
ειδικές οδούς, οδοστρώματα και λωρίδες κυκλοφορίας 
όπου υφίστανται τέτοιες. Αν δεν έχει οριστεί λωρίδα 
κυκλοφορίας ή ειδική οδός γΓ αυτούς, οι μεν οδηγοί 
φορτηγών, λεωφορείων και βραδυκίνητων και βραδυ- 
πορούντων γενικά οδικών οχημάτων υποχρεούνται, τη¬ 
ρούμενων των διατάξεων του άρθρου 17 παρ. 6 του 
Κώδικα αυτού, να οδηγούν αυτά στη δεξιά λωρίδα 
κυκλοφορίας στις οδούς οι οποίες έχουν δύο τουλά¬ 
χιστον λωρίδες κατά κατεύθυνση, οι δε οδηγοί μοτο¬ 
ποδηλάτων, ποδηλάτων και μη μηχανοκίνητων οχημά¬ 
των, καθώς και οι οδηγοί ζώων, υποχρεούνται να κι¬ 
νούνται κατά μήκος οποιουδήποτε προς την κατεύθυνση 
της κυκλοφορίας βατού ερείσματος της οδού, εφόσον 
υπάρχει, και δεν προκαλείται δυσχέρεια στους χρησι- 
μοποιούντες αυτό, άλλως πλησίον του άκρου δεξιού 
του οδοστρώματος. 

3. Τηρουμένων των διατάξεων της παρ.1, σε οδο¬ 
στρώματα που είναι χωρισμένα σε δύο ή περισσότερες 
λωρίδες κυκλοφορίας, κατά κατεύθυνση με κατά μήκος 
διαγραμμίσεις, οι οδηγοί οχημάτων υποχρεούνται να 
οδηγούν αυτά μέσα στα όρια μιας λωρίδας και κατά το 
δυνατόν στο μέσο αυτής. 

4. Ο οδηγός δεν επιτρέπεται να κυκλοφορεί σε 
οδόστρωμα που προορίζεται για την αντίθετη προς την 
κατεύθυνσή του κυκλοφορία, καθώς και σε πλατείες, 
πεζοδρόμους, πεζοδρόμια, νησίδες ασφαλείας και δια- 
χωριστικές νησίδες ή ειδικά ερείσματα, τα οποία προο¬ 
ρίζονται για την κυκλοφορία των πεζών, εκτός από 
περιπτώσεις απολύτου ανάγκης ή όταν ειδικές ρυθμίσεις 
το επιτρέπουν. 

5. Σε οδοστρώματα διπλής κατεύθυνσης, τα οποία 
έχουν τέσσερις ή περισσότερες λωρίδες κυκλοφορίας, 
ο οδηγός δεν επιτρέπεται να καταλαμβάνει τις λωρίδες 
κυκλοφορίας που προορίζονται για την κίνηση προς 
την αντίθετη κατεύθυνση. 

6. Σε οδοστρώματα διπλής κατεύθυνσης, τα οποία 
έχουν τρεις λωρίδες κυκλοφορίας, ο οδηγός δεν επι¬ 
τρέπεται να καταλαμβάνει την ακραία λωρίδα κυκλο¬ 
φορίας της αντίθετης κατεύθυνσης. 

7. Σε μονόδρομους (οδούς μοναδικής κατεύθυνσης), 
οι οποίοι έχουν ειδικά σημανθεί, ο οδηγός δεν επιτρέ¬ 
πεται να οδηγεί αντίθετα με την κατεύθυνση του μο¬ 
νόδρομου. 

8. Αυτός που παραβαίνει τις διατάξεις των μεν πα¬ 
ραγράφων 1 έως και 3 του άρθρου αυτού τιμωρείται 
με πρόστιμο είκοσι χιλιάδων (20.000) δραχμών, των δε 
παραγράφων 4 έως και 7 με πρόστιμο πενήντα χιλιάδων 
(50.000) δραχμών. 

Αρθρο 17 

Προσπέρασμα - Κυκλοφορία σε στοίχους 

1. Ο οδηγός επιτρέπεται να προσπεράσει προπο- 
ρευόμενο όχημα μόνον εφόσον μπορεί να το κάνει 
χωρίς κίνδυνο ή παρακώλυση της κυκλοφορίας και 


εφόσον προειδοποιήσει έγκαιρα γΓ αυτό, σύμφωνα με 
το άρθρο 21 παρ. 2 του παρόντος Κώδικα. 

2. Το προσπέρασμα επιτρέπεται, κατά κανόνα, από 
τα αριστερά. Κατ* εξαίρεση, το προσπέρασμα επιτρέ¬ 
πεται από τα δεξιά αν ο προπορευόμενος οδηγός έχει 
δώσει σήμα ότι προτίθεται να στρίψει αριστερά και έχει 
μετακινήσει το όχημα ή τα ζώα του προς την πλευρά 
αυτήν. 

3. Το προσπέρασμα απαγορεύεται γενικά στις εξής 
περιπτώσεις: 

α) Όταν κάποιος από τους οδηγούς που ακολουθούν 
αυτόν που προτίθεται να προσπεράσει άρχισε ήδη το 
προσπέρασμα. 

β) Οταν ο οδηγός που προπορεύεται στην αυτή 
λωρίδα κυκλοφορίας δώσει σήμα ότι προτίθεται να 
προσπεράσει άλλον. 

γ) Όταν η λωρίδα κυκλοφορίας, την οποία θα χρη¬ 
σιμοποιήσει ο οδηγός κατά το προσπέρασμα, δεν είναι 
ελεύθερη σε αρκετή απόσταση μπροστά του, κατά 
τρόπο ώστε, λαμβανομένης υπόψη της διαφοράς τα¬ 
χύτητας του οχήματος του, κατά το χρόνο του προ¬ 
σπεράσματος, και εκείνης των οχημάτων, τα οποία 
προτίθεται να προσπεράσει, να μην εκθέσει σε κίνδυνο 
ή παρεμποδίσει τους ερχόμενους αντίθετα. 

δ) Αμέσως προ ή επί μη κυκλικού ισόπεδου οδικού 
κόμβου, εκτός αν: 

αα) επιτρέπεται το προσπέρασμα προς τα δεξιά, κατά 
την περίπτωση της παρ. 2 του άρθρου αυτού, 
ββ) η οδός, στην οποία γίνεται το προσπέρασμα, έχει 
προτεραιότητα, 

γγ) η κυκλοφορία ρυθμίζεται από τροχονόμο ή με 
φωτεινούς σηματοδότες και 
δδ) το όχημα το οποίο προσπερνάται είναι ποδήλατο, 
μοτοποδήλατο ή μοτοσικλέτα χωρίς καλάθι. 

ε) Αμέσως προ ή επί ισοπέδου σιδηροδρομικής διά¬ 
βασης χωρίς κινητά φράγματα, εκτός αν η οδική κυ¬ 
κλοφορία ρυθμίζεται από φωτεινούς σηματοδότες, όπως 
αυτοί που χρησιμοποιούνται στους ισόπεδους οδικούς 
κόμβους. 

στ) Αμέσως προ ή σε διάβαση πεζών, η οποία έχει 
σημανθεί ως διάβαση πεζών στο οδόστρωμα ή με 
πινακίδα σήμανσης, 
ζ) Μέσα στις σήραγγες. 

η) Όταν σχολικό λεωφορείο έχει σταματήσει σε ο¬ 
δόστρωμα με μία ή δύο λωρίδες κυκλοφορίας προς την 
κατεύθυνση που κινείται και έχει αναμμένα τα φώτα 
έκτακτης ανάγκης για την αποβίβαση και επιβίβαση 
μαθητών. 

4. Ειδικότερα σε οδόστρωμα διπλής κατεύθυνσης, το 
προσπέρασμα απαγορεύεται και κατά την προσέγγιση 
σε κυρτή αλλαγή κλίσης ή σε στροφές με ανεπαρκή 
ορατότητα, εκτός αν υπάρχει στα σημεία αυτά διαχω- 
ριστική νησίδα ή δύο τουλάχιστον λωρίδες κυκλοφορίας 
προς την κατεύθυνση αυτού που προσπερνά, οι οποίες 
ορίζονται με κατά μήκος διαγραμμίσεις, το δε προσπέ¬ 
ρασμα γίνεται χωρίς να εγκαταλείψει ο οδηγός τις 
λωρίδες κυκλοφορίας που σημειώνονται ως κλειστές 
γι’ αυτούς που έρχονται αντίθετα. 

5. Ο οδηγός, κατά το προσπέρασμα, υποχρεούται να 
αφήνει στο όχημα το οποίο προσπερνά αρκετό χώρο 
παραπλεύρως. 

6. Ο οδηγός, υποχρεούται μετά το προσπέρασμα, να 
επαναφέρει το όχημά του πλησίον του δεξιού άκρου 
του οδοστρώματος, χωρίς κίνδυνο γι' αυτούς που προ¬ 
σπερνά. 

Αν όμως κινείται σε οδόστρωμα με δύο τουλάχιστον 
λωρίδες κυκλοφορίας κατά κατεύθυνση και προτίθεται 

να προσπεράσει περισσότερα από ένα οχήματα, μπορεί 
να παραμείνει στη λωρίδα που χρησιμοποιεί για το 
προσπέρασμα, αν η ενέργειά του αυτή δεν προκαλεί 
δυσχερεια στους οδηγούς ταχύτερων οχημάτων που 
τον πλησιάζουν από πίσω. 

7. Οδηγός που αντιλαμβάνεται ότι άλλος οδηγός 
προτίθεται να τον προσπεράσει, υποχρεούται να κινείται 
πλησίον του δεξιού άκρου του οδοστρώματος και να 
μην επιταχύνει την κίνησή του. Ο οδηγός βραδέως 
κινούμενου ή ογκώδους οχήματος, του οποίου δεν είναι 
ευχερές και ασφαλές το προσπέρασμα, λόγω της στε¬ 
νότητας ή της κατάστασης του οδοστρώματος, σε 
συνδυασμό με την πυκνότητα της αντιθέτως ερχόμενης 
κυκλοφορίας, υποχρεούται να μειώνει την ταχύτητά του 
και να πλησιάζει κατά το δυνατόν, στο δεξιό άκρο του 
οδοστρώματος, για να διευκολύνει το προσπέρασμα 
από οχήματα που ακολουθούν. 

8. α) Σε μονόδρομους και οδούς διπλής κατεύθυνσης, 
που υπάρχουν δύο τουλάχιστον λωρίδες κυκλοφορίας, 
κατά κατεύθυνση, μέσα σε κατοικημένες περιοχές και 
τρεις εκτός αυτών, διαχωριζόμενες με κατά μήκος 
διαγραμμίσεις, επιτρέπεται η κυκλοφορία σε παράλληλες 
σειρές (στοίχους). 

β) Στην περίπτωση αυτή, αλλαγή λωρίδας επιτρέπεται 
μόνον εφόσον δεν προκαλείται κίνδυνος ή παρακώλυση 
της κυκλοφορίας και δίνεται έγκαιρα προειδοποίηση, 
σύμφωνα με το άρθρο 21 παρ. 2 του παρόντος Κώδικα. 

γ) Στην περίπτωση που προβλέπεται στο εδάφιο α’ 
της παρούσας παραγράφου, ο προβλεπόμενος τρόπος 
οδήγησης δε θεωρείται ότι αποτελεί προσπέρασμα κατά 
την έννοια του παρόντος άρθρου. Η διάταξη της πε¬ 
ρίπτωσης στ* της παραγράφου 3 του άρθρου αυτού 
παραμένει εφαρμόσιμη. 

9. Αν η πυκνότητα της κυκλοφορίας είναι τέτοια ώστε 
τα οχήματα να καταλαμβάνουν ολόκληρο το πλάτος 
του οδοστρώματος προς την κατεύθυνση της κυκλο¬ 
φορίας και κινούνται με την ταχύτητα του προπορευό- 
μενου αυτών οχήματος, αλλαγή λωρίδας επιτρέπεται 
μόνο προκειμένου το όχημα να στρίψει δεξιά ή αριστερά 
ή να σταθμεύσει. 

10. Στις περιπτώσεις κίνησης των οχημάτων σε πα¬ 
ράλληλες σειρές (στοίχους), οι οδηγοί των βραδυπο- 
ρούντων οχημάτων υποχρεούνται να κινούν αυτά στη 
δεξιά λωρίδα του οδοστρώματος. 

11. Αυτός που παραβαίνει τις διατάξεις των περι¬ 
πτώσεων α\ β', ε', στ* και ζ* της παρ. 3 και της παρ. 
4 του άρθρου αυτού, τιμωρείται με πρόστιμο εκατό 
χιλιάδων (100.000) δραχμών, τις δε λοιπές διατάξεις 
τιμωρείται με πρόστιμο είκοσι χιλιάδων (20.000) δραχ¬ 
μών. 

Αρθρο 18 

Διέλευση οχημάτων που κινούνται αντίθετα 

1. Ο οδηγός κατά τη συνάντησή του με οχήματα που 
έρχονται αντίθετα υποχρεούται να παραχωρεί επαρκή 
χώρο παραπλεύρως, κινούμενος στο δεξιό άκρο του 
οδοστρώματος. Αν κατά τη συνάντηση αυτήν παρε¬ 
μποδίζεται η διέλευση του οχήματος, λόγω εμποδίου 
ή από άλλη αιτία, υποχρεούται ο οδηγός να μειώνει 
την ταχύτητα και αν είναι αναγκαίο, να διακόπτει την 
πορεία του για να επιτρέπει τη διέλευση στον ερχόμενο 
ή τους ερχόμενους. 

2. Σε οδούς μεγάλης κλίσης, που η διέλευση των 
οχημάτων που έρχονται αντίθετα είναι αδύνατη ή δυ¬ 
σχερής, ο οδηγός του κατερχόμενου οχήματος υπο- 
χρεούται να παραχωρήσει επαρκή χώρο για τη διέλευση 
του ανερχόμενου οχήματος. 

Αν το ένα από τα δύο οχήματα απαιτείται να οπι¬ 


σθοδρομήσει, για να μπορέσει να περάσει το άλλο, ο 
συνδυασμός οχημάτων (συρμός) έχει προτεραιότητα 
διέλευσης σε σχέση με τα άλλα οχήματα, τα βαρέα 
προς τα ελαφρά και τα λεωφορεία προς τα φορτηγά 
αυτοκίνητα. Αν και τα δύο οχήματα είναι της ίδιας 
κατηγορίας, υποχρεούται να οπισθοδρομήσει ο οδηγός 
του κατερχόμενου οχήματος εκτός αν, λόγω των συν¬ 
θηκών κυκλοφορίας, της διαμόρφωσης και κατάστασης 
της οδού και του μεταφερόμενου φορτίου, μπορεί πιο 
εύκολα να οπισθοδρομήσει ο οδηγός του ανερχομένου. 

3. Σε κάθε άλλη περίπτωση .εκτός από τις αναφε- 
ρόμενες πιο πάνω στις παραγράφους 1 και 2 του 
άρθρου αυτού, που η διέλευση οχημάτων που κινούνται 
αντίθετα είναι δυσχερής ή αδύνατη, έχουν ανάλογη 
εφαρμογή οι διατάξεις των δύο τελευταίων περιπτώ¬ 
σεων της προηγούμενης παραγράφου με την προσθήκη 
ότι σε περίπτωση οχημάτων της αυτής κατηγορίας 
υποχρεούται να οπισθοδρομήσει ο οδηγός του οχήμα¬ 
τος που του επιτρέπουν οι κυκλοφοριακές συνθήκες. 

4. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Άρθρο 19 

Ταχύτητα και απόσταση μεταξύ οχημάτων 

1. Ο οδηγός οδικού οχήματος επιβάλλεται να έχει 
τον πλήρη έλεγχο του οχήματος του ώστε να μπορεί 
σε κάθε στιγμή να εκτελεί τους απαιτούμενους χειρι¬ 
σμούς. 

2. Ο οδηγός επιβάλλεται να ρυθμίζει την ταχύτητα 
του οχήματος του λαμβάνων συνεχώς υπόψη του τις 
επικρατούσες συνθήκες, ιδιαίτερα δε τη διαμόρφωση 
του εδάφους, την κατάσταση και τα χαρακτηριστικά της 
οδού, την κατάσταση και το φορτίο του οχήματος του, 
τις καιρικές συνθήκες και τις συνθήκες κυκλοφορίας, 
κατά τρόπον ώστε να είναι σε θέση να διακόψει την 
πορεία του οχήματος του μπροστά από οποιοδήποτε 
εμπόδιο που μπορεί να προβλεφθεί και το οποίο βρί¬ 
σκεται στο ορατό από αυτόν μπροστινό τμήμα της 
οδού. Υποχρεούται επίσης να μειώνει την ταχύτητα 
του οχήματος του και, σε περίπτωση ανάγκης, να 
διακόπτει την πορεία του, όταν οι περιστάσεις το 
επιβάλλουν. 

3. Ιδιαίτερα, ο οδηγός επιβάλλεται να μειώνει την 
ταχύτητα του οχήματος του σε τμήματα της οδού με 
περιορισμένο πεδίο ορατότητας, στις στροφές, πλησίον 
των σχολείων, πλησίον των ισόπεδων οδικών κόμβων, 
στις απότομες κατωφέρειες, πλησίον των μέσων υαζικής 
μεταφοράς, που σταθμεύουν για να αποβιβάζουν ή 
επιβιβάζουν επιβάτες, κατά τις νυκτερινές ώρες, σε 
περίπτωση ομίχλης, βροχής, χιόνων, παγετού και γενικά 
όταν το οδόστρωμα είναι ολισθηρό. Την αυτή επίσης 
υποχρέωση έχει κατά τη διέλευσή του από στενές 
διόδους και αν η διασταύρωσή του με άλλα οχήματα 
καθίσταται δυσχερής, όταν υπάρχουν ζώα επί της οδού 
που παρουσιάζουν σημεία ταραχής, κατά τη διέλευσή 
του από κατοικημένες περιοχές, αν πεζοί, που βρίσκο¬ 
νται στην τροχιά του, καθυστερούν να απομακρυνθούν, 
ως και σε κάθε άλλη ειδική περίπτωση, που επιβάλλεται 
μετριασμός ταχύτητας. 

Οι οδηγοί αυτοκινήτων οχημάτων που κινούνται σε 
οδό με χιόνια υποχρεούνται, εφόσον το όχημα δε φέρει 
ειδικά ελαστικά, να τοποθετούν στους δύο τουλάχιστον 
κινητήριους τροχούς αντιολισθητικές αλυσίδες ή άλλα 
ανάλογα αντιολισθητικά μέσα. Την ίδια υποχρέωση έ¬ 
χουν οι οδηγοί των πιο πάνω οχημάτων και όταν 
κινούνται σε οδό με παγετό, εφόσον ειδοποιούνται 
προς τούτο με ρυθμιστικές πινακίδες ή από τις αρμόδιες 
αρχές. 

4. Ο οδηγός οχήματος υποχρεούται να μην παρε¬ 
μποδίζει την ομαλή πορεία άλλων οχημάτων κινούμενος 
με ασυνήθη βραδύτητα, χωρίς αποχρώντα λόγο. 

5. Απαγορεύεται στους οδηγούς οχημάτων να συνα¬ 
γωνίζονται μεταξύ τους στην ταχύτητα. 

6. Στην τήρηση των πιο πάνω διατάξεων υποχρεουνται 
και οι οδηγοί ζώων έλξης, φορτίου ή ιππασίας. 

7. Ο οδηγός οχήματος, το οποίο κινείται πίσω από 
άλλο, υποχρεούται να τηρεί αρκετή απόσταση για την 
αποφυγή σύγκρουσης αν, το προ αυτού κινούμενο 
όχημα, μειώσει ξαφνικά την ταχύτητά του ή διακόψει 
την πορεία του. 

8. Εκτός των κατοικημένων περιοχών, για τη διευ¬ 
κόλυνση του προσπεράσματος, οι οδηγοί οχημάτων, 
για τα οποία επιβάλλεται ειδικός περιορισμός ταχύτητας, 
ή συνδυασμού οχημάτων συνολικού μήκους πάνω από 
επτά (7) μέτρα, υποχρεούνται, εκτός των περιπτώσεων 
κατά τις οποίες ή προσπερνούν ή ετοιμάζονται να 
προσπεράσουν, να τηρούν αρκετή απόσταση από τα 
προ αυτών κινούμενα μηχανοκίνητα οχήματα, ώστε τα 
άλλα οχήματα που τους προσπερνούν να μπορούν 
ακίνδυνα να κινηθούν στο μπροστινό χώρο του οχή¬ 
ματος τους. 

9. Η διάταξη της προηγούμενης παραγράφου δεν 
έχει εφαρμογή: 

α) όταν η κυκλοφορία είναι πυκνή, 

β) σε περιπτώσεις που απαγορεύεται το προσπέρα¬ 
σμα, 

γ) στις οδούς οι οποίες έχουν δύο ή περισσότερες 
λωρίδες κυκλοφορίας, κατά την κατεύθυνση των οχη¬ 
μάτων, 

δ) όταν πρόκειται για φάλαγγα ενόπλων δυνάμεων. 

10. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Αρθρο 20 
Όρια ταχύτητας 

1. Το ανώτατο επιτρεπόμενο όριο ταχύτητας των 
αυτοκινήτων οχημάτων, μέσα στις κατοικημένες περιο¬ 
χές, ορίζεται σε 50 χιλιόμετρα την ώρα, εκτός αν άλλως 
ορίζεται με ειδική σήμανση. 

2. Εκτός κατοικημένων περιοχών τα ανώτατα επι¬ 
τρεπόμενα όρια ταχύτητας για τις διάφορες κατηγορίες 
αυτοκινήτων οχημάτων και των συνδυασμών αυτών, 
ορίζονται στον πιο κάτω πίνακα: 


Πίνακαο ανώτατων επιτρεπόμενων οοίων ταχύτητας 


Κατηγορία οχήματος 

αυτοκινη¬ 

τόδρομοι 

οδοί 

ταχείας 

κυκλοφο¬ 

ρίας 

άλλο οδι¬ 
κό δίκτυο 

Επιβατηγό 

120 

110 

90 

Επιβατηγό με ελαφρό 
ρυμουλκούμενο 

90 

90 

80 

Επιβατηγό με ρυμουλ¬ 
κούμενο 

80 

80 

80 

Λεωφορεία 

90 

90 

80 

Λεωφορεία με ελαφρό 
ρυμουλκούμενο 

80 

80 

80 

Αρθρωτά λεωφορεία 

70 

70 

70 

Διώροφα λεωφορεία 

80 

80 

80 

Λεωφορεία μεταφοράς 
μαθητών 

60 

60 

60 


Φορτηγά αυτοκίνητα ε¬ 
πιτρεπόμενου μεγίστου 
βάρους μέχρι 3.500 χλγ. 

90 

90 

80 

Φορτηγά αυτοκίνητα ε¬ 
πιτρεπόμενου μέγιστου 
βάρους μέχρι 3.500 χλγ. 
με ελαφρό ρυμουλκούμε¬ 
νο 

80 

80 

80 

Φορτηγά αυτοκίνητα ε¬ 
πιτρεπόμενου μέγιστου 
βάρους μέχρι 3.500 χλγ. 
με ρυμουλκούμενο 

70 

70 

70 

Φορτηγά μ.β. μεγαλύτε¬ 
ρου των 3.500 χλγ. 

80 

80 

80 

Φορτηγά μ.β. μεγαλύτε¬ 
ρου των 3.500 χλγ. με 
ελαφρό ρυμουλκούμενο 
ή ρυμουλκούμενο 

70 

70 

70 

Συνδυασμός φορτηγών 

70 

70 

70 

Μοτοσικλέτες πάνω από 
125 κ.ε. 

120 

110 

90 

Μοτοσικλέτες μέχρι 125 
κ.ε. 

70 

70 

70 

Μοτοσικλέτες με καλάθι 

60 

60 

60 


3. Για τα φορτηγά αυτοκίνητα που μεταφέρουν πρό¬ 
σωπα, το ανώτατο επιτρεπόμενο όριο ταχύτητας ορί¬ 
ζεται σε 40 χιλιόμετρα την ώρα μέσα σε κατοικημένες 
περιοχές και σε 50 χιλιόμετρα την ώρα έξω από αυτές. 

4. Γ ια τα φορτηγά αυτοκίνητα και τους συνδυασμούς 
αυτών, που μεταφέρουν επικίνδυνα φορτία, με απόφαση 
του Υπουργού Μεταφορών και Επικοινωνιών, καθορί¬ 
ζονται ανώτατα επιτρεπόμενα όρια ταχύτητας, χαμη¬ 
λότερα των πιο πάνω οριζομένων, αναλόγως της επι- 
κινδυνότητας του μεταφερόμενου φορτίου και των τε¬ 
χνικών προδιαγραφών του μεταφορικού μέσου. 

5. Για τα μοτοποδήλατα, τα αγροτικά μηχανήματα και 
τα μηχανήματα έργων, το ανώτατο επιτρεπόμενο όριο 
ταχύτητας ορίζεται σε 40 χιλιόμετρα την ώρα, αν δε 
τα αγροτικά μηχανήματα, τα μηχανήματα έργων ή τα 
υπ' αυτών ρυμουλκούμενα στερούνται ελαστικών με 
αεροθάλαμο, σε 15 χιλιόμετρα την ώρα. 

6. Με βάση μελέτες που έχουν εκπονηθεί ή εγκριθεί 
από τις αρμόδιες Τεχνικές Υπηρεσίες των Οργανισμών 
Τοπικής Αυτοδιοίκησης και με απόφαση του οικείου 
Νομαρχιακού, Δημοτικού ή Κοινοτικού Συμβουλίου, δύ- 
νανται να καθορίζονται και μεταβάλλονται τα ανώτατα 
όρια ταχύτητας στις οδούς για τις οποίες έχουν την 
αρμοδιότητα επίβλεψης και συντήρησης, τα οποία πρέ¬ 
πει να είναι κατώτερα των ανωτάτων ορίων που προ- 
βλέπονται από το άρθρο αυτό. 

7. Ειδικά για τους αυτοκινητοδρόμους, τους δρόμους 
ταχείας κυκλοφορίας και το πρωτεύον εθνικό οδικό 
δίκτυο, όπως αυτό ορίζεται με τις σχετικές αποφάσεις 
του Υπουργού Περιβάλλοντος, Χωροταξίας και Δημό¬ 
σιων Έργων, τα όρια ταχύτητας, εκτός των ανωτάτων 
επιτρεπομένων ορίων, που προβλέπονται από το άρθρο 
αυτό, καθορίζονται και μεταβάλλονται ύστερα από με¬ 
λέτη και μόνο με απόφαση του Υπουργού Περιβάλλο¬ 
ντος, Χωροταξίας και Δημόσιων Έργων. Οι κατά την 
προηγούμενη και την παράγραφο αυτή αποφάσεις τί¬ 
θενται σε ισχύ από την τοποθέτηση των οικείων πινα¬ 
κίδων στις ανωτέρω οδούς. 

8. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων, Δημόσιας Τάξης και 
Μεταφορών και Επικοινωνιών μπορούν να μεταβάλλο¬ 
νται τα υπό του άρθρου αυτού οριζόμενα όρια ταχύ¬ 
τητας. 

9. Στα φορτηγά αυτοκίνητα και στα ρυμουλκούμενα 
από αυτά ως και στα λεωφορεία αυτοκίνητα πρέπει να 
αναγράφεται στο πίσω μέρος του αμαξώματος τους, 
με στοιχεία ύψους 0,15 μ. μαύρου χρώματος σε άσπρη 
κυκλική επιφάνεια, ο αριθμός των χιλιομέτρων την ώρα 
του επιτρεπόμενου ανώτατου ορίου ταχύτητάς τους. 

10. Με απόφαση του Υπουργού Μεταφορών και 
Επικοινωνιών μπορεί να επιβάλλεται για τον έλεγχο 
των στοιχείων πορείας (διανυόμενα χιλιόμετρα, διακο¬ 
πές πορείας και χρόνος, ταχύτητα) των φορτηγών, 
λεωφορείων και άλλων κατηγοριών αυτοκινήτων, ο ε¬ 
φοδιασμός τους με αυτόματη συσκευή καταγραφής των 
στοιχείων αυτών και με μηχανισμό περιορισμού της 
ταχύτητας του οχήματος, ως και η υποχρέωση λειτουρ¬ 
γίας αυτών. 

Με την αυτή απόφαση καθορίζεται ο τύπος και οι 
τεχνικές προδιαγραφές των συσκευών, ως και κάθε 
άλλη λεπτομέρεια αναγκαία για την εφαρμογή των πιο 
πάνω διατάξεων. 

11.0 έλεγχος της ταχύτητας των οδικών οχημάτων 
μπορεί να γίνεται από τις αρμόδιες αστυνομικές αρχές 
και με ειδικές συσκευές. Με κοινή απόφαση των Υ¬ 
πουργών Περιβάλλοντος, Χωροταξίας και Δημόσιων 
Έργων, Δημόσιας Τάξης και Μεταφορών και Επικοινω¬ 
νιών καθορίζονται οι τεχνικές προδιαγραφές των ειδι¬ 
κών αυτών συσκευών ως και κάθε άλλη λεπτομέρεια 
αναγκαία για την εφαρμογή της διάταξης αυτής. 

12. Σε αυτόν που υπερβαίνει το ανώτατο όριο τα¬ 
χύτητας έως 20 χλμ/ώρα επιβάλλεται πρόστιμο δέκα 
χιλιάδων (10.000) δραχμών. 

Για υπέρβαση του ανώτατου ορίου ταχύτητας πάνω 
από 20 χλμ/ώρα επιβάλλεται πρόστιμο είκοσι χιλιάδων 
(20.000) δραχμών. 

Για υπέρβαση του ανώτατου ορίου ταχύτητας πάνω 
από 40 χλμ/ώρα, ως και για κίνηση οχημάτων στους 
αυτοκινητόδρομους με ταχύτητα πάνω από 140 χλμ/ώ¬ 
ρα, στις οδούς ταχεΰββ κυκλοφορίας πάνω από 130 
χλμ/ώρα και στο υπόλοιπο οδικό δίκτυο με ταχύτητα 
πάνω από 120 χλμ/ώρα, επιβάλλεται χρηματική ποινή 
τουλάχιστον πενήντα χιλιάδων (50.000) δραχμών και 
επί τόπου αφαίρεση της άδειας οδήγησης και των 
στοιχείων κυκλοφορίας του οχήματος, από αυτόν που 
βεβαιώνει την παράβαση, για τριάντα (30) ημέρες, σύμ¬ 
φωνα με τη διαδικασία του άρθρου 103 του παρόντος 
Κώδικα. 

Σε αυτόν που οδηγεί με ταχύτητα κατώτερη του 
ελάχιστου επιτρεπόμενου ορίου ταχύτητας, ως και σε 
αυτόν που παραβαίνει τη διάταξη της παραγράφου 9 
του άρθρου αυτού επιβάλλεται πρόστιμο είκοσι χιλιάδων 
(20.000) δραχμών. 

13. Αυτός που θέτει σε κυκλοφορία ως και αυτός 
που οδηγεί αυτοκίνητο όχημα χωρίς αυτό να είναι 
εφοδιασμένο με τις συσκευές που προβλέπονται από 
την παράγραφο 10 του άρθρου αυτού, ως και αυτός 
που επενεργεί σκόπιμα στο μηχανισμό της για να 
αλλοιώσει τα καταγραφόμενα από αυτή στοιχεία, τιμω¬ 
ρείται με διοικητικό πρόστιμο εκατό χιλιάδων (100.000) 
δραχμών, το οποίο εισπράττεται σύμφωνα με τις δια¬ 
τάξεις για την είσπραξη των δημόσιων εσόδων. 

Αυτός που παραβαίνει κατά τα λοιπά τη διάταξη της 
παραγράφου 10 του άρθρου αυτού, τιμωρείται με πρό¬ 
στιμο είκοσι χιλιάδων (20.000) δραχμών. 

Άρθρο 21 

Κανόνες για τους ελιγμούς των οχημάτων 

1. Ο οδηγός που προτίθεται να εκτελέσει ελιγμό, 
οφείλει προηγουμένως να βεβαιωθεί ότι μπορεί να το 

πράξει χωρίς κίνδυνο ή παρακώλυση των λοιπών χρη¬ 
στών της οδού, οι οποίοι κινούνται πίσω, μπροστά ή 
πλάι του, ή ετοιμάζονται να τον προσπεράσουν, λαμ- 
βάνοντας υπόψη τη θέση, την κατεύθυνση και την 
ταχύτητά τους. 

2. Πριν από κάθε ελιγμό, ο οδηγός υποχρεούται να 
καταστήσει έγκαιρα γνωστή την πρόθεσή του αυτή, 
χρησιμοποιώντας για το σκοπό αυτόν τους δείκτες 
κατεύθυνσης, αν δε αυτοί δεν λειτουργούν, υποχρεούται 
να δώσει τα ακόλουθα σήματα με το χέρι: 

α) Έκταση του βραχίονα για στροφή προς την κα¬ 
τεύθυνση αυτού. 

β) Κάμψη του βραχίονα προς τα πάνω για στροφή 
προς την αντίθετη πλευρά αυτού. 

γ) Κάμψη του βραχίονα προς τα κάτω, για τον ελιγμό 
στάθμευσης. 

3. Η προειδοποίηση που δίνεται με τους δείκτες 
κατεύθυνσης επιβάλλεται να συνεχίζεται σε όλη τη 
διάρκεια του ελιγμού και να παύει όταν ολοκληρωθεί 
ο ελιγμός. 

4. Ο οδηγός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Αυτός που επιχειρεί στην οδό συνεχείς ή διακεκομ¬ 
μένους ελιγμούς και κίνηση που δημιουργεί κίνδυνο για 
τους λοιπούς χρήστες της οδού, τιμωρείται με πρόστιμο 
εκατό χιλιάδων (100.000) δραχμών. 

Άρθρο 22 

Κίνηση προς τα πίσω 

1. Απαγορεύεται η προς τα πίσω κίνηση των οχημά¬ 
των, με εξαίρεση τις περιπτώσεις κατά τις οποίες η 
προς τα μπρος κίνηση είναι αδύνατη ή γίνεται ελιγμός 
στάθμευσης, καθώς και στις περιπτώσεις εκπαίδευσης 
και εξέτασης υποψήφιων οδηγών σύμφωνα με τα προ- 
βλεπόμενα από τις εκάστοτε ισχύουσες διατάξεις. Ο 
ελιγμός στάθμευσης επιτρέπεται να εκτελείται στην ίδια 
οδό και σε μήκος όχι μεγαλύτερο του διπλάσιου μήκους 
του οχήματος. 

2. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Άρθρο 23 

Αλλαγή κατεύθυνσης 

1. Ο οδηγός, προκειμένου να αλλάξει κατεύθυνση 
προς τα δεξιά, υποχρεούται να κινηθεί έγκαιρα προς 
το δεξιό άκρο του οδοστρώματος και να πραγματο¬ 
ποιήσει τη στροφή κατά το δυνατόν κλειστή. 

2. Προκειμένου ο οδηγός να αλλάξει κατεύθυνση 
προς τα αριστερά, υποχρεούται να πλησιάσει προο¬ 
δευτικά προς τον άξονα του οδοστρώματος, αν είναι 
διπλής κατεύθυνσης και προς το αριστερό άκρο αυτού, 
αν είναι μονής κατεύθυνσης (μονόδρομος). Για να 
εισέλθει στην κάθετη οδό πρέπει να πραγματοποιήσει 
τη στροφή στο κέντρο της διασταύρωσης, ώστε το 
όχημα να εισέλθει στη δεξιά πλευρά του οδοστρώματος 
αυτής της οδού. Κατά την κίνηση αυτή ο οδηγός 
υποχρεούται να επιτρέπει τη διέλευση των οχημάτων 
που κινούνται αντίθετα στο οδόστρωμα που πρόκειται 
να εγκαταλείψει. 

3. Αν ο οδηγός κατά την αλλαγή της κατεύθυνσης, 
πρόκειται να διασχίσει ειδική λωρίδα που προορίζεται 
για την κίνηση των μέσων μαζικής μεταφοράς, ποδη¬ 
λάτων ή μοτοποδηλάτων, υποχρεούται να παραχωρεί 
προτεραιότητα σε αυτά. 

4. Στις περιπτώσεις των παραγράφων 1 και 2 του 
άρθρου αυτού και εφόσον ο οδηγός που προτίθεται 
να αλλάξει κατεύθυνση καταστήσει γνωστή την πρόθεσή 
του αυτή, σύμφωνα με τις διατάξεις των παραγράφων 
2 και 3 του άρθρου 21 του παρόντος Κώδικα, οι οδηγοί 
που τον ακολουθούν και κινούνται στις παρακείμενες 
λωρίδες, υποχρεούνται να τον διευκολύνουν με τη 
μείωση της ταχύτητας του οχήματος τους, αυτός δε 
να μην αλλάξει κατεύθυνση, αν δεν μπορεί να το πράξει 
με ασφάλεια. 

5. Ο οδηγός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Άρθρο 24 
Επιβράδυνση 

1. Απαγορεύεται η απότομη τροχοπέδηση, εκτός αν 
την επιβάλλουν λόγοι ασφάλειας. 

2. Με εξαίρεση την περίπτωση που η μείωση της 
ταχύτητας γίνεται για την αποτροπή επικείμενου κιν¬ 
δύνου, ο οδηγός μπορεί να επιβραδύνει σε σημαντικό 
βαθμό την κίνηση του οχήματος του, μόνο αν αυτό δεν 
δημιουργεί κίνδυνο ή δεν προκαλεί δυσχέρεια στους 
άλλους οδηγούς και μετά προηγούμενη πάντοτε σαφή 
και έγκαιρη προειδοποίηση. Η προειδοποίηση δίνεται 
με τα φώτα πέδησης ή φωτεινού συναγερμού του 
οχήματος ή με το χέρι (έκταση του βραχίονα και συνεχής 
κίνηση αυτού προς τα πάνω και κάτω). 

3. Αυτός που παραβαίνει τις διατάξεις του άρθρου 
αυτού τιμωρείται με πρόστιμο δέκα χιλιάδων (10.000) 
δραχμών. 

Άρθρο 25 

Ειδικοί κανόνες για τα οχήματα 
των δημόσιων συγκοινωνιών 

1. Για τη διευκόλυνση της κίνησης των οχημάτων 
δημόσιων συγκοινωνιών (μαζικής μεταφοράς επιβατών) 
μέσα στις κατοικημένες περιοχές, οι οδηγοί των άλλων 
οχημάτων υποχρεούνται, εφόσον δεν δημιουργείται κίν¬ 
δυνος, να μειώσουν την ταχύτητά τους και σε ανάγκη 
να διακόπτουν την πορεία τους για να επιτρέπουν στα 
οχήματα αυτά να εκτελέσουν τον αναγκαίο ελιγμό για 
την εκκίνηση από τις καθορισμένες στάσεις. 

2. Στις περιπτώσεις της προηγούμενης παραγράφου, 
οι οδηγοί των οχημάτων δημόσιων συγκοινωνιών δεν 
απαλλάσσονται από την υποχρέωση να προειδοποιή¬ 
σουν με τους δείκτες κατεύθυνσης των οχημάτων τους 
για την πρόθεσή τους να εκκινήσουν και να λάβουν 
τις αναγκαίες προφυλάξεις για την αποφυγή κάθε κιν¬ 
δύνου. 

3. Για την επιβίβαση ή αποβίβαση επιβατών οι οδηγοί 
των οχημάτων δημόσιων συγκοινωνιών υποχρεούνται 
να πλησιάζουν, κατά το δυνατόν, το άκρο του οδο¬ 
στρώματος. 

4. Αυτός που παραβαίνει τις διατάξεις του άρθρου 
αυτού τιμωρείται με πρόστιμο δέκα χιλιάδων (10.000) 
δραχμών. 

Άρθρο 26 

Ισόπεδοι οδικοί κόμβοι και υποχρέωση 
παραχώρησης προτεραιότητας 

1. Ο οδηγός που πλησιάζει σε ισόπεδο οδικό κόμβο 
υποχρεούται να καταβάλλει ιδιαίτερη προσοχή για να 
μην προκαλέσει επί του κόμβου κίνδυνο ή παρακώλυση 
της κυκλοφορίας, ρυθμίζοντας την ταχύτητα του οχή¬ 
ματος του, ώστε να μπορεί να διακόψει την πορεία 


αυτού, για να διέλθουν τα οχήματα που έχουν προτε¬ 
ραιότητα. 

2. Ο οδηγός απαγορεύεται να εισέρχεται στον κόμβο, 
έστω και αν οι τυχόν υπάρχοντες φωτεινοί σηματοδότες 
το επιτρέπουν, όταν η πυκνότητα της κυκλοφορίας 
είναι τέτοια ώστε να υποχρεωθεί ενδεχομένως να 
παραμείνει στη διασταύρωση. 

3. Ο οδηγός που έχει εισέλθει στον κόμβο όπου η 
κυκλοφορία ρυθμίζεται με φωτεινούς σηματοδότες, 
μπορεί να εξέλθει αυτού και πριν δοθεί το σήμα ελεύ¬ 
θερης κυκλοφορίας προς την κατεύθυνση την οποία 
θα ακολουθήσει, αν δεν θα παρεμποδιστεί εκ τούτου 
η διέλευση των λοιπών οχημάτων που χρησιμοποιούν 
την οδό και κινούνται προς την ανοικτή κατεύθυνση. 

4. Στους κόμβους η προτεραιότητα ορίζεται με κα¬ 
τάλληλη σήμανση. 

5. Στους κόμβους χωρίς τέτοια σήμανση η προτε¬ 
ραιότητα ανήκει σε αυτόν που έρχεται από τα δεξιά. 
Κατ’ εξαίρεση: 

α) Αυτοί που κυκλοφορούν στους αυτοκινητόδρομους, 
εθνικές οδούς και οδούς ταχείας κυκλοφορίας έχουν 
προτεραιότητα. 

β) Αυτοί που εισέρχονται σε οδό από χωματόδρομο, 
μονοπάτια, παρόδιο ιδιοκτησία, χώρο στάθμευσης και 
σταθμούς ανεφοδιασμού και εξυπηρέτησης οφείλουν 
να παραχωρούν προτεραιότητα σε αυτούς που κινούνται 
στην οδό. 

γ) Αυτοί που εκκινούν ή κινούνται προς τα πίσω, 
όπου αυτό επιτρέπεται, οφείλουν να παραχωρούν προ¬ 
τεραιότητα. 

δ) Τα σιδηροδρομικά ή τροχιοδρομικά οχήματα έχουν 
προτεραιότητα. 

6. Οι ενδείξεις των φωτεινών σηματοδοτών κυκλο¬ 
φορίας υπερισχύουν των ενδείξεων των πινακίδων σή¬ 
μανσης, οι οποίες καθορίζουν την προτεραιότητα. 

7. Ο οδηγός που παραβαίνει τις διατάξεις του άρθρου 
αυτού τιμωρείται με πρόστιμο πενήντα χιλιάδων (50.000) 
δραχμών. 

Άρθρο 27 

Ισόπεδες σιδηροδρομικές διαβάσεις 

1. Αυτοί που χρησιμοποιούν τις οδούς οφείλουν να 
καταβάλλουν ιδιαίτερη προσοχή, όταν πλησιάζουν ή 
διασχίζουν σιδηροδρομικές διαβάσεις και να τηρούν 
τους πιο κάτω κανόνες: 

α) Ο οδηγός οχήματος υποχρεούται να μειώνει την 
ταχύτητα του οχήματος του προ των πινακίδων αναγ¬ 
γελίας κινδύνου Κ—31 έως Κ-35. 

β) Προ ισόπεδης σιδηροδρομικής διάβασης, χωρίς 
κινητά φράγματα ή φωτεινή σηματοδότηση, που επι- 
σημαίνεται με πινακίδες υποχρεωτικής διακοπής πο¬ 
ρείας Ρ-2 και πλησίον σιδηροδρομικής διάβασης με 
πινακίδα Κ-36 ή Κ-37, ο οδηγός υποχρεούται να δια¬ 
κόπτει την πορεία του στην ειδική προς τούτο γραμμή, 
ή, σε περίπτωση που δεν υπάρχει τέτοια, στη θέση 
που βρίσκονται οι πινακίδες και να μην εκκινεί, αν δεν 
βεβαιωθεί ότι δεν πλησιάζει σιδηροδρομικός συρμός. 

γ) Προ ισόπεδης σιδηροδρομικής διάβασης, που ε- 
πισημαίνεται με φωτεινή σηματοδότηση, με κινητά φράγ¬ 
ματα που λειτουργούν αυτόματα, ο χρήστης της οδού 
υποχρεούται, μπροστά από ερυθρό φως που αναβο- 
σβύνει ή μπροστά από δύο τέτοια φώτα τα οποία 
αναβοσβύνουν διαδοχικά, να διακόπτει την πορεία προ 
της ειδικής γραμμής ή προ του σηματοδότη, αν δεν 
υπάρχει τέτοια. Την ίδια υποχρέωση έχει και στην 
περίπτωση ηχητικού σήματος που εκπέμπει συσκευή 
εγκατεστημένη στη διάβαση. 

δ) Αυτοί που χρησιμοποιούν την οδό υποχρεούνται 
να μην εισέρχονται σε ισόπεδη σιδηροδρομική διάβαση, 
όταν τα κινητά φράγματα έχουν κλείσει την οδό και 
κατά το χρόνο που αυτά ανεβαίνουν ή κατεβαίνουν. 

ε) Αυτός που διασχίζει ισόπεδη σιδηροδρομική διά¬ 
βαση οψείλει να κινείται χωρίς καθυστέρηση, 
στ) Ουδείς οδηγός επιτρέπεται να εισέρχεται σε ισό¬ 
πεδη σιδηροδρομική διάβαση, χωρίς προηγουμένως να 
βεβαιωθεί ότι δε θα υποχρεωθεί να ακινητοποιηθεί πάνω 
σε αυτήν. Σε περίπτωση αναγκαστικής ακινητοποίησης 
του οχήματος πάνω στις σιδηροτροχιές, κατά το χρόνο 
που διέρχεται την ισόπεδη σιδηροδρομική διάβαση, ο 
οδηγός ως και οι λοιποί χρήστες της οδού πλησίον 
της διάβασης υποχρεούνται να το μετακινήσουν και αν 
δεν μπορούν να ειδοποιήσουν αμέσως και με κάθε 
τρόπο τους μηχανοδηγούς των σιδηροδρομικών οχη¬ 
μάτων για τον κίνδυνο. 

2. Ο οδηγός που παραβαίνει τις διατάξεις της πα¬ 
ραγράφου 1 περιπτώσεις γ' και δ’ του άρθρου αυτού, 
τιμωρείται με πρόστιμο εκατό χιλιάδων (100.000) δραχ¬ 
μών, τις δε λοιπές διατάξεις του άρθρου αυτού με 
πρόστιμο είκοσι χιλιάδων (20.000) δραχμών. 

Αρθρο 28 

Οχήματα που κινούνται σε σιδηροτροχιές 

1. Οπου επί οδοστρωμάτων κινούνται τροχιοδρομικά 
οχήματα, αυτοί που χρησιμοποιούν την οδό υποχρεού- 
νται να αφήνουν ελεύθερη τη σιδηροτροχιά, όταν αυτά 
πλησιάζουν, για να επιτρέπουν το πέρασμά τους. 

2. Το προσπέρασμα των κινούμενων τροχιοδρομικών 
οχημάτων ή αυτών που βρίσκονται σε στάση γίνεται 
από τα δεξιά. Αν αυτό είναι αδύνατο λόγω έλλειψης 
χώρου, η διέλευση ή το προσπέρασμα μπορεί να γίνει 
και από τα αριστερά, αν δεν προκαλούνται κίνδυνοι ή 
δυσχέρειες γι' αυτούς που έρχονται αντίθετα. Στους 
μονόδρομους το προσπέρασμα των τροχιοδρομικών 
οχημάτων μπορεί να γίνει και από τα αριστερά, αν οι 
συνθήκες της κυκλοφορίας το επιτρέπουν. 

3. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Άρθρο 29 

Κίνηση οχημάτων σε αυτοκινητόδρομους, οδούς τα¬ 
χείας κυκλοφορίας και σήραγγες 

1. Στους αυτοκινητόδρομους και στις οδούς ταχείας 
κυκλοφορίας, οι οποίες διακρίνονται από τις ειδικές 
πινακίδες σήμανσης και στις οδούς εισόδου και εξόδου 
εξ αυτών, απαγορεύεται η κυκλοφορία πεζών, εφίππων, 
ζώων, ποδηλάτων, ζωηλάτων οχημάτων και γενικά ο¬ 
χημάτων τα οποία δεν κινούνται με κινητήρα, ως και 
μηχανοκίνητων οχημάτων τα οποία εξ υπολογισμού ή 
εκ κατασκευής ή εξ άλλης αιτίας δεν μπορούν να 
αναπτύξουν σε οριζόντια οδό ταχύτητα μεγαλύτερη 
των 50 χιλιομέτρων την ώρα. 

2. Στις πιο πάνω οδούς απαγορεύεται: 

α) Η πραγματοποίηση επιτόπιας στροφής (αναστροφή 
180°). 

β) Η ο πισθοπορεία. 

γ) Η οδήγηση οχημάτων στην κεντρική διαχωριστική 
λωρίδα, συμπεριλαμβανομένων και των επ' αυτής ση¬ 
μείων σύνδεσης των δύο οδοστρωμάτων. 

3. Εάν όχημα ακινητοποιηθεί αναγκαστικά επί του 
οδοστρώματος από βλάβη ή άλλη αιτία, ο οδηγός του 
υποχρεούται να καταβάλλει κάθε προσπάθεια να το 
μετακινήσει εκτός του οδοστρώματος, και, αν δεν μπο¬ 

ρεί, να τοποθετήσει αμέσως την κατ' άρθρο 81 του 
παρόντος Κώδικα τριγωνική πινακίδα σε απόσταση 100 
τουλάχιστον μέτρων πίσω από το όχημα ή την ειδική 
προειδοποιητική συσκευή σε κατάλληλη θέση και κατά 
τη νύχτα να έχει αναμμένα τα φώτα θέσης. 

Αν το όχημα εξ αιτίας βλάβης ρυμουλκείται στον 
αυτοκινητόδρομο ή την οδό ταχείας κυκλοφορίας, υ- 
ποχρεούται να εξέλθει αυτών στην πρώτη έξοδο. 

4. Σε αυτοκινητόδρομους ή οδούς ταχείας κυκλοφο¬ 
ρίας τριών ή περισσότερων λωρίδων κυκλοφορίας προς 
την αυτή κατεύθυνση απαγορεύεται στους οδηγούς των 
φορτηγών αυτοκινήτων, μέγιστου επιτρεπόμενου βά¬ 
ρους πάνω από 3,5 τόννους, των λεωφορείων ή των 
συνδυασμών οχημάτων (συρμών), μήκους μεγαλύτερου 
των 7 μέτρων, να καταλαμβάνουν άλλη λωρίδα εκτός 
των δύο πλησιέστερων προς το δεξιό άκρο του οδο¬ 
στρώματος. 

5. Οι οδηγοί που εισέρχονται σε αυτοκινητόδρομο ή 
οδό ταχείας κυκλοφορίας υποχρεούνται: 

α) Αν η οδός εισόδου δεν συνεχίζέται με λωρίδα 
επιτάχυνσης, να παραχωρούν προτεραιότητα στα κι¬ 
νούμενα οχήματα επί του αυτοκινητόδρομου ή της οδού 
ταχείας κυκλοφορίας. 

β) Αν υπάρχει λωρίδα επιτάχυνσης, να χρησιμοποιούν 
αυτήν και εισερχόμενοι στον αυτοκινητόδρομο ή την 
οδό ταχείας κυκλοφορίας να συμμορφώνονται με αυτά 
που ορίζονται στις διατάξεις του άρθρου 21 του πα¬ 
ρόντος Κώδικα. 

6. Ο οδηγός που εξέρχεται από αυτοκινητόδρομο ή 
οδό ταχείας κυκλοφορίας υποχρεούται να καταλάβει 
έγκαιρα τη λωρίδα κυκλοφορίας που αντιστοιχεί στην 
έξοδο του αυτοκινητόδρομου ή της οδού ταχείας κυ¬ 
κλοφορίας και να εισέλθει το ταχύτερο στη λωρίδα 
επιβράδυνσης, αν υπάρχει τέτοια. 

7. Απαγορεύεται σε κάθε περίπτωση η. δημιουργία 
πρόσβασης προς ή από αυτοκινητόδρομους και οδούς 
ταχείας κυκλοφορίας για την εξυπηρέτηση παρόδιων 
ιδιοκτησιών. 

8. Σε σήραγγες, που υποδεικνύονται από ειδικές 
πινακίδες, ισχύουν οι ακόλουθοι κανόνες: 

Οι οδηγοί απαγορεύεται: 

α) Να πραγματοποιούν οπισθοπορεία. 

β) Να πραγματοποιούν επιτόπια στροφή (αναστροφή 
180°). 

Ακόμα και αν η σήραγγα είναι φωτισμένη, ο οδηγός 
πρέπει να ανάψει τα φώτα διασταύρωσης ή τα φώτα 
πορείας. Σε περίπτωση παρατεταμένης ακινητοποίησης, 
ο οδηγός πρέπει να σβήσει τη μηχανή του οχήματος 
του. 

9. Αυτός που παραβαίνει τις διατάξεις της παρ. 7 
του άρθρου αυτού τιμωρείται με φυλάκιση ενός (1) 
μέχρι δώδεκα (12) μηνών και με χρηματική ποινή πε¬ 
νήντα χιλιάδων (50.000) δραχμών τουλάχιστον. 

Αυτός που παραβαίνει τις διατάξεις της παρ. 2 περ. 
α’ και της παρ. 8 περ. β' του άρθρου αυτού τιμωρείται 
με πρόστιμο εκατό χιλιάδων (100.000) δραχμών, τις δε 
λοιπές διατάξεις του άρθρου αυτού, τιμωρείται με πρό¬ 
στιμο πενήντα χιλιάδων (50.000) δραχμών. 

Άρθρο 30 

Άνοιγμα των θυρών οχημάτων 

1. Απαγορεύεται σε όλους να ανοίγουν ή να αφήνουν 
τις πόρτες του οχήματος ανοικτές ή να εισέρχονται/ε- 
ξέρχονται αυτού, αν προηγουμένως δεν βεβαιωθούν 
ότι, εκ των ενεργειών τους, δεν προκαλείται κίνδυνος 
στους χρήστες της οδού. 

2. Αυτός που παραβαίνει τις διατάξεις του άρθρου 

αυτού τιμωρείται με πρόστιμο δέκα χιλιάδων (10.000) 
δραχμών. 

Άρθρο 31 

Εμπόδια στο οδόστρωμα 

1. Με την επιφύλαξη των διατάξεων του άρθρου 16 
του Κώδικα αυτού, οι οδηγοί επιτρέπεται να διέρχονται 
από την αριστερή ή δεξιά πλευρά κάθε κατασκευής, 
νησίδας, στύλου, πασσάλου, μνημείου, έργου ή συ¬ 
σκευής που βρίσκονται στο οδόστρωμα και τα οποία 
αποτελούν εμπόδιο για την κατευθείαν κίνηση των 
οχημάτων, εκτός αν με πινακίδες σήμανσης ορίζεται η 
πλευρά στην οποία υποχρεούνται να κινηθούν. 

2. Αν εμπόδιο από τα πιο πάνω βρίσκεται στον άξονα 
οδοστρώματος διπλής κατεύθυνσης, οι οδηγοί υπο- 
χρεούνται να διέρχονται από τη δεξιά πλευρά αυτού. 

3. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Άρθρο 32 
Φόρτωση οχημάτων 

1. Το μεικτό βάρος οχήματος δεν επιτρέπεται να 
υπερβαίνει το μέγιστο επιτρεπόμενο βάρος του. 

2. Το φορτίο του οχήματος πρέπει να τακτοποιείται 
και να στοιβάζεται κατά τρόπον ώστε: 

α) Να μην εκτίθενται σε κίνδυνο πρόσωπα και να μην 
προκαλούνται ζημιές από διαρροή ή πτώση αυτού στην 
οδό. 

β) Να μην περιορίζεται ή παρεμποδίζεται η ορατότητα 
του οδηγού, να μην εμποδίζεται η οδήγηση του οχή¬ 
ματος και να μη μειώνεται η σταθερότητα αυτού. 

γ) Να μην προκαλούνται θόρυβοι ή σκόνη ή άλλες 
ενοχλήσεις, οι οποίες μπορούν να αποφευχθούν. 

δ) Να μην καλύπτονται οι φανοί, συμπεριλαμβανομέ¬ 
νων και των φανών στάθμευσης και πορείας, τα αντα¬ 
νακλαστικά στοιχεία, οι πινακίδες αριθμού κυκλοφορίας 
και το διακριτικό σήμα της χώρας απογραφής του 
οχήματος, ως και τα σήματα που δίνονται με το χέρι, 
σύμφωνα με τις διατάξεις του παρόντος Κώδικα. 

3. Τα εξαρτήματα, ως καλώδια, σχοινιά, αλυσίδες, 
καλύμματα κ.λπ., που χρησιμοποιούνται για εξασφάλιση 
ή προστασία του φορτίου, πρέπει να σφίγγονται και να 
στερεώνονται καλά. Ιδιαιτέρως τα εξαρτήματα που χρη¬ 
σιμοποιούνται για την προστασία του φορτίου πρέπει 
να πληρούν τις απαιτήσεις της προηγούμενης παρα¬ 
γράφου. Το φορτίο των φορτηγών αυτοκινήτων ανοι¬ 
κτού αμαξώματος που αποτελείται από υλικά που μπο¬ 
ρούν, κατά τη διαδρομή, να εκφύγουν από το αμάξωμα 
ως π.χ. αδρανή υλικά, δημητριακά, χορτάρι, άχυρα, 
κουρέλια κ.ά, πρέπει να καλύπτεται με ειδικό κάλυμμα, 
οι προδιαγραφές του οποίου θα καθοριστούν με από¬ 
φαση του Υπουργού Μεταφορών και Επικοινωνιών. 
Μέχρι την έκδοση της απόφασης αυτής τα παραπάνω 
φορτία πρέπει να καλύπτονται με κάλυμμα κατάλληλο 
με τη φύση των υλικών αυτών. 

4. Το φορτίο απαγορεύεται να προεξέχει από το 
πίσω τμήμα του οχήματος περισσότερο από 30% του 
μήκους του αμαξώματος. Ειδικά, στα μοτοποδήλατα, 
μοτοσυκλέτες και τρίτροχα οχήματα, το φορτίο απα¬ 
γορεύεται να προεξέχει περισσότερο από 0,40 μ. από 
τις πλευρές τους, υπολογιζόμενου από το εξωτερικό 
άκρο του εμπρόσθιου πλευρικού φανού του οχήματος, 
ή του μπρος ή πίσω ακραίου σημείου αυτών. Προκει- 
μένου για ειδική μεταφορά αντικειμένων που προεξέ¬ 
χουν από το πίσω τμήμα των αυτοκινήτων οχημάτων 
πέραν του 30% του μήκους του αμαξώματος, απαιτείται 


προηγούμενη άδεια της κατά τόπον αρμόδιας Τεχνικής 
Υπηρεσίας. 

5. Τα προεξέχοντα φορτία από το μπρος ή πίσω 
τμήμα ή τις πλευρές του οχήματος, αν αυτό επιτρέπεται, 
πρέπει να επισημαίνονται με σταθερή προσαρμοσμένη 
πινακίδα διαστάσεων τουλάχιστον 0,50 X 0,50 μ. λευκού 
χρώματος με διαγώνιες ερυθρές λωρίδες, κατασκευα¬ 
σμένη από υλικά υψηλής αντανακλαστικότητας και το¬ 
ποθετημένη με το πάνω άκρο όχι πιο ψηλά από 1,60 
μ. και το κάτω άκρο όχι πιο χαμηλά από 0,40 μ, από 
το οδόστρωμα, όταν δεν μπορούν την προεξοχή να 
αντιληφθούν οι οδηγοί των άλλων οχημάτων. Κατά τη 
νύκτα, όπως αυτή ορίζεται στην παρ. 1 τού άρθρου 2 
του παρόντος Κώδικα, για την επισήμανση αυτή πρέπει 
να χρησιμοποιείται λευκό φώς και λευκό αντανακλαστικό 
στοιχείο μπροστά, ερυθρό δε φως και ερυθρό αντανα¬ 
κλαστικό στοιχείο πίσω. 

6. Ειδικότερα προκειμένου για μηχανοκίνητα οχήματα 
και αν αυτό επιτρέπεται: 

α) Τα προεξέχοντα φορτία περισσότερο από ένα (1) 
μέτρο πέραν του μπρος ή πίσω τμήματος του οχήματος, 
πρέπει να επισημαίνονται οπωσδήποτε. 

β) Τα φορτία τα οποία προεξέχουν κατά πλάτος 
περισσότερο από 0,40 μ. από το εξωτερικό άκρο του 
μπρος φανού ή του πίσω ερυθρού φανού του οχήματος, 
πρέπει να επισημαίνονται τη νύκτα. 

7. Η μεταφορά αντικειμένων που σύρονται στο έδα¬ 
φος επιτρέπεται μόνον εφόσον αυτά δεν φθείρουν το 
οδόστρωμα και δεν δημιουργούν κίνδυνο για τους χρή¬ 
στες της οδού και ύστερα από ειδική άδεια της αρμόδιας 
κατά τόπον Τεχνικής Υπηρεσίας. 

8. Ο κάτοχος ή ο οδηγός αυτοκινήτου οχήματος που 
παραβαίνει τη διάταξη της παρ. 1 του άρθρου αυτού, 
με υπέρβαση του μέγιστου επιτρεπόμενου βάρους ή 
της μέγιστης επιτρεπόμενης φόρτωσης κατ' άξονα του 
οχήματος, κατά ποσοστό μέχρι 10%, τιμωρείται με 
πρόστιμο είκοσι χιλιάδων (20.000) δραχμών. Αν η υ¬ 
περφόρτωση υπερβαίνει το 10% του μέγιστου επιτρε¬ 
πόμενου βάρους ή της μέγιστης επιτρεπόμενης φόρ¬ 
τωσης κατ' άξονα του οχήματος, ο κάτοχος ή οδηγός 
αυτού τιμωρείται με πρόστιμο εκατό χιλιάδων (100.000) 
δραχμών και σε περίπτωση που η υπερφόρτωση υπερ¬ 
βαίνει το 20% του μέγιστου επιτρεπόμενου βάρους ή 
της μέγιστης επιτρεπόμενης φόρτωσης κατ’ άξονα του 
οχήματος, επιβάλλεται στον κάτοχο ή οδηγό αυτού 
πρόστιμο εκατό χιλιάδων (100.000) δραχμών, και επί 
τόπου αφαίρεση της άδειας κυκλοφορίας μετά των 
κρατικών πινακίδων του οχήματος για τριάντα (30) 
ημέρες, από το αρμόδιο όργανο που βεβαιώνει την 
παράβαση, σύμφωνα με τη διαδικασία των παραγράφων 
5 και 6 του άρθου 103 του παρόντος Κώδικα. Με τα 
ως άνω πρόστιμα τιμωρούνται και όποιοι συνεργούν 
στις ως άνω υπερφορτώσεις. 

Αυτός που παραβαίνει τις λοιπές διατάξεις του άρ¬ 
θρου αυτού τιμωρείται με πρόστιμο είκοσι χιλιάδων 
(20.000) δραχμών. 

Αυτός που παραβαίνει την υποχρέωση κάλυψης φορ¬ 
τίου λατομικών προϊόντων, που μεταφέρεται με φορτηγά 
ανοικτού αμαξώματος και πρέπει να καλύπτεται με ειδικό 
κάλυμμα, τιμωρείται κατά τις ειδικές περί αυτής διατά¬ 
ξεις. 

9. Σε περίπτωση επικίνδυνης φόρτωσης, κατά παρά¬ 
βαση των διατάξεων του άρθρου αυτού, ή υπερφόρ¬ 
τωσης με υπέρβαση του μέγιστου επιτρεπόμενου μει¬ 
κτού βάρους πάνω από 10%, επιβάλλεται και η ακινη- 
τοποίηση του οχήματος, κατά τα οριζόμενα στο άρθρο 
46 του παρόντος Κώδικα. 

Αρθρο 33 

Μεταφορά επιβατών με οχήματα 

1. Απαγορεύεται η μεταφορά επιβατών με οδικά ο- 
χήματα κατά τρόπο τέτοιο ώοτε να δημιουργείται κίν¬ 
δυνος. 

2. Ειδικότερα απαγορεύεται: 

α) Η μεταφορά επιβατών περισσοτέρων των αναγρα- 
φομένων στην άδεια κυκλοφορίας του οχήματος. 

β) Η κατάληψη θέσης παραπλεύρως του οδηγού, από 
παιδιά ηλικίας μικρότερης των δώδεκα (12) ετών, εφό¬ 
σον δεν συγκροτούνται με εγκεκριμένο σύστημα συ¬ 
γκράτησης κατάλληλο για την ηλικία, το ύψος και το 
βάρος τους, ως και από περισσότερα πρόσωπα από 
όσα επιτρέπεται στη θέση αυτή. 

γ) Η μεταφορά ανηλίκων έως πέντε (5) ετών με 
μοτοσικλέτα ή μοτοποδήλατο, εφόσον δε συγκροτούνται 
με εγκεκριμένο σύστημα συγκράτησης κατάλληλο για 
την ηλικία, το ύψος και το βάρος τους. 

3. Ο οδηγός μηχανοκίνητου οχήματος και μοτοπο¬ 
δηλάτου επιβάλλεται να μεριμνά για την ασφάλεια των 
συνεπιβατών του και ειδικότερα να ελέγχει αν φορούν 
τις ζώνες ασφαλείας και το προστατευτικό κράνος κατά 
τη μεταφορά τους. 

4. Ο οδηγός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Άρθρο 34 

Στάση και στάθμευση 

1. Η στάση και η στάθμευση επιτρέπονται, αν δεν 
δημιουργείται εξ αυτών κίνδυνος ή παρακώλυση της 
κυκλοφορίας και αν δεν υπάρχουν σχετικές απαγορευ¬ 
τικές πινακίδες ή διαγραμμίσεις. 

2. Η στάση ή στάθμευση οχήματος απαγορεύεται: 
α) Επάνω σε διαβάσεις πεζών ή ποδηλατιστών και 

σε απόσταση μικρότερη από πέντε (5) μέτρα από αυτές. 

β) Σε απόσταση μικρότερη από δώδεκα (12) μέτρα 
από στάσεις αστικών, υπεραστικών, ηλεκτροκίνητων 
λεωφορείων και τροχιοδρομικών οχημάτων. 

γ) Σε εισόδους και εξόδους κόμβων και σε απόσταση 
μικρότερη από δέκα (10) μέτρα από τη νοητή προέκταση 
της πλησιέστερης οριογραμμής του κάθετου οδοστρώ¬ 
ματος. 

δ) Σε σιδηροδρομικές ή τροχιοδρομικές γραμμές ή 
πολύ πλησίον αυτών, ώστε να παρεμποδίζεται η κίνηση 
των σιδηροδρομικών ή τροχιοδρομικών οχημάτων. 

ε) Σε πεζοδρόμια, πλατείες, ειδικά ερείσματα που 
προορίζονται για πεζούς ως και ποδηλατοδρόμους, 
εκτός αν επιτρέπεται σε αυτούς η στάθμευση με ειδική 
σήμανση. 

στ) Πάνω και κάτω από τις γέφυρες, εκτός αν υπάρχουν 
χώροι για στάθμευση ειδικά προορισμένοι. 

ζ) Πλησίον και πάνω σε κυρτές καμπύλες αλλαγής 
των κατά μήκος κλίσεων των οδών (ράχεων) και σε 
στροφές ανεπαρκούς ορατότητας για προσπέρασμα. 

η) Σε οδοστρώματα που είναι χωρισμένα σε δύο 
λωρίδες κυκλοφορίας και αν το εναπομένον πλάτος 
της λωρίδας μεταξύ οχήματος και απαγορευτικής γραμ¬ 
μής υπέρβασης είναι μικρότερο από τρία (3) μέτρα. 

θ) Σε απόσταση μικρότερη από είκοσι (20) μέτρα από 
φωτεινούς σηματοδότες και δώδεκα (12) μέτρα από 
πινακίδες υποχρεωτικής διακοπής πορείας (5ΤΟΡ), ως 
και σε θέση, στην οποία το όχημα κρύβει από τους 
χρήστες της οδού τη θέα των πινακίδων σήμανσης και 
σηματοδοτών. 

ι) Σε απόσταση πέντε (5) μέτρων από την τομή 


οικοδομικών γραμμών ή των νοητών προεκτάσεων αυ¬ 
τών. 

ια) Πάνω στις νησίδες ασφαλείας ως και στις δια- 
χωριστικές νησίδες. 

ιβ) Στους αυτοκινητόδρομους και τις οδούς ταχείας 
κυκλοφορίας, εκτός των χώρων στάθμευσης, που κα¬ 
θορίζονται με σήμανση. 

ιγ) Σε λωρίδες επιτάχυνσης και επιβράδυνσης, 
ιδ) Σε σήραγγες που υποδεικνύονται από ειδικές 
πινακίδες, εκτός από τους χώρους που υποδεικνύονται 
ειδικά γι' αυτόν το σκοπό. 

ιε) Επί σημασμένης βοηθητικής οδού, η οποία προο¬ 
ρίζεται για οχήματα που μετακινούνται βραδέως. 

ιστ) Σε θέση όπου βρίσκεται κεκλιμμένο επίπεδο 
(ράμπα) διάβασης ατόμων με μειωμένη κινητικότητα. 

ιζ) Σε ειδικούς χώρους στάθμευσης οχημάτων ατόμων 
με μειωμένη κινητικότητα. 

ιη) Σε χώρους στάθμευσης αποκλειστικά για συγκε¬ 
κριμένο όχημα ατόμων με μειωμένη κινητικότητα. 

3. Η στάθμευση οχήματος στο οδόστρωμα απαγο¬ 
ρεύεται και: 

α) Σε απόσταση μικρότερη από δεκαπέντε (15) μέτρα 
προ και μετά τις ισόπεδες σιδηροδρομικές διαβάσεις. 

β) Μπροστά από την είσοδο και έξοδο οχημάτων 
παροδίου ιδιοκτησίας ως και απέναντι από αυτήν, όταν 
η οδός είναι στενή και παρεμποδίζεται η είσοδος - 
έξοδος οχημάτων εξ αυτής. 

γ) Σε θέση από την οποία παρεμποδίζεται όχημα που 
σταθμεύει κανονικά να εξέλθει από το χώρο που έχει 
σταθμεύσει. 

δ) Αν το ελεύθερο μέρος της οδού που απομένει 
είναι ανεπαρκές για την κυκλοφορία των οχημάτων. 

ε) Παράπλευρα άλλου οχήματος, σε στάση ή στάθ¬ 
μευση, εκτός αν άλλως ορίζεται με ειδική σήμανση. 
Κατ’ εξαίρεση, τα δίτροχα ποδήλατα, μοτοποδήλατα και 
μοτοσικλέτες χωρίς καλάθι, μπορούν να σταθμεύουν 
το ένα παράπλευρα με το άλλο σε διπλή σειρά. 

ζ) Σε απόσταση μικρότερη από πέντε (5) μέτρα προ 
και μετά από πυροσβεστικά σημεία. 

η) Προ της εισόδου και εξόδου της προοριζόμενης 
για τη διακίνηση ασθενών προς και από νοσοκομεία, 
κλινικές και σταθμούς πρώτων βοηθειών γενικά. 

θ) Αν εμποδίζει τη χρήση χώρων στάθμευσης που 
σημαίνεται κατάλληλα. 

ι) Σε ειδικούς χώρους στάθμευσης επιβατηγών αυ¬ 
τοκινήτων δημόσιας χρήσης (ΤΑΧΙ). 

ια) Στις εισόδους και εξόδους των πεζοδρόμων ως 
και πάνω σ' αυτούς. 

ιβ) Επί, του κεντρικού οδοστρώματος οδών τριών 
οδοστρωμάτων καθώς και εκτός κατοικημένων περιο¬ 
χών, επί των οδοστρωμάτων οδών σημασμένων ως 
οδών προτεραιότητας με κατάλληλες πινακίδες. 

4. Εκτός κατοικημένων περιοχών, επιτρέπεται η στάση 
ή η στάθμευση μόνο στους χώρους που έχουν διατεθεί 
για το σκοπό αυτόν ή στα ερείσματα των οδών, αν δε 
δεν υπάρχουν τέτοια, όσο το δυνατόν πλησιέστερα 
στο δεξιό άκρο του οδοστρώματος και παράλληλα προς 
τον άξονά του, εκτός αν απαγορεύεται αυτό. 

5. Μέσα στις κατοικημένες περιοχές, σε θέσεις όπου 
επιτρέπεται η στάση ή η στάθμευση, οι οδηγοί οχημάτων 
ή ζώων υποχρεούνται να θέτουν αυτά όσο το δυνατόν 
πλησιέστερα στο δεξιό άκρο του οδοστρώματος. 

Στους μονόδρομους επιτρέπεται η στάση ή η στάθ¬ 
μευση και στην αριστερή πλευρά. Αν δεν υπάρχει 
πεζοδρόμιο, οι οδηγοί υποχρεούνται να αφήνουν ε¬ 
λεύθερο χώρο πλάτους ενός (1) μέτρου, τουλάχιστον, 
για τη διέλευση των πεζών. 

Στις κατοικημένες περιοχές απαγορεύεται η στάθ- 

μευση φορτηγών αυτοκινήτων μέγιστου επιτρεπόμενου 
βάρους πάνω από 3,5 τόννους, λεωφορείων, μηχανη¬ 
μάτων έργων, αγροτικών μηχανημάτων, ρυμουλκούμε- 
νων, τροχόσπιτων και σκαφών, πέραν από 24 συνεχείς 
ώρες. 

Η στάθμευση αυτών μπορεί να πραγματοποιείται σε 
κατάλληλους περιφραγμένους χώρους που ορίζονται 
από τους οικείους δήμους ή κοινότητες, οι οποίοι 
μεριμνούν και για τη φύλαξή τους, ενώ με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Μεταφορών και Επικοινωνιών, Δημόσιας 
Τάξης και Περιβάλλοντος. Χωροταξίας και Δημόσιων 
Έργων καθορίζονται οι λεπτομέρειες εφαρμογής, στην 
οποία προβλέπονται και οι δαπάνες φύλαξης, συντή¬ 
ρησης κ.λπ.. 

6. Τα οχήματα που βρίσκονται σε στάση ή στάθμευση, 
επιβάλλεται να τοποθετούνται παράλληλα με την ο- 
ριογραμμή του οδοστρώματος και επί της αντιστοιχού- 
σας γί αυτούς προς την κατεύθυνση της κυκλοφορίας 
πλευράς, εκτός αν ορίζεται με σήμανση διαφορετικά. 
Εντούτοις, η επί της άλλης πλευράς στάση ή στάθμευση 
επιτρέπεται, όταν η στάση ή η στάθμευση επί της 
αντιστοιχούσας προς την κατεύθυνση της κυκλοφορίας 
πλευράς εμποδίζεται λόγω παρουσίας σιδηροτροχιών. 
Δύναται να επιτρέπεται η στάση και η στάθμευση στο 
μέσον του οδοστρώματος, σε ειδικά σημειούμενες θέ¬ 
σεις. 

7. Οι οδηγοί οχημάτων ή ζώων που σταθμεύουν δεν 
επιτρέπεται να απομακρύνονται από αυτά, εάν δεν 
λάβουν προηγουμένως τα κατάλληλα μέτρα για την 
αποφυγή δυστυχήματος και, προκειμένου για μηχανο¬ 
κίνητα οχήματα, για να εμποδισθεί η χρησιμοποίηση 
αυτών χωρίς την άδεια των οδηγών τους. 

8. Τα αρμόδια αστυνομικά όργανα μπορούν να ακί¬ 
νητο ποιούν τα οχήματα με ειδικούς μηχανισμούς (τρο- 
χοσφιγκτήρες κ.λπ.), να ενεργούν τη μεταφορά οχή¬ 
ματος το οποίο σταθμεύει σε απαγορευμένη θέση ή 
την απομάκρυνση τροχόσπιτων, σκαφών ή άλλων ο¬ 
γκωδών αντικειμένων, αν εξαιτίας της στάθμευσης των 
οχημάτων ή της εγκατάλειψης των τροχόσπιτων και 
σκαφών ως και των αντικειμένων αυτών παρεμποδίζεται 
η κυκλοφορία. Η μεταφορά των οχημάτων γίνεται με 
κατάλληλα τεχνικά μέσα αποκλεισμένης της παραβίασης 
των θυρών του οχήματος σε σταθμό αυτοκινήτων ή 
άλλο κατάλληλο χώρο, αφού ληφθούν μέτρα για την 
αποτροπή υλικών ζημιών. 

Για τη μεταφορά ειδοποιείται ο ιδιοκτήτης ή κάτοχος 
του οχήματος μέσα σε εύλογη προσθεσμία. Τα έξοδα 
μεταφοράς, τα οποία καθορίζονται με απόφαση του 
Υπουργού Δημόσιας Τάξης, ως και τα φύλακτρα του 
οχήματος, βαρύνουν τον ιδιοκτήτη ή κάτοχο αυτού ή 
του σκάφους ή των άλλων αντικειμένων, ο οποίος 
μπορεί να τα παραλάβει αμέσως μετά την καταβολή 
των εξόδων αυτών. 

Μεταφορά οχήματος, έστω και αν τούτο σταθμεύει 
νόμιμα, μπορεί να πραγματοποιηθεί σύμφωνα με τα 
παραπάνω, χωρίς επιβολή διοικητικών ποινών ή άλλων 
επιβαρύνσεων, όταν υφίσταται κατάσταση ανάγκης ή 
για λόγους ασφαλείας, ειδοποιημένου όμως προς τούτο, 
με κάθε πρόσφορο μέσο, του ιδιοκτήτη ή κατόχου, μέσα 
σε εύλογη προθεσμία. 

9. Ο οδηγός μηχανοκίνητου οχήματος, εκτός των 
δίτροχων μοτοποδηλάτων και δίτροχων μοτοσικλετών 
χωρίς καλάθι, αν υποχρεωθεί να σταθμεύσει σε οδό¬ 
στρωμα σε θέση που απαγορεύεται η στάθμευση, είναι 
υποχρεωμένος να τοποθετήσει πινακίδα ή κατάλληλη 
συσκευή, σύμφωνα με το άρθρο 81 του παρόντος 
Κώδικα, με τρόπο ώστε να ειδοποιούνται από απόσταση 


οι οδηγοί που πλησιάζουν. Η πινακίδα τοποθετείται στο 
οδόστρωμα και σε απόσταση μεγαλύτερη από είκοσι 
(20) μέτρα στις κατοικημένες περιοχές, πενήντα (50) 
δε μέτρα εκτός κατοικημένων περιοχών, με την επι¬ 
φύλαξη της παραγράφου 3 του άρθρου 29 του παρόντος. 

Η αυτή υποχρέωση υφίσταται και για τα ρυμουλκούμενα 
στην ως άνω περίπτωση. 

10. Αυτός που παραβαίνει τις διατάξεις της παρα¬ 
γράφου 2 του άρθρου αυτού τιμωρείται με διοικητικό 
πρόστιμο είκοσι χιλιάδων (20.000) δραχμών, ενώ αυτός 
που παραβαίνει τις διατάξεις τών λοιπών παραγράφων 
του άρθρου αυτού τιμωρείται με διοικητικό πρόστιμο 
δέκα χιλιάδων (10.000) δραχμών. Αν η παράνομη στάθ¬ 
μευση συνεχίζεται και πέραν των τριών (3) ωρών από 
τη βεβαίωση της παράβασης, βεβαιώνεται νέα παράβαση 
από το ίδιο ή άλλο αστυνομικό όργανο και μετά την 
πάροδο του δεύτερου τρίωρου γίνεται μεταφορά του 
οχήματος, τροχόσπιτου, σκάφους ή των άλλων ογκω¬ 
δών αντικειμένων κατά τα οριζόμενα στην παράγραφο 
8 του άρθρου αυτού, εκτός αν παρεμποδίζεται η κυ¬ 
κλοφορία, οπότε η μεταφορά γίνεται άμεσα. Η παράβαση 
βεβαιούται από το αστυνομικό όργανο ή άλλο προς 
τούτο αρμόδιο όργανο που τη διαπίστωσε, το οποίο 
συντάσσει σχετική έκθεση, με την οποία καλείται ο 
παραβάτης, αν το επιθυμεί, να εκθέσει, μέσα σε τρεις 
(3) ημέρες, τις αντιρρήσεις του στην Αρχή που υπάγεται 
το αστυνομικό όργανο που βεβαίωσε την παράβαση. 
Στην περίπτωση που δεν παρουσιαστεί ή εφόσον οι 
αντιρρήσεις κριθούν αβάσιμες, ο διοικητής της υπηρε¬ 
σίας ή ο οικείος Ο.Τ.Α. επιβάλλει το διοικητικό πρόστιμο, 
το οποίο εισπράττεται σύμφωνα με τις διατάξεις για 
την είσπραξη των δημόσιων εσόδων. Με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών, Δημόσιας Τάξης και Με¬ 
ταφορών και Επικοινωνιών, ορίζονται οι λεπτομέρειες 
εφαρμογής της παραγράφου αυτής. 

11. Ως παραβάτης των διατάξεων για τη στάθμευση, 
του παρόντος Κώδικα, λογίζεται ο οδηγός του οχήματος 
που καταλαμβάνεται επ' αυτοφώρω και σε περίπτωση 
απουσίας του οδηγού ο κάτοχος αυτού. 

12. Απαγορεύεται η κατάληψη με οποιοδήποτε μέσο 
και για οποιονδήποτε λόγο μέρους ή ολόκληρου του 
οδοστρώματος των εθνικών, επαρχιακών, και δημοτικών 
ή κοινοτικών οδών δια των οποίων διεξάγεται η. κυ¬ 
κλοφορία μηχανοκίνητων και μη οχημάτων. Αυτοί που 
παραβαίνουν με πρόθεση τη διάταξη του προηγούμενου 
εδαφίου τιμωρούνται με τις ποινές της παραγράφου 1 
του άρθρου 292 του Ποινικού Κώδικα. Παράλληλα, και 
ανεξάρτητα, της κατά το προηγούμενο εδάφιο ποινής, 
με πράξη του οικείου νομάρχη, μετά προηγούμενη 
ακρόαση αυτού σε βάρος του οποίου λαμβάνεται το 
μέτρο, ανακαλείται για ένα (1) έτος και σε περίπτωση 
υποτροπής, οριστικά, αν πρόκειται για όχημα δημόσιας 
χρήσης, το δικαίωμα κυκλοφορίας αυτού ως δημόσιας 
χρήσης, διατασσόμενης συγχρόνως της αφαίρεσης των 
στοιχείων κυκλοφορίας του οχήματος. 

13. Για τον καθορισμό στις κατοικημένες περιοχές 
των θέσεων στάσης, αφετηρίας ή στάθμευσης αστικών, 
υπεραστικών, ηλεκτροκίνητων λεωφορείων, τροχιοδρο- 
μικών οχημάτων ως και επιβατηγών αυτοκινήτων δη¬ 
μόσιας χρήσης (ΤΑΧΙ-ΑΓΟΡΑΙΩΝ), επιτρέπεται παρέκ¬ 
κλιση από τις διατάξεις των παραγράφων 2 και 3 του 
άρθρου αυτού. 

Στις περιπτώσεις αυτές ο καθορισμός των θέσεων 
στάσης, αφετηρίας και στάθμευσης γίνεται, προκειμένου 
μεν για την περιοχή αρμοδιότητας του Ο.Α.Σ.Α., από 
αυτόν, ύστερα από ειδική μελέτη αυτού, προκειμένου 
δε για τις λοιπές περιοχές της χώρας από τον οικείο 

νομάρχη, ύστερα από ειδική μελέτη που καταρτίζεται 
από την αρμόδια υπηρεσία της νομαρχιακής αυτοδιοί¬ 
κησης για τον καθορισμό τέτοιων θέσεων και με την 
οποία πρέπει να εξασφαλίζεται η ομαλή, ασφαλής και 
απρόσκοπτη διεξαγωγή της κυκλοφορίας στις θέσεις 
αυτές. 

14. Η στάθμευση οχημάτων σε χώρους ελεγχόμενης 
στάθμευσης επιτρέπεται για το χρονικό διάστημα για 
το οποίο έχει καταβληθεί αποδεδειγμένα το τέλος 
στάθμευσης που καθορίζεται κάθε φορά από την αρμόδια 
αρχή- 

Αν η στάθμευση, χωρίς την καταβολή του καθορι¬ 
σμένου τέλους στάθμευσης, συνεχίζεται και πέραν των 
τριών (3) ωρών από τη βεβαίωση της παράβασης, 
βεβαιώνεται νέα παράβαση από το ίδιο ή άλλο όργανο. 

Αρθρο 35 

Κανόνες χρήσης φώτων εντοπισμού θέσης 

1. Τα μηχανοκίνητα οχήματα στις οδούς, πλην των 
δίτροχων μοτοσικλετών χωρίς καλάθι, επιβάλλεται να 
έχουν τη νύκτα και οποτεδήποτε η ορατότητα είναι 
ανεπαρκής, αναμμένα τουλάχιστον τα δύο λευκά ή 
ειδικής επιλογής κίτρινα φώτα θέσης στο μπρος μέρος 
τους και ίσο αριθμό ερυθρών φώτων θέσης πίσω, σύμ¬ 
φωνα με αυτά που ορίζονται στα άρθρα 65 και 66 του 
παρόντος Κώδικα. Στο συνδυασμό μηχανοκίνητου ο¬ 
χήματος με ένα ή περισσότερα ρυμουλκούμενα, πρέπει 
τα ερυθρά φώτα θέσης να είναι προσαρμοσμένα και 
στο πίσω μέρος του τελευταίου ρυμουλκούμενου. Τα 
ρυμουλκούμενα, των οποίων το πλάτος υπερβαίνει τα 
1,60 μέτρα, επιβάλλεται να έχουν αναμμένα στο μπρο¬ 
στινό μέρος τους τα δύο λευκά φώτα θέσης (πλευρικά) 
του άρθου 65 του παρόντος Κώδικα. 

2. Οχήματα ή συνδυασμός οχημάτων στα οποία δεν 
έχουν εφαρμογή οι διατάξεις της προηγούμενης πα¬ 
ραγράφου, επιβάλλεται τη νύκτα να έχουν αναμμένα 
τουλάχιστον ένα λευκό ή ειδικής επλογής κίτρινο φως 
στο μπροστινό μέρος και τουλάχιστον ένα ερυθρό φως 
στο πίσω μέρος αυτών. Αν υπάρχει μόνο ένα φως 
μπροστά και ένα φως πίσω πρέπει να τοποθετείται 
αυτό στην κεντρική γραμμή του οχήματος ή στην 
αριστερή του πλευρά. 

3. Τη νύκτα και οποτεδήποτε η ορατότητα είναι 
ανεπαρκής, η παρουσία μηχανοκίνητων οχημάτων και 
των ρυμουλκούμενων οχημάτων που βρίσκονται σε στά¬ 
ση ή στάθμευση πρέπει να επισημαίνεται με τα μπρος 
και πίσω φώτα θέσης ή στάθμευσης. Εξαιρούνται: 

α) Τα οχήματα που βρίσκονται σε στάση ή στάθμευση 
σε οδό που φωτίζεται αρκετά. 

β) Τα δίτροχα ποδήλατα, δίτροχα μοτοποδήλατα ή 
δίτροχες μοτοσικλέτες χωρίς καλάθι, που βρίσκονται 
σε στάση ή στάθμευση στο άκρο του οδοστρώματος 
σε κατοικημένη περιοχή και δεν είναι εφοδιασμένα με 
συσσωρευτή (μπαταρία). 

Υ) Τα οχήματα που βρίσκονται σε στάση ή στάθμευση 
σε ειδικούς χώρους έξω από το οδόστρωμα και 
δ) Τα οχήματα που βρίσκονται σε στάση ή στάθμευση 
σε οδούς κατοικημένων περιοχών με ελάχιστη κυκλο¬ 
φορία οχημάτων. 

4. Τα φώτα που καθορίζονται στην παράγραφο 1 του 
άρθρου αυτού πρέπει να είναι ικανά ώστε να γίνεται 
αντιληπτή η παρουσία του οχήματος στους χρήστες 
της οδού. 

Κατά τις ώρες της ημέρας, οι οδηγοί μοτοποδηλάτων 
και μοτοσικλετών πρέπει να κινούνται με αναμμένο ένα 
τουλάχιστον πρόσθιο φως διασταύρωσης και ένα οπίσθιο 


ερυθρό φως. Η εσωτερική νομοθεσία μπορεί να επι¬ 
τρέπει τη χρησιμοποίηση φώτων ημέρας στη θέση των 
φώτων διασταύρωσης. 

Το μπρος και πίσω φως απαγορεύεται να εκπέμπεται 
από τον αυτό φανό ή την αυτή συσκευή, εκτός αν το 
επιτρέπουν τα χαρακτηριστικά του οχήματος, ιδιαίτερα 
το μήκος του. 

5. Τα μηχανοκίνητα οχήματα, το μήκος των οποίων 
δεν υπερβαίνει τα έξι (6) μέτρα και το πλάτος τα δύο 
(2) μέτρα και στα οποία δεν έχει συνδεθεί άλλο όχημα, 
επιτρέπεται, όταν βρίσκονται σε στάση ή στάθμευση! 
σε οδό κατοικημένης περιοχής, να έχουν αναμμένο 
ένα πλευρικό φως προς το μέρος όπου διεξάγεται η 
κυκλοφορία. Το φως αυτό πρέπει να είναι λευκό ή 
κίτρινο μπροστά και ερυθρό ή κίτρινο πίσω. 

6. Δεν επιτρέπεται σε όχημα να φέρει μπροστά ερυθρά 
φώτα, ερυθρές αντανακλαστικές συσκευές ή ερυθρά 
αντανακλαστικά υλικά και πίσω λευκά ή ειδικής επιλογής 
κίτρινα φώτα, λευκής ή ειδικής επιλογής κίτρινες α¬ 
ντανακλαστικές συσκευές ή λευκά ή ειδικής επιλογής 
κίτρινα αντανακλαστικά υλικά. 

Η διάταξη του προηγούμενου εδαφίου δεν εφαρμό¬ 
ζεται προκειμένου για χρήση λευκών ή ειδικής επιλογής 
κίτρινων φώτων οπισθοδρόμησης ούτε για την αντα¬ 
νάκλαση των ανοικτού χρώματος αριθμών ή γραμμάτων 
των πίσω πινακίδων αναγνώρισης ή άλλων χαρακτηρι¬ 
στικών ή διακριτικών σημάτων, που προβλέπονται και 
περιγράφονται από τις σχετικές διατάξεις. Επίσης δεν 
εφαρμόζεται για την αντανάκλαση του ανοικτού χρώ¬ 
ματος των ως άνω πινακίδων ή σημάτων, ούτε για τα 
ερυθρά φώτα ορισμένων οχημάτων άμεσης ανάγκης, 
τα οποία περιστρέφονται ή αναβοσβήνουν. 

7. Οι οδηγοί των οδικών και τροχιοδρομικών οχημάτων 
που κυκλοφορούν κατά τη διάρκεια της νύκτας, υπο- 
χρεούνται να μεριμνούν για το φωτισμό της πίσω 
πινακίδας αριθμού κυκλοφορίας, ώστε να είναι εύκολη 
η αναγνώριση των στοιχείων της. 

8. Στα ζωήλατα οχήματα και χειράμαξες η συσκευή 
που εκπέμπει το φωτισμό μπορεί να φέρεται από τον 
οδηγό ή από το συνοδό ο οποίος βαδίζει στην αριστερή 
πλευρά αυτών. 

9. Ομάδες πεζών οι οποίες οδηγούνται από επιφορ¬ 
τισμένο για το σκοπό αυτόν πρόσωπο ή σχηματίζουν 
πομπή, όπως επίσης οι οδηγοί ζώων ή ζώων έλξης 
φορτίου ή ιππασίας, οι οποίοι κινούνται κατά μήκος 
του οδοστρώματος τη νύκτα, υποχρεούνται να έχουν 
προς την πλευρά στην οποία διεξάγεται η κυκλοφορία 
αντανακλαστικό στοιχείο ή ένα τουλάχιστον αναμμένο 
φως λευκό ή ειδικής επιλογής κίτρινο μπροστά και ένα 
ερυθρό φως πίσω ή κίτρινο φως και στα δύο πιο πάνω 
σημεία. Τα φώτα αυτά είναι δυνατόν να εκπέμπονται 
και από την αυτή συσκευή. Οι διατάξεις της παραγράφου 
αυτής δεν εφαρμόζονται σε κατοικημένη περιοχή που 
φωτίζεται αρκετά. 

10. Των διατάξεων του άρθρου αυτού εξαιρούνται τα 
αμαξίδια βρεφών και ατόμων με μειωμένη κινητικότητα 
ως και άλλα μικρά οχήματα χωρίς μηχανή, τα οποία 
σύρονται ή προωθούνται από τους πεζούς, εκτός και 
αν κυκλοφορούν τη νύκτα εκτός κατοικημένης περιοχής, 
οπότε υποχρεούνται να φέρουν αντανακλαστικά στοι¬ 
χεία χρώματος λευκού ή κίτρινου. 

11. Δεν επιτρέπεται σε όχημα να έχει φώτα διαφο¬ 
ρετικού χρώματος από αυτά που ορίζονται κατά περί¬ 
πτωση στο άρθρο αυτό. 

12. Αυτός που παραβαίνει τις διατάξεις του άρθρου 
αυτού, τιμωρείται με πρόστιμο είκοσι χιλιάδων (20.000) 
δραχμών. 

Άρθρο 36 

Κανόνες χρήσης των φώτων οχημάτων 

1. Κατά τη διάρκεια της νύκτας ο οδηγός υποχρεούται 
να έχει τα φώτα του οχήματος του αναμμένα και να 
τα χρησιμοποιεί όπως πιο κάτω: 

α) Τα φώτα πορείας απαγορεύεται να είναι αναμμένα, 
όταν το οδόστρωμα φωτίζεται, αρκετά μεν μέσα στις 
κατοικημένες περιοχές, αρκετά δε και συνεχώς εκτός 
κατοικημένων περιοχών, ώστε ο οδηγός να μπορεί να 
βλέπει ευκρινώς από απόσταση τουλάχιστον εκατό (100) 
μέτρων καθώς και όταν το όχημα βρίσκεται σε στάση 
ή στάθμευση. 

β) Τα φώτα πορείας πρέπει, στις ακόλουθες περι¬ 
πτώσεις, να μην είναι αναμμένα ή, όταν είναι αναμμένα, 
η λειτουργία τους να ρυθμίζεται κατά τρόπον ώστε να 
αποτρέπεται η θάμβωση: 

αα) Όταν ο οδηγός πρόκειται να συναντηθεί με όχημα 
που έρχεται αντίθετα, τα τυχόν αναμμένα φώτα πορείας 
πρέπει να σβήνουν ή η λειτουργία τους να ρυθμίζεται 
κατά τρόπον ώστε να αποτρέπεται η θάμβωση για 
αρκετό διάστημα και αντ' αυτών να είναι αναμμένα τα 
φώτα διασταύρωσης, για να μπορεί ο οδηγός του άλλου 
οχήματος να προχωρήσει εύκολα και ακίνδυνα. 

ββ) Όταν ένα όχημα ακολουθεί πίσω και πλησίον άλ¬ 
λου, τα φώτα πορείας μπορούν να χρησιμοποιούνται 
κατά τις διατάξεις της παραγράφου 4 του άρθρου αυτού 
για να δοθεί προειδοποίηση για την πρόθεση προσπε¬ 
ράσματος κατά το προβλεπόμενο από το άρθρο 37 
του παρόντος Κώδικα. 

γγ) Σε κάθε άλλη περίπτωση κατά την οποία είναι 
αναγκαίο να αποφευχθεί η θάμβωση των άλλων που 
χρησιμοποιούν την αυτήν οδό, ή αυτών που χρησιμο¬ 
ποιούν άλλη οδό ή υδάτινη οδό ή σιδηροδρομική γραμμή, 
οι οποίες βαίνουν παράπλευρα αυτής. 

γ) Τα φώτα διασταύρωσης επιβάλλεται να ανάβουν 
μέσα και έξω από τις κατοικημένες περιοχές όπου 
απαγορεύεται η χρήση των φώτων πορείας. 

δ) Τα φώτα θέσης επιβάλλεται να χρησιμοποιούνται 
εκτός των περιπτώσεων του άρθρου 35 του παρόντος 
Κώδικα και με τα φώτα πορείας, τα φώτα διασταύρωσης 
και τα φώτα ομίχλης. Σε περίπτωση στάσης ή στάθ¬ 
μευσης μπορούν να ανάβουν τα φώτα θέσης ή τα φώτα 
στάθμευσης. 

2. Αν υπάρχουν φώτα ομίχλης, σύμφωνα με αυτά που 
ορίζονται στο άρθρο 69 του παρόντος Κώδικα, πρέπει 
να χρησιμοποιούνται μόνο σε περίπτωση ομίχλης, χιο¬ 
νόπτωσης ή καταρρακτώδους βροχής, μόνα τους ή μαζί 
με τα φώτα διασταύρωσης. Τα φώτα αυτά επιτρέπεται 
να χρησιμοποιούνται σε στενούς ελικοειδείς οδούς και 
αν δεν συντρέχουν οι πιο πάνω προϋποθέσεις. 

3. Με εξαίρεση τις περιπτώσεις του άρθρου 37 παρ. 
3 του παρόντος Κώδικα απαγορεύεται, κατά τη συνά¬ 
ντηση με όχημα που έρχεται αντίθετα, το άναμμα και 
το σβήσιμο των φώτων ή η εναλλαγή της χρήσης τους 
κατά μικρά χρονικά διαστήματα. 

4. Η κατά το άρθρο 37 παρ. 3 του παρόντος Κώδικα 
φωτεινή προειδοποίηση είναι το άναμμα των φώτων 
διασταύρωσης, με διακοπές σε μικρά χρονικά διαστή¬ 
ματα ή το άναμμα με διακοπές των φώτων πορείας ή 
η εναλλαγή των φώτων διασταύρωσης και των φώτων 
πορείας με διακοπές επίσης σε μικρά χρονικά διαστή¬ 
ματα. 

5. Αυτός που παραβαίνει τις διατάξεις της περίπτωσης 
β* της παραγράφου 1 του άρθρου αυτού τιμωρείται με 
φυλάκιση μέχρι ενός (1) έτους και με αφαίρεση της 
άδειας ικανότητας οδήγησης για χρονικό διάστημα ενός 
(1) μήνα, η οποία επιβάλλεται υποχρεωτικά από το 


δικαστήριο. Αυτός δε που παραβαίνει τις λοιπές δια¬ 
τάξεις του άρθρου αυτού τιμωρείται με πρόστιμο είκοσι 
χιλιάδων (20.000) δραχμών. 

Άρθρο 37 

Ηχητικές και φωτεινές προειδοποιήσεις 

1. Η χρήση ηχητικών οργάνων προειδοποίησης επι¬ 
τρέπεται μόνο: 

α) Σε περίπτωση έκτακτης ανάγκης, για την αποφυγή 
δυστυχήματος. 

β) Εκτός κατοικημένων περιοχών, κατά το προσπέ¬ 
ρασμα, για να ειδοποιηθεί ο οδηγός του προπορευό- 
μενου οχήματος, αν αυτό είναι απαραίτητο. 

γ) Όταν μεταφέρονται με οχήματα άτομα, τα οποία 
κινδυνεύουν ή έχουν άμεση ανάγκη ιατρικής βοήθειας. 

2. Η χρήση των ηχητικών οργάνων πρέπει να μην 
παρατείνεται πέραν του απολύτως αναγκαίου χρόνου. 

3. Οι οδηγοί αυτοκινήτων οχημάτων μπορούν τη 
νύκτα, αντί ηχητικών προειδοποιήσεων, να δίνουν τις 
φωτεινές προειδοποιήσεις, του άρθρου 36 παρ. 4 του 
παρόντος Κώδικα. 

4. Ο οδηγός σχολικού λεωφορείου ή οχήματος με¬ 
ταφοράς ατόμων με μειωμένη κινητικότητα οφείλει να 
έχει αναμμένο το σύστημα φωτεινού συναγερμού, όσο 
χρόνο διαρκεί η επιβίβαση ή αποβίβαση. 

5. Οι οδηγοί αυτοκινήτων οχημάτων, εκτός από την 
περίπτωση ακινησίας του οχήματος, επιτρέπεται να 
θέτουν σε λειτουργία τα φώτα έκτακτης ανάγκης (σύ¬ 
στημα φωτεινού συναγερμού), μόνο όταν κινδυνεύουν 
τρίτοι από το δικό τους όχημα. 

6. Αυτός που παραβαίνει τις διατάξεις των παραγρά¬ 
φων 1, 2, 4 και 5 του άρθρου αυτού τιμωρείται με 
πρόστιμο δέκα χιλιάδων (10.000) δραχμών. 

Άρθρο 38 

Κανόνες κυκλοφορίας πεζών 

1. Οι πεζοί υποχρεούνται να χρησιμοποιούν τα πε¬ 
ζοδρόμια ή τα ειδικά γι' αυτούς ερείσματα. Κατ' εξαίρεση, 
μπορούν να χρησιμοποιούν το οδόστρωμα, αφού λάβουν 
τις αναγκαίες προφυλάξεις: 

α) Πεζοί που ωθούν, σύρουν ή μεταφέρουν ογκώδη 
αντικείμενα, οι οποίοι αν βάδιζαν στο πεζοδρόμιο ή το 
έρεισμα, θα προκαλούσαν σοβαρή δυσχέρεια στην κί¬ 
νηση των άλλων πεζών. 

β) Ομάδες πεζών, όταν οδηγούνται από ειδικά για 
το σκοπό αυτόν επιφορτισμένο πρόσωπο ή σχηματίζουν 
πομπή. 

γ) Άτομα με μειωμένη κινητικότητα, τα οποία κινούνται 
σε αναπηρικά καθίσματα. 

2. Αν είναι αδύνατη η χρησιμοποίηση των πεζοδρομίων 
ή των ερεισμάτων, που προορίζονται για τους πεζούς, 
ή δεν υπάρχουν πεζοδρόμια ή ερείσματα, οι πεζοί 
μπορούν να βαδίζουν στο οδόστρωμα, κατά τρόπον 
ώστε να μην παρεμποδίζουν την κυκλοφορία. Αν το 
οδόστρωμα διαθέτει λωρίδα για ποδήλατα ή μοτοπο¬ 
δήλατα, μπορούν να βαδίζουν σ’ αυτήν, αν το επιτρέπει 
η πυκνότητα της κυκλοφορίας και δεν παρεμποδίζουν 
την κίνηση των μοτοποδηλάτων ή ποδηλάτων. Οι πεζοί 
δεν επιτρέπεται να υπερπηδούν εμπόδια π.χ. δοκούς, 
αλυσίδες, νησίδες, στηθαία, κιγκλιδώματα, που έχουν 
τοποθετηθεί από τις αρμόδιες αρχές για ειδικούς λό¬ 
γους. 

Η ύπαρξη τέτοιων εμποδίων σημαίνει απαγόρευση 
εισόδου του πεζού στην αποκλεισμένη επιφάνεια της 
οδού. 

3. Οι πεζοί που χρησιμοποιούν το οδόστρωμα υπο- 

χρεούνται να βαδίζουν αντίθετα με την κατεύθυνση της 
κυκλοφορίας και όσο το δυνατόν πλησιέστερα στο άκρο 
του οδοστρώματος, εκτός αν κατ’ αυτόν τον τρόπο 
κινδυνεύουν ή δεν το επιτρέπουν ειδικές περιστάσεις. 

Κατ* εξαίρεση, πρόσωπα που ωθούν ή σύρουν χει¬ 
ράμαξες, ωθούν ποδήλατο, μοτοποδήλατο ή μοτοσι¬ 
κλέτα, άτομα με μειωμένη κινητικότητα, που κινούνται 
σε αναπηρικά καθίσματα ως και ομάδες πεζών, όταν 
σχηματίζουν πομπή ή οδηγούνται από ειδικά επιφορ¬ 
τισμένο πρόσωπο, υποχρεούνται να βαδίζουν πλησίον 
του δεξιού άκρου του οδοστρώματος. Οι πεζοί που 
βαδίζουν στο οδόστρωμα, αν δεν σχηματίζουν πομπή, 
υποχρεούνται να βαδίζουν σε απλό στοίχο, όταν το 
απαιτεί η ασφάλεια της κυκλοφορίας, εξαιτίας των 
συνθηκών ορατότητας, της πυκνότητας ή άλλων λόγων. 
Ομάδες πεζών που κινούνται στις οδούς υποχρεούνται 
να αφήνουν ελεύθερη στα δεξιά της οδού επαρκή 
επιφάνεια του οδοστρώματος, ώστε να μπορεί να διέρ¬ 
χεται ένα όχημα. 

4. Οι πεζοί προκειμένου να διασχίσουν το οδόστρωμα, 
υποχρεούνται: 

α) Αν υπάρχουν στο οδόστρωμα διαβάσεις πεζών, να 
τις χρησιμοποιούν. 

β) Αν στη διάβαση πεζών την οποία πρόκειται να 
χρησιμοποιήσουν, υπάρχουν φωτεινοί σηματοδότες πε¬ 
ζών, να συμμορφώνονται στα σήματά τους. 

γ) Αν στη διάβαση δεν υπάρχουν φωτεινοί σηματο¬ 
δότες πεζών, αλλά η κυκλοφορία ρυθμίζεται με φωτει¬ 
νούς σηματοδότες οχημάτων ή από τροχονόμους και 
δίνεται σήμα για να προχωρήσουν τα οχήματα, να μην 
κατέρχονται στο οδόστρωμα. 

δ) Σε διαβάσεις που η κυκλοφορία τόσο των πεζών 
όσο και των οχημάτων δεν ρυθμίζεται με φωτεινούς 
σηματοδότες, να μην κατεβαίνουν στο οδόστρωμα πριν 
λάβουν υπόψη τους την απόσταση και την ταχύτητα 
των οχημάτων τα οποία πλησιάζουν. 

ε) Αν δεν υπάρχουν στο οδόστρωμα διαβάσεις πεζών, 
να μην κατεβαίνουν σ’ αυτό, αν δεν βεβαιωθούν ότι 
δεν θα παρεμποδίσουν την κυκλοφορία των οχημάτων, 
στη συνέχεια δε να διασχίζουν το οδόστρωμα κάθετα 
προς τον άξονα του. 

στ) Σε ισόπεδους οδικούς κόμβους, στους οποίους η 
κυκλοφορία ρυθμίζεται με φωτεινούς σηματοδότες ο¬ 
χημάτων ή τροχονόμους, να διασχίζουν το οδόστρωμα 
βαδίζοντας παράλληλα με τα κινούμενα οχήματα. 

ζ) Να διασχίζουν το οδόστρωμα κάθετα χωρίς να 
βραδυπορούν ή να σταματούν σε αυτό αδικαιολόγητα. 

5. Αυτός που παραβαίνει τις διατάξεις του άρθρου 
αυτού, τιμωρείται με πρόστιμο δέκα χιλιάδων (10.000) 
δραχμών. 

*Αρθρο 39 

Συμπεριφορά των οδηγών προς τους πεζούς 

1. Όλοι οι οδηγοί πρέπει να αποφεύγουν να συμπε- 
ριφέρονται με τρόπο που μπορεί να θέσει σε κίνδυνο 
τους πεζούς. 

Τηρουμένων των διατάξεων των άρθρων 12 παρ. 1,17 
παρ. 3 περίπτωση στ’ και 19 παρ. 1 του παρόντος 
Κώδικα, όπου σε οδοστρώματα υπάρχουν διαβάσεις 
πεζών, οι οποίες έχουν σημανθεί με πινακίδες ή δια¬ 
γραμμίσεις και η κυκλοφορία των οχημάτων ρυθμίζεται 
με φωτεινή σηματοδότηση ή τροχονόμους, οι οδηγοί 
οχημάτων υποχρεούνται: 

α) Να σταματούν πριν από τη διάβαση, όταν απαγο¬ 
ρεύεται σε αυτούς με σήμα να προχωρήσουν ή όταν 
τυφλοί χρησιμοποιούν και επιδεικνύουν το λευκό μπα¬ 
στούνι τους, για να δείξουν ότι πρόκειται να διασχίσουν 


την οδό ή όταν τα άτομα με μειωμένη κινητικότητα 
πρόκειται να διασχίσουν την οδό. Οταν επιτραπεί να 
προχωρήσουν, να μη διακόπτουν ή παρεμποδίζουν τη 
διέλευση των πεζών, τυφλών ή των ατόμων με μειωμένη 
κινητικότητα, οι οποίοι έχουν ήδη εισέλθει και προχω¬ 
ρούν στη διάβαση, κατά τα οριζόμενα στο άρθρο 38 
του παρόντος Κώδικα. 

β) Αυτοί που προτίθενται να στρίψουν σε άλλη οδό, 
στην είσοδο της οποίας υπάρχει διάβαση πεζών, να 
κινούνται αργά και να παραχωρούν προτεραιότητα 
στους πεζούς που ήδη χρησιμοποιούν ή εισέρχονται 
στη διάβαση, κατά τα οριζόμενα στο άρθρο 38 του 
παρόντος Κώδικα και σε περίπτωση ανάγκης να δια¬ 
κόπτουν την πορεία του οχήματος τους. 

2. Αν σε σημασμένη διάβαση πεζών η κυκλοφορία 
των οχημάτων δεν ρυθμίζεται με φωτεινή σηματοδότηση 
ή με τροχονόμο, οι οδηγοί υποχρεούνται να πλησιάζουν 
στη διάβαση με ταχύτητα τόσο μικρή ώστε να μην 
εκθέτουν σε κίνδυνο τους πεζούς που τη χρησιμοποιούν 
ή εισέρχονται σε αυτήν και, σε περίπτωση ανάγκης, να 
διακόπτουν την πορεία του οχήματος τους για να 
επιτρέπουν τη διέλευση των πεζών. 

Σε σημασμένους με ειδική σήμανση πεζοδρόμους, τα 
οχήματα τα οποία επιτρέπεται να εισέλθουν σε αυτούς 
οφείλουν να κινούνται με ταχύτητα βαδίσματος και να 
παραχωρούν προτεραιότητα στους πεζούς. Στους ο¬ 
δηγούς των οδικών οχημάτων επιβάλλεται να παραχω¬ 
ρούν προτεραιότητα στις διαβάσεις πεζών ή ποδηλα¬ 
τιστών, όταν σε αυτές κινούνται πεζοί ή ποδηλατιστές 
αντίστοιχα. 

3. Σε περιοχές κατοικίας που έχουν χαρακτηρισθεί 
και σημανθεί ως περιοχές ήπιας κυκλοφορίας εφαρμό¬ 
ζονται οι εξής ειδικοί κανόνες: 

α) Οι πεζοί μπορούν να χρησιμοποιούν το οδόστρωμα 
σε όλο το πλάτος του. Τα παιχνίδια επιτρέπονται. 

β) Οι οδηγοί πρέπει να προχωρούν με πολύ χαμηλή 
ταχύτητα, η οποία σε καμιά περίπτωση δε θα πρέπει 
να υπερβαίνει τα 20 χιλιόμετρα την ώρα. 

γ) Οι οδηγοί δεν πρέπει να θέτουν τους πεζούς σε 
κίνδυνο ούτε να συμπεριφέρονται με παρεμποδιστικό 
τρόπο. Αν είναι αναγκαίο πρέπει να σταματούν. 

δ) Οι πεζοί δεν πρέπει να εμποδίζουν χωρίς λόγο 
την κυκλοφορία των οχημάτων. 

ε) Απαγορεύεται η στάθμευση, εκτός από εκεί που 
επιτρέπεται από σήματα στάθμευσης, 
στ) Σε διασταυρώσεις, χρήστες της οδού που εξέρ¬ 
χονται από περιοχή κατοικίας πρέπει να παραχωρούν 
την προτεραιότητα στους άλλους χρήστες της οδού. 

4. Οι οδηγοί, οι οποίοι πρόκειται να στρίψουν σε 
άλλη οδό στην οποία δεν υπάρχουν σημασμένες με 
πινακίδες διαβάσεις πεζών ή διαγραμμίσεις στο οδό¬ 
στρωμα, υποχρεούνται να παραχωρούν προτεραιότητα 
στους πεζούς, οι οποίοι στις περιπτώσεις της παρα¬ 
γράφου 2 του άρθρου 38 του παρόντος Κώδικα, έχουν 
κατέλθει στο οδόστρωμα της οδού, στην οποία πρό¬ 
κειται να εισέλθουν οι οδηγοί και σε περίπτωση ανάγκης, 
να διακόπτουν την πορεία του οχήματος τους. 

Οι οδηγοί πρέπει επίσης να δείχνουν ιδιαίτερη προ¬ 
σοχή στους πεζούς που διασχίζουν την οδό προκειμένου 
να επιβιβαστούν σε μέσα μαζικής μεταφοράς ή όταν 
απομακρύνονται από αυτά. 

5. Οι οδηγοί που προτίθενται να προσπεράσουν από 
δεξιά, όταν αυτό επιτρέπεται, όχημα δημόσιων συγκοι¬ 
νωνιών, που βρίσκεται σε στάση σε καθορισμένο σημείο, 
υποχρεούνται να σταματούν, για να επιτρέπουν την 
αποβίβαση ή επιβίβαση των επιβατών. 

6. Ο οδηγός που παραβαίνει τις διατάξεις του άρθρου 

αυτού τιμωρείται με πρόστιμο πενήντα χιλιάδων (50.000) 
δραχμών. 

Αρθρο 40 

Ειδικοί κανόνες για τους οδηγούς ποδηλάτων, μοτο¬ 
ποδηλάτων, μοτοσικλετών και τρίτροχων οχημάτων 

1. Οι οδηγοί ποδηλάτων, μοτοποδηλάτων, μοτοσι¬ 
κλετών και τρίτροχων οχημάτων, απαγορεύεται: 
α) Να ρυμουλκούνται από άλλο όχημα, 
β) Να ρυμουλκούν ή ωθούν διάφορα αντικείμενα, 
γ) Να μεταφέρουν αντικείμενα, τα οποία εμποδίζουν 
την οδήγηση του οχήματος τους ή εκθέτουν σε κίνδυνο 
τους λοιπούς χρήστες της οδού, 
δ) Να κινούνται ανά δύο ή και πλείονες παράλληλα, 
ε) Να σύρουν μαζί τους ζώα δεμένα με λουρί, 
στ) Να χρησιμοποιούν εν κινήσει ακουστικά που έχουν 
συνδεθεί με φορητά ραδιόφωνα, μαγνητόφωνα και άλλες 
παρεμφερείς ηχητικές συσκευές. Από τη διάταξη αυτήν 
εξαιρούνται ακουστικά και κεφαλόφωνα ανοικτής ακρόα- 
σης φορητών συσκευών ραδιοεπικοινωνίας, που χρη¬ 
σιμοποιούνται για την επικοινωνία σε μικρή απόσταση 
μεταξύ των οδηγών, ποδηλάτων, μοτοποδηλάτων και 
μοτοσικλετών ή μεταξύ των οδηγών των οχημάτων 
αυτών και σταθμών βάσης ή άλλων κινητών σταθμών 
ραδιοδικτύων, καθώς επίσης και μεταξύ των οδηγών 
εκπαιδευτικών μοτοποδηλάτων και μοτοσικλετών και 
των εκπαιδευτικών αυτοκινήτων κατά τις φάσεις της 
εκπαίδευσης ή της εξέτασης των υποψήφιων οδηγών. 

ζ) Να χρησιμοποιούν εν κινήσει κινητό τηλέφωνο το 
οποίο δεν είναι τοποθετημένο σε ειδική θέση για ανοικτή 
ακρόαση. 

2. Οι οδηγοί ποδηλάτων, μοτοποδηλάτων, μοτοσι¬ 
κλετών και τρίτροχων οχημάτων υποχρεούνται, όταν 
οδηγούν, να κρατούν το τιμόνι και με τα δύο τους 
χέρια, εκτός αν δίνουν σήμα σύμφωνα με τις διατάξεις 
του παρόντος Κώδικα. 

3. Οι οδηγοί ποδηλάτων υποχρεούνται να κατεβαίνουν 
από αυτά και να τα οδηγούν βαδίζοντας, όταν δημιουρ- 
γείται εμπόδιο ή κίνδυνος για την κυκλοφορία των 
πεζών. 

4. Οι οδηγοί ποδηλάτων και μοτοποδηλάτων απαγο¬ 
ρεύεται να μεταφέρουν επιβάτες στα οχήματά τους. 
Κατ' εξαίρεση, επιτρέπεται η μεταφορά ενός μόνο 
επιβάτη σε ποδήλατο που έχει δύο ζεύγη ποδοστρο¬ 
φάλων και διαθέτει, από κατασκευή, μόνιμο πρόσθετο 
κάθισμα, ως και σε μοτοποδήλατο, που διαθέτει, από 
κατασκευή, προσαρμοσμένο σταθερό πρόσθετο κάθι¬ 
σμα. Οι οδηγοί μοτοσικλετών και τρίτροχων οχημάτων, 
επιτρέπεται να μεταφέρουν επιβάτη μόνο μέσα στο 
ειδικό καλάθι, αν υπάρχει για το σκοπό αυτόν και σε 
πρόσθετο κάθισμα, το οποίο είναι σταθερά προσαρμο¬ 
σμένο, από κατασκευή, πίσω ή δίπλα από τη θέση του 
οδηγού. 

5. Σε οδούς, οι οποίες έχουν λωρίδα κυκλοφορίας 
για την κίνηση ποδηλάτων ή μοτοποδηλάτων, απαγο¬ 
ρεύεται στους οδηγούς αυτών να χρησιμοποιούν το 
υπόλοιπο του οδοστρώματος. 

6. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Άρθρο 41 

Ειδικοί κανόνες για συνοδείες, πομπές και κίνηση α- 
μαξιδίων ατόμων με μειωμένη κινητικότητα ή βρεφών 

1. Απαγορεύεται στους χρήστες της οδού να διακό¬ 
πτουν στρατιωτικές φάλαγγες, στοίχους μαθητών, οι 
οποίοι συνοδεύονται από επιφορτισμένο ειδικά για το 


σκοπό αυτόν πρόσωπο και άλλες πομπές. 

2. Για την κίνηση αμαξιδίων ατόμων με μειωμένη 
κινητικότητα, τα οποία προωθούνται από τους ίδιους 
ή τους συνοδούς τους και αμαξιδίων βρεφών, επιτρέ¬ 
πεται να χρησιμοποιούνται τα πεζοδρόμια, οι πεζοδρό¬ 
μοι ή κατάλληλα ερείσματα. 

3. Αυτός που παραβαίνει τις διατάξεις της παραγρά¬ 
φου 1 του άρθρου αυτού τιμωρείται με πρόστιμο δέκα 
χιλιάδων (10.000) δραχμών. 

Άρθρο 42 

Οδήγηση υπό την επίδραση οινοπνεύματος, 
φαρμάκων ή τοξικών ουσιών 

1. Απαγορεύεται η οδήγηση κάθε οδικού οχήματος 
σε οδηγό, ο οποίος βρίσκεται υπό την επίδραση οινο¬ 
πνεύματος, τοξικών ουσιών ή φαρμάκων που σύμφωνα 
με τις οδηγίες χρήσης τους ενδέχεται να επηρεάζουν 
την οδηγητική ικανότητα του οδηγού. 

Θεωρείται ότι ο ελεγχόμενος οδηγός βρίσκεται υπό 
την επίδραση οινοπνεύματος όταν το ποσοστό αυτού 
στον οργανισμό του υπερβαίνει τα 0,5 γραμμάρια ανά 
λίτρο αίματος (0,5 φ/\). Με τις κοινές αποφάσεις της 
παραγράφου 5 του παρόντος μπορεί να ορισθεί και 
μικρότερο ποσοστό. 

2. Τα αρμόδια αστυνομικά όργανα μπορούν σε κάθε 
περίπτωση να ασκούν έλεγχο για τη διαπίστωση ύπαρ¬ 
ξης οινοπνεύματος, τοξικών ουσιών ή φαρμάκων κατά 
την παράγραφο 1 στον οργανισμό των οδηγών. 

3. Έλεγχος για τη διαπίστωση της μέθης του οδηγού 
γίνεται υποχρεωτικά σε περίπτωση θανατηφόρου ατυ¬ 
χήματος, επί δε σωματικής βλάβης, γίνεται, εφόσον 
υπάρχουν ενδείξεις χρήσης οινοπνεύματος, τοξικών 
ουσιών ή φαρμάκων κατά την παράγραφο 1, με τη 
χρησιμοποίηση κάθε κατάλληλου επιστημονικού μέσου. 
Με τον αυτόν τρόπο διαπιστώνεται και η μέθη πεζού 
στις ίδιες πιο πάνω περιπτώσεις. 

4. Όταν υπάρχουν ενδείξεις ότι η οδήγηση του 
οχήματος γίνεται από οδηγό που βρίσκεται υπό την 
επίδραση οινοπνεύματος, τοξικών ουσιών ή φαρμάκων 
κατά την παράγραφο 1, υποχρεούται αυτός να δέχεται 
την εξακρίβωση της κατάστασης αυτής. Σε περίπτωση 
τροχαίου ατυχήματος λαμβάνεται πάντοτε από τα θα- 
νόντα πρόσωπα αίμα για εξέταση, από δε τους ζώντες 
εάν δεν υπάρχουν ειδικοί παθολογικοί λόγοι που να 
το εμποδίζουν. Για την ύπαρξη ή μη των προβαλλόμενων 
πιο πάνω λόγων χρειάζεται ιατρική πιστοποίηση. 

5. Με κοινές αποφάσεις των Υπουργών Υγείας και 
Πρόνοιας, Δημόσιας Τάξης και Μεταφορών και Επικοι¬ 
νωνιών καθορίζονται οι επιστημονικοί τρόποι διαπίστω¬ 
σης της χρήσης οινοπνεύματος, τοξικών ουσιών ή 
φαρμάκων κατά την παράγραφο 1 από τον ελεγχόμενο 
οδηγό, καθώς και κάθε σχετική λεπτομέρεια. 

6. Οποιος διαπιστώνεται ότι οδηγεί όχημα υπό την 
επίδραση οινοπνεύματος τιμωρείται ως εξής: 

- Με πρόστιμο πενήντα χιλιάδων (50.000) δραχμών, 
εάν η μεγίστη συγκέντρωση οινοπνεύματος στο αίμα 
του κυμαίνεται από 0,50 $γ/\ έως 0.80 ςτ/Ι. 

- Με πρόστιμο εκατό χιλιάδων (100.000) δραχμών 
και με αφαίρεση, επί τόπου, της άδειας ικανότητας 
οδηγού για τρεις (3) μήνες, σύμφωνα με τις προϋπο¬ 
θέσεις και τη διαδικασία του άρθρου 103 του παρόντος 
Κώδικα, εάν η μέγιστη συγκέντρωση οινοπνεύματος στο 
αίμα του είναι άνω του 0,80 9 Γ/Ι και μέχρι 1,10 ςινί. 

- Με φυλάκιση τουλάχιστον δύο (2) μηνών, διοικητικό 
πρόστιμο διακοσίων χιλιάδων (200.000) δραχμών και 
αφαίρεση, επί τόπου, της άδειας ικανότητας οδηγού 
για έξι (6) μήνες, σύμφωνα με τις προϋποθέσεις και τη 

διαδικασία του άρθρου 103 του παρόντος Κώδικα, εάν 
η μεγίστη συγκέντρωση οινοπνεύματος στο αίμα του 
είναι άνω του 1,10 9 Γ/Ι. Στην περίπτωση αυτή, η άδεια 
ικανότητας οδηγού επιστρέφεται, μετά την παρέλευση 
του εξαμήνου, μόνον με την προσκόμιση αποδεικτικού 
καταβολής του διοικητικού προστίμου. 

Στις πιο πάνω περιπτώσεις το όχημα ακινητοποιείται 
υποχρεωτικά και φυλάσσεται σύμφωνα με τις διατάξεις 
του άρθρου 46 του παρόντος Κώδικα και των, κατ' 
εξουσιοδότηση αυτού, εκδιδομένων αποφάσεων. 

Ο έλεγχος και η βεβαίωση των παραβάσεων της 
παρούσας παραγράφου γίνεται από συνεργείο δύο του¬ 
λάχιστον αστυνομικών, εκ των οποίων ο ένας είναι 
ανακριτικός υπάλληλος. 

7. Εάν διαπιστωθεί ότι ο οδηγός οχήματος βρίσκεται 
υπό την επήρεια οινοπνεύματος για δεύτερη φορά 
εντός δύο (2) ετών από προηγούμενη παράβαση της 
απαγόρευσης οδήγησης υπό την επίδραση οινοπνεύ¬ 
ματος και η μέγιστη συγκέντρωση οινοπνεύματος στο 
αίμα του, κατά τη δεύτερη παράβαση, είναι άνω του 
1,10 9 Γ/Ι, επιβάλλεται επί τόπου αφαίρεση της άδειας 
ικανότητας οδηγού, για πέντε (5) χρόνια, σύμφωνα με 
τις προϋποθέσεις και τη διαδικασία του άρθρου 103 
του παρόντος Κώδικα. 

8. Κάθε άλλη παράβαση του άρθρου αυτού τιμωρείται 
με φυλάκιση τουλάχιστον δύο (2) μηνών και με χρηματική 
ποινή τουλάχιστον πενήντα χιλιάδων (50.000) δραχμών, 
αν δε πρόκειται για οδηγό οδικού οχήματος και με 
αφαίρεση της άδειας ικανότητας οδηγού για χρονικό 
διάστημα τριών (3) μέχρι έξι (6) μηνών, η οποία επι¬ 
βάλλεται υποχρεωτικά από το δικαστήριο. 

9. Στις περιπτώσεις των παραγράφων 6 περ. 3 και 
8 του παρόντος άρθρου, η παράβαση τιμωρείται, πα¬ 
ράλληλα και ανεξάρτητα από τις ποινικές και λοιπές 
κυρώσεις που προβλέπουν οι διατάξεις αυτές και με 
την ποινή της αφαίρεσης των κρατικών πινακίδων και 
της άδειας κυκλοφορίας του οχήματος για χρονικό 
διάστημα από δέκα (10) ημέρες έως έξι (6) μήνες, η 
οποία επιβάλλεται υποχρεωτικά από το δικαστήριο. 

Η κύρωση αυτή δεν ισχύει για τις περιπτώσεις των 
κατηγοριών οχημάτων του άρθρου 103 παρ. 4 στοιχεία 
α και β’ του παρόντος. 

Άρθρο 43 

Συμπεριφορά σε περίπτωση ατυχήματος 

1. Αν συμβεί οδικό τροχαίο ατύχημα, από το οποίο 
επήλθε βλάβη σε πρόσωπα ή πράγματα, κάθε οδηγός 
ή άλλος που χρησιμοποιεί την οδό, ο οποίος ενεπλάκη 
με οποιονδήποτε τρόπο στο ατύχημα υποχρεούται: 

α) Να σταθμεύσει αμέσως στον τόπο του ατυχήματος 
χωρίς να δημιουργήσει πρόσθετους κινδύνους στην 
κυκλοφορία. 

β) Να λάβει μέτρα κυκλοφοριακής ασφάλειας στον 
τόπο του ατυχήματος και, αν δεν μπορεί, να ειδοποιήσει 
για το ατύχημα την πλησιέστερη Αστυνομική Αρχή. 

γ) Να δώσει τα στοιχεία της ταυτότητάς του ως και 
κάθε χρήσιμη σχετική με το όχημά του πληροφορία, αν 
οι εμπλακέντες στο ατύχημα ζητήσουν αυτά. Σε περί¬ 
πτωση υλικών ζημιών, αν ο ζημιωθείς δεν είναι παρών, 
τα εμπλακέντα στο ατύχημα πρόσωπα υποχρεούνται, 
μέσα σε είκοσι τέσσερις (24) ώρες, να του δώσουν τις 
πιο πάνω πληροφορίες κατά τον καταλληλότερο τρόπο 
ή δια του πλησιέστερου Αστυνομικού Τμήματος, το 
οποίο φροντίζει για την ενημέρωση του ζημιωθέντα. 

2. Αν από το οδικό τροχαίο ατύχημα επήλθε θάνατος 
ή σωματική βλάβη, κάθε οδηγός ή άλλος που χρησι¬ 
μοποιεί την οδό, ο οποίος ενεπλάκη με οποιονδήποτε 


τρόπο στο ατύχημα, υποχρεούται επιπλέον: 

α) Να δώσει την αναγκαία βοήθεια και συμπαράσταση 
στους παθόντες. 

β) Να ειδοποιήσει την πλησιέστερη Αστυνομική Αρχή 
και να παραμείνει στον τόπο του ατυχήματος μέχρι την 
άφιξή της, εκτός αν είναι αναγκαία η απομάκρυνσή του 
για την ειδοποίηση της Αστυνομίας ή για την περίθαλψη 
των τραυματιών ή του ίδιου. Και στην περίπτωση αυτήν 
ο οδηγός υποχρεούται να αναγγείλει το ατύχημα στην 
Αστυνομική Αρχή το ταχύτερο δυνατόν. 

γ) Να αποτρέψει οποιαδήποτε μεταβολή στον τόπο 
του ατυχήματος, η οποία θα μπορούσε να δυσκολέψει 
το έργο της Αστυνομίας με εξαίρεση τις ενέργειές του 
εκείνες οι οποίες αποβλέπουν στην αποκατάσταση της 
τυχόν διακοπείσας κυκλοφορίας. 

3. Αυτός, που παραβαίνει τις διατάξεις της παρ. 1 
και παρ. 2 περίπτωση γ* του άρθρου αυτού, τιμωρείται 
με ποινή φυλάκισης τουλάχιστον ενός (1) μήνα, αν δε 
πρόκειται για οδηγό μηχανοκίνητου οχήματος ή μοτο¬ 
ποδήλατου και με αφαίρεση της άδειας ικανότητας 
οδηγού για χρονικό διάστημα ενός (1) έως τριών (3) 
μηνών, η οποία επιβάλλεται υποχρεωτικά από το δικα¬ 
στήριο. 

4. Αυτός, που παραβαίνει τις διατάξεις της παρα¬ 
γράφου 2 περίπτωση α* και β' του άρθρου αυτού, 
τιμωρείται με φυλάκιση τουλάχιστον τριών (3) μηνών. 

Αν από τη συμπεριφορά του ο παθών περιήλθε σε 
κίνδυνο ζωής ή επήλθε θάνατος ή βαριά σωματική 
βλάβη αυτού, ο υπαίτιος τιμωρείται με φυλάκιση του¬ 
λάχιστον έξι (6) μηνών εφόσον η πράξη δεν τιμωρείται 
βαρύτερα με άλλη διάταξη στις δύο πιο πάνω περι¬ 
πτώσεις και με αφαίρεση της άδειας ικανότητας οδηγού 
για χρονικό διάστημα τριών (3) έως έξι (6) μηνών, η 
οποία επιβάλλεται υποχρεωτικά από το δικαστήριο. 

5. Σε περίπτωση σωματικής βλάβης, η οποία προκα- 
λείται από όχημα, αν ο οδηγός αυτού συμμορφώθηκε 
με τις υποχρεώσεις της παραγράφου 2 του άρθρου 
αυτού, δεν εφαρμόζονται οι διατάξεις για κράτηση του 
άρθρου 419 του Κώδικα Ποινικής Δικονομίας. 

Στην περίπτωση αυτήν οι αστυνομικοί που επιλαμ¬ 
βάνονται ως προανακριτικοί υπάλληλοι, μετά τη συλλογή 
των απαραίτητων στοιχείων και την ενέργεια των σχε¬ 
τικών προανακριτικών πράξεων, παύουν την προσωρινή 
κράτηση του οδηγού. Αν πρόκειται για οδηγούς οι 
οποίοι είναι ύποπτοι φυγής ή ιδιαίτερα επικίνδυνοι, 
προκύπτουν δε σε βάρος τους στοιχεία ενοχής, οι πιο 
πάνω υπάλληλοι προσάγουν αυτούς στον αρμόδιο ει¬ 
σαγγελέα, ο οποίος μπορεί να εφαρμόσει τις διατάξεις 
του άρθρου 419 του Κώδικα Ποινικής Δικονομίας. 

6. Δεν έχουν επίσης εφαρμογή στα αυτοκίνητα οχή¬ 
ματα, στα τρίτροχα οχήματα και τις μοτοσικλέτες, κατά 
την έννοια του παρόντος Κώδικα, οι για την κράτηση 
από την Αστυνομική Αρχή διατάξεις του άρθρου 11 του 
ν. ΓΠΝ/1911, αν ο οδηγός συμμορφώθηκε με τις δια¬ 
τάξεις της παρ. 2 του άρθρου αυτού και κατέθεσε 
αποδεικτικό ασφάλισης (βεβαίωση αναγνωρισμένης στην 
Ελλάδα ασφαλιστικής εταιρείας) του οχήματος ή απο¬ 
δείξει ότι είναι κάτοχος δελτίου διεθνούς ασφάλισης, 
τα οποία αποτελούν δήλωση αναδοχής χρέους για τα 
ισχύοντα στην Ελλάδα ελάχιστα ποσά ασφαλιστικής 
κάλυψης, τα οποία προβλέπονται από τα νομίμως ε¬ 
γκεκριμένα τιμολόγια ασφαλίστρων ή προκειμένου για 
αυτοκίνητα και τρίτροχα οχήματα δημόσιας χρήσης, 
καταθέσει δήλωση αναδοχής χρέους αλληλοασφαλιστι- 
κού συνεταιρισμού ή αλληλοασφαλιστικού ταμείου συ¬ 
νεταιρισμού, που λειτουργεί νόμιμα, στον οποίο το 
όχημα είναι ασφαλισμένο. 

7. Τα οχήματα που εγκαταλείπονται για οποιονδήποτε 

λόγο στον τόπο του ατυχήματος, καθώς και τα απο- 
μακρυνθέντα και μη παραληφθέντα οχήματα λόγω πα¬ 
ράνομης στάθμευσης, σύμφωνα με την παρ. 8 του 
άρθρου 34 του παρόντος Κώδικα, εφόσον εμποδίζουν 
την οδική κυκλοφορία, απομακρύνονται με μέριμνα των 
ιδιοκτητών ή κατόχων τους και σε περίπτωση αδυναμίας 
ή αδιαφορίας αυτών, απομακρύνονται από την αρμόδια 
Αστυνομική Αρχή, η οποία, μετά παρέλευση διμήνου, 
τα παραδίδει στον Ο.Δ.Δ.Υ. για εκποίηση. Οι λεπτομέ¬ 
ρειες καθορίζονται με απόφαση του Υπουργού Δημόσιας 
Τάξης. 

Αρθρο 44 

Οχήματα άμεσης ανάγκης - Έργα στις οδούς 

1. Αυτοί που χρησιμοποιούν την οδό, όταν ειδο¬ 
ποιούνται με τις συσκευές ηχητικής ή φωτεινής προει¬ 
δοποίησης, ότι πλησιάζει όχημα άμεσης ανάγκης ή 
όχημα με το οποίο μεταφέρονται πρόσωπα που έχουν 
ανάγκη άμεσης βοήθειας, υποχρεούνται να αφήνουν 
χώρο, κινούμενοι προς τα δεξιά της οδού, για να διέλθει 
το όχημα αυτό και σε περίπτωση ανάγκης να σταματούν. 
Ως οχήματα άμεσης ανάγκης, για την εφαρμογή της 
διάταξης αυτής, θεωρούνται τα οχήματα που φέρουν 
ειδικά πρόσθετα μπλε ή ερυθρά φώτα. Με ένα ή πε¬ 
ρισσότερα μπλε φώτα που αναβοσβήνουν, μπορούν να 
εφοδιάζονται μόνο τα νοσοκομειακά οχήματα, τα οχή¬ 
ματα πρώτων βοηθειών και κλινικών, τα οχήματα της 
Ελληνικής Αστυνομίας, της Δημοτικής Αστυνομίας ως 
και τα οχήματα των στρατιωτικών και λιμενικών αρχών. 
Με ένα ή περισσότερα ερυθρά φώτα που αναβο¬ 
σβήνουν, μπορούν να εφοδιάζονται μόνο τα οχήματα 
της πυροσβεστικής υπηρεσίας δασαρχείου και αποκα¬ 
τάστασης βλαβών ηλεκτρικού δικτύου, καθώς και τα 
οχήματα των υπηρεσιών ύδρευσης και αποχέτευσης. 

Με απόφαση του Υπουργού Μεταφορών και Επικοι¬ 
νωνιών μπορεί να παρέχεται το δικαίωμα να τοποθε¬ 
τούνται τα πιο πάνω φώτα και σε άλλες κατηγορίες οχη¬ 
μάτων. 

2. Αν η ειδοποίηση για την κίνηση των οχημάτων 
άμεσης ανάγκης ή οχημάτων με τα οποία μεταφέρονται 
πρόσωπα, που έχουν ανάγκη άμεσης βοήθειας, δίνεται 
με τις ειδικές συσκευές προειδοποίησης και δεν δη¬ 
μιουργείτε κίνδυνος για τους λοιπούς χρήστες της 
οδού οι οδηγοί των οχημάτων αυτών δεν υποχρεούνται 
να τηρήσουν τις διατάξεις των άρθρων 12 έως 43 του 
παρόντος Κώδικα. Δεν μπορούν όμως να διέρχονται 
αντίθετα στους μονόδρομους ή να μη συμμορφώνονται 
στα σήματα που δίνουν οι τροχονόμοι. 

3. Αν οι οδηγοί κινούνται στο οδόστρωμα με περισ¬ 
σότερες από δύο λωρίδες κυκλοφορίας κατά κατεύ¬ 
θυνση υποχρεούνται, αν χρησιμοποιούν τη λωρίδα που 
ορίζεται με κατάλληλη διαγράμμιση ως λωρίδα άμεσης 
ανάγκης, να την εγκαταλείψουν αμέσως κινούμενοι στις 
παραπλεύρους λωρίδες. Αυτοί που κινούνται στις πα¬ 
ρακείμενες λωρίδες υποχρεούνται να παρέχουν προ¬ 
τεραιότητα στους εισερχομένους. Απαγορεύεται στους 
οδηγούς οχημάτων να ακολουθούν από κοντά τα ο¬ 
χήματα άμεσης ανάγκης, όταν κινούνται για εκτέλεση 
επείγουσας αποστολής. 

4. Οι οδηγοί των οχημάτων άμεσης ανάγκης επιτρέ¬ 
πεται να χρησιμοποιούν τις ειδικές συσκευές προειδο¬ 
ποίησης μόνο σε περιπτώσεις κατά τις οποίες δικαιο¬ 
λογείται αυτό εκ του κατεπείγοντος της αποστολής 
τους. 

5. Οι εργαζόμενοι στην κατασκευή, επισκευή ή συ- 
ντήρηση τμημάτων οδών ως και οι χειριζόμενοι τεχνικό 
εξοπλισμό, ο οποίος χρησιμοποιείται για την εκτέλεση 


των έργων αυτών, αν τηρούν τις διατάξεις του άρθρου 
9 του παρόντος Κώδικα και παίρνουν τα αναγκαία 
προφυλακτικά μέτρα, δεν υποχρεούνται να συμμορφω¬ 
θούν στις διατάξεις που αναφέρονται στους κανόνες 
κυκλοφορίας του παρόντος Κώδικα. 

6. Οι οδηγοί οχημάτων, για να προσπεράσουν ή να 
παρακάμψουν τον τεχνικό εξοπλισμό, που αναφέρεται 
στην προηγούμενη παράγραφο, όταν αυτός χρησιμο¬ 
ποιείται για εκτέλεση έργων στην οδό, δεν υποχρεού- 
νται να τηρήσουν τις διατάξεις των άρθρων 17 και 18 
του παρόντος Κώδικα, αν λαμβάνουν τα αναγκαία προ¬ 
φυλακτικά μέτρα. 

7. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

Με την αυτή ποινή τιμωρείται και αυτός που για να 
επιτύχει την κατά προτεραιότητα κίνησή του προσποιεί¬ 
ται ότι το όχημα που οδηγεί είναι όχημα άμεσης ανάγκης 
ή μεταφέρονται με αυτό πρόσωπα που έχουν ανάγκη 
άμεσης βοήθειας. 

ΚΕΦΑΛΑΙΟ Δ' 

ΔΙΑΦΟΡΕΣ ΔΙΑΤΑΞΕΙΣ 

Αρθρο 45 

Ειδικές υποχρεώσεις οδηγών και πεζών προς τα 
αστυνομικά όργανα και τους σχολικούς τροχονόμους 

1. Οι οδηγοί οχημάτων και οι πεζοί υποχρεούνται να 
συμμορφώνονται στο σήμα στάσης το οποίο δίνουν τα 
αστυνομικά όργανα που φορούν στολή. 

2. Οι οδηγοί οχημάτων, όταν καλούνται από τα όργανα 
αυτά, υποχρεούνται να δείχνουν κάθε στοιχείο σχετικό 
με την κυκλοφορία του οχήματος τους. 

3. Για την οδική ασφάλεια των πεζών μαθητών κατά 
τις μετακινήσεις τους προς και από τα σχολεία, μπορούν 
να χρησιμοποιούνται σχολικοί τροχονόμοι. 

Ο σχολικός τροχονόμος ρυθμίζει την κυκλοφορία σε 
ορισμένο σημείο της οδού (και όχι σε διασταύρωση), 
διακόπτοντας τη ροή οχημάτων σε διατομή της οδού, 
όπου υπάρχει σημασμένη διάβαση πεζών. Προς το 
σκοπό αυτόν είναι εφοδιασμένος με φορητή πινακίδα 
3ΤΟΡ, την οποία εκτείνει κατάλληλα πάνω από την 
επιφάνεια του οδοστρώματος. Ο τροχονόμος αυτός 
φέρει αντανακλαστικό χιτώνιο που πληροί τις προδια¬ 
γραφές του αντίστοιχου χιτωνίου της Ελληνικής Αστυ¬ 
νομίας, αντί όμως των διακριτικών της Αστυνομίας φέρει 
την ένδειξη "σχολικός τροχονόμος". 

Οι σχολικοί τροχονόμοι ορίζονται από το διευθυντή 
του σχολείου, μπορεί να προέρχονται είτε από το 
προσωπικό του σχολείου είτε να προτείνονται από τον 
οικείο σύλλογο γονέων και κηδεμόνων και εξοπλίζονται 
με μέριμνα του οικείου σχολείου. 

4. Αυτός, που παραβαίνει τις διατάξεις των παρα¬ 
γράφων 1 και 3 του άρθρου αυτού, ως και αυτός που 
αρνείται να επιδείξει κάθε στοιχείο σχετικό με την 
κυκλοφορία του οχήματος του, τιμωρείται με φυλάκιση 
μέχρις ενός (1) έτους ως και με αφαίρεση της άδειας 
ικανότητας οδηγού για χρονικό διάστημα ενός (1) μηνός, 
η οποία επιβάλλεται υποχρεωτικά από το δικαστήριο. 
Με τις αυτές πιο πάνω ποινές τιμωρείται ο οδηγός 
οχήματος, ο οποίος συμπεριφέρεται με πράξεις ή λόγια, 
υβριστικά ή απειλητικά προς τα όργανα που εκτελούν 
υπηρεσία τροχαίας κίνησης ή παρεμβάλλει δυσχέρειες 
στο έργο αυτών κατά τη βεβαίωση παραβάσεων του 
παρόντος Κώδικα ή δίνει ψευδή στοιχεία ταυτότητας 
ή στοιχεία σχετικά με την κυκλοφορία του οχήματος 
του. 

Αρθρο 46 

Ακινητοποίηση οχήματος 

1. Αν διαπιστωθεί ότι η κίνηση οδικού οχήματος είναι 
επικίνδυνη για τους επιβαίνοντες ή τους λοιπούς χρή¬ 
στες της οδού, συνεπείο βλαβών, φθορών, εκπομπής 
ρύπων, προσθήκης εξαρτημάτων και άλλων παράνομων 
μετατροπών ή εξαιτίας σωματικής ή πνευματικής κα¬ 
τάστασης του οδηγού, τα αστυνομικά όργανα μπορούν 
να ακινητοποιήσουν το όχημα μέχρι να εξασφαλισθούν 
οι αναγκαίες προϋποθέσεις ασφαλούς κίνησης και λει¬ 
τουργίας του οχήματος. 

Ακινητοποίηση κάθε οδικού οχήματος μπορούν να 
επιβάλλουν τα αστυνομικά όργανα, κατά τις ώρες κοινής 
ησυχίας και μέσα στις κατοικημένες περιοχές αν από 
τη λειτουργία του προκαλούνται υπερβολικοί θόρυβοι. 

Οι λεπτομέρειες για την εφαρμογή του άρθρου αυτού, 
όπως η διαδικασία, ο τρόπος και οι περιπτώσεις ακι- 
νητοποίησης του οχήματος καθορίζονται με κοινή α¬ 
πόφαση των Υπουργών Δημόσιας Τάξης και Μεταφορών 
και Επικοινωνιών. 

2. Ο οδηγός που αρνείται να συμμορφωθεί με τις 
υποδείξεις του αστυνομικού οργάνου για την ακινητο- 
ποίηση του οχήματος του ή εκείνος, ο οποίος κινεί 
όχημα του οποίου διατάχθηκε η ακινητοποίηση, όπως 
ορίζεται στην προηγούμενη παράγραφο, τιμωρείται με 
φυλάκιση μέχρις ενός (1) έτους και με χρηματική ποινή 
τουλάχιστον πενήντα χιλιάδων (50.000) δραχμών, ως 
και με αφαίρεση της άδειας ικανότητας' οδηγού για 
χρονικό διάστημα ενός (1) έως τριών (3) μηνών, η 
οποία επιβάλλεται υποχρεωτικά από το δικαστήριο. 

Άρθρο 47 

Εργασίες και εναπόθεση υλικών στις οδούς 

1. Αυτοί που εκτελούν έργα και εναποθέτουν υλικά 
και εργαλεία στις οδούς υποχρεούνται: 

α) Να εκτελούν το έργο και εναποθέτουν τα υλικά 
και τα εργαλεία κατά τρόπο, που να μην παρεμποδίζει 
την κυκλοφορία. Αν η παρεμπόδιση δεν μπορεί να 
αποφευχθεί επιβάλλεται να επισημαίνονται, κατά τις 
διατάξεις του άρθρου 9 του παρόντος Κώδικα, οι χώροι 
εκτέλεσης του έργου και τα υλικά. 

β) Να περιφράσσουν τα ορύγματα ή άλλους επικίν¬ 
δυνους για την κυκλοφορία χώρους των έργων και 
επισημαίνουν αυτούς κατά τις διατάξεις του άρθρου 9 
του παρόντος Κώδικα. 

2. Απαγορεύεται η απόρριψη χωμάτων ή άχρηστων 
υλικών στην οδό (οδοστρώματα, ερείσματα, πεζοδρόμια, 
πεζόδρομους, τάφρους κ,λπ.). 

Για την απομάκρυνση των πιο πάνω υλικών μπορούν 
να εφαρμοσθούν οι διατάξεις της επόμενης παραγρά- 
φου. 

3. Οποιαδήποτε τομή ή εκσκαφή οδοστρώματος, ε¬ 
ρείσματος, πεζόδρομου ή πεζοδρομίου εθνικής, επαρ¬ 
χιακής, δημοτικής ή κοινοτικής οδού, η οποία είναι 
απαραίτητη για την κατασκευή έργου, που εκτελείται 
από επιχείρηση κοινής ωφέλειας, οργανισμό, νομικό ή 
φυσικό πρόσωπο, επιτρέπεται να γίνει μόνο ύστερα 
από άδεια της αρμόδιας για τη συντήρηση της οδού 
υπηρεσίας, η οποία θεωρείται πριν από την έναρξη των 
εργασιών από την αρμόδια Αστυνομική Αρχή. Στην άδεια 
αυτήν ορίζεται ο χρόνος μέσα στον οποίο θα ενεργείται 
η πλήρης αποκατάσταση της φθοράς του οδοστρώμα¬ 
τος από την επιχείρηση ή το πρόσωπο για λογαριασμό 
του οποίου εκτελείται το έργο. Οι αρμόδιες υπηρεσίες 
συντήρησης των οδών υποχρεούνται, μετά την παρέ¬ 
λευση της προθεσμίας η οποία ορίζεται στην άδεια, να 


αποκαθιστούν τις γενόμενες φθορές και να καταλογί¬ 
ζουν τη σχετική δαπάνη σε βάρος του οργανισμού, της 
επιχείρησης ή του προσώπου που εκτελεί ή για λογα¬ 
ριασμό του οποίου εκτελείται το έργο, κατά τις διατάξεις 
για την είσπραξη των δημοσίων εσόδων. 

4. Αυτοί που εργάζονται στις οδούς υποχρεούνται 
να φορούν ειδικούς επενδύτες ασφάλειας, αντανακλα¬ 
στικούς και φθορίζοντες, ώστε να διακρίνονται ευχερώς 
από τα κινούμενα σε αυτές οχήματα. Οι προδιαγραφές 
των επενδυτών καθορίζονται με οπόφοση του Υπουργού 
Περιβάλλοντος, Χωροταξίας κάι Δημόσιων Έργων. Υ¬ 
πόχρεοι για τον εφοδιασμό των εργαζομένων στις 
οδούς με τους επενδύτες αυτούς είναι οι εργοδότες. 

5. Αυτός που παραβαίνει τις διατάξεις της παραγρά¬ 
φου 2 του άρθρου αυτού τιμωρείται με πρόστιμο εκατό 
χιλιάδων (100.000) δραχμών, της δε παραγράφου 4 με 
πρόστιμο είκοσι χιλιάδων (20.000) δραχμών. 

Αυτός που παραβαίνει τις λοιπές διατάξεις του άρ¬ 
θρου αυτού ως και αυτός που επιφέρει με οποιονδήποτε 
τρόπο και από αμέλεια ακόμη φθορές στην οδό, εφόσον 
από άλλη διάταξη δεν προβλέπεται αυστηρότερη ποινή, 
τιμωρείται με φυλάκιση μέχρις ενός (1) έτους. 

Άρθρο 48 

Κατάληψη τμήματος οδού και πεζόδρομου 

1. Η προσωρινή ή διαρκής κατάληψη τμήματος του 
οδοστρώματος με εγκαταστάσεις ή εμπόδια απαγο¬ 
ρεύεται, ιδιαίτερα αν με αυτά παρεμποδίζεται η κυκλο¬ 
φορία, η επιτρεπόμενη στάση ή στάθμευση οχημάτων 
ή περιορίζεται η ορατότητα αυτών που χρησιμοποιούν 
τις οδούς. 

2. Κατ' εξαίρεση της διάταξης της προηγούμενης 
παραγράφου, μπορεί να επιτραπεί σε έκτακτες περι¬ 
πτώσεις ή ζώνες μικρής κυκλοφορίας εντός κατοικη- 
μένων περιοχών, αν υπάρχει αρκετός χώρος γί αυτό, 
η κατάληψη τμήματος οδού με προσωρινές εγκαταστά¬ 
σεις ή εμπόδια ύστερα από άδεια των Δημοτικών ή 
Κοινοτικών Αρχών μετά γνώμη των αρμόδιων Αστυνο¬ 
μικών Αρχών. 

3. Αυτοί που ανεγείρουν οικοδομές μέσα σε κατοι- 
κημένες περιοχές ή εκτελούν άλλα έργα και καταλαμ¬ 
βάνουν ολόκληρο το πεζοδρόμιο μπροστά από την οικο¬ 
δομή ή το έργο, υποχρεούνται να κατασκευάσουν πρό¬ 
σθετο πεζοδρόμιο ή να πάρουν άλλα κατάλληλα μέτρα 
για την ασφαλή διέλευση των πεζών. Με απόφαση του 
Υπουργού Περιβάλλοντος, Χωροταξίας και Δημόσιων 
Έργων καθορίζονται οι λεπτομέρειες για την εφαρμογή 
της διάταξης αυτής. 

4. Όταν επιτρέπεται, όπως πιο πάνω, η κατάληψη 
τμήματος οδού πρέπει αυτό να επισημαίνεται υποχρεω¬ 
τικά από αυτόν που το κατέλαβε κατά τις διατάξεις 
του άρθρου 9 του παρόντος Κώδικα. 

5. Η κατάληψη επιφάνειας πεζόδρομου για οποιαδή¬ 
ποτε άλλη χρήση, εκτός γι' αυτήν που έχει κατασκευα¬ 
στεί, απαγορεύεται, εφόσον παρεμποδίζεται η κυκλο¬ 
φορία των πεζών, ως και η είσοδος - έξοδος οχημάτων 
άμεσης ανάγκης ή εξυπηρέτησης των παρόδιων. 

6. Αυτός που παραβαίνει τις διατάξεις του άρθρου 
αυτού, τιμωρείται με πρόστιμο εκατό χιλιάδων. (100.000) 
δραχμών. 

Άρθρο 49 

Αγώνες στις οδούς και στις πίστες 

1. Αγώνες ζωηλάτων οχημάτων, ζώων, ποδηλάτων, 
αυτοκινήτων, τρίτροχων οχημάτων, μοτοσικλετών και 
μοτοποδηλάτων στις δημόσιες ή ιδιωτικές οδούς και 
χώρους, επιτρέπεται να γίνουν μόνο ύστερα από σχετική 
άδεια. 

2. Η κατά την προηγούμενη παράγραφο άδεια δίνεται: 
α) Για τους αγώνες ζωηλάτων οχημάτων και ζώων, 
από τις κατά τόπους Αοτυνομικές Διευθύνσεις ή Διευ¬ 
θύνσεις Τροχαίας. 

β) Για τους αγώνες ποδηλάτων, ομοίως από τις αυτές 
Αρχές, μετά προηγούμενη αίτηση των ενδιαφερομένων 
και εισήγηση της Ελληνικής Ομοσπονδίας Ποδηλασίας 
(Ε.Ο.Π.) και Ν 

γ) Για όλους τους αγώνες αυτοκινήτων, τρίτροχων 
0 ΧΠΜάτων, μοτοσικλετών και μοτοποδηλάτων από τον 
Υπουργό Δημόσιας Τάξης ή των υπ’ αυτού εξουσιοδο¬ 
τημένων Αρχών, ύστερα από σύμφωνη γνώμη του νο¬ 
μικού προσώπου που εκπροσωπεί, επίσημα, στην Ελ¬ 
λάδα τη Διεθνή Ομοσπονδία Αυτοκινήτων (Δ.Ο.Α.), τη 
Διεθνή Ομοσπονδία Μοτοσικλέτας (Δ.Ο.Μ.) και προ- 
κειμένου για αγώνες παλαιών αυτοκινήτων, τη Διεθνή 
Ομοσπονδία Παλαιού Αυτοκινήτου (Δ.Ο.Π.Α.). Ειδικά η 
τέλεση αγώνων με μικρά τετράτροχα οχήματα (κάρτ) 
πραγματοποιείται μόνο σε ειδικούς προς τούτο χώρους 
(πίστες), για τους οποίους έχει χορηγηθεί προηγουμέ¬ 
νως όδεια αγωνιστικού χώρου, σύμφωνα με τις διατάξεις 
του άρθρου 18 του ν. 75/1975 “περί οργανώσεως του 
εξωσχολικού αθλητισμού και ρυθμίσεως συναφών θε¬ 
μάτων και με τις προϋποθέσεις Διεθνή Διαγωνισμού 
Κάρτ, οι οποίες διαπιστώνονται από το νομικό πρόσωπο 
που εκπροσωπεί στην Ελλάδα τη Διεθνή Ομοσπονδία 
Αυτοκινήτου (Δ.Ο.Α). 

Η αίτηση των ενδιαφερομένων υποβάλλεται στο νο¬ 
μικό πρόσωπο που εκπροσωπεί τη Δ.Ο.Α., τη Δ.Ο.Μ. 
ή τη Δ.Ο.Π.Α., το οποίο τη διαβιβάζει στο Υπουργείο 
Δημόσιας Τάξης, μαζί με τη σύμφωνη γνώμη του, προ- 
κειμένου να εκδοθεί η σχετική άδεια. 

3. Με τα αναφερόμενα στην παρ. 2 εδάφ. γ' του πα¬ 
ρόντος άρθρου δεν θίγονται οι διατάξεις του ν. 2323/ 
1995 "Υπαίθριο εμπόριο και άλλες διατάξεις" που ανα- 
φέρονται στη χορήγηση αδειών από τους οργανισμούς 
τοπικής αυτοδιοίκησης (Ο.Τ.Α.) στις πίστες αυτοκινη- 
τιδίων για αναψυχή, οι οποίες εξακολουθούν να ισχύουν. 
Στην περίπτωση αυτή απαιτείται σύμφωνη γνώμη του 
νομικού προσώπου που εκπροσωπεί στην Ελλάδα τη 
Δ.Ο.Α. 

Τα οχήματα αυτά θα πρέπει να είναι ασφαλισμένα και 
για την οδήγησή τους απαιτείται άδεια οδήγησης αυ¬ 
τοκινήτου ή άδεια οδηγού αγώνων Κάρτινγκ οποιοσ¬ 
δήποτε κατηγορίας, που έχει εκδοθεί από το νομικό 
πρόσωπο που εκπροσωπεί επίσημα στην Ελλάδα τη 
Διεθνή Ομοσπονδία Αυτοκινήτου (Δ.Ο.Α.). 

Τα μέτρα ασφαλείας που προβλέπονται από το Διεθνή 
Κανονισμό Κάρτ, τόσο για τους οδηγούς όσο και για 
τους θεατές, εφαρμόζονται αναλόγως. 

4. Αυτός που παραβαίνει τις διατάξεις του άρθρου 
αυτού τιμωρείται με φυλάκιση μέχρις ενός (1) έτους 
και χρηματική ποινή τουλάχιστον πενήντα χιλιάδων 
(50.000) δραχμών. 

*Αρθρο 50 

Τεκμήριο υπαιτιότητας 

Τεκμαίρεται υπαιτιότητα του τρίτου που ζημιώθηκε 
από την κυκλοφορία οδικού οχήματος, το οποίο οδη¬ 
γείται κατά τις περί κυκλοφορίας διατάξεις, αν αυτός 
παραβίασε κατά την επέλευση της ζημίας, τις διατάξεις 
αυτές. Σε κάθε άλλη περίπτωση έχει εφαρμογή ο ν. 
ΓΠΝ/1911 “περί της εκ των αυτοκινήτων ποινικής και 
αστικής ευθύνης", όπως τροποποιήθηκε και συμπληρώ¬ 
θηκε μεταγενέστερα. 


Αρθρο 51 

Πραγματογνώμονες 

Κατά την κατάρτιση, σύμφωνα με τη διάταξη του 
άρθρου 185 του Κώδικα Ποινικής Δικονομίας, του πίνακα 
πραγματογνωμόνων και για τα θέματα τα οποία σχε¬ 
τίζονται με τα συμβάντα από τροχαία ατυχήματα πρέπει 
να περιλαμβάνονται σ’ αυτόν πρόσωπα, τα οποία έχουν 
τεχνική επιστημονική κατάρτιση ή εμπειρία για θέματα 
κυκλοφορίας κατά προτίμηση από δημόσιους υπαλλή¬ 
λους ή συνταξιούχους, που υποδεικνύονται από το 
Υπουργείο Δημόσιας Τάξης, το Υπουργείο Μεταφορών 
και Επικοινωνιών, το Τεχνικό Επιμελητήριο της Ελλάδος 
και το νομικό πρόσωπο που εκπροσωπεί στη χώρα μας 
τη Διεθνή Ομοσπονδία Αυτοκινήτου. 

Αρθρο 52 

Μέτρα ρύθμισης οδικής κυκλοφορίας 

1. Μέτρα που αφορούν τη ρύθμιση της κυκλοφορίας, 
τον καθορισμό των μονόδρομων, ποδηλατοδρόμων και 
κατευθύνσεων της κυκλοφορίας, την προτεραιότητα 
οδών, την αλλαγή διατομής του οδοστρώματος ή της 
οδού, τον προσδιορισμό και τη λειτουργία των χώρων 
στάθμευσης οχημάτων σε κοινόχρηστους χώρους και 
γενικά τον καθορισμό χώρων στάθμευσης και την επι¬ 
βολή περιορισμών ή απαγορεύσεων κυκλοφορίας ή 
στάθμευσης, λαμβάνονται με αποφάσεις του Νομαρχια¬ 
κού ή του Δημοτικού ή Κοινοτικού Συμβουλίου με βάση 
μελέτες που έχουν εκπονηθεί ή εγκριθεί από τις αρ¬ 
μόδιες Τεχνικές Υπηρεσίες των Οργανισμών Αυτοδιοί¬ 
κησης. 

Κατ εξαίρεση τα μέτρα του προηγούμενου εδαφίου 
παίρνονται με βάση μελέτες που έχουν εκπονηθεί ή 
εγκριθεί από τις αρμόδιες Υπηρεσίες κυκλοφορίας του 
Υπουργείου Περιβάλλοντος, Χωροταξίας και Δημόσιων 
Έργων ή της Περιφέρειας, με αποφάσεις των κατά 
τόπους αρμόδιων Αστυνομικών Διευθύνσεων ή Διευ¬ 
θύνσεων Τροχαίας, όταν αυτά αφορούν: 

(α) Τους αυτοκινητόδρομους, τις οδούς ταχείας κυ¬ 
κλοφορίας και το εθνικό χαρακτηρισμένο δίκτυο, τις 
παρακαμπτήριες οδούς αυτού και αυτές που το επη¬ 
ρεάζουν, καθώς και τα υπάρχοντα ή προγραμματιζόμενα 
συγκοινωνιακά έργα του Υπουργείου Περιβάλλοντος, 
Χωροταξίας και Δημόσιων Έργων εντός και εκτός κα- 
τοικημένης περιοχής. 

(β) Οδούς σε κατοικημένες περιοχές που θα χαρα- 
κτηρισθούν με απόφαση του Υπουργού Περιβάλλοντος, 
Χωροταξίας και Δημόσιων Έργων, τόσο για την αρμο¬ 
διότητα συντήρησής των, όσο και για σήμανση - δια¬ 
γράμμιση, καθαριότητα και ηλεκτροφωτισμό των. 

(γ) Τις παρακαμπτήριες οδούς του οδικού δικτύου 
του προηγούμενου εδαφίου και τις οδούς που επηρεά¬ 
ζουν το ανωτέρω δίκτυο ή την κυκλοφορία στα όρια 
των Οργανισμών Αυτοδιοίκησης. 

Οι κανονιστικές αποφάσεις των Νομαρχιακών, των 
Δημοτικών ή Κοινοτικών Συμβουλίων που αφορούν την 
κυκλοφορία, κοινοποιούνται στις κατά τόπους Υπηρε¬ 
σίες Τροχαίας ή στις Αστυνομικές Υπηρεσίες που α¬ 
σκούν καθήκοντα Τροχαίας, καθώς και στις αρμόδιες 
υπηρεσίες κυκλοφορίας της Γ.Γ.Δ.Ε. του Υπουργείου 
Περιβάλλοντος, Χωροταξίας και Δημόσιων Έργων ή της 
Περιφέρειας. 

Οι παραβάτες των κανονιοτικών οποφάοεων των 
ανωτέρω Συμβουλίων, που αφορούν θέματα κυκλοφο¬ 
ρίας και στάθμευσης οχημάτων, τιμωρούνται σύμφωνα 
με τις σχετικές διατάξεις του παρόντα Κώδικα. 

Αν από τη λήψη των μέτρων της παρούσας παρα- 

γράψου επηρεάζονται οι υπηρεσίες οδικής μαζικής με¬ 
ταφοράς, απαιτείται και η σύμφωνη γνώμη του Οργα¬ 
νισμού Αστικών Συγκοινωνιών (Ο.Α.Σ.Α.) για την περιοχή 
αρμοδιότητάς του και των Υπηρεσιών Μεταφορών και 
Επικοινωνιών των Νομαρχιακών Αυτοδιοικήσεων για τις 
άλλες περιοχές της χώρας. 

2. Τα μέτρα που αναφέρονται στην προηγούμενη 
παράγραφο μπορεί να παίρνονται προσωρινά εντός και 
εκτός από κατοικημένες περιοχές, με απόφαση των 
κατά τόπους αρμόδιων Αστυνομικών Διευθύνσεων ή 
Διευθύνσεων Τροχαίας, όταν αυτό επιβάλλεται από 
ιδιαίτερους λόγους ασφάλειας ή σε έκτακτες περιπτώ¬ 
σεις για την αντιμετώπιση μόνο τελείως προσωρινών 
καταστάσεων. 

3. Με αποφάσεις των κατά τις διακρίσεις των δύο 
πρώτων εδαφίων της παραγράφου 1 αρμόδιων οργάνων 
και με την αυτή διαδικασία, μπορούν να καθορίζονται, 
σε κατοικημένες περιοχές, πεζόδρομοι ή περιοχές μόνο 
για την κυκλοφορία πεζών ή ατόμων με ειδικές ανάγκες 
ή περιοχές ήπιας κυκλοφορίας. Όπου από τις αποφά¬ 
σεις αυτές επηρεάζονται οι υπηρεσίες οδικής μαζικής 
μεταφοράς, εφαρμόζεται και η διάταξη του τελευταίου 
εδαφίου της παραγράφου 1 του παρόντος άρθρου. Στις 
μελέτες, βάσει των οποίων εκδίδονται οι σχετικές α¬ 
ποφάσεις, θα περιλαμβάνεται και ο κανονισμός λειτουρ¬ 
γίας του πεζόδρομου. 

4. Με βάση κυκλοφοριακές μελέτες, που έχουν εκ¬ 
πονηθεί ή εγκριθεί από κοινού από τις αρμόδιες Υπη¬ 
ρεσίες του Υπουργείου Περιβάλλοντος, Χωροταξίας και 
Δημόσιων Έργων ή της Περιφέρειας και του Ο.Α.Σ.Α. 
για την περιοχή αρμοδιότητάς του ή των αρμόδιων 
υπηρεσιών Μεταφορών και Επικοινωνιών των Νομαρ¬ 
χιακών Αυτοδιοικήσεων και του Φορέα ή της Υπηρεσίας 
που είναι κατά περίπτωση αρμόδιος για τις υπηρεσίες 
δημόσιας οδικής μαζικής μεταφοράς για τις λοιπές 
περιπτώσεις των στοιχείων (α), (β) και (γ) του δεύτερου 
εδαφίου της παραγράφου 1 και με κοινή απόφαση των 
Υπουργών Περιβάλλοντος, Χωροταξίας και Δημόσιων 
Έργων και Μεταφορών και Επικοινωνιών, μπορούν να 
καθορίζονται οδοί ή λωρίδες κυκλοφορίας, στις οποίες 
κυκλοφορούν μόνο μέσα δημόσιας οδικής μαζικής με¬ 
ταφοράς προσώπων, συμπεριλαμβανομένων των τρο- 
χιοδρομικών οχημάτων. Για τις λοιπές αστικές περιοχές 
της χώρας οι σχετικές αποφάσεις λαμβάνονται από τον 
οικείο Δήμο ή Κοινότητα με βάση κυκλοφοριακές με¬ 
λέτες που έχουν εκπονηθεί ή εγκριθεί από κοινού από 
τις Τεχνικές Υπηρεσίες του Οργανισμού Αυτοδιοίκησης 
και από το Φορέα ή την Υπηρεσία που είναι κατά 
περίπτωση αρμόδια για τις υπηρεσίες οδικής μαζικής 
μεταφοράς στο χώρο, όπου αναφέρεται η απόφαση. 
Με αποφάσεις των ίδιων οργάνων που λαμβάνονται 
μετά από σχετική μελέτη και πρόταση των αρμόδιων 
υπηρεσιών εκπόνησης ή έγκρισης των κυκλοφοριακών 
μελετών, είναι δυνατόν να επιτρέπεται σε αυτές η 
κυκλοφορία δίκυκλων μοτοσικλετών και μοτοποδηλάτων, 
καθώς επίσης και η εφαρμογή των μέτρων αυτών για 
ορισμένες ημέρες και ώρες. 

Η παράβαση των αποφάσεων της παρούσας παρα¬ 
γράφου τιμωρείται με το πρόστιμο που προβλέπεται 
στην παράγραφο 6 του άρθρου αυτού για τους παρα¬ 
βάτες των μέτρων περιορισμού ή απαγόρευσης της 
κυκλοφορίας. 

Με κοινή απόφαση των Υπουργών Δημόσιας Τάξης, 
Περιβάλλοντος, Χωροταξίας και Δημόσιων Έργων και 
Μεταφορών και Επικοινωνιών μπορεί να καθορισθεί η 
αρμόδια Υπηρεσία Τροχαίας και οι διαδικασίες που 
επιβάλλονται για την αφαίρεση της άδειας κυκλοφορίας 
και οδήγησης στους ανωτέρω παραβάτες για ορισμένο 

χρονικό διάστημα, από δέκα (10) ημέρες μέχρι τρεις 
(3) μήνες. 

5. Σε δρόμους δευτερευουσας κυκλοφοριακής σημα¬ 
σίας, απ* όπου δε διέρχονται οχήματα αστικών συγκοι¬ 
νωνιών, που την ευθύνη συντήρησής τους έχουν οι 
Δήμοι ή οι Κοινότητες και όπου η αναγκαστική μείωση 
της ταχύτητας των οχημάτων ή ο περιορισμός της 
κυκλοφορίας επιβάλλονται για ειδικούς λόγους, μπορεί 
να ορίζεται με απόφαση του οικείου Δημοτικού ή Κοι¬ 
νοτικού Συμβουλίου, η δημιουργία ειδικών διαμορφώ¬ 
σεων του οδοστρώματος ή η τοποθέτηση κινητών ί - 
μποδίων. Οι προδιαγραφές και τα τεχνικά χαρακτηρι¬ 
στικά των ειδικών διαμορφώσεων και των κινητών ε¬ 
μποδίων και η ειδική σήμανση που πρέπει να εφαρμό¬ 
ζεται κατά περίπτωση καθορίζονται με απόφαση του 
Υπουργού Περιβάλλοντος, Χωροταξίας και Δημόσιων 
Έργων. 

6. Για την ανακούφιση, την ομαλή και ασφαλή διε¬ 
ξαγωγή της οδικής κυκλοφορίας, σε συνδυασμό με την 
ανάγκη εξασφάλισης καλύτερων συνθηκών διεξαγωγής 
της οδικής κυκλοφορίας με τα μέσα δημόσιας οδικής 
μαζικής μεταφοράς προσώπων ή για λόγους γενικότε¬ 
ρου δημόσιου συμφέροντος, μπορούν να παίρνονται 
μέτρα περιορισμού ή απαγόρευσης της κυκλοφορίας ή 
της στάθμευσης μηχανοκίνητων οχημάτων οποιοσδή¬ 
ποτε κατηγορίας ή ορισμένων κατηγοριών, καθώς και 
μοτοποδηλάτων σε ορισμένη περιοχή ή περιοχές της 
χώρας ή πόλεων ή κωμοπόλεων ή σε ορισμένη οδό ή 
οδούς ή και σε τμήμα οδού ή οδών. Στις περιοχές 
όπου, σύμφωνα με τις διατάξεις του προηγούμενου 
εδαφίου, έχει απαγορευθεί η στάθμευση οχημάτων και 
μοτοποδηλάτων, εκτός από τις προβλεπόμενες από 
την παράγραφο αυτήν κυρώσεις, μπορεί να γίνεται και 
η μεταφορά του οχήματος ή του μοτοποδηλάτου, σύμ¬ 
φωνα με τα οριζόμενα στην παρ. 8 του άρθρου 34 του 
παρόντος Κώδικα. Τα μέτρα που προβλέπονται στην 
παράγραφο αυτή παίρνονται για την περιοχή της τέως 
Διοικήσεως Πρωτευούσης με κοινή απόφαση των Υ¬ 
πουργών Περιβάλλοντος, Χωροταξίας και Δημόσιων 
Έργων, Μεταφορών και Επικοινωνιών και Δημόσιας 
Τάξης και για τις υπόλοιπες περιοχές της χώρας με 
απόφαση του οικείου Νομάρχη. 

Η παράβαση των διατάξεων των αποφάσεων που 
εκδίδονται κατά το προηγούμενο εδάφιο τιμωρείται, για 
μεν τη στάθμευση, κατά τις διατάξεις του άρθρου 5 
του παρόντος Κώδικα, για δε τα μέτρα περιορισμού ή 
απαγόρευσης της κυκλοφορίας με πρόστιμο πενήντα 
χιλιάδων (50.000) δραχμών. Επιπλέον, στους παραβάτες 
που δεν συμμορφώνονται με τις υποδείξεις των αστυ¬ 
νομικών οργάνων για στάθμευση σε συγκεκριμένο ση¬ 
μείο ή άμεση έξοδο από την απαγορευμένη περιοχή 
επιβάλλεται φυλάκιση μέχρις ενός (1) έτους. 

7. Τα μέτρα που παίρνονται βάσει των διατάξεων του 
άρθρου αυτού ισχύουν από την τοποθέτηση των οικείων 
πινακίδων σήμανσης, των σηματοδοτών ή των διαγραμ¬ 
μίσεων στο οδόστρωμα, εκτός εάν κατά το χρόνο 
ισχύος των μέτρων αυτών η κυκλοφορία ρυθμίζεται από 
τροχονόμους ή τα μέτρα έχουν ληφθεί κατ' εφαρμογή 
των διατάξεων της προηγούμενης παραγράφου και από 
τον Κώδικα αυτόν δεν προβλέπονται αντίστοιχες πι¬ 
νακίδες σήμανσης, οπότε τα μέτρα αυτά ισχύουν από 
τη δημοσίευση των σχετικών, κατά την προηγούμενη 
παράγραφο, αποφάσεων ή από τη χρονολογία που θα 
ορίζουν οι ίδιες αυτές αποφάσεις, 

8. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων, Μεταφορών και Ε¬ 
πικοινωνιών και Δημόσιας Τάξης μπορούν να επιβάλ¬ 
λονται περιορισμοί στην κίνηση φορτηγών αυτοκινήτων 

στο οδικό δίκτυο της Χώρας και να καθορίζεται η 
προσωρινή κίνησή τους σε χώρους στάθμευσης. 

Με απόφαση των ίδιων Υπουργών καθορίζεται ωράριο 
τροφοδοσίας των επιχειρήσεων, υπεραγορών και λοι¬ 
πών καταστημάτων στις περιοχές των Νομών Αττικής 
και Θεσσαλονίκης. Στους λοιπούς νομούς της Χώρας 
το αντίστοιχο ωράριο τροφοδοσίας καθορίζεται με α¬ 
ποφάσεις των οικείων Νομαρχιακών Συμβουλίων. 

Οι παραβάτες των διατάξεων που εκδίδονται βάσει 
των εξουσιοδοτήσεων της παραγράφου αυτής τιμωρού¬ 
νται με πρόστιμο εκατό χιλιάδων (100.000) δραχμών 
και επί τόπου αφαίρεση των στοιχείων κυκλοφορίας του 
οχήματος και της άδειας ικανότητας οδηγού για ένα 
μήνα, σύμφωνα με τη διαδικασία του άρθρου 103 του 
παρόντος Κώδικα. 

ΜΕΡΟΣ ΔΕΥΤΕΡΟ 

ΤΕΧΝΙΚΕΣ ΠΡΟΔΙΑΓΡΑΦΕΣ, ΑΠΟΓΡΑΦΗ, 
ΤΑΞΙΝΟΜΗΣΗ, ΘΕΣΗ ΣΕ ΚΥΚΛΟΦΟΡΙΑ ΚΑΙ 
ΟΔΗΓΗΣΗ ΟΔΙΚΩΝ ΟΧΗΜΑΤΩΝ 

ΚΕΦΑΛΑΙΟ Ε' 

ΔΙΑΣΤΑΣΕΙΣ, ΒΑΡΗ ΚΑΙ ΕΛΞΗ ΟΧΗΜΑΤΩΝ 
Αρθρο 53 

Διαστάσεις και βάρη οχημάτων 

1. Το μέγιστο όριο των διαστάσεων, των βαρών, του 
φορτίου και των ανά άξονα επιβαρύνσεων των αυτο¬ 
κινήτων οχημάτων, των αγροτικών μηχανημάτων, των 
μηχανημάτων έργων και των υπ' αυτών ρυμουλκούμενων 
που κυκλοφορούν στις οδούς καθορίζεται με προεδρικό 
διάταγμα, το οποίο εκδίδεται ύστερα από πρόταση των 
Υπουργών Περιβάλλοντος, Χωροταξίας και Δημόσιων 
Εργων και Μεταφορών και Επικοινωνιών για τα αυτο¬ 
κίνητα οχήματα, Γεωργίας και Περιβάλλοντος, Χωρο¬ 
ταξίας και Δημόσιων Έργων για τα αγροτικά μηχανή¬ 
ματα, Βιομηχανίας και Ενέργειας και Περιβάλλοντος 
Χωροταξίας και Δημόσιων Έργων για τα μηχανήματα 
έργων και Δημόσιας Τάξης και Μεταφορών και Επικοι¬ 
νωνιών για τα μοτοποδήλατα, ποδήλατα, χειροκίνητα 
οχήματα και ζωήλατα οχήματα. 

2. Τα πιο πάνω οχήματα των οποίων οι διαστάσεις, 
το βάρος, το φορτίο και οι ανά άξονα επιβαρύνσεις 
υπερβαίνουν τα καθοριζόμενα ανώτατα όρια της κάθε 
περίπτωσης, επιτρέπεται να κυκλοφορούν μόνο ύστερα 
από ειδική άδεια, η οποία μπορεί να δοθεί από τον 
Υπουργό Περιβάλλοντος, Χωροταξίας και Δημόσιων 
Έργων ή των εξουσιοδοτημένων απ' αυτόν αρχών. Στην 
άδεια αυτήν καθορίζονται περιορισμοί για την κυκλο¬ 
φορία των οχημάτων αυτών αναφερόμενοι ιδίως στις 
οδούς διέλευσης, το χρόνο κυκλοφορίας, τη μεγίστη 
επιτρεπόμενη ταχύτητα και τα απαιτούμενα μέτρα ο¬ 
δικής ασφάλειας. 

3. Στον καθορισμό του πλάτους των ρυμουλκούμενων 
και των συνδυασμών οχημάτων δεν συμπεριλαμβάνεται 
η εγκάρσια προέκταση: 

α) Των ελαστικών πλησίον του σημείου επαφής τους 
με το έδαφος και των συνδέσεων των δεικτών πίεσης 
αυτών. 

β) Των αντιολισθητικών συσκευών προσαρμοσμένων 
στους τροχούς. 

γ) Των καθρεπτών οδήγησης όταν είναι τέτοιας κα- 
τασκευής ώοτε να υποχωρούν τόσο προς τα μπρος 
όσο και προς τα πίσω με μέτρια πίεση, για να μην 
εξέχουν πέραν του επιτρεπόμενου μέγιστου πλάτους. 

δ) Των πλευρικών δεικτών κατεύθυνσης και των εν¬ 
δεικτικών φώτων του όγκου τους. 


ε) Των τελωνειακών σφραγίδων, οι οποίες είναι προ¬ 
σαρμοσμένες στο φορτίο και συσκευών οι οποίες χρη¬ 
σιμοποιούνται για την εξασφάλιση και προστασία των 
σφραγίδων αυτών. 

4. Τα άκρα των αξόνων και τα κεντρικά τμήματα των 
τροχών (πλήμνες) των οδικών οχημάτων απαγορεύεται 
να εξέχουν του εξωτερικού περιγράμματος του οχή¬ 
ματος, εξαιρούμενων των μηχανημάτων έργων, των 
αγροτικών μηχανημάτων και ζωήλατων οχημάτων, τα 
οποία στερούνται προφυλακτήρων λάσπης (φτερών) ή 
έχουν αμάξωμα το οποίο δεν εξέχει των τροχών και 
για τα οποία επιτρέπεται τα άκρα των αξόνων και των 
κεντρικών τμημάτων των τροχών να εξέχουν του επι¬ 
πέδου της στεφάνης των τροχών το πολύ 0,25 μ.. 

5. Το όχημα το οποίο κυκλοφορεί παρά τις διατάξεις 
του παρόντος άρθρου ακινητοποιείται από το αρμόδιο 
αστυνομικό όργανο που διαπίστωσε την παράβαση, κατά 
τα οριζόμενα στο άρθρο 46 του παρόντος Κώδικα. 

6. Αυτός που παραβαίνει τις διατάξεις του παρόντος 
άρθρου και των κατ' έξουσιοδότηση αυτού εκδιδόμενων 
προεδρικών διαταγμάτων τιμωρείται με διοικητικό πρό¬ 
στιμο εκατό χιλιάδων (100.000) δραχμών, το οποίο 
εισπράττεται σύμφωνα με τις διατάξεις για την είσπραξη 
των δημοσίων εσόδων, ως και με αφαίρεση της άδειας 
ικανότητας οδηγού για χρονικό διάστημα ενός (1) μηνός. 

Αρθρο 54 
Έλξη οχημάτων 

1. Τα οδικά οχήματα, εκτός από τις μοτοσικλέτες, 
τα μοτοποδήλατα και τα ποδήλατα, επιτρέπεται να 
έλκουν άλλο όχημα. Με κοινή απόφαση των Υπουργών 
Περιβάλλοντος, Χωροταξίας και Δημόσιων Έργων και 
Μεταφορών και Επικοινωνιών για τα αυτοκίνητα οχήματα 
και απόφαση του Υπουργού Περιβάλλοντος, Χωροτα¬ 
ξίας και Δημόσιων Έργων, για τα μηχανήματα έργων 
μπορεί να επιτρέπεται η έλξη περισσότερων του ενός 
ρυμουλκούμενων και να επιβάλλονται περιορισμοί στην 
κυκλοφορία των συρμών αυτών. 

2. Οι αγροτικοί ελκυστήρες επιτρέπεται να έλκουν 
περισσότερα από ένα αγροτικά μηχανήματα, αν αυτά 
είναι εφοδιασμένα με συστήματα τροχοπέδησης, που 
ο χειρισμός τους γίνεται από τη θέση του οδηγού του 
ελκυστήρα και το συνολικό μήκος του συρμού δεν 
υπερβαίνει τα 14 μέτρα. Με κοινή απόφαση των Υ¬ 
πουργών Γεωργίας και Περιβάλλοντος, Χωροταξίας και 
Δημόσιων Έργων μπορεί να επιτρέπεται για τους πιο 
πάνω ελκυστήρες να έλκουν περισσότερα από ένα 
φορτωμένα ρυμουλκούμενα. Σε όλες τις περιπτώσεις 
της παραγράφου αυτής εφαρμόζονται ανάλογα οι δια¬ 
τάξεις των άρθρων 55, 56 και 57 του παρόντος Κώδικα. 

3. Η έλξη μηχανοκίνητου οχήματος επιτρέπεται από 
άλλο, σύμφωνα με τις διατάξεις των παραγράφων 1 
και 2 του άρθρου αυτού, μόνο αν το ελκόμενο δεν 
είναι δυνατό να κινηθεί με ίδια μέσα, λόγω βλάβης ή 
λόγω έλλειψης κύριων οργάνων και αν δεν δημιουργείται 
από αυτό κίνδυνος για την κυκλοφορία. 

4. Με αποφάσεις των αρμόδιων, κατά περίπτωση, 
Υπουργών Γεωργίας, Περιβάλλοντος, Χωροταξίας καί 
Δημόσιων Έργων και Μεταφορών και Επικοινωνιών 
καθορίζονται οι όροι και οι προϋποθέσεις σύνδεσης 
μηχανοκίνητων οχημάτων και ρυμουλκούμενων. 

5. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

ΚΕΦΑΛΑΙΟ ΣΤ 

ΤΡΟΧΟΠΕΔΗΣΗ ΟΧΗΜΑΤΩΝ 
Αρθρο 55 

Τροχοπέδηση αυτοκινήτων οχημάτων 

1. Τα αυτοκίνητα οχήματα πρέπει να είναι εφοδια¬ 
σμένα με συστήματα τροχοπέδησης, τα οποία να μπορεί 
να χειρίζεται με' ευχέρεια ο οδηγός από τη θέση 
οδήγησης και να είναι ικανά να εκτελέσουν τις πιο 
κάτω λειτουργίες τροχοπέδησης: 

α) Τροχοπέδηση πορείας, ικανή να επιβραδύνει την 
κίνηση του οχήματος, μέχρι να το σταματήσει, κατά 
τρόπο ασφαλή, ταχύ και αποτελεσματικό, όποιες και 
αν είναι οι συνθήκες φόρτωσής του και οποιαδήποτε 
η ανωφερική ή κατωφερική κλίση της οδού. 

β) Τροχοπέδηση στάθμευσης, ικανή να συγκρατεί το 
όχημα ακίνητο, όποιες και αν είναι οι συνθήκες φόρ¬ 
τωσής του και σε σημαντική ανωφερική ή κατωφερική 
κλίση της οδού. Οι επιφάνειες τριβής της τροχοπέδης 
αυτής διατηρούνται στη θέση πέδησης με συσκευή, η 
ενέργεια της οποίας είναι καθαρά μηχανική. 

γ) Τροχοπέδηση έκτακτης ανάγκης (δευτερεύουσα), 
ικανή να επιβραδύνει την κίνηση του οχήματος, μέχρι 
να το σταματήσει σε εύλογη απόσταση, όποιες και αν 
είναι οι συνθήκες φόρτωσής του, ακόμη και σε περί¬ 
πτωση αποτυχίας της τροχοπέδης πορείας. 

2. Τα πιο πάνω συστήματα πέδησης μπορούν να 
έχουν κοινά τμήματα. Ο συνδυασμός των συστημάτων 
αυτών επιτρέπεται μόνον όταν αυτά μπορούν να λει¬ 
τουργήσουν με δύο τουλάχιστον ανεξάρτητους χειρι¬ 
σμούς. 

3. Η τροχοπέδη πορείας πρέπει να επενεργεί σε 
όλους τους τροχούς του οχήματος. 

4. Η τροχοπέδη στάθμευσης και η τροχοπέδη έκτα¬ 
κτης ανάγκης πρέπει να επενεργούν σε έναν τουλά¬ 
χιστον τροχό σε κάθε πλευρά του κατά μήκος άξονα 
του οχήματος. 

5. Η τροχοπέδη πορείας και η τροχοπέδη στάθμευσης 
πρέπει να επενεργούν σε επιφάνειες τριβής σταθερά 
συνδεδεμένες με το σύστημα των τροχών, δια μέσου 
στοιχείων επαρκούς αντοχής. 

6. Όταν η τροχοπέδη βρίσκεται σε κατάσταση πέ¬ 
δησης, οι επιφάνειες τριβής δεν πρέπει να μπορούν 
να αποσυνδέονται. Η αποσύνδεση αυτή είναι δυνατή 
σε ορισμένες επιφάνειες τριβής στη μεν τροχοπέδη 
στάθμευσης μόνο μετά από ενέργεια του οδηγού, στη 
δε τροχοπέδη πορείας ή έκτακτης ανάγκης αν εξα¬ 
σφαλίζεται η αποτελεσματικότητα της πέδησης. 

7. Το σύνολο των τμημάτων του συστήματος τροχο¬ 
πέδησης πορείας πρέπει να έχει σχεδιαστεί και κατα¬ 
σκευαστεί κατά τέτοιο τρόπο ώστε να εξασφαλίζεται η 
αποτελεσματικότητα της πέδησης μετά από παρατετα- 
μένη ή επαναλαμβανόμενη επενέργεια. 

8. Η επενέργεια της τροχοπέδης πορείας πρέπει να 
κατανέμεται κατάλληλα και να συγχρονίζεται μεταξύ 
των διαφόρων αξόνων του οχήματος. 

9. Εάν η τροχοπέδη πορείας ενεργοποιείται υποβοη¬ 
θητικά ή εξ ολοκλήρου από πηγή ενέργειας, πλην της 
μυϊκής ενέργειας του οδηγού, πρέπει να εξασφαλίζεται 
η δυνατότητα ακινητοποίησης του οχήματος μέσα σε 
εύλογη απόσταση, ακόμη και σε περίπτωση αποτυχίας 
της πηγής ενέργειας. 

10. Αυτός που θέτει στην κυκλοφορία ως και αυτός 
που οδηγεί αυτοκίνητο όχημα, όπως πιο πάνω, που 
δεν είναι εφοδιασμένο με σύστημα τροχοπέδησης, το 
οποίο να λειτουργεί σύμφωνα με τις διατάξεις του 
άρθρου αυτού, τιμωρείται με πρόστιμο πενήντα χιλιάδων 
(50.000) δραχμών. 


Άρθρο 56 

Τροχοπέδηση ρυμουλκούμενων 

1. Με την επιφύλαξη των διατάξεων του άρθρου 57 
παρ. 1 περίπτωση γ’ του παρόντος Κώδικα, τα ρυμουλ- 
κούμενα, εκτός από τα ελαφρά, επιβάλλεται να είναι 
εφοδιασμένα με τα ακόλουθα δύο συστήματα τροχο¬ 
πέδησης: 

α) Τροχοπέδη πορείας, ικανή να επιβραδύνει την 
κίνηση του οχήματος, μέχρι να το σταματήσει κατά 
τρόπον ασφαλή, ταχύ και αποτελεσματικό, όποιες και 
αν είναι οι συνθήκες φόρτωσής του και οποιαδήποτε 
η ανωφερική ή κατωφερική κλίση της οδού. 

β) Τροχοπέδη στάθμευσης, ικανή να επιβραδύνει την 
κίνηση του οχήματος, μέχρι να το σταματήσει κατά 
τρόπο ασφαλή, ταχύ και αποτελεσματικό, με την οποία 
παραμένει το όχημα ακίνητο, όποιες και αν είναι οι 
συνθήκες φόρτωσής του σε σημαντική ανωφερική ή 
κατωφερική κλίση της οδού. Οι επιφάνειες τριβής της 
τροχοπέδης αυτής διατηρούνται στη θέση πέδησης με 
συσκευή, η ενέργεια της οποίας είναι καθαρά μηχανική. 
Τα πιο πάνω δεν εφαρμόζονται σε ρυμουλκούμενα, τα 
οποία δε μπορούν να αποσυνδεθούν από το έλκουν 
όχημα, χωρίς τη χρήση εργαλείων, με την προϋπόθεση 
ότι τηρούνται οι διατάξεις του άρθρου 57 παρ. 1 περ. 
α’ του παρόντος Κώδικα που αφορούν την τροχοπέδη 
στάθμευσης του συνδυασμού οχημάτων. 

2. Τα συστήματα τροχοπέδησης, που αναφέρονται 
στην προηγούμενη παράγραφο είναι δυνατό να έχουν 
κοινά τμήματα, επιτρεπόμενου του συνδυασμού αυτών. 

3. Η επενέργεια της τροχοπέδης πορείας πρέπει να 
κατανέμεται κατάλληλα σ’ όλους τους τροχούς του 
ρυμουλκούμενου και να συγχρονίζεται μεταξύ των δια¬ 
φόρων αξόνων αυτού. 

4. Η τροχοπέδη πορείας πρέπει να τίθεται σε ενέργεια 
από τη θέση οδήγησης με το χειρισμό της τροχοπέδης 
πορείας του έλκοντος οχήματος. Από τη διάταξη αυτή 
εξαιρούνται τα ρυμουλκούμενα με μέγιστο επιτρεπόμενο 
μικτό βάρος μέχρι 3.500 χιλιόγραμμα, η τροχοπέδη των 
οποίων μπορεί να είναι κατασκευασμένη, ώστε να τίθεται 
σε ενέργεια αυτόματα, όταν το ρυμουλκούμενο κινείται 
προς το επιβραδύνον έλκουν όχημα. 

5. Η τροχοπέδη πορείας και στάθμευσης πρέπει να 
επενεργεί επί επιφανειών πέδησης οι οποίες είναι 
σταθερά συνδεδεμένες με τους τροχούς δια μέσου 
στοιχείων επαρκούς αντοχής. 

6. Η τροχοπέδη πορείας, σε περίπτωση απόσπασης 
του ρυμουλκούμενου, πρέπει να το ακινητοποιεί αυτό¬ 
ματα. Της διάταξης αυτής εξαιρούνται τα μονοαξονικά 
ρυμουλκούμενα και από τα διαξονικά, εκείνα των οποίων 
η απόσταση των αξόνων είναι μικρότερη του ενός 
μέτρου με την προϋπόθεση ότι: 

α) το μέγιστο επιτρεπόμενο μικτό βάρος αυτών δεν 
υπερβαίνει τα 1.500 χιλιόγραμμα, και 

β) εκτός των ημιρυμουλκούμενων, είναι εφοδιασμένα, 
πλην της κύριας συσκευής σύνδεσης και με δευτε¬ 
ρεύουσα σύνδεση, η οποία σε περίπτωση θραύσης της 
κύριας συσκευής, θα εμποδίσει την πτώση της ράβδου 
έλξης του ρυμουλκούμενου στο έδαφος και θα εξα¬ 
σφαλίσει τη συνέχιση της ασφαλούς έλξης. 

7. Αυτός που θέτει σε κυκλοφορία ως και αυτός που 
οδηγεί όχημα που έλκει ρυμουλκούμενο εκ των ανω¬ 
τέρω, το οποίο δεν είναι εφοδιασμένο με σύστημα 
τροχοπέδησης που λειτουργεί σύμφωνα με τις διατάξεις 
του άρθρου αυτού τιμωρείται με πρόστιμο πενήντα 
χιλιάδων (50.000) δραχμών. 

Αρθρο 57 

Τροχοπέδηση συνδυασμών οχημάτων 

1. Τηρουμένων των διατάξεων των δυο προηγούμενων 
άρθρων, σε συνδυασμό οχημάτων επιβάλλεται: 

α) Τα συστήματα πέδησης καθενός εκ των συνδεό¬ 
μενων οχημάτων να συνδυάζονται μεταξύ τους. 

β) Η επενέργεια της τροχοπέδης πορείας να κατα- 
νέμεται κατάλληλα και να συγχρονίζεται μεταξύ των 
συνδεόμενων οχημάτων και 

γ) Το μέγιστο επιτρεπόμενο βάρος ρυμουλκούμενου, 
το οποίο, ενδεχομένως, δεν είναι εφοδιασμένο με 
τροχοπέδη πορείας, να μην υπερβαίνει το μισό του 
αθροίσματος του απόβαρου του έλκοντος οχήματος 
και του βάρους του οδηγού. 

2. Αυτός που θέτει σε κυκλοφορία, ως και αυτός που 
οδηγεί, συνδυασμό οχημάτων που δεν είναι εφοδια¬ 
σμένος με σύστημα τροχοπέδησης, το οποίο να λει¬ 
τουργεί σύμφωνα με τις διατάξεις του άρθρου αυτού, 
τιμωρείται με πρόστιμο πενήντα χιλιάδων (50.000) δραχ¬ 
μών. 

■Αρθρο 58 

Τροχοπέδηση μοτοποδηλάτων, μοτοσικλετών 
και τρίτροχων οχημάτων 

1. Τα δίτροχα μοτοποδήλατα και οι μοτοσικλέτες, 
χωρίς πλευρικό κάνιστρο, επιβάλλεται να είναι εφοδια¬ 
σμένα με δύο συστήματα τροχοπέδησης, εκ των οποίων 
το ένα θα πρέπει να επενεργεί στον μπροστινό τροχό 
τουλάχιστον, ενώ το άλλο στον πίσω τροχό τουλάχι¬ 
στον. 

Σε μοτοσικλέτα με πλευρικό καλάθι δεν απαιτείται να 
υπάρχει σύστημα τροχοπέδησης που να επενεργεί στον 
τροχό του καλαθιού. 

2. Τα μοτοποδήλατα με τρεις τροχούς επιβάλλεται 
να είναι εφοδιασμένα είτε με δύο ανεξάρτητα συστήματα 
τροχοπέδησης, που να επενεργούν συγχρόνως σε ό¬ 
λους τους τροχούς είτε με ένα σύστημα τροχοπέδησης, 
που να επενεργεί σε όλους τους τροχούς και ένα 
σύστημα εφεδρικής τροχοπέδησης (έκτακτης ανάγκης), 
το οποίο μπορεί να είναι η τροχοπέδη στάθμευσης. 

3. Τα συστήματα τροχοπέδησης μοτοποδηλάτων και 
μοτοσικλετών πρέπει να είναι ικανά να επιβραδύνουν 
την κίνηση του οχήματος, μέχρι να το σταματήσουν, 
κατά τρόπο ασφαλή, ταχύ και αποτελεσματικό, όποιες 
και αν είναι οι συνθήκες φόρτωσής του και οποιαδήποτε 
η ανωφερική ή κατωφερική κλίση της οδού. 

4. Τα τρίτροχα οχήματα επιβάλλεται να είναι εφο¬ 
διασμένα με ένα σύστημα τροχοπέδησης, το οποίο με 
χειρισμό με το πόδι πρέπει να επενεργεί σε όλους 
τους τροχούς, ένα σύστημα τροχοπέδησης στάθμευσης 
και ένα σύστημα εφεδρικής τροχοπέδησης (έκτακτης 
ανάγκης), το οποίο μπορεί να είναι η τροχοπέδη στάθ¬ 
μευσης. 

Η τροχοπέδη στάθμευσης πρέπει να είναι σύμφωνη 
με τις προϋποθέσεις που καθορίζονται στο άρθρο 55 
παρ. 1 περ. β' του παρόντος Κώδικα. 

5. Αυτός που θέτει σε κυκλοφορία, ως και αυτός που 
οδηγεί, μοτοποδήλατο ή μοτοσικλέτα ή τρίτροχο όχημα, 
που δεν είναι εφοδιασμένα με σύστημα τροχοπέδησης, 
που λειτουργεί σύμφωνα με τα οριζόμενα στο άρθρο 
αυτό, τιμωρείται με πρόστιμο πενήντα χιλιάδων (50.000) 
δραχμών. 

Άρθρο 59 

Τροχοπέδηση ποδηλάτων 

1. Τα ποδήλατα επιβάλλεται να είναι εφοδιασμένα με 
δύο συστήματα τροχοπέδησης, ανεξάρτητα μεταξύ 


τους, άμεσης και αποτελεσματικής ενέργειας, εκ των 
οποίων το μεν ένα θα επενεργεί στο μπροστινό, το 
δε άλλο στον πίσω τροχό. 

2. Αυτός που θέτει σε κυκλοφορία, ως και αυτός που 
οδηγεί ποδήλατο, που δεν είναι εφοδιασμένο με σύ¬ 
στημα τροχοπέδησης, το οποίο να λειτουργεί σύμφωνα 
με τα οριζόμενα στο άρθρο αυτό, τιμωρείται με πρόστιμο 
δέκα χιλιάδων (10.000) δραχμών. 

Άρθρο 60 

Τροχοπέδηση ζωήλατων οχημάτων 

1. Με προεδρικό διάταγμα, το οποίο εκδίδεται ύστερα 
από πρόταση του Υπουργού Μεταφορών και Επικοι¬ 
νωνιών, μπορεί να επιβληθεί σε ορισμένες κατηγορίες 
ζωήλατων οχημάτων ο εφοδιασμός τους με σύστημα 
τροχοπέδησης εύχρηστο και αποτελεσματικό, που να 
επενεργεί στο όχημα και στο έδαφος. 

2. Αυτός που θέτει σε κυκλοφορία, ως και αυτός που 
οδηγεί ζωήλατο όχημα, που δεν είναι εφοδιασμένο με 
σύστημα τροχοπέδησης, που λειτουργεί σύμφωνα με 
τα οριζόμενα στο άρθρο αυτό, τιμωρείται με πρόστιμο 
δέκα χιλιάδων (10.000) δραχμών. 

Άρθρο 61 

Τροχοπέδηση αγροτικών μηχανημάτων 

1. Αγροτικά μηχανήματα, τα οποία εκ κατασκευής 
μπορούν να αναπτύξουν ταχύτητα μεγαλύτερη των 30 
χιλιομέτρων την ώρα, επιβάλλεται να είναι εφοδιασμένα 
με δύο ανεξάρτητα μεταξύ τους συστήματα τροχοπέ¬ 
δησης. Οι διατάξεις των περιπτώσεων α’ και β’ της 
παραγράφου 1 και της παραγράφου 3 του άρθρου 55 
του παρόντος Κώδικα, εφαρμόζονται ανάλογα και στην 
προκειμένη περίπτωση. 

2. Αγροτικά μηχανήματα, τα οποία εκ κατασκευής δεν 
μπορούν να αναπτύξουν ταχύτητα μεγαλύτερη των 30 
χιλιομέτρων την ώρα, μπορεί να είναι εφοδιασμένα με 
ένα μόνο σύστημα τροχοπέδησης (τροχοπέδη πορείας), 
αν το σύστημα αυτό λειτουργεί και ως τροχοπέδη 
στάθμευσης. 

3. Αυτός που θέτει σε κυκλοφορία, ως και αυτός που 
οδηγεί, αγροτικό μηχάνημα που δεν είναι εφοδιασμένο 
με το προβλεπόμενο πιο πάνω σύστημα τροχοπέδησης 
και δεν λειτουργεί σύμφωνα με τις διατάξεις του άρθρου 
αυτού, τιμωρείται με πρόστιμο πενήντα χιλιάδων 
(50.000) δραχμών. 

Άρθρο 62 

Τροχοπέδηση μηχανημάτων έργων 

1. Μηχανήματα έργων, τα οποία εκ κατασκευής μπο¬ 
ρούν να αναπτύξουν ταχύτητα μεγαλύτερη των 25 
χιλιομέτρων την ώρα, επιβάλλεται να είναι εφοδιασμένα 
με δύο ανεξάρτητα μεταξύ τους συστήματα τροχοπέ¬ 
δησης. Οι διατάξεις των περιπτώσεων α' και β' της 
παραγράφου 1 και της παραγράφου 5 του άρθρου 55 
του παρόντος Κώδικα, εφαρμόζονται ανάλογα και στην 
προκειμένη περίπτωση. 

2. Μηχανήματα έργων, τα οποία εκ κατασκευής δεν 
μπορούν να αναπτύξουν ταχύτητα μεγαλύτερη των 25 
χιλιομέτρων την ώρα, επιτρέπεται να είναι εφοδιασμένα 
με ένα μόνο σύστημα τροχοπέδησης, εάν το σύστημα 
αυτό λειτουργεί και ως τροχοπέδη στάθμευσης. 

3. Αυτός που θέτει σε κυκλοφορία, ως και αυτός που 
οδηγεί μηχάνημα έργων, που δεν είναι εφοδιασμένο με 
το προβλεπόμενο σύστημα τροχοπέδησης που να λει¬ 
τουργεί σύμφωνα με τις διατάξεις του άρθρου αυτού, 
τιμωρείται με πρόστιμο πενήντα χιλιάδων (50.000) δραχ¬ 
μών. 

ΚΕΦΑΛΑΙΟ Ζ 

ΦΩΤΑ ΚΑΙ ΑΝΤΑΝΑΚΛΑΣΤΙΚΑ ΣΤΟΙΧΕΙΑ 

(ΑΝΤΑΝΑΚΛΑΣΤΗΡΕΣ) 

Αρθρο 63 

Φώτα πορείας (μεγάλα) 

1. Τα αυτοκίνητα οχήματα, τα οποία μπορούν να 
υπερβούν την ταχύτητα των 40 χλμ. την ώρα σε ευθεία 
οριζόντια οδό, επιβάλλεται να έχουν στο μπροστινό 
μέρος τους δύο λευκά ή ειδικής επιλογής κίτρινα φώτα 
πορείας, ικανής έντασης, για τον επαρκή φωτισμό της 
οδού κατά τη νύκτα με καθαρές καιρικές συνθήκες, σε 
απόσταση τουλάχιστον 100 μέτρων μπροστά από το 
όχημα. 

2. Η απόσταση μεταξύ των εξωτερικών ορίων των 
φώτων πορείας και του ακρότατου εξωτερικού ορίου 
του οχήματος σε ουδεμία περίπτωση θα είναι μικρότερη 
από την αντίστοιχη απόσταση των φώτων διασταύρω¬ 
σης. 

3. Αυτός που θέτει σε κυκλοφορία, ως και αυτός που 
οδηγεί, όχημα από τα πιο πάνω, το οποίο δεν είναι 
εφοδιασμένο με τα προβλεπόμενα ως άνω φώτα πο¬ 
ρείας, που να λειτουργούν σύμφωνα με τις διατάξεις 
του άρθρου αυτού, τιμωρείται με πρόστιμο είκοσι χι¬ 
λιάδων (20.000) δραχμών. 

Αρθρο 64 

Φώτα διασταύρωσης (μεσαία) 

1. Τα αυτοκίνητα οχήματα, τα οποία μπορούν να 
υπερβούν την ταχύτητα των 10 χλμ. την ώρα σε ευθεία 
οριζόντια οδό, επιβάλλεται να έχουν στο μπροστινό 
μέρος τους ζυγό αριθμό λευκών φώτων ή ειδικής επι¬ 
λογής κίτρινα φώτα διασταύρωσης, ικανής έντασης, για 
τον επαρκή φωτισμό της οδού κατά τη νύκτα με καθαρές 
καιρικές συνθήκες, σε απόσταση τουλάχιστον 40 μέτρων 
μπροστά από το όχημα. Τα αυτοκίνητα οχήματα δεν 
επιτρέπεται να είναι εφοδιασμένα με περισσότερα από 
δύο φώτα διασταύρωσης που να ανάβουν ταυτόχρονα. 

2. Το εξωτερικό σημείο της φωτιστικής επιφάνειας 
των φώτων διασταύρωσης πρέπει να μην απέχει πε¬ 
ρισσότερο από 0,40 μ. από το ακρότατο της αυτής 
πλευράς εξωτερικό όριο του οχήματος. 

3. Αυτός που θέτει σε κυκλοφορία, ως και αυτός που 
οδηγεί, αυτοκίνητο όχημα από τα πιο πάνω,το οποίο 
δεν είναι εφοδιασμένο με τα προβλεπόμενα ως άνω 
φώτα διασταύρωσης, που να λειτουργούν σύμφωνα με 
τις διατάξεις του άρθρου αυτού, τιμωρείται με πρόστιμο 
είκοσι χιλιάδων (20.000) δραχμών. 

Αρθρο 65 

Φώτα θέσης (μικρά) 

1. Τα αυτοκίνητα οχήματα επιβάλλεται να έχουν δύο 
μετωπικά λευκά φώτα θέσης. 

Επιτρέπεται η χρήση ειδικής επιλογής κίτρινου χρώ¬ 
ματος για τα φώτα αυτά, όταν είναι ενσωματωμένα σε 
φώτα πορείας ή διασταύρωσης, τα οποία εκπέμπουν 
ειδικής επιλογής κίτρινες δέσμες. 

2. Τα πιο πάνω φώτα θέσης, όταν είναι τα μόνα 
αναμμένα, πρέπει, κατά τη νύκτα με καθαρές καιρικές 
συνθήκες, να είναι ορατά από απόσταση τουλάχιστον 
300 μέτρων, χωρίς να προκαλουν θάμβωση ή δυσχέρεια 
στους χρησιμοποιούντες την οδό. 

3. Τα αυτοκίνητα και τα ρυμουλκούμενα επιβάλλεται 
να έχουν, στο πίσω μέρος τους, ζυγό αριθμό ερυθρών 
φώτων θέσης, ορατών κατά τη νύκτα με καθαρές 
καιρικές συνθήκες, από απόσταση τουλάχιστον 300 


μέτρων, χωρίς να προκαλείται θάμβωση ή δυσχέρεια 
στους χρησιμοποιούντες την οδό. 

4. Το εξωτερικό σημείο της φωτιστικής επιφάνειας 
των φώτων θέσης πρέπει να μην απέχει περισσότερο 
από 0,40 μ. από το ακρότατο της αυτής πλευράς 
εξωτερικό όριο του οχήματος. 

5. Τα ρυμουλκούμενα, με πλάτος μεγαλύτερο από 
1,60 μ. επιβάλλεται να έχουν δύο μετωπικά λευκά φώτα 
θέσης, όπως πιο πάνω, προσαρμοσμένα σε τέτοια θέση 
ώστε το εξωτερικό σημείο της φωτιστικής τους επιφά¬ 
νειας να μην απέχει περισσότερο από 0,15 μ. από το 
ακρότατο της αυτής πλευράς εξωτερικό όριο του ρυ- 
μουλκουμενου. 

6. Αυτός που θέτει σε κυκλοφορία, ως και αυτός που 
οδηγεί, αυτοκίνητο όχημα ή ρυμουλκούμενο, από τα 
πιο πάνω, το οποίο δεν είναι εφοδιασμένο με τα φώτα 
θέσης που προβλέπονται και τα οποία λειτουργούν 
σύμφωνα με τις διατάξεις του άρθρου αυτού, τιμωρείται 
με πρόστιμο είκοσι χιλιάδων (20.000) δραχμών. 

Αρθρο 66 

Φώτα όγκου και φώτα πλευρικά 

1. Τα αυτοκίνητα οχήματα και τα ρυμουλκούμενα, το 
πλάτος των οποίων υπερβαίνει τα 2,10 μ. επιβάλλεται 
να έχουν δύο τουλάχιστον φώτα όγκου, τα οποία πρέπει 
να εκπέμπουν λευκό ή κίτρινο φως προς τα εμπρός 
και ερυθρό φως προς τα πίσω. 

Με τα ίδια πιο πάνω φώτα μπορεί να είναι εφοδιασμένα 
και τα οχήματα των οποίων το πλάτος υπερβαίνει το 
1,80 μ.. 

2. Τα αυτοκίνητα οχήματα και τα ρυμουλκούμενα 
μπορεί να είναι εφοδιασμένα με κίτρινα πλευρικά φώτα. 

3. Αυτός που θέτει σε κυκλοφορία, ως και αυτός που 
οδηγεί, αυτοκίνητο όχημα από τα πιο πάνω ή ρυμουλ¬ 
κούμενο, το οποίο δεν είναι εφοδιασμένο με τα προ¬ 
βλεπόμενα πιο πάνω φώτα που να λειτουργούν σύμ¬ 
φωνα με τις διατάξεις του άρθρου αυτού, τιμωρείται με 
πρόστιμο είκοσι χιλιάδων (20.000) δραχμών. 

Άρθρο 67 

Φως πινακίδας αριθμού κυκλοφορίας 

1. Τα αυτοκίνητα οχήματα και τα ρυμουλκούμενα 
επιβάλλεται να έχουν φώτα ικανής έντασης, για τον 
επαρκή φωτισμό της πινακίδας του αριθμού κυκλοφο¬ 
ρίας, ώστε ο αριθμός, όταν φωτίζεται, να είναι ευανά¬ 
γνωστος κατά τη νύκτα με καθαρές καιρικές συνθήκες, 
από απόσταση 20 τουλάχιστον μέτρων και μη ορατό 
απευθείας από τους ακολουθούντες οδηγούς των άλλων 
οχημάτων. 

2. Αυτός που θέτει σε κυκλοφορία, ως και αυτός που 
οδηγεί αυτοκίνητο όχημα ή ρυμουλκούμενο, το οποίο 
δεν είναι εφοδιασμένο με το προβλεπόμενο πιο πάνω 
φως πινακίδας αριθμού κυκλοφορίας που να λειτουργεί 
σύμφωνα με τις διατάξεις του άρθρου αυτού, τιμωρείται 
με πρόστιμο δέκα χιλιάδων (10.000) δραχμών. 

Άρθρο 68 

Φώτα τροχοπέδησης 

1. Τα αυτοκίνητα οχήματα, τα οποία μπορούν να 
υπερβούν την ταχύτητα των 25 χλμ. την ώρα σε ευθεία 
οριζόντια οδό και τα ρυμουλκούμενα, επιβάλλεται να 
έχουν στο πίσω μέρος τους τουλάχιστον δύο ερυθρά 
φώτα τροχοπέδησης, η φωτιστική ένταση των οποίων 
να είναι σημαντικά μεγαλύτερη εκείνης των πίσω φώτων 
θέσης. 

2. Αυτός που θέτει οε κυκλοφορία, ως και αυτός που 
οδηγεί αυτοκίνητο όχημα ή ρυμουλκούμενο, το οποίο 
δεν είναι εφοδιασμένο με τα προβλεπόμενα πιο πάνω 
φώτα πέδησης, που να λειτουργούν σύμφωνα με τις 
διατάξεις του άρθρου αυτού, τιμωρείται με πρόστιμο 
είκοσι χιλιάδων (20.0000) δραχμών. 

Αρθρο 69 
Φώτα ομίχλης 

1. Τα αυτοκίνητα οχήματα μπορούν να φέρουν μπρο- 
στά δύο φώτα ομίχλης αντιθαμβωτικά, λευκού ή ειδικής 
επιλογής κίτρινου χρώματος και τοποθετημένα κατά 
τρόπον ώστε κανένα σημείο της φωτιστικής τους επι¬ 
φάνειας να βρίσκεται ψηλότερα από το ανώτατο σημείο 
της φωτιστικής επιφάνειας των φώτων διασταύρωσης 
και το εξωτερικό σημείο της φωτιστικής τους επιφάνειας 
να μην απέχει περισσότερο από 0,40 μ. από το ακρότατο 
της αυτής πλευράς εξωτερικό όριο του οχήματος. 

2. Τα αυτοκίνητα και τα ρυμουλκούμε να μπορούν να 
φέρουν πίσω ένα ή δύο φώτα ομίχλης χρώματος ερυ¬ 
θρού. 

3. Αυτός που θέτει σε κυκλοφορία, ως και αυτός που 
οδηγεί, όχημα εκ των πιο πάνω το οποίο έχει φώτα 
ομίχλης που δεν πληρούν τους όρους του άρθρου 
αυτού, τιμωρείται με πρόστιμο δέκα χιλιάδων (10.000) 
δραχμών. 

Αρθρο 70 

Φώτα οπισθοπορείας 

1. Τα αυτοκίνητα οχήματα μπορούν να έχουν αντι- 
θαμβωτικά φώτα οπισθοπορείας, λευκού ή ειδικής επι¬ 
λογής κίτρινου χρώματος, τα οποία να ανάβουν αυτό¬ 
ματα με τη χρησιμοποίηση της ταχύτητας οπισθοδρό¬ 
μησης του οχήματος. 

2. Αυτός που θέτει σε κυκλοφορία, ως και αυτός που 
οδηγεί αυτοκίνητο όχημα, το οποίο έχει φως οπισθο- 
πορείας που δεν πληροί τους όρους του άρθρου αυτού, 
τιμωρείται με πρόστιμο δέκα χιλιάδων (10.000) δραχμών. 

Αρθρο 71 

Φώτα δεικτών κατεύθυνσης (φλας) και 
φώτα έκτακτης ανάγκης 

1. Τα αυτοκίνητα οχήματα, τα τρίτροχα οχήματα, οι 
μοτοσικλέτες, τα μοτοποδήλατα και τα ρυμουλκούμενα, 
επιβάλλεται να έχουν ζυγό αριθμό σταθερών δεικτών 
κατεύθυνσης με κίτρινα φώτα που αναβοσβήνουν, ορατά 
κατά την ημέρα και νύκτα από τους χρησιμοποιούντες 
την οδό. Η συχνότητα με την οποία αναβοσβήνει το 
φως πρέπει να είναι 90 παλμοί το λεπτό, με ανοχή 
συν πλην 30 παλμούς. 

Με τα πιο πάνω φώτα μπορούν να αναβοσβήνουν 
συγχρόνως και τα πλευρικά φώτα θέσης. 

2. Τα αυτοκίνητα οχήματα και τα ρυμουλκούμενα, 
επιβάλλεται να είναι εφοδιασμένα με συσκευή που να 
επιτρέπει τη σύγχρονη λειτουργία των φώτων δεικτών 
κατεύθυνσης (φώτα έκτακτης ανάγκης). 

3. Αυτός που θέτει σε κυκλοφορία, ως και αυτός που 
οδηγεί όχημα, που αναφέρεται στην πιο πάνω παρά¬ 
γραφο και το οποίο δεν είναι εφοδιασμένο με τους 
πιο πάνω προβλεπόμενους φωτεινούς δείκτες κατεύ¬ 
θυνσης που να λειτουργούν σύμφωνα με τις διατάξεις 
του άρθρου αυτού, τιμωρείται με πρόστιμο είκοσι χι¬ 
λιάδων (20.000) δραχμών. 


Αρθρο 72 
Αντανακλαστήρες 

1. Τα αυτοκίνητα οχήματα και τα ρυμουλκούμενα 
επιβάλλεται να έχουν στο πίσω μέρος τους δύο του¬ 
λάχιστον ερυθρούς αντανακλαστήρες, ορατούς από ο¬ 
δηγό, κατά τη νύκτα με καθαρές καιρικές συνθήκες από 
απόσταση τουλάχιστον 150 μέτρων, όταν φωτίζονται 
από τα φώτα πορείας, τα φώτα διασταύρωσης ή τα 
φώτα ομίχλης άλλου οχήματος. 

2. Οι πιο πάνω αντανακλαστήρες των μεν αυτοκινήτων 
οχημάτων μπορούν να έχουν οποιοδήποτε σχήμα, εκτός 
τριγωνικού, των δε ρυμουλκούμενων επιβάλλεται να 
έχουν σχήμα ισόπλευρου τριγώνου, πλευράς μήκους 
από 0,15 μ. έως και 0,20 μ. και το οποίο τοποθετείται 
με τη μία πλευρά οριζόντια και την απέναντι αυτής 
κορυφή προς τα πάνω. Μέσα στο τρίγωνο αυτό απα¬ 
γορεύεται η τοποθέτηση οποιουδήποτε φωτεινού σή¬ 
ματος. 

3. Το εξωτερικό άκρο της φωτιστικής επιφάνειας του 
αντανακλαστήρα πρέπει να μην απέχει περισσότερο 
από 0,40 μ. από το ακρότατο της αυτής πλευράς 
εξωτερικό όριο του οχήματος. 

4. Τα ρυμουλκούμενα επιβάλλεται να έχουν στο μπρο¬ 
στινό μέρος δύο λευκούς αντανακλαστήρες οποιοσδή¬ 
ποτε σχήματος, εκτός τριγωνικού και να ανταποκρίνο- 
νται ως προς την ορατότητα με τις απαιτήσεις της 
παρ.1 του άρθρου αυτού. 

5. Τα αυτοκίνητα οχήματα και τα ρυμουλκούμενα, το 
μήκος των οποίων υπερβαίνει τα 6 μ., επιβάλλεται να 
έχουν κίτρινους πλευρικούς αντανακλαστήρες. 

6. Αυτός που θέτει σε κυκλοφορία, ως και αυτός που 
οδηγεί, αυτοκίνητο όχημα ή ρυμουλκούμενο που δεν 
έχει τους κατά το άρθρο αυτό προβλεπόμενους αντα¬ 
νακλαστήρες, τιμωρείται με πρόστιμο είκοσι χιλιάδων 
(20.000) δραχμών. 

Αρθρο 73 

Γενική διάταξη ηλεκτρικού συστήματος 

1. Το ηλεκτρικό σύστημα των αυτοκινήτων οχημάτων 
και των συνδυασμών οχημάτων, οι οποίοι αποτελούνται 
από ένα έλκον αυτοκίνητο όχημα και ένα ή περισσότερα 
ρυμουλκούμενα, πρέπει να είναι κατασκευασμένο κατά 
τρόπον ώστε τα φώτα πορείας, διασταύρωσης, ομίχλης, 
τα μετωπικά φώτα θέσης του αυτοκινήτου οχήματος 
και το φως της πινακίδας αριθμού κυκλοφορίας, να μην 
ανάβουν όταν δεν είναι αναμμένα τα πίσω ερυθρά φώτα 
θέσης. Επίσης, τα μπροστινά λευκά φώτα θέσης του 
αυτοκινήτου οχήματος να είναι πάντοτε αναμμένα όταν 
ανάβουν τα φώτα πορείας, διασταύρωσης ή ομίχλης. 

Η διάταξη αυτή δεν έχει εφαρμογή όταν τα φώτα 
πορείας ή διασταύρωσης χρησιμοποιούνται για φωτεινή 
προειδοποίηση (άρθρο 36 παρ. 4). 

2. Αυτός που θέτει σε κυκλοφορία, ως και αυτός που 
οδηγεί, όχημα ή συνδυασμό οχημάτων που δεν είναι 
εφοδιασμένο με το πιο πάνω προβλεπόμενο ηλεκτρικό 
σύστημα, το οποίο να λειτουργεί σύμφωνα με τις δια¬ 
τάξεις του άρθρου αυτού, τιμωρείται με πρόστιμο είκοσι 
χιλιάδων (20.000) δραχμών. 

Αρθρο 74 

Φώτα μοτοποδηλάτων και μοτοσικλετών 

1. Τα τρίτροχα μοτοποδήλατα επιβάλλεται να έχουν: 
α) Ένα ή δύο φώτα διασταύρωσης 
β) Ένα ή δύο πίσω φώτα θέσης 
γ) Ένα ή δύο φώτα τροχοπέδησης 

δ) Ένα ή δύο σε κάθε πλευρά μη τριγωνικούς 
ανακλαστήρες 

ε) Έναν μη τριγωνικό ανακλαστήρα πίσω 
στ) Δύο ανακλαστήρες σε κάθε ποδομοχλό, όταν 
αυτοί δεν είναι αναδιπλούμενοι. 

Επίσης τα δίτροχα μοτοποδήλατα μπορεί να είναι 
εφοδιασμένα και με: 
α) Ένα ή δύο φώτα πορείας 
β) Δύο σε κάθε πλευρά δείκτες κατεύθυνσης 
γ) Φώτα για το φωτισμό της πινακίδας του αριθμού 
κυκλοφορίας 

δ) Ένα ή δύο φώτα θέσης μπροστά 
ε) Έναν μη τριγωνικό ανακλαστήρα μπροστά. 

2. Τα τρίτροχα μοτοποδήλατα και τα ελαφρά τετρά¬ 
τροχα επιβάλλεται να έχουν: 

α) Ένα ή δύο φώτα διασταύρωσης 
β) Ένα ή δύο φώτα θέσης μπροστά. Τα τρίτροχα 
μοτοποδήλατα με μέγιστο πλάτος άνω των 1300 χιλ. 
επιβάλλεται να έχουν δύο φώτα θέσης μπροστά. 

γ) Ένα ή δύο φώτα θέσης πίσω. Τα τρίκυκλα μοτο¬ 
ποδήλατα με μέγιστο πλάτος άνω των 1300 χιλ. επι¬ 
βάλλεται να έχουν δύο φώτα θέσης πίσω. 

δ) Έναν ή δύο μη τριγωνικούς ανακλαστήρες πίσω. 
Τα τρίκυκλα μοτοποδήλατα με μέγιστο πλάτος άνω των 
1000 χιλ. επιβάλλεται να έχουν δύο μη τριγωνικούς 
ανακλαστήρες πίσω. 

ε) Δύο ανακλαστήρες σε κάθε ποδομοχλό, όταν αυτοί 
δεν είναι αναδιπλούμενοι. 

στ) Ένα ή δύο φώτα τροχοπέδησης. Τα τρίτροχα 
μοτοποδήλατα με μέγιστο πλάτος άνω των 1300 χιλ. 
επιβάλλεται να έχουν δύο φώτα τροχοπέδησης. 

ζ) Δύο σε κάθε πλευρά δείκτες κατεύθυνσης, για τα 
τρίτροχα μοτοποδήλατα με κλειστό αμάξωμα. 

Επίσης τα τρίτροχα μοτοποδήλατα μπορεί να είναι 
εφοδιασμένα και με: 
α) Ένα ή δύο φώτα πορείας 

β) Δύο σε κάθε πλευρά δείκτες κατεύθυνσης, για τα 
τρίτροχα μοτοποδήλατα χωρίς κλειστό αμάξωμα 
γ) Φώτα για το φωτισμό της πινακίδας του αριθμού 
κυκλοφορίας 

δ) Έναν ή δύο σε κάθε πλευρά μη τριγωνικούς 
ανακλαστήρες. 

3. Οι δίτροχες μοτοσικλέτες επιβάλλεται να έχουν: 
α) Ένα ή δύο φώτα πορείας 

β) Ένα ή δύο φώτα διασταύρωσης 
γ) Δύο σε κάθε πλευρά δείκτες κατεύθυνσης 
δ) Ένα ή δύο φώτα τροχοπέδησης 
ε) Ένα ή δύο φώτα θέσης μπροστά 
στ) Ένα ή δύο φώτα θέσης πίσω 
ζ) Φως για το φωτισμό της πίσω πινακίδας του αριθμού 
κυκλοφορίας 

η) Έναν μη τριγωνικό ανακλαστήρα πίσω. 

Επίσης οι δίτροχες μοτοσικλέτες μπορεί να είναι 
εφοδιασμένες και με: 
α) Ένα ή δύο φώτα ομίχλης μπροστά 
β) Ένα ή δύο φώτα ομίχλης πίσω 
γ) Ενα φως έκτακτης ανάγκης 
δ) Έναν ή δύο σε κάθε πλευρά μη τριγωνικούς 
ανακλαστήρες. 

4. Οι δίτροχες μοτοσικλέτες με πλευρικό κάνιστρο 
επιβάλλεται να έχουν: 

α) Ένα ή δύο φώτα πορείας 
β) Ένα ή δύο φώτα διασταύρωσης 
γ) Δύο σε κάθε πλευρά δείκτες κατεύθυνσης 
δ) Ένα ή δύο φώτα τροχοπέδησης 
ε) Δύο ή τρία φώτα θέσης μπροστά, από τα οποία 
το ένα στο καλάθι 

στ) Δύο ή τρία φώτα θέσης πίσω, από τα οποία το 


ένα στο καλάθι 

ζ) Φως για το φωτισμό της πίσω πινακίδας του αριθμού 
κυκλοφορίας 

η) Δύο μη τριγωνικούς ανακλαστήρες πίσω. 

Επίσης οι δίτροχες μοτοσικλέτες με πλευρικό καλάθι 
μπορεί να είναι εφοδιασμένες και με: 
α) Ένα ή δύο φώτα ομίχλης μπροστά 
β) Ένα ή δύο φώτα ομίχλης πίσω 
γ) Ένα φως έκτακτης ανάγκης 
δ) Έναν ή δύο σε κάθε πλευρά μη τριγωνικούς ανα¬ 
κλαστήρες. 

5. Το ηλεκτρικό σύστημα μοτοσικλέτας και καλαθιού 
πρέπει να είναι κατασκευασμένο κατά τρόπο ώστε τα 
φώτα θέσης (μετωπικό και πίσω) του καλαθιού να 
ανάβουν συγχρόνως με το πίσω φως θέσης της μο¬ 
τοσικλέτας. 

6. Τα στις παραγράφους 3 και 4 του άρθρου αυτού 
προβλεπόμενα φώτα πρέπει να πληρούν τις προδια¬ 
γραφές ως προς το χρώμα, την ένταση και την τοπο¬ 
θέτηση, οι οποίες καθορίζονται για τα αντίστοιχα φώτα 
των αυτοκινήτων οχημάτων κ.λπ., εκτός των μοτοπο¬ 
δηλάτων, τα οποία επιβάλλεται να έχουν φανούς μέ¬ 
τριας έντασης. 

7. Αυτός που θέτει σε κυκλοφορία, ως και αυτός που 
οδηγεί όχημα από τα πιο πάνω, το οποίο δεν είναι 
εφοδιασμένο με τα ως άνω προβλεπόμενα φώτα, που 
να λειτουργούν σύμφωνα με τις διατάξεις του άρθρου 
αυτού, τιμωρείται με πρόστιμο είκοσι χιλιάδων (20.000) 
δραχμών. 

Αρθρο 75 

Φώτα τρίτροχων οχημάτων 

1. Τα τρίτροχα οχήματα επιβάλλεται να έχουν: 

α) Ένα ή δύο φώτα πορείας. Τα τρίτροχα οχήματα, 
των οποίων το μέγιστο πλάτος είναι άνω των 1300 χιλ. 
επιβάλλεται να έχουν δύο φώτα πορείας. 

β) Ένα ή δύο φώτα διασταύρωσης. Τα τρίτροχα 
οχήματα, των οποίων το μέγιστο πλάτος είναι άνω των 
1300 χιλ. επιβάλλεται να έχουν δύο φώτα διασταύρωσης, 
γ) Έναν ή δύο σε κάθε πλευρά δείκτες κατεύθυνσης, 
δ) Ένα ή δύο φώτα πέδησης. Τα τρίτροχα οχήματα, 
των οποίων το μέγιστο πλάτος είναι άνω των 1300 χιλ. 
επιβάλλεται να έχουν δύο φώτα πέδησης. 

ε) Ένα ή δύο φώτα θέσης μπροστά. Τα τρίτροχα 
οχήματα, των οποίων το μέγιστο πλάτος είναι άνω των 
1300 χιλ. επιβάλλεται να έχουν δύο φώτα θέσης μπρο¬ 
στά. 

στ) Ένα ή δύο φώτα θέσης πίσω. Τα τρίτροχα οχή¬ 
ματα, των οποίων το μέγιστο πλάτος είναι άνω των 
1300 χιλ. επιβάλλεται να έχουν δύο φώτα θέσης πίσω. 

ζ) Φως για το φωτισμό της πίσω πινακίδας του αριθμού 
κυκλοφορίας. 

η) Δύο μη τριγωνικούς ανακλαστήρες πίσω, 
θ) Φως έκτακτης ανάγκης. 

ι) Έναν ή δύο μη τριγωνικούς ανακλαστήρες πίσω. 
Τα τρίτροχα οχήματα, των οποίων το μέγιστο πλάτος 
είναι μέχρι 1000 χιλ. δεν επιβάλλεται να έχουν ανα¬ 
κλαστήρα πίσω. 

Επίσης τα τρίτροχα οχήματα μπορεί να είναι εφο¬ 
διασμένα και με: 

α) Ένα ή δύο φώτα ομίχλης μπροστά 
β) Ένα ή δύο φώτα ομίχλης πίσω 
γ) Ένα ή δύο φώτα οπισθοπορείας 
δ) Έναν ή δύο σε κάθε πλευρά μη τριγωνικούς 
ανακλαστήρες. 

2. Τα προβλεπόμενα φώτα στην προηγούμενη παρά¬ 
γραφο του άρθρου αυτού πρέπει να πληρούν τις προ- 

διαγραφές ως προς το χρώμα, την ένταση και την 
τοποθέτηση, οι οποίες καθορίζονται για τα αντίστοιχα 
φώτα των αυτοκινήτων οχημάτων. 

3. Αυτός που θέτει σε κυκλοφορία, ως και αυτός που 
οδηγεί, τρίτροχη μοτοσικλέτα, η οποία δεν είναι εφο¬ 
διασμένη με τα πιο πάνω προβλεπόμενα φώτα και 
αντανακλαστικά στοιχεία, που να λειτουργούν σύμφωνα 
με τις διατάξεις του άρθρου αυτού, τιμωρείται με πρό¬ 
στιμο είκοσι χιλιάδων (20.000) δραχμών. 

Άρθρο 76 
Φώτα ποδήλατων 

1. Τα ποδήλατα επιβάλλεται να είναι εφοδιασμένα με 
ένα λευκό ή κίτρινο φως μπροστά και ένα ερυθρό φως 
και αντανακλαστικό στοιχείο πίσω, ως και με έναν 
τουλάχιστον αντανακλαστήρα σε κάθε πλευρά. Ομοίως 
αντανακλαστικό στοιχείο κίτρινου χρώματος επιβάλλεται 
να τοποθετείται σε κάθε ποδομοχλό. 

Εξαιρούνται της υποχρέωσης να φέρουν τα ως άνω 
φώτα, εφόσον δεν κυκλοφορούν τη νύκτα, τα ποδήλατα 
των οποίων η διάμετρος τροχού δεν υπερβαίνει τα 500 
χιλιοστά, τα αγωνιστικά και τα ορειβατικά ποδήλατα. 

2. Αυτός που θέτει σε κυκλοφορία, ως και αυτός που 
οδηγεί, ποδήλατο το οποίο δεν είναι εφοδιασμένο με 
τα πιο πάνω προβλεπόμενα φώτα και αντανακλαστικά 
στοιχεία, που να λειτουργούν σύμφωνα με τις διατάξεις 
του άρθρου αυτού, τιμωρείται με πρόστιμο δέκα χιλιάδων 
(10.000) δραχμών. 

Άρθρο 77 

Φώτα ζωήλατων οχημάτων 

1. Τα ζωήλατα οχήματα επιβάλλεται να έχουν δύο 
λευκά φώτα μπροστά και δύο ερυθρά πίσω. Αντί των 
ερυθρών επιτρέπεται να τοποθετηθούν αντανακλαστικά 
στοιχεία ερυθρού φωτός. 

2. Αυτός που θέτει σε κυκλοφορία, ως και αυτός που 
οδηγεί ζωήλατο όχημα, το οποίο δεν είναι εφοδιασμένο 
με τα πιο πάνω προβλεπόμενα φώτα και αντανακλαστικά 
στοιχεία, που να λειτουργούν σύμφωνα με τις διατάξεις 
του άρθρου αυτού, τιμωρείται με πρόστιμο δέκα χιλιάδων 
(10.000) δραχμών. 

Άρθρο 78 

Φώτα αγροτικών μηχανημάτων 

1. Οι διατάξεις του παρόντος Κώδικα για το σύστημα 
φωτισμού και οπτικής γενικά σήμανσης των οχημάτων 
έχουν ανάλογη εφαρμογή και στα αγροτικά μηχανήματα 
τα οποία κινούνται αυτοδύναμα, ως και επί των υπ' 
αυτών ρυμουλκούμενων, αν αυτά καλύπτουν τα πίσω 
φώτα του έλκοντος οχήματος. Ειδικότερα, στις περι¬ 
πτώσεις συνδυασμών μονοαξονικών γεωργικών ελκυ- 
στήρων, των οποίων η πραγματική ισχύς του κινητήρα 
στον άξονα δεν υπερβαίνει τους 7 ίππους, μετά ρυ¬ 
μουλκούμενων, εφαρμόζονται οι διατάξεις του κεφα¬ 
λαίου αυτού για τις δίτροχες μοτοσικλέτες με ή χωρίς 
καλάθι. 

Αν όμως υπερβαίνει τους 7 ίππους εφαρμόζονται οι 
διατάξεις του κεφαλαίου αυτού για τις τρίτροχες μο¬ 
τοσικλέτες. 

Αν η ιδιομορφία των πιο πάνω μηχανημάτων δεν 
επιτρέπει ανάλογη εφαρμογή των διατάξεων για τη 
θέση των φώτων και αντανακλαστικών στοιχείων, οι 
Υπουργοί Γεωργίας και Μεταφορών και Επικοινωνιών, 
με αποφάσεις τους καθορίζουν διάφορο τρόπο τοπο¬ 
θέτησης. 


2. Τα αγροτικά μηχανήματα μπορούν να φέρουν ειδικό 
προβολέα, ο οποίος χρησιμοποιείται μόνο κατά την 
εκτέλεση μηχανοαγροτικών εργασιών, απαγορευμένης 
της χρήσης αυτού κατά την κίνησή τους στις οδούς. 

3. Αυτός που θέτει σε κυκλοφορία, ως και αυτός που 
οδηγεί, όχημα εκ των πιο πάνω, το οποίο δεν είναι 
εφοδιασμένο με το προβλεπόμενο σύστημα φωτισμού, 
που να λειτουργεί σύμφωνα με τις διατάξεις του άρθρου 
αυτού, ως και αυτός που παραβαίνει τη διάταξη της 
παραγράφου 2 του άρθρου αυτού, τιμωρείται με πρό¬ 
στιμο είκοσι χιλιάδων (20.000) δραχμών. 

Άρθρο 79 

Φώτα μηχανημάτων έργων 

1. Οι διατάξεις του παρόντος Κώδικα για φωτισμό 
και οπτική σήμανση οχημάτων, γενικά, έχουν ανάλογη 
εφαρμογή και επί των μηχανημάτων έργων, ως και επί 
των υπ’ αυτών ρυμουλκούμενων. αν αυτά καλύπτουν 
τα πίσω φώτα του έλκοντος οχήματος. 

Τα χιονοκαθαριστικά μηχανήματα επιβάλλεται να είναι 
εφοδιασμένα και με φανούς κίτρινου φωτός. 

2. Τα μηχανήματα έργων μπορεί να έχουν ειδικούς 
προβολείς, οι οποίοι χρησιμοποιούνται μόνο κατά την 
εκτέλεση έργων, απαγορευμένης της χρήσης αυτών 
κατά την κίνησή τους επί των οδών. 

3. Αυτός που θέτει σε κυκλοφορία, ως και αυτός που 
οδηγεί, όχημα εκ των πιο πάνω, το οποίο δεν είναι 
εφοδιασμένο με το προβλεπόμενο σύστημα φωτισμού, 
που να λειτουργεί σύμφωνα με τις διατάξεις του άρθρου 
αυτού, ως και αυτός που παραβαίνει τη διάταξη της 
παραγράφου 2 του άρθρου αυτού τιμωρείται με πρόστιμο 
είκοσι χιλιάδων (20.000) δραχμών. 

Άρθρο 80 

Γενικές διατάξεις για το φωτισμό 

1. Τα φώτα οδικού οχήματος ή ρυμουλκούμενου, 
εκτός από τα φώτα των δεικτών κατεύθυνσης και τα 
φώτα έκτακτης ανάγκης, απαγορεύεται να αναβοσβή¬ 
νουν ή να μεταβάλλουν ένταση. Κατ’ εξαίρεση, επιτρέ¬ 
πεται αυτό για φώτα χρησιμοποιούμενα για την επισή¬ 
μανση οχημάτων ή συνδυασμών οχημάτων (π.χ. οχήματα 
προτεραιότητας, φάλαγγας οχημάτων, οχήματα μεγά¬ 
λου μεγέθους και οχήματα εξοπλισμού κατασκευής ή 
συντήρησης των οδών), ως προς τα οποία δεν εφαρ¬ 
μόζονται οι γενικοί κανόνες κυκλοφορίας ή η παρουσία 
των οποίων επί της οδού επιβάλλει στους λοιπούς 
χρησιμοποιούντες τις οδούς να λαμβάνουν ειδικές προ¬ 
φυλάξεις. 

2. Συνδυασμός δύο ή περισσότερων ομοίων ή όχι 
φώτων, τα οποία εκτελούν την αυτή λειτουργία και τα 
οποία έχουν το ίδιο χρώμα, θεωρείται ότι αποτελούν 
ένα και μόνο φως, αν οι προβολές των φωτιστικών 
επιφανειών τους, σε εγκάρσιο κατακόρυφο επίπεδο, 
καταλαμβάνουν ποσοστό όχι λιγότερο του 50% της 
επιφάνειας του μικρότερου ορθογώνιου παραλληλό¬ 
γραμμου, το οποίο περιγράφει τις προβολές αυτές των 
φωτιστικών επιφανειών. 

3. Απλή φωτιστική επιφάνεια, η οποία έχει σχήμα 
ταινίας, θεωρείται ότι είναι δύο ή ζυγός αριθμός φώτων, 
αν είναι τοποθετημένη συμμετρικά ως προς το μέσο 
κατά μήκος επίπεδο του οχήματος, εκτείνεται μέχρις 
απόστασης όχι μεγαλύτερης των 0,40 μ. από το ακρό- 
τατο εξωτερικό όριο του οχήματος και έχει μήκος 
τουλάχιστον 0,80 μ.. Ο φωτισμός μιας τέτοιας επιφά¬ 
νειας πρέπει να παρέχεται από δύο τουλάχιστον φω¬ 
τεινές πηγές που βρίσκονται κατά το δυνατόν πλησιέ- 

στερα προς τα άκρα αυτής. Η πιο πάνω φωτιστική 
επιφάνεια μπορεί να αποτελείται από αριθμό στοιχείων, 
τα οποία είναι τοποθετημένα κατά τρόπο ώστε οι 
προβολές των φωτιστικών επιφανειών των διαφόρων 
στοιχείων σε εγκάρσιο κατακόρυφο επίπεδο να κατα¬ 
λαμβάνουν ποσοστό όχι λιγότερο του 50% της επιφά¬ 
νειας του μικρότερου ορθογώνιου παραλληλόγραμμου, 
το οποίο περιγράφει τις προβολές αυτές των φωτιστι¬ 
κών επιφανειών. 

4. Φώτα οχήματος, τα οποία εκτελούν την αυτή 
λειτουργία και φωτίζουν προς την ίδια κατεύθυνση, 
πρέπει να είναι του αυτού χρώματος. Φώτα και αντα- 
νακλαστήρες, ζυγού αριθμού, πρέπει να τοποθετούνται 
συμμετρικά ως προς το μέσο κατά μήκος επίπεδο του 
οχήματος, εκτός των οχημάτων, τα οποία έχουν ασύμ¬ 
μετρο εξωτερικό σχήμα. Η ένταση των φώτων κάθε 
ζεύγους πρέπει να είναι η αυτή. Τα φώτα δεν πρέπει 
να επικαλύπτονται από διάφορα αντικείμενα και πρέπει 
να διατηρούνται καθαρά. 

5. Τηρουμένων των λοιπών διατάξεων του κεφαλαίου 
αυτού, φώτα διαφόρων ειδών, ως και αντανακλαστήρες, 
μπορούν να ενώνονται ή να ενσωματώνονται μέσα στην 
αυτή συσκευή. 

6. Απαγορεύεται η προσθήκη άλλων φωτιστικών ή 
αντανακλαστικών στοιχείων πέραν των προβλεπομένων 
στο άρθρο 2 παρ. 1 του παρόντος Κώδικα. 

7. Με αποφάσεις του Υπουργού Μεταφορών και 
Επικοινωνιών καθορίζονται τα χαρακτηριστικά των χρω¬ 
μάτων των φώτων, τα οποία χρησιμοποιούνται από τα 
διάφορα οδικά οχήματα. 

8. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

ΚΕΦΑΛΑΙΟ Η’ 

ΤΕΧΝΙΚΕΣ ΠΡΟΔΙΑΓΡΑΦΕΣ ΟΧΗΜΑΤΩΝ 
Άρθρο 81 

Μηχανισμοί, εξαρτήματα και συσκευές οχημάτων 

1. Τα αυτοκίνητα οχήματα πρέπει να είναι εφοδια¬ 
σμένα με σύστημα διεύθυνσης, το οποίο να επιτρέπει 
στον οδηγό την ευχερή, ταχεία και ασφαλή αλλαγή 
κατεύθυνσης του οχήματος του. 

2. Τα αυτοκίνητα οχήματα, τα τρίτροχα οχήματα, οι 
μοτοσικλέτες και τα μοτοποδήλατα πρέπει να είναι 
εφοδιασμένα με έναν τουλάχιστον καθρέπτη, τοποθε¬ 
τημένο σε θέση η οποία να εξασφαλίζει την ορατότητα 
της οδού πίσω από το όχημα. 

3. Τα αυτοκίνητα οχήματα, τα αγροτικά μηχανήματα 
και τα μηχανήματα έργων, τα οποία κινούνται στις 
οδούς πρέπει να είναι εφοδιασμένα με ένα τουλάχιστον 
ηχητικό όργανο προειδοποίησης ικανής έντασης, τα δε 
τρίτροχα οχήματα, οι μοτοσικλέτες και τα μοτοποδήλατα 
με όμοιο όργανο μικρότερης έντασης. Ο ήχος, ο οποίος 
εκπέμπεται από το ηχητικό όργανο, πρέπει να είναι 
συνεχής του αυτού τόνου και όχι διαπεραστικός. 

4. Τα οχήματα άμεσης ανάγκης, τα έχοντα προτε¬ 
ραιότητα, ως και τα οχήματα δημόσιας μαζικής μετα¬ 
φοράς επιβατών, μπορούν να είναι εφοδιασμένα και να 
χρησιμοποιούν άλλα ηχητικά όργανα, διαφόρων ήχων, 
οι προδιαγραφές των οποίων καθορίζονται με απόφαση 
του Υπουργού Μεταφορών και Επικοινωνιών. 

5. Η χρήση σαλπίγγων εναλλασσόμενου ήχου, σει¬ 
ρήνων, σφυρικτών κ.λπ. απαγορεύεται, εκτός των ο¬ 
χημάτων της προηγούμενης παραγράφου. 

6. Τα ποδήλατα, εκτός από τα χρησιμοποιούμενα σε 
αθλητικούς αγώνες, επιβάλλεται να είναι εφοδιασμένα 
με ένα κουδούνι. 


7. Τα διαφανή μέρη των αυτοκινήτων οχημάτων και 
των ρυμουλκούμενων, τα οποία αποτελούν τμήμα του 
αμαξώματος αυτών, περιλαμβανομένου και του ανεμο¬ 
θώρακα ως και οποιουδήποτε εσωτερικού χωρίσματος, 
επιβάλλεται να είναι κατασκευασμένα κατά τρόπον ώστε 
αφ' ενός μεν σε περίπτωση θραύσης τους ο κίνδυνος 
τραυματισμού προσώπων να μειώνεται στο ελάχιστο, 
αφ' ετέρου δε να είναι ορατός τόσο ο οδηγός όσο και 
οι επιβαίνοντες αυτού. 

Ειδικότερα, τα διαφανή μέρη του ανεμοθώρακα πρέπει 
να είναι κατασκευασμένα από τέτοια ύλη ώστε: 

α) Η διαφάνεια του ανεμοθώρακα να μην ελαττώνεται 
με την πάροδο του χρόνου. 

β) Να μην παραμορφώνουν τις εικόνες των αντικει¬ 
μένων που φαίνονται διαμέσου του ανεμοθώρακα. 

γ) Σε περίπτωση θραύσης τους, ο οδηγός να έχει 
ικανή καθαρή θέα της οδού. 

8. Το αυτοκίνητο όχημα, το οποίο έχει ανεμοθώρακα 
διαστάσεων και σχήματος ώστε ο οδηγός να μην μπορεί 
να βλέπει κανονικά μπροστά του, παρά μόνο μέσα από 
το διαφανές μέρος του ανεμοθώρακα, επιβάλλεται να 
είναι εφοδιασμένο με έναν τουλάχιστον αποτελεσματικό 
καθαριστήρα του ανεμοθώρακα, τοποθετημένο σε κα¬ 
τάλληλη θέση και ο οποίος να λειτουργεί κατά τρόπον 
ώστε να μην απαιτείται διαρκής ενέργεια του οδηγού. 

Απαγορεύεται η τοποθέτηση ή ανάρτηση μπροστά ή 
πίσω από τον ανεμοθώρακα, ως και η επικόλληση σε 
αυτόν αντικειμένων που περιορίζουν την ορατότητα 
του οδηγού. 

9. Το αυτοκίνητο όχημα, το οποίο σύμφωνα με την 
προηγούμενη παράγραφο επιβάλλεται να είναι εφοδια¬ 
σμένο με έναν τουλάχιστον καθαριστήρα του ανεμο¬ 
θώρακα, πρέπει επίσης να έχει και πλυντήρια του 
ανεμοθώρακα. 

10. Τα φορτηγά όλων των κατηγοριών, τα λεωφορεία, 
ως και τα ρυμουλκούμενα επιβάλλεται να φέρουν στους 
τροχούς του πίσω τελευταίου άξονα λασπωτήρες. 

11. Τα αυτοκίνητα οχήματα, εκτός από τα τρίτροχα 
οχήματα και τις μοτοσικλέτες, επιβάλλεται να είναι 
εφοδιασμένα με σύστημα κίνησης του οχήματος προς 
τα πίσω, ο χειρισμός του οποίου να γίνεται από τη 
θέση του οδηγού. 

12. Ο κινητήρας εσωτερικής καύσης, ο οποίος χρη¬ 
σιμοποιείται για την προώθηση οδικού οχήματος, επι¬ 
βάλλεται να είναι εφοδιασμένος με αποτελεσματικό 
σιγαστήρα, κατάλληλο να μειώνει το θόρυβο, ο οποίος 
προκαλείται από την έξοδο των καυσαερίων και τέτοιας 
κατασκευής, ώστε να μην δύναται να τεθεί εκτός λει¬ 
τουργίας από τον οδηγό από τη θέση του. 

13. Οι τροχοί των μηχανοκίνητων οχημάτων, των 
ρυμουλκούμενων, των μοτοποδηλάτων και των ποδη¬ 
λάτων επιβάλλεται να φέρουν ελαστικά με ή χωρίς 
αεροθάλαμο ή άλλα ελαστικά ανάλογης αποτελεσμα- 
τικότητας που να είναι σε τέτοια κατάσταση, ώστε να 
εξασφαλίζονται οι συνθήκες ασφάλειας και η πρόσφυση, 
ακόμη και επί υγρού οδοστρώματος. Με απόφαση των 
Υπουργών Περιβάλλοντος, Χωροταξίας και Δημόσιων 
Έργων και Μεταφορών και Επικοινωνιών μπορούν ο¬ 
ρισμένα ειδικής χρήσης μηχανοκίνητα οχήματα και ρυ¬ 
μουλκούμενα να εξαιρεθούν της πιο πάνω υποχρέωσης, 
αν δεν προκαλείται φθορά του καταστρώματος της 
οδού. Με απόφαση του Υπουργού Μεταφορών και 
Επικοινωνιών καθορίζεται το, για κάθε τύπο ελαστικού, 
ελάχιστο επιτρεπόμενο πάχος προεξοχών του πέλμα¬ 
τος, κάτω από το οποίο, εξαιτίας έλλειψης επαρκούς 
ικανότητας πρόσφυσης, απαγορεύεται για λόγους α¬ 
σφάλειας η περαιτέρω χρήση του ελαστικού αυτού. 

Τα αυτοκίνητα οχήματα εκτός των δίτροχων μοτοσι¬ 
κλετών και μοτοποδηλάτων επιβάλλεται να είναι εφο¬ 
διασμένα με έναν εφεδρικό τροχό. 

14. Τα αυτοκίνητα οχήματα και τα ρυμουλκούμενα 
επιβάλλεται να είναι εφοδιασμένα με σύστημα ανάρτη¬ 
σης των τροχών, το οποίο εξασφαλίζει την ελαστική 
με αυτούς σύνδεση του αμαξώματος του οχήματος και 
την απόσβεση των ταλαντώσεων. 

Με αποφάσεις του Υπουργού Μεταφορών και Επι¬ 
κοινωνιών μπορεί ορισμένα ειδικής χρήσης αυτοκίνητα 
οχήματα ή ρυμουλκούμενα να εξαιρεθούν της υποχρέω¬ 
σης αυτής. 

15. Αυτοκίνητο όχημα, το οποίο μπορεί να υπερβεί 
την ταχύτητα των 40 χλμ. την ώρα, σε ευθεία οριζόντια 
οδό, επιβάλλεται να είναι εφοδιασμένο με μετρητή 
ταχύτητας (ταχόμετρο) που να λειτουργεί σωστά. 

16. Τα μηχανοκίνητα οχήματα, εκτός από τις δίτροχες 
μοτοσικλέτες χωρίς καλάθι, τα τρίτροχα μοτοποδήλατα 
και τα ρυμουλκούμενα, επιβάλλεται να είναι εφοδιασμένα 
με την πινακίδα ή την ειδική συσκευή επισήμανσης, η 
οποία αναφέρεται στα άρθρα 29 παρ. 3 και 34 παρ. 9 
του παρόντος Κώδικα. Η πιο πάνω πινακίδα αποτελείται 
από ισόπλευρο τρίγωνο που έχει πλευρά μήκους όχι 
μικρότερη των 0,40 μ. και πλάτους όχι μικρότερη των 
0,05 μ., το δε εσωτερικό μέρος του μπορεί να είναι κενό 
ή χρωματισμένο με ανοικτό χρώμα. Οι πλευρές του 
τριγώνου αυτού πρέπει να είναι κατασκευασμένες από 
αντανακλαστική ύλη ερυθρού χρώματος. Η πινακίδα 
πρέπει να είναι κατασκευασμένη κατά τρόπον ώστε να 
μπορεί να τοποθετείται σταθερά σε κατακόρυφη θέση. 
Οι προδιαγραφές των πινακίδων, της αντανακλαστικής 
ύλης αυτών, ως και των ειδικών συσκευών επισήμανσης, 
καθορίζονται με κοινή απόφαση των Υπουργών Μετα¬ 
φορών και Επικοινωνιών και Περιβάλλοντος, Χωροτα¬ 
ξίας και Δημόσιων Έργων. 

17. Τα επιβατηγό αυτοκίνητα οχήματα, ως και τα 
φορτηγά μέγιστου επιτρεπόμενου βάρους μέχρι και 
3.500 χλγρ. επιβάλλεται να είναι εφοδιασμένα με ζώνες 
ασφαλείας στα μπροστινά καθίσματα. Τα επιβατηγό 
αυτοκίνητα οχήματα, που τέθηκαν το πρώτο σε κυκλο¬ 
φορία στη Χώρα μετά την 1η Ιανουάριου 1993 και που 
θα τεθούν από της ισχύος του παρόντος Κώδικα, 
επιβάλλεται να είναι εφοδιασμένα με ζώνες ασφαλείας 
και στα πίσω καθίσματα. Με απόφαση του Υπουργού 
Μεταφορών και Επικοινωνιών καθορίζονται οι προδια¬ 
γραφές των ζωνών ασφαλείας. 

Με όμοια απόφαση μπορεί να επιβάλλεται η υπο¬ 
χρέωση εφοδιασμού και χρήσης ζωνών ασφαλείας και 
σε άλλες κατηγορίες οχημάτων, ως και στα πίσω κα¬ 
θίσματα των επιβατηγών αυτοκινήτων οχημάτων που 
ήδη κυκλοφορούν στη Χώρα. 

18. Τα αυτοκίνητα οχήματα και τα ρυμουλκούμενα, 
μέγιστου επιτρεπόμενου βάρους μεγαλύτερου των 3.500 
χιλιογράμμων, επιβάλλεται να είναι εφοδιασμένα με 
κατάλληλες σφήνες αναστολής κύλισης (τάκοι). 

19. Με απόφαση του Υπουργού Μεταφορών και Ε¬ 
πικοινωνιών μπορεί να επιβάλλεται αυτοκίνητα ή οχή¬ 
ματα ή συνδυασμοί οχημάτων (συρμοί) μήκους μεγαλύ¬ 
τερου των 10 μέτρων να εφοδιάζονται με συστήματα, 
με τα οποία υποβοηθείται η λήψη σημάτων προειδο¬ 
ποίησης τα οποία δίνονται από τους οδηγούς των 
οχημάτων που ακολουθούν. 

20. Τα ζωήλατα οχήματα, μέγιστου επιτρεπόμενου 
βάρους μέχρι 3.000 χλγ., μπορούν να φέρουν μεταλλική 
στεφάνη στους τροχούς, το πλάτος της οποίας σε 
ουδεμία περίπτωση επιτρέπεται να είναι μικρότερο των 


0,05 μ.. Η στεφάνη αυτή επιβάλλεται να είναι συνεχής, 
κυλινδρική και χωρίς προεξοχές, γωνίες ή διακοπές, 
απαγορεύεται δε να στερεώνεται στους τροχούς με 
καρφιά των οποίων η κεφαλή εξέχει της επιφάνειας 
της στεφάνης. 

21. Τα μηχανήματα έργων και τα αγροτικά μηχανήματα, 
τα οποία δεν μπορούν να αναπτύξουν ταχύτητα μεγα¬ 
λύτερη από 40 χλμ. την ώρα σε ευθεία οριζόντια οδό, 
επιβάλλεται να φέρουν, για την αναγνώρισή τους, στην 
πίσω πλευρά, ειδική μεταλλική τριγωνική πινακίδα, της 
οποίας το περίγραμμα φέρει αντανακλαστικό υλικό ε¬ 
ρυθρού χρώματος, η δε υπόλοιπη επιφάνεια φθορίζον 
υλικό επίσης ερυθρού χρώματος. 

22. Τα οχήματα, μέγιστου επιτρεπόμενου βάρους 7.500 
χλγ. και άνω και τα ρυμουλκούμενα οχήματα μέγιστου 
επιτρεπόμενου βάρους 3.000 χλγ. και άνω, επιβάλλεται 
να φέρουν, για την αναγνώρισή τους, στην πίσω πλευρά 
τους, μία ή δύο μεταλλικές πινακίδες, οι οποίες έχουν 
εναλλασσόμενες λοξές λωρίδες με φθορίζον υλικό 
ερυθρού χρώματος και αντανακλαστικό υλικό κίτρινου 
χρώματος. 

23. Τα οχήματα ή οι συνδυασμοί οχημάτων μήκους 
13 μέτρων και άνω, επιβάλλεται να φέρουν, για την 
αναγνώρισή τους, στην πίσω πλευρά τους, μία ή δύο 
πινακίδες, των οποίων η επιφάνεια καλύπτεται με φθο¬ 
ρίζον υλικό χρώματος ερυθρού και αντανακλαστικό υλικό 
χρώματος κίτρινου και επί των οποίων αναγράφονται 
ειδικά σύμβολα. 

24. Οι διαστάσεις, οι τεχνικές προδιαγραφές, ως και 
οι θέσεις τοποθέτησης των ειδικών πινακίδων επισή¬ 
μανσης ειδικών οχημάτων, που αναφέρονται στις πα¬ 
ραγράφους 21 έως και 23 του άρθρου αυτού, καθορί¬ 
ζονται με κοινές αποφάσεις των Υπουργών Περιβάλ¬ 
λοντος, Χωροταξίας και Δημόσιων Έργων και Μετα¬ 
φορών και Επικοινωνιών. 

25. Με απόφαση του Υπουργού Μεταφορών και Ε¬ 
πικοινωνιών μπορεί να επιβάλλεται ο εφοδιασμός των 
αυτοκινήτων, των υπ' αυτών ρυμουλκουμένων, των τρί¬ 
τροχων οχημάτων, των μοτοσικλετών και των μοτοπο¬ 
δηλάτων και με άλλα, εκτός των πιο πάνω, εξαρτήματα 
ή συσκευές (π.χ. πυροσβεστήρες), που προορίζονται 
για την ασφάλεια των οχημάτων αυτών ή των άλλων 
επί της οδού οχημάτων, τη βελτίωση του εξοπλισμού 
τους και την εξυπηρέτηση του δι' αυτών εκτελούμενου 
έργου. Με την αυτήν απόφαση μπορεί να επιβάλλεται 
ο εφοδιασμός όλων των οδικών οχημάτων με κιβώτιο 
το οποίο θα περιέχει υγειονομικό υλικό πρώτων βοη¬ 
θειών. 

26. Αυτός που θέτει σε κυκλοφορία, ως και αυτός 
που οδηγεί οδικό όχημα, τρίτροχο όχημα, μοτοσικλέτα, 
μοτοποδήλατο, αγροτικό μηχάνημα ή μηχάνημα έργων, 
κατά παράβαση των διατάξεων του άρθρου αυτού ή 
που δεν είναι εφοδιασμένο με τους από το άρθρο αυτό 
προβλεπόμενους μηχανισμούς, πινακίδες, συσκευές, 
ζώνες ασφαλείας ή συστήματα ή που έχει μηχανισμούς, 
πινακίδες, συσκευές, ζώνες ασφαλείας ή συστήματα 
που δεν πληρούν τις απαιτήσεις του άρθρου αυτού, 
τιμωρείται με πρόστιμο είκοσι χιλιάδων (20.000) δραχ¬ 
μών, στην περίπτωση δε που δεν είναι εφοδιασμένο 
με τις ζώνες ασφαλείας που προβλέπονται στην πα¬ 
ράγραφο 17 του άρθρου αυτού, τιμωρείται με πρόστιμο 
πενήντα χιλιάδων (50.000) δραχμών. 

27. Αυτός που θέτει σε κυκλοφορία, ως και αυτός 
που οδηγεί όχημα άλλης κατηγορίας, κατά παράβαση 
των διατάξεων του άρθρου αυτού ή που δεν είναι 
εφοδιασμένο με τους από το άρθρο αυτό προβλεπό- 

μένους, κατά περίπτωση, μηχανισμούς, πινακίδες, συ¬ 
σκευές ή συστήματα ή που έχει μηχανισμούς, πινακίδες, 
συσκευές ή συστήματα που δεν πληρούν τις απαιτήσεις 
του άρθρου αυτού, τιμωρείται με πρόστιμο είκοσι χι¬ 
λιάδων (20.000) δραχμών. 

28. Κατ’ εξαίρεση των οριζομένων στις προηγούμενες 
παραγράφους 26 και 27, οι παραβάτες των διατάξεων 
της παραγράφου 12 του άρθρου αυτού, τιμωρούνται 
σύμφωνα με τις διατάξεις του πρώτου εδαφίου της 
παρ. 3 του άρθρου 15 του παρόντος Κώδικα. 

29. Τα οχήματα τα οποία μεταφέρουν επικίνδυνα 
εμπορεύματα επιβάλλεται να φέρουν αναγνωριστικές 
της επικινδυνότητας του φορτίου πινακίδες και ειδικά 
σήματα, σύμφωνα με τις ισχύουσες για τις μεταφορές 
αυτές διατάξεις. 

Αρθρο 82 
Ειδικές διατάξεις 

1. Η κατασκευή των μηχανοκίνητων οχημάτων και 
μοτοποδηλάτων πρέπει να είναι τέτοια ώστε να απο¬ 
φεύγεται η δημιουργία οποιουδήποτε κινδύνου, εκπο¬ 
μπής υπερβολικών ρύπων, οσμών, θορύβων, πυρκαγιάς 
ή έκρηξης. 

2. Η λειτουργία των κυκλωμάτων υψηλής τάσης των 
οδικών οχημάτων πρέπει να μην προκαλεί, από την 
υπερβολική εκπομπή ραδιοπαρασίτων, αισθητή παρε¬ 
νόχληση. 

Τα όρια και μέθοδοι μέτρησης των χαρακτηριστικών 
ηλεκτρομαγνητικών διαταραχών οχημάτων με κινητήρα 
εσωτερικής καύσεως ως και η διαδικασία ελέγχου κα¬ 
θορίζονται με απόφαση του Υπουργού Μεταφορών και 
Επικοινωνιών. 

3. Το μηχανοκίνητο όχημα πρέπει να είναι κατασκευα¬ 
σμένο κατά τρόπον ώστε το πεδίο ορατότητας του 
οδηγού, μπροστά, δεξιά και αριστερά αυτού, να είναι 
αρκετό για να είναι δυνατή η ασφαλής οδήγηση. 

4. Τα μηχανοκίνητα οχήματα, τα μοτοποδήλατα και 
τα ρυμουλκούμενα πρέπει να είναι κατασκευασμένα και 
εξοπλισμένα κατά τρόπον ώστε να περιορίζεται κατά 
το δυνατόν, σε περίπτωση ατυχήματος, ο κίνδυνος, 
τόσο για τους επιβαίνοντες αυτών όσο και για τους 
λοιπούς που χρησιμοποιούν τις οδούς. Ιδιαιτέρως τα 
οχήματα αυτά πρέπει να μην φέρουν στο εσωτερικό 
και εξωτερικό τους μέρος διακοσμητικά ή άλλα αντι¬ 
κείμενα που προεξέχουν και τα οποία είναι δυνατόν 
να καταστούν επικίνδυνα για τους επιβάτες ή τους 
λοιπούς χρήστες της οδού. 

5. Αυτός που θέτει σε κυκλοφορία, ως και αυτός που 
οδηγεί όχημα, το οποίο δεν πληροί τις απαιτήσεις του 
άρθρου αυτού, τιμωρείται με πρόστιμο είκοσι χιλιάδων 
(20.000) δραχμών. 

Αρθρο 83 

Εξωτερική εμφάνιση αυτοκινήτων οχημάτων 

1. Σε περίπτωση μεταβολής του εξωτερικού χρωμα¬ 
τισμού που αναγράφεται στην άδεια κυκλοφορίας του 
αμαξώματος αυτοκινήτου οχήματος, ο κάτοχος αυτού 
υποχρεούται, μέσα σε δεκαπέντε (15) ημέρες, από τη 
μεταβολή, να γνωρίσει αυτό στην αρμόδια υπηρεσία 
του Υπουργείου Μεταφορών και Επικοινωνιών, της 
σχετικής διαδικασίας καθοριζόμενης με απόφαση του 
Υπουργού Μεταφορών και Επικοινωνιών. 

2. Με απόφαση του Υπουργού Μεταφορών και Επι¬ 
κοινωνιών μπορεί να επιβάλλεται ομοιόμορφος εξωτε¬ 
ρικός χρωματισμός στα αυτοκίνητα οχήματα ορισμένων 
κατηγοριών. 


3. Η αναγραφή ή τοποθέτηση διαφημίσεων στο ε¬ 
σωτερικό ή εξωτερικό του αμαξώματος αυτοκινήτων 
οχημάτων, τα οποία εκτελούν δημόσια συγκοινωνία, 
επιτρέπεται εφόσον δεν ανατρέπεται ο ομοιόμορφος 
χρωματισμός που χαρακτηρίζει το δημόσιο μέσο μετα¬ 
φοράς και υπό όρους και προϋποθέσεις που καθορί¬ 
ζονται με απόφαση του Υπουργού Μεταφορών και 
Επικοινωνιών. 

4. Αυτός που παραβαίνει τις διατάξεις του άρθρου 
αυτού, ως και των κατ' έξουσιοδότηση αυτού εκδιδό- 
μενων υπουργικών αποφάσεων, τιμωρείται με πρόστιμο 
είκοσι χιλιάδων (20.000) δραχμών. 

ΚΕΦΑΛΑΙΟ Θ' 

ΤΑΞΙΝΟΜΗΣΗ, ΑΠΟΓΡΑΦΗ ΚΑΙ ΘΕΣΗ 
ΟΧΗΜΑΤΩΝ ΣΕ ΚΥΚΛΟΦΟΡΙΑ 

Άρθρο 84 

Έγκριση τύπου οχημάτων 

1. Για την κυκλοφορία στη Χώρα των μηχανοκίνητων 
οχημάτων, των υπ αυτών ρυμουλκούμενων ως και τρί¬ 
τροχων οχημάτων, μοτοσικλετών και μοτοποδηλάτων 
είτε αυτά εισάγονται από το εξωτερικό είτε κατασκευά¬ 
ζονται ή συναρμολογούνται στο εσωτερικό, απαιτείται 
προηγούμενη έγκριση του τύπου αυτών, η οποία χο¬ 
ρηγείται από τις αρμόδιες υπηρεσίες των Υπουργείων 
Γεωργίας, για τα αγροτικά μηχανήματα, Περιβάλλοντος, 
Χωροταξίας και Δημόσιων Έργων για τα μηχανήματα 
έργων και Μεταφορών και Επικοινωνιών για τα λοιπά 
οχήματα. 

2. Οι όροι και οι προϋποθέσεις χορήγησης των κατά 
τις προηγούμενες παραγράφους εγκρίσεων, οι τεχνικές 
προδιαγραφές των ως άνω οχημάτων πέραν των ορι¬ 
ζόμενων στον παρόντα Κώδικα, ο τρόπος ελέγχου των 
εισαγόμενων ή κατασκευαζόμενων πιο πάνω οχημάτων, 
τα των υποχρεώσεων των εισαγωγέων ή κατασκευαστών 
αυτών για την υποβολή των τεχνικών αυτών στοιχείων, 
ως και κάθε άλλη λεπτομέρεια, αναγκαία για την εφαρ¬ 
μογή των διατάξεων του άρθρου αυτού, καθορίζονται 
με απόφαση των Υπουργών Οικονομικών, Γεωργίας, 
Περιβάλλοντος, Χωροταξίας και Δημόσιων Έργων και 
Μεταφορών και Επικοινωνιών, κατά περίπτωση. 

Η έγκριση τύπου τεχνικών ολοτήτων και συστατικών 
στοιχείων αυτοκινήτων οχημάτων και των ρυμουλκού- 
μενών τους ως και των τρίτροχων οχημάτων και μο¬ 
τοσικλετών, χορηγείται από την αρμόδια υπηρεσία του 
Υπουργείου Μεταφορών και Επικοινωνιών. 

3. Σε αυτοκίνητα οχήματα, που προορίζονται για την 
κυκλοφορία μέσα σε ειδικούς περιφραγμένους χώρους, 
η έγκριση δίνεται με ειδική διαδικασία, που καθορίζεται 
με απόφαση του Υπουργού Μεταφορών και Επικοινω¬ 
νιών. 

4. Αν αμφισβητείται από την αρμόδια υπηρεσία ο 
χαρακτηρισμός μηχανοκίνητου οχήματος ως αυτοκινή¬ 
του, αγροτικού μηχανήματος ή μηχανήματος έργου, 
απαιτείται κοινή απόφαση των αρμόδιων κατά περίπτωση 
Υπουργών, της παραγράφου 2 του άρθρου αυτού. Με 
την απόφαση αυτή συγκροτείται κοινή επιτροπή των 
συναρμόδιων κατά περίπτωση υπουργείων, η οποία έχει 
ως έργο την επίλυση της πιο πάνω αμφισβήτησης. Στην 
αυτή επιτροπή ανατίθεται και το έργο κατάταξης των 
οχημάτων ειδικής χρήσης σε ειδική κατηγορία, εφόσον 
δεν είναι δυνατή η κατάταξή τους σε μία από τις 
προαναφερθείσες κατηγορίες. Με την ως άνω απόφαση 
καθορίζεται επίσης το περιεχόμενο της ειδικής χρήσης 
των οχημάτων αυτών, ως και κάθε λεπτομέρεια σχετικά 
με τους όρους, τις προϋποθέσεις και τη διαδικασία 

χορήγησης έγκρισης στα οχήματα αυτά. 

Αρθρο 85 

Στοιχεία αναγνώρισης πλαισίου και κινητήρα 

1. Στο πλαίσιο ή το αμάξωμα των αυτοκινήτων οχη¬ 
μάτων και των υπ' αυτών ρυμουλκούμενων ως και των 
τρίτροχων οχημάτων και μοτοσικλετών, επιβάλλεται να 
σημειώνονται το όνομα του κατασκευαστή, τα στοιχεία 
τα οποία χαρακτηρίζουν τον τύπο του οχήματος και ο 
αύξων αριθμός κατασκευής του, στο δε κινητήρα τα 
στοιχεία που χαρακτηρίζουν τον τύπο αυτού, ως και ο 
αριθμός σειράς κατασκευής του. 

2. Με απόφαση του Υπουργού Μεταφορών και Επι¬ 
κοινωνιών καθορίζονται οι λεπτομέρειες εφαρμογής της 
διάταξης της προηγούμενης παραγράφου, ως και ο 
τρόπος αναγνώρισης αυτοκινήτων οχημάτων, των ο¬ 
ποίων τα πλαίσια και οι κινητήρες δεν φέρουν τα πιο 
πάνω χαρακτηριστικά. 

3. Με αποφάσεις του Υπουργού Γεωργίας για τα 
αγροτικά μηχανήματα, του Υπουργού Περιβάλλοντος, 
Χωροταξίας και Δημόσιων Έργων για τα μηχανήματα 
έργων και του Υπουργού Μεταφορών και Επικοινωνιών 
για τα μοτοποδήλατα, μπορούν οι διατάξεις των προη¬ 
γούμενων παραγράφων να εφαρμοσθούν ανάλογα και 
στα αγροτικά μηχανήματα, στα μηχανήματα έργων, στα 
ρυμουλκούμενα από αυτά, ως και στα μοτοποδήλατα. 

4. Προ της αντικατάστασης ή επιδιόρθωσης τμήματος 
του αμαξώματος ή του πλαισίου των αυτοκινήτων, των 
τρίτροχων οχημάτων και των μοτοσικλετών, η οποία 
έχει ως αποτέλεσμα την εξαφάνιση ή την αλλοίωση 
ολικά ή μερικά του τύπου και του αριθμού πλαισίου, οι 
κάτοχοι αυτών υποχρεούνται, πριν από την επέμβαση, 
να το γνωρίσουν στις κατά τόπους αρμόδιες υπηρεσίες 
της Νομαρχιακής Αυτοδιοίκησης, οι οποίες προβαίνουν 
στη χάραξη του αριθμού κυκλοφορίας ή του αριθμού 
πλαισίου σε άλλη κατάλληλη θέση. 

5. Ο κάτοχος οχήματος των κατηγοριών του άρθρου 
αυτού, ο οποίος παραποιεί ή εξαφανίζει τα στην πα¬ 
ράγραφο 1 αναφερόμενα στοιχεία αναγνώρισης του 
οχήματος, ως και αυτός που ενεργεί την παραποίηση 
ή αλλοίωση, τιμωρείται με ποινή φυλάκισης τουλάχιστον 
ενός (1) μηνός και με οριστική αφαίρεση της άδειας 
κυκλοφορίας του οχήματος, η οποία επιβάλλεται υπο¬ 
χρεωτικά από το δικαστήριο. 

6. Ο κάτοχος του οχήματος των κατηγοριών του 
άρθρου αυτού, ως και αυτός που ενεργεί την αντικα¬ 
τάσταση ή επιδιόρθωση, για την οποία προβλέπει η 
διάταξη της παρ. 4 του άρθρου αυτού, χωρίς να τηρηθεί 
η σε αυτήν προβλεπόμενη διαδικασία, τιμωρείται με 
φυλάκιση μέχρις ενός (1) έτους και με αφαίρεση της 
άδειας κυκλοφορίας για χρονικό διάστημα ενός (1) έως 
τριών (3) μηνών, η οποία επιβάλλεται υποχρεωτικά από 
το δικαστήριο. 

Άρθρο 86 

Τεχνικός έλεγχος οχημάτων 

1. Τα αυτοκίνητα οχήματα, τρίτροχα οχήματα, μοτο¬ 
σικλέτες και μοτοποδήλατα, τα οποία κυκλοφορούν στη 
Χώρα, ως και τα υπ' αυτών ρυμουλκούμενα, υπόκεινται 
σε τακτικό περιοδικό τεχνικό έλεγχο. 

Οι κατηγορίες των οχημάτων που ελέγχονται, η συ¬ 
χνότητα του περιοδικού τεχνικού ελέγχου, τα στοιχεία 
που πρέπει να ελέγχονται, ο τρόπος και η διαδικασία 
διενέργειας του ελέγχου ως και κάθε άλλη αναγκαία 
λεπτομέρεια, καθορίζονται με απόφαση του Υπουργού 
Μεταφορών και Επικοινωνιών. 


2. Ο τεχνικός έλεγχος των αγροτικών μηχανημάτων 
και των υπ' αυτών ρυμουλκούμενων επιβάλλεται με 
απόφαση του Υπουργού Γεωργίας, των δε μηχανημάτων 
έργων και των υπ' αυτών ρυμουλκούμενων με απόφαση 
του Υπουργού Περιβάλλοντος, Χωροταξίας και Δημό¬ 
σιων Έργων. 

3. Εάν για οδικό όχημα ή ρυμουλκούμενο, εκ των 
αναφερομένων στις προηγούμενες παραγράφους, δη- 
μιουργούνται αμφιβολίες για την ασφαλή και κανονική, 
γενικά, στις οδούς κυκλοφορία του, οι Αστυνομικές 
Αρχές, ως και οι υπό των αρμόδιων υπουργών ή 
νομαρχών εξουσιοδοτημένες υπηρεσίες μπορούν να 
διατάσσουν τον έκτακτο τεχνικό έλεγχο αυτού. 

4. Ο κάτοχος οχήματος η ρυμουλκούμενου, ο οποίος 
δεν το προσκομίζει για τον τακτικό ή έκτακτο τεχνικό 
έλεγχο μέσα στην καθοριζόμενη προθεσμία, τιμωρείται 
με πρόστιμο εκατό χιλιάδων (100.000) δραχμών. 

5. Με την αυτή ποινή τιμωρείται και ο οδηγός που 
παραβαίνει τις διατάξεις της παραγράφου 1 του άρθρου 
5 του ν. 1350/1983, ως και αυτός που κυκλοφορεί το 
όχημα το οποίο δεν έχει υποστεί τακτικό ή έκτακτο 
τεχνικό έλεγχο μέσα στην καθοριζόμενη προθεσμία. 

Άρθρο 87 

Γ ενική απογραφή και ταξινόμηση οχημάτων 

1. Δεν επιτρέπεται σε κανένα μηχανοκίνητο όχημα 
ή ρυμουλκούμενο να κυκλοφορεί οπουδήποτε στη Χώρα, 
εάν δεν έχει απογραφεί και ταξινομηθεί κατά την ορι¬ 
ζόμενη εκάστοτε γενική απογραφή και ταξινόμηση των 
οχημάτων. 

2. Ο τρόπος και η διαδικασία διενέργειας των γενικών 
αυτών απογραφών και ταξινομήσεων καθορίζονται, για 
τα αυτοκίνητα οχήματα και τα υπ' αυτών ρυμουλκούμενα, 
ως και τα τρίτροχα οχήματα και τις μοτοσικλέτες, με 
απόφαση του Υπουργού Μεταφορών και Επικοινωνιών, 
για τα μηχανήματα έργων και τα υπ' αυτών ρυμουλ¬ 
κούμενα με απόφαση του Υπουργού Περιβάλλοντος, 
Χωροταξίας και Δημόσιων Έργων και για τα αγροτικά 
μηχανήματα και τα υπ' αυτών ρυμουλκούμενα με από¬ 
φαση του Υπουργού Γεωργίας. 

3. Αυτός που κυκλοφορεί μηχανοκίνητο όχημα ή 
ρυμουλκούμενο, το οποίο δεν έχει νόμιμα απογραφεί 
και ταξινομηθεί, τιμωρείται με πρόστιμο εκατό χιλιάδων 
(100.000) δραχμών και με αφαίρεση της άδειας κυκλο¬ 
φορίας του οχήματος μέχρι της απογραφής του. 

Οι διατάξεις του άρθρου 46 του παρόντος Κώδικα 
μπορούν να εφαρμοστούν και στην προκειμένη περί¬ 
πτωση. 

Άρθρο 88 

Άδεια κυκλοφορίας οχημάτων 

1. Δεν επιτρέπεται μηχανοκίνητο όχημα, ρυμουλκού¬ 
μενο, μοτοποδήλατο, ποδήλατο ή ζωήλατο όχημα, να 
κυκλοφορεί οπουδήποτε στη Χώρα, αν δεν έχει εκδοθεί 
γι' αυτό άδεια κυκλοφορίας. 

2. Ο τρόπος και η διαδικασία χορήγησης, κατά τις 
κείμενες διατάξεις, των αδειών της προηγούμενης πα¬ 
ραγράφου, καθορίζονται, για τα αυτοκίνητα οχήματα και 
τα υπ' αυτών ρυμουλκούμενα, τα τρίτροχα οχήματα και 
τις μοτοσικλέτες, με απόφαση του Υπουργού Μετα¬ 
φορών και Επικοινωνιών, για τα μηχανήματα έργων και 
τα υπ' αυτών ρυμουλκούμενα, με απόφαση του Υπουρ¬ 
γού Περιβάλλοντος, Χωροταξίας και Δημόσιων Έργων, 
για τα αγροτικά μηχανήματα και τα υπ' αυτών ρυμουλ¬ 
κούμενα, με απόφαση του Υπουργού Γεωργίας, για τα 
μοτοποδήλατα και τα ποδήλατα με απόφαση του Υ- 

πουργού Δημόσιας Τάξης και για τα ζωήλατα οχήματα 
με απόφαση του Υπουργού Εσωτερικών, Δημόσιας Διοί¬ 
κησης και Αποκέντρωσης. 

Από τις διατάξεις του άρθρου αυτού μπορούν να 
εξαιρεθούν, με απόφαση του Υπουργού Μεταφορών 
και Επικοινωνιών, ειδικά μηχανοκίνητα οχήματα, τα ο¬ 
ποία χρησιμοποιούνται σε αγώνες και πειραματισμούς 
μέσα σε αυτοκινητοδρόμια ή παλαιά αυτοκίνητα που 
χρησιμοποιούνται μόνο σε επιδείξεις ή αγώνες. 

3. Τα στοιχεία των αυτοκινήτων οχημάτων στην άδεια 
κυκλοφορίας, ως και των υπ’ αυτών ρυμουλκουμένων, 
καθώς και των τρίτροχων οχημάτων και των μοτοσι¬ 
κλετών, ο καθορισμός των κύριων χαρακτηριστικών 
αυτών, η σε περίπτωση μεταβολής ενημέρωση των 
αρμόδιων υπηρεσιών και ο χρόνος μέσα στον οποίο 
επιβάλλεται να γίνει αυτή, η χορήγηση άδειας για την 
προσωρινή κυκλοφορία ή για δοκιμή, ως και οποιοδή- 
ποτε άλλο σχετικό θέμα ρυθμίζονται με απόφαση του 
Υπουργού Μεταφορών και Επικοινωνιών. Προκειμένου 
για αγροτικά μηχανήματα και ρυμουλκούμενα από αυτά, 
μηχανήματα έργων και ρυμουλκούμενα από αυτά, μο¬ 
τοποδήλατα και ποδήλατα, τα πιο πάνω ρυθμίζονται με 
αποφάσεις των αρμόδιων, κατά περίπτωση, υπουργών. 

4. Αυτός που θέτει σε κυκλοφορία, ως και αυτός που 
οδηγεί, αυτοκίνητο όχημα ή ρυμουλκούμενο από αυτό, 
καθώς και τρίτροχο όχημα ή μοτοσικλέτα, που δεν είναι 
εφοδιασμένο με άδεια κυκλοφορίας ή του οποίου η 
άδεια κυκλοφορίας έχει αφαιρεθεί, τιμωρείται με φυλά¬ 
κιση ενός (1) μέχρις έξι (6) μηνών και με χρηματική 
ποινή τουλάχιστον πενήντα χιλιάδων (50.000) δραχμών. 

5. Αυτός που θέτει σε κυκλοφορία, ως και αυτός που 
οδηγεί αγροτικό μηχάνημα με ή χωρίς ρυμουλκούμενο 
ή μηχάνημα έργων με ή χωρίς ρυμουλκούμενο, που δεν 
είναι εφοδιασμένο με άδεια κυκλοφορίας ή του οποίου 
η άδεια έχει αφαιρεθεί, τιμωρείται με πρόστιμο πενήντα 
χιλιάδων (50.000) δραχμών. 

6. Αυτός που θέτει σε κυκλοφορία, ως και αυτός που 
οδηγεί μοτοποδήλατο που δεν είναι εφοδιασμένο με 
άδεια κυκλοφορίας ή του οποίου η άδεια κυκλοφορίας 
έχει αφαιρεθεί ή έχει λήξει, τιμωρείται με πρόστιμο 
πενήντα χιλιάδων (50.000) δραχμών, αυτός δε που θέτει 
σε κυκλοφορία και αυτός που οδηγεί ποδήλατο ή 
κυκλοφορεί ζωήλατο όχημα, που δεν είναι εφοδιασμένο 
με άδεια κυκλοφορίας, τιμωρείται με πρόστιμο δέκα 
χιλιάδων (10.000) δραχμών. 

Αρθρο 89 

Μεταβολή στοιχείων της άδειας κυκλοφορίας 

1. Κατά την αλλαγή κατόχου οδικού οχήματος, ως 
και κατά τη μεταβολή των αναγραφόμενων κύριων 
χαρακτηριστικών στοιχείων στην άδεια κυκλοφορίας, 
όταν αυτά επιτρέπονται, απαιτείται έκδοση νέας άδειας, 
μετά από εξακρίβωση των νέων στοιχείων, από τις 
αρμόδιες κατά περίπτωση, για την έκδοση των αδειών 
κυκλοφορίας, υπηρεσίες. 

2. Αν διαπιστωθεί, από αρμόδιο όργανο, ότι δεν 
τηρήθηκαν οι διατάξεις της προηγούμενης παραγράφου, 
μέσα στην προθεσμία που καθορίζεται στην κατά το 
άρθρο 88 παρ. 3 προβλεπόμενη απόφαση, αφαιρούνται 
η άδεια και οι πινακίδες αριθμού κυκλοφορίας του 
οχήματος, οι οποίες επιστρέφονται μετά την έκδοση 
νέας άδειας, κατά τα οριζόμενα πιο πάνω. 

3. Αυτός που παραβαίνει τις διατάξεις του άρθρου 
αυτού, τιμωρείται με φυλάκιση ενός (1) μέχρι τριών (3) 
μηνών και με χρηματική ποινή τουλάχιστον πενήντα 
χιλιάδων (50.000) δραχμών. 


Αρθρο 90 

Πινακίδες αριθμού κυκλοφορίας 

1. Δεν επιτρέπεται σε κανένα μηχανοκίνητο όχημα, 
ρυμουλκούμενο, μοτοποδήλατο, ποδήλατο ή ζωήλατο 
όχημα να κυκλοφορεί οπουδήποτε στη Χώρα, αν δεν 
φέρει τις πινακίδες αριθμού κυκλοφορίας, οι οποίες 
χορηγήθηκαν νόμιμα. Οι χορηγούμενες πινακίδες πρέπει 
να είναι αντανακλαστικές. 

2. Οι διαστάσεις, οι προδιαγραφές, ο τρόπος κατα¬ 
σκευής και η διαδικασία χορήγησης των πινακίδων της 
προηγούμενης παραγράφου, τα της αντικατάστασης 
αυτών σε περίπτωση απώλειας, κλοπής, καταστροφής 
ή φθοράς, τα της χορήγησης πινακίδων για δοκιμαστική - 
ή προσωρινή κυκλοφορία, ο τρόπος και η θέση ανάρ¬ 
τησης, τα των εγγραφών και ενδείξεων επ' αυτών, ως 
και οποιοδήποτε σχετικό θέμα, ρυθμίζονται, για τα 
αυτοκίνητα, καθώς και για τα τρίτροχα οχήματα και τις 
μοτοσικλέτες και τα υπ' αυτών ρυμουλκούμενα με α¬ 
πόφαση του Υπουργού Μεταφορών και Επικοινωνιών, 
για τα αγροτικά μηχανήματα με απόφαση του Υπουργού 
Γεωργίας, για τα μηχανήματα έργων με απόφαση του 
Υπουργού Περιβάλλοντος, Χωροταξίας και Δημόσιων 
Έργων και τα μοτοποδήλατα, ποδήλατα και ζωήλατα 
οχήματα, με απόφαση του Υπουργού Δημόσιας Τάξης. 

3. Απαγορεύεται για οποιαδήποτε αιτία αντικατάσταση 
των πινακίδων, που καθορίζονται στην παρ. 1 του 
άρθρου αυτού με άλλες που δεν έχουν χορηγηθεί 
νόμιμα ή παραποίηση αυτών με οποιαδήποτε μορφή 
(τεμαχισμό, αλλαγή σχήματος ή γράμματος, κάμψη της 
πινακίδας κ.λπ.) ή μετάθεση από του ενός οχήματος 
σε άλλο ή κατασκευή από άλλον πλην του κατά τις 
διατάξεις του παρόντος Κώδικα οριζομένου και κατά 
τρόπο διάφορο, ως και η πώληση, αγορά και χρήση 
τέτοιων πινακίδων. Οι παραβάτες της διάταξης της 
παραγράφου αυτής, ως και αυτοί που υποβάλλουν ψευδή 
στοιχεία, για τη λήψη ανταλλακτικών πινακίδων για το 
σκοπό παράνομης χρησιμοποίησής τους, τιμωρούνται 
με φυλάκιση μέχρις ενός (1) έτους. 

4. Αυτός που θέτει σε κυκλοφορία αυτοκίνητο όχημα 
ή ρυμουλκούμενο, το οποίο δεν έχει τοποθετημένες 
και τις δύο πινακίδες αριθμού κυκλοφορίας, οι οποίες 
έχουν νόμιμα χορηγηθεί, τιμωρείται με πρόστιμο είκοσι 
χιλιάδων (20.000) δραχμών, εκείνος δε ο οποίος κυ¬ 
κλοφορεί άλλης κατηγορίας όχημα, που δεν είναι ε¬ 
φοδιασμένο με κανονικές πινακίδες αριθμού κυκλοφο¬ 
ρίας, τιμωρείται με πρόστιμο είκοσι χιλιάδων (20.000) 
δραχμών. 

Με ποινή προστίμου είκοσι χιλιάδων (20.000) δραχμών 
τιμωρείται και αυτός που οδηγεί οδικό όχημα του οποίου 
οι πινακίδες δεν είναι, για οποιονδήποτε λόγο, ευκρινώς 
ορατές. 

Άρθρο 91 

Κυκλοφορία αυτοκινήτων οχημάτων στο εξωτερικό 
Κυκλοφορία ξένων αυτοκινήτων 

1. Τα αυτοκίνητα οχήματα και τα ρυμουλκούμενα, που 
έχουν απογραφεί στη Χώρα, δεν επιτρέπεται να εξέλ¬ 
θουν των ορίων της Επικράτειας, αν δεν είναι εφοδια¬ 
σμένα με τα υπό των σχετικών διεθνών συμβάσεων και 
κανονισμών καθοριζόμενα πιστοποιητικά και λοιπά έγ¬ 
γραφα, ως και με το διεθνές διακριτικό σήμα των 
αυτοκινήτων της Ελλάδας. Ξένα αυτοκίνητα απαγο¬ 
ρεύεται να εισέρχονται και να κυκλοφορούν στη Χώρα 
αν δεν φέρουν το διακριτικό σήμα της χώρας στην 
οποία έχουν απογραφεί. 

2. Τα της κατασκευής, του διακριτικού σήματος της 

προηγούμενης παραγράφου, των εγγραφών σε αυτό, 
του σημείου τοποθέτησής του επί του οχήματος και 
οποιαδήποτε άλλη σχετική λεπτομέρεια, καθορίζονται 
με απόφαση του Υπουργού Μεταφορών και Επικοινω¬ 
νιών, σύμφωνα με αυτά που ισχύουν διεθνώς. 

3. Τα οχήματα και τα ρυμουλκούμε να από αυτά τα 
οποία έχουν απογραφεί στη Χώρα απαγορεύεται να 
φέρουν διεθνές διακριτικό σήμα ξένου κράτους. 

4. Αυτός που παραβαίνει τις διατάξεις της προηγού¬ 
μενης παραγράφου τιμωρείται με πρόστιμο είκοσι χι¬ 
λιάδων (20.000) δραχμών. 

Αρθρο 92 

Αφαίρεση άδειας και πινακίδων αριθμού κυκλοφορίας 

Η άδεια και οι πινακίδες αριθμού κυκλοφορίας αφαι- 
ρούνται, εκτός των περιπτώσεων οι οποίες προβλέ- 
πονται από τις ισχύουσες διατάξεις και: 

α) Όταν δεν υπάρχουν πλέον οι προϋποθέσεις με 
τις οποίες χορηγήθηκαν. 

β) Όταν δεν συντρέχουν οι όροι για την ασφαλή 
κυκλοφορία του οχήματος. 

Αρθρο 93 

Παύση κυκλοφορίας οχήματος 

1. Όταν μηχανοκίνητο όχημα ή ρυμουλκούμενο, τρί¬ 
τροχο όχημα, μοτοσικλέτα, που έχει απογραφεί, κατα¬ 
στραφεί, διαλυθεί ή εξαχθεί οριστικά στην αλλοδαπή, 
ο κάτοχός του υποχρεούται, μέσα σε δύο (2) μήνες, 
από το χρόνο που επήλθε ένα εκ των πιο πάνω 
γεγονότων, να υποβάλλει σχετική δήλωση στην αρμόδια 
υπηρεσία της οικείας Νομαρχιακής Αυτοδιοίκησης και 
να παραδώσει σε αυτήν την άδεια και τις πινακίδες 
αριθμού κυκλοφορίας του οχήματος. Οι λεπτομέρειες 
εφαρμογής των διατάξεων της παραγράφου αυτής ρυθ¬ 
μίζονται με απόφαση του Υπουργού Μεταφορών και 
Επικοινωνιών. 

2. Οι κάτοχοι αγροτικών μηχανημάτων ή μηχανημάτων 
έργων, που έχουν απογραφεί, υποχρεούνται, στις πιο 
πάνω περιπτώσεις, να παραδώσουν την άδεια κυκλο¬ 
φορίας και τις πινακίδες των οχημάτων αυτών στην 
αρμόδια υπηρεσία του Υπουργείου Γεωργίας ή του 
Υπουργείου Περιβάλλοντος, Χωροταξίας και Δημόσιων 
Έργων, κατά περίπτωση. 

3. Αυτός που παραβαίνει τις διατάξεις του άρθρου 
αυτού τιμωρείται με πρόστιμο είκοσι χιλιάδων (20.000) 
δραχμών. 

ΚΕΦΑΛΑΙΟ Γ 

ΑΔΕΙΕΣ ΙΚΑΝΟΤΗΤΑΣ ΟΔΗΓΗΣΗΣ 
Αρθρο 94 

Κατηγορίες αδειών οδήγησης αυτοκινήτων 

τρίτροχων οχημάτων και μοτοσικλετών-Κυρώσεις- 
Αδειες εκπαιδευτών υποψήφιων οδηγών 

1. Οι άδειες οδήγησης διακρίνονται στις παρακάτω 
κατηγορίες και δίνουν στους κατόχους τους το δικαίωμα 
της οδήγησης οχημάτων, όπως αναφέρονται αντίστοιχα: 

Κατηγορία Α: Μηχανοκίνητα δίτροχα με χωρίς πλευ¬ 
ρικό καλάθι και μοτοποδήλατα. 

Κατηγορία Β: Αυτοκίνητα φορτηγά με μέγιστο επι¬ 
τρεπόμενο βάρος μέχρι 3.500 Κς ή αυτοκίνητα επιβα¬ 
τηγό των οποίων ο μέγιστος αριθμός θέσεων καθημένων 
(χωρίς τη θέση του οδηγού) δεν υπερβαίνει τις οκτώ 
ή αυτοκίνητο μικτής χρήσης με μέγιστο επιτρεπόμενο 
βάρος μέχρι 3.500 χλγ. και μέγιστο αριθμό θέσεων 


καθήμενων (εκτός της θέσης του οδηγού) μέχρι οκτώ. 

Τα αυτοκίνητα της κατηγορίας αυτής μπορούν να 
έλκουν ελαφρό ρυμουλκούμενο. 

Σύνολα οχημάτων (συρμοί ή αρθρωτά οχήματα) που 
αποτελούνται από έλκουν όχημα της κατηγορίας Β και 
από ρυμουλκούμενο, όπου το μέγιστο επιτρεπόμενο 
βάρος του συνόλου δεν υπερβαίνει τα 3.500 χλγ., το 
δε μέγιστο επιτρεπόμενο βάρος του ρυμουλκούμενου 
δεν υπερβαίνει το βάρος του έλκοντος οχήματος κενού. 

Κατηγορία Β+Ε: Σύνολα συζευγμένων οχημάτων (συρ¬ 
μοί ή αρθρωτά οχήματα) που αποτελούνται από έλκουν 
όχημα της κατηγορίας Β και από ρυμουλκούμενο, όταν 
το μέγιστο επιτρεπόμενο βάρος του συνόλου υπερβαίνει 
τα 3.500 χλγ. ή το μέγιστο επιτρεπόμενο βάρος του 
ρυμουλκούμενου υπερβαίνει το βάρος του έλκοντος 
οχήματος κενού. 

Κατηγορία Γ: Αυτοκίνητα φορτηγά των οποίων το 
μέγιστο επιτρεπόμενο βάρος υπερβαίνει τα 3.500 χλγ.. 
Τα αυτοκίνητα της κατηγορίας αυτής μπορούν να έλκουν 
ρυμουλκούμενο, του οποίου το μέγιστο επιτρεπόμενο 
βάρος δεν υπερβαίνει τα 750 χλγ.. 

Κατηγορία Γ+Ε: Σύνολα συζευγμένων οχημάτων (συρ¬ 
μοί ή αρθρωτά οχήματα) που αποτελούνται από έλκουν 
όχημα της κατηγορίας Γ και από ρυμουλκούμενο, του 
οποίου το μέγιστο επιτρεπόμενο βάρος υπερβαίνει τα 
750 χλγ.. 

Κατηγορία Δ: Αυτοκίνητα λεωφορεία. Τα αυτοκίνητα 
της κατηγορίας αυτής μπορούν να έλκουν ρυμουλκού¬ 
μενο, του οποίου το μέγιστο επιτρεπόμενο βάρος δεν 
υπερβαίνει τα 750 χλγ.. 

Κατηγορία Δ+Ε: Σύνολα συζευγμένων οχημάτων (συρ¬ 
μοί ή αρθρωτά οχήματα) που αποτελούνται από έλκουν 
όχημα της κατηγορίας Δ και από ρυμουλκούμενο, του 
οποίου το μέγιστο επιτρεπόμενο βάρος υπερβαίνει τα 
750 χλγ.. 

Αν ο κάτοχος άδειας οδήγησης των κατηγοριών Γ 
και Γ+Ε δεν έχει προϋπηρεσία ενός (1) έτους τουλά¬ 
χιστον στην οδήγηση τέτοιων οχημάτων, δεν επιτρέ¬ 
πεται να οδηγεί λεωφορείο (κατηγορίες Δ και Δ+Ε) σε 
ακτίνα πλέον των 50 χιλιομέτρων από την έδρα του 
οχήματος. Σχετική παρατήρηση τίθεται πάνω στην άδεια 
οδήγησης. Σε περίπτωση όμως που η προϋπηρεσία 
αυτή πραγματοποιηθεί σε οχήματα των κατηγοριών Δ 
και Δ+Ε, τότε διαγράφεται η πιο πάνω παρατήρηση. 

2. Οι κατηγορίες αδειών οδήγησης της παραγράφου 
1 του παρόντος άρθρου υποδιαιρούνται στις εξής υ¬ 
ποκατηγορίες: 

Υποκατηγορία Α1: Μηχανοκίνητα δίκυκλα κυβισμού 
μέχρι 125 οπι3 και ισχύος μέχρι 11 Κνν. 

Υποκατηγορία Β1: Τρίτροχα και τετράτροχα με κινη¬ 
τήρα. 

3. Απαγορεύεται η οδήγηση αυτοκινήτων ή μοτοσι¬ 
κλετών: 

α. Από πρόσωπα τα οποία δεν κατέχουν ισχύουσα 
ελληνική άδεια οδήγησης της κατάλληλης κατηγορίας 
ή υποκατηγορίας, σύμφωνα με όσα ορίζονται στις πα¬ 
ραγράφους του παρόντος άρθρου. Η απαγόρευση αυτή 
δεν ισχύει για τα πρόσωπα τα οποία εκπαιδεύονται 
προκειμένου να αποκτήσουν συγκεκριμένης κατηγορίας 
ή υποκατηγορίας άδεια οδήγησης, εφόσον είναι εφο¬ 
διασμένα με τα κατά νόμο προβλεπόμενα έγγραφα για 
το σκοπό αυτόν. 

β. Από πρόσωπα τα οποία δεν κατέχουν ισχύουσα 
ελληνική ειδική άδεια ή ισχύον ελληνικό πιστοποιητικό, 
τα οποία απαιτούνται, σύμφωνα με τις ειδικές προς 
τούτο διατάξεις για την οδήγηση ειδικών κατηγοριών 
οδικών οχημάτων, πέραν της απαίτησης, όπως τα πρό¬ 
σωπα αυτά κατέχουν την προβλεπόμενη στην προη- 

γούμενη περίπτωση α' της παρούσας παραγράφου άδεια 
οδήγησης. 

4. Δεν υπάγονται στις απαγορεύσεις της περίπτωσης 
α της παραγράφου 3 του παρόντος άρθρου: 

α. Οι κάτοχοι ισχύουσας άδειας οδήγησης, ανάλογης 
κατηγορίας ή υποκατηγορίας, η οποία έχει εκδοθεί από 
Κράτος - Μέλος της Ευρωπαϊκής Ένωσης (Ε.Ε.), ε¬ 
φόσον δεν είναι κάτω των 18 ετών. 

β. Οι κάτοχοι ισχύοντος διεθνούς πιστοποιητικού 
πορείας (διεθνούς άδειας), το οποίο έχει εκδοθεί από 
άλλα κράτη (εκτός Ελλάδας). 

γ. Οι κάτοχοι ισχύουσας άδειας οδήγησης, η οποία 
έχει εκδοθεί από κράτη, εκτός της Ευρωπαϊκής Ένωσης, 
με τα οποία η Ελλάδα έχει συνάψει ειδική συμφωνία, 
η οποία έχει κυρωθεί με νόμο, καθώς και οι κάτοχοι 
ισχύουσας άδειας οδήγησης κατά τα οριζόμενα σε 
διεθνείς συμβάσεις ή συμφωνίες που ισχύουν στην 
Ελλάδα και έχουν κυρωθεί με νόμο. 

δ. Όσοι οδηγούν αυτοκίνητα τρίτροχα οχήματα ή 
μοτοσικλέτες, τα οποία ανήκουν στις ελληνικές ένοπλες 
δυνάμεις ή στα σώματα ασφαλείας, εφόσον είναι κάτοχοι 
ισχύουσας άδειας οδήγησης που έχει εκδοθεί από τις 
αρμόδιες υπηρεσίες τους. 

5. Όποιος οδηγεί αυτοκίνητο ή τρίτροχο όχημα ή 
μοτοσικλέτα χωρίς να έχει εκδοθεί νόμιμα στο όνομά 
του η κατάλληλη άδεια οδήγησης, σύμφωνα με όσα 
ορίζονται στο παρόν άρθρο, τιμωρείται με φυλάκιση 
από ένα (1) μέχρι δώδεκα (12) μήνες και με χρηματική 
ποινή τουλάχιστον πενήντα χιλιάδων (50.000) δραχμών. 
Με την ίδια ποινή τιμωρείται και όποιος οδηγεί ενώ η 
άδειά του έχει αφαιρεθεί ή ανακληθεί για οποιονδήποτε 
λόγο. 

6. Με προεδρικό διάταγμα, που εκδίδεται μετά από 
πρόταση του Υπουργού Μεταφορών και Επικοινωνιών, 
καθορίζονται: 

α) Οι προϋποθέσεις, η διαδικασία, τα απαιτούμενα 
δικαιολογητικά, η σύνθεση των εξεταστικών επιτροπών 
και όλα τα θέματα που αφορούν τον τρόπο εξέτασης 
για τη χορήγηση άδειας εκπαιδευτή υποψήφιων οδηγών 
αυτοκινήτων και μοτοσικλετών. 

β) Οι προϋποθέσεις, διαδικασία και τα απαιτούμενα 
δικαιολογητικά για τη χορήγηση άδειας ίδρυσης και 
λειτουργίας σχολής οδηγών αυτοκινήτων, τρίτροχων 
οχημάτων και μοτοσικλετών. 

γ) Τα της άσκησης του επαγγέλματος του εκπαιδευτή 
υποψήφιων οδηγών αυτοκινήτων και μοτοσικλετών και 
τα της λειτουργίας σχολών οδηγών αυτοκινήτων και 
μοτοσικλετών. 

δ) Τα της εκπαίδευσης και επιμόρφωσης των εξετα¬ 
στών και των εκπαιδευτών υποψήφιων οδηγών, καθώς 
και τα της εκπαίδευσης των υποψήφιων οδηγών αυτο¬ 
κινήτων, μοτοσικλετών, τρίτροχων και τετράτροχων με 
την καθιέρωση υποχρεωτικών μαθημάτων πριν από την 
εξέταση. 

Στο ίδιο διάταγμα μπορεί να ορισθεί ότι οι υποδείξεις 
που δίνονται από τον εξεταστή στον υποψήφιο οδηγό 
για τις ανάγκες των εξετάσεων και στο πλαίσιο αυτών, 
κατ' εξαίρεση από κατ’ ιδίαν διατάξεις του παρόντος 
Κώδικα, είναι υποχρεωτικές για τον υποψήφιο οδηγό. 

ε) Τα των διοικητικών και ποινικών κυρώσεων για 
τους παραβάτες των διατάξεων του διατάγματος αυτού. 

Άρθρο 95 

Ισχύς αδειών οδήγησης 

1. Οι άδειες οδήγησης των κατηγοριών Α, Β και των 
υποκατηγοριών Α1 και Β1 ισχύουν χρονικά μέχρι να 
συμπληρώσουν οι κάτοχοί τους το εξηκοστό πέμπτο 
(65) έτος της ηλικίας τους. 


Οι άδειες οδήγησης των κατηγοριών Β+Ε, Γ, Γ+Ε, 
Δ, Δ+Ε και της κατηγορίας Β, όταν αυτή χρησιμοποιείται 
για την οδήγηση επιβατηγών αυτοκινήτων δημόσιας 
χρήσης, ισχύουν για πέντε (5) χρόνια από την ημερο¬ 
μηνία έκδοσης ή της προηγούμενης ανανέωσής τους. 
Με τη λήξη πενταετούς ισχύος των αδειών αυτών λήγει 
συγχρόνως και η ισχύς των αδειών οδήγησης των 
κατηγοριών Α, Β και των υποκατηγοριών Α1 και Β1 που 
είναι ενσωματωμένες στο έντυπο της άδειας οδήγησης. 

Μετά τη συμπλήρωση της ηλικίας των εξήντα πέντε 
(65) ετών οι άδειες οδήγησης ανανεώνονται κάθε τρία 
(3) χρόνια από την έκδοση ή την προηγούμενη ανα¬ 
νέωσή τους. 

Η ανανέωση των αδειών οδήγησης γίνεται μετά από 
ιατρική εξέταση. 

Σε περίπτωση που ο ασφαλιστικός φορέας του κα¬ 
τόχου της άδειας οδήγησης των κατηγοριών Β+Ε, Γ, 
Γ+Ε, Δ, Δ+Ε και της κατηγορίας Β, για οδήγηση επι¬ 
βατηγών αυτοκινήτων δημόσιας χρήσης, την παρακρα¬ 
τήσει λόγω συνταξιοδότησης για λόγους υγείας, ο 
ενδιαφερόμενος μπορεί να λάβει άδεια οδήγησης των 
κατηγοριών Α, Β ή των υποκατηγοριών Α1, Β1 (εφόσον 
κατείχε αυτές), αφού υποστεί ιατρική εξέταση και κριθεί 
ικανός για τις κατηγορίες ή υποκατηγορίες αυτές. 

2. Η άδεια οδήγησης μπορεί να ισχύσει για χρονικό 
διάστημα μικρότερο αυτού, που, κατά περίπτωση, ανα- 
φέρεται στην παράγραφο 1 του παρόντος άρθρου, αν 
τούτο κριθεί επιβεβλημένο, για λόγους υγείας, από τους 
γιατρούς της πρωτοβάθμιας ή δευτεροβάθμιας ιατρικής 
εξέτασης. Στην προκειμένη περίπτωση αναγράφεται 
σχετική παρατήρηση πάνω στην άδεια οδήγησης. 

3. Η ανανέωση της άδειας οδήγησης μπορεί να γίνει 
οποτεδήποτε όχι όμως προ του διμήνου, το οποίο 
προηγείται της ημερομηνίας λήξης της. Άδεια οδήγησης 
που ανανεώνεται πριν τη συμπλήρωση του 65ου έτους 
της ηλικίας του κατόχου της, σε καμία περίπτωση δεν 
επιτρέπεται να έχει ημερομηνία λήξης της ισχύος της 
μετά τη συμπλήρωση του 68ου έτους της ηλικίας. 

Η ανανέωση γίνεται χωρίς θεωρητική και πρακτική 
εξέταση, έπειτα από ιατρική εξέταση, κατά την οποία 
πρέπει να κριθεί ότι ο ενδιαφερόμενος πληροί τις 
ελάχιστες απαιτούμενες προϋποθέσεις υγείας. 

4. Για τον υπολογισμό της συμπλήρωσης του 65ου 
έτους της ηλικίας λαμβάνεται υπόψη η ημερομηνία 
(ημέρα, μήνας) και το έτος γέννησης του κατόχου της 
άδειας. 

Αν δεν προκύπτει η ημέρα ή ο μήνας γέννησης, τότε 
λαμβάνονται, ως ημέρα, η πρώτη του μήνα γέννησης 
και ως μήνας ο πρώτος μήνας του έτους γέννησης. 

5. Η άδεια οδήγησης επιτρέπεται να ανανεωθεί και 
μετά τη λήξη της ισχύος της, αν υπάρχουν οι νόμιμες, 
προς τούτο, προϋποθέσεις. Η άδεια οδήγησης θεωρείται 
ότι δεν ισχύει: 

α. αν έληξε ο χρόνος ισχύος της, 

β. αν έχει φθαρεί ή αλλοιωθεί, σε τέτοιο βαθμό που 
να είναι δυσχερής ο έλεγχός της, και 

γ. αν έπαψαν να ισχύουν οι προϋποθέσεις υπό τις 
οποίες χορηγήθηκε ή ανανεώθηκε. 

6. Αυτός που καταλαμβάνεται να οδηγεί, ενώ η άδεια 
έχει λήξει, τιμωρείται με πρόστιμο πενήντα χιλιάδων 
(50.000) δραχμών. Παράλληλα, αφαιρείται η άδεια από 
το αστυνομικό ή λιμενικό όργανο και αποστέλλεται στην 
Υπηρεσία Συγκοινωνιών που τη χορήγησε ή σε αυτή, 
στην περιοχή της οποίας θα δηλώσει ο κάτοχός της 
ότι κατοικεί. 

7. Η άδεια οδήγησης για τη Γ κατηγορία χορηγείται 
σε όσους έχουν ήδη άδεια οδήγησης για τη Β κατηγορία. 
Η άδεια οδήγησης για τη Δ κατηγορία χορηγείται σε 

όσους έχουν ήδη άδεια οδήγησης, τουλάχιστον, για τη 
Β κατηγορία. Η άδεια για τις κατηγορίες Β+Ε ή Γ+Ε ή 
Δ+Ε χορηγείται σε κατόχους άδειας οδήγησης Β ή Γ 
ή Δ, αντίστοιχα. 

8. Η ισχύς των αδειών οδήγησης καθορίζεται ως 
ακολούθως: 

α. Η άδεια της κατηγορίας Α ισχύει και για την 
υποκατηγορία Α1. 

β. Η άδεια της κατηγορίας Β ισχύει και για την 
υποκατηγορία Β1. 

V- Η άδεια της κατηγορίας Γ+Ε ισχύει και για την 
κατηγορία Β+Ε. 

δ. Η άδεια της κατηγορίας Δ+Ε ισχύει και για την 
κατηγορία Β+Ε. 

ε. Η άδεια της κατηγορίας Γ+Ε ισχύει και για την 
κατηγορία Δ+Ε, εάν ο κάτοχος της άδειας έχει τη Δ 
κατηγορία. 

9. Ισχύουσα άδεια οδήγησης που εκδόθηκε από Κρά¬ 
τος - Μέλος της Ευρωπαϊκής Ένωσης εξακολουθεί να 
ισχύει στο ελληνικό έδαφος, ως έχει, εφόσον ο κάτοχός 
της δεν έχει ηλικία μικρότερη των 18 ετών. Αν ο 
κάτοχος τέτοιας άδειας αποκτήσει κανονική διαμονή 
στην Ελλάδα, εφαρμόζονται οι διατάξεις που αναφέ- 
ρονται στο χρόνο και στις ιατρικές προϋποθέσεις για 
την ανανέωση της άδειας και καταβάλλονται τα ποσά 
που προβλέπονται από τις σχετικές διατάξεις. 

Άρθρο 96 

Άδειες οδήγησης μοτοποδηλάτων 

1. Για την οδήγηση μοτοποδηλάτων απαιτείται άδεια 
οδήγησης, η οποία χορηγείται κατά τις κείμενες δια¬ 
τάξεις, σε αυτούς που έχουν συμπληρώσει το 16ο έτος 
της ηλικίας τους. 

Με κοινή απόφαση των Υπουργών Μεταφορών και 
Επικοινωνιών και Δημόσιας Τάξης καθορίζονται οι αρ¬ 
μόδιες κατά τόπους Αστυνομικές Αρχές για την έκδοση 
άδειας οδηγού δίτροχων ή τρίτροχων με βοηθητικό 
κινητήρα (μοτοποδήλατα), ο τρόπος εξέτασης των υ¬ 
ποψηφίων για την απόκτηση της άδειας αυτής, η δια¬ 
δικασία έκδοσης, ως και ο τύπος των αδειών αυτών. 

2. Αυτός που οδηγεί μοτοποδήλατο, χωρίς να έχει 
την κατά νόμο άδεια οδήγησης, τιμωρείται με φυλάκιση 
ενός (1) μέχρι τριών (3) μηνών, αυτός δε που οδηγεί 
μοτοποδήλατο, όταν η άδεια οδήγησης έχει αφαιρεθεί 
ή ανακληθεί για οποιαδήποτε αιτία, τιμωρείται με φυ¬ 
λάκιση τριών (3) μέχρι έξι (6) μηνών. 

Άρθρο 97 

Άδειες οδήγησης αγροτικών μηχανημάτων 
και μηχανημάτων έργων 

1. Δεν επιτρέπεται σε κανένα να οδηγεί αγροτικό 
μηχάνημα ή μηχάνημα έργων αν δεν έχει την κατά 
νόμο άδεια οδήγησης. Επίσης δεν επιτρέπεται σε κα¬ 
νένα να οδηγεί αγροτικό μηχάνημα ή μηχάνημα έργων 
όταν η άδεια αυτή έχει αφαιρεθεί. 

2. Τα της έκδοσης και ισχύος των αδειών οδήγησης 
αγροτικών μηχανημάτων ή μηχανημάτων έργων ρυθμί¬ 
ζονται με κοινές αποφάσεις των Υπουργών Γεωργίας 
ή Ανάπτυξης, κατά περίπτωση, και του Υπουργού Με¬ 
ταφορών και Επικοινωνιών. 

3. Αυτός που οδηγεί αγροτικό μηχάνημα ή μηχάνημα 
έργων χωρίς να έχει την κατά περίπτωση άδεια οδή¬ 
γησης ή όταν αυτή έχει ανακληθεί ή αφαιρεθεί, τιμω¬ 
ρείται με φυλάκιση ενός (1) μέχρι τριών (3) μηνών και 
με χρηματική ποινή τουλάχιστον πενήντα χιλιάδων 
(50.000) δραχμών. 


Άρθρο 98 

Ειδικές περιπτώσεις αφαίρεσης άδειας οδήγησης 

1. Αν για τη διάπραξη κακουργήματος ή εκ δόλου 
πλημμελήματος χρησιμοποιήθηκε οδικό όχημα σαν μέ¬ 
τρο για την τέλεση αυτού, αφαιρούνται, με απόφαση 
δικαστηρίου, η άδεια και οι πινακίδες κυκλοφορίας του 
οχήματος, καθώς επίσης και η άδεια οδήγησης του 
οδηγού που οδηγούσε το πιο πάνω όχημα, για χρονικό 
διάστημα ενός (1) μέχρι δέκα (10) ετών, εφόσον η 
επιβαλλόμενη ποινή είναι διάρκειας τουλάχιστον τριών 
(3) μηνών φυλάκισης. 

2. Αυτός που καταλαμβάνεται να κατέχει πλαστή ή 
παραποιημένη άδεια οδήγησης ή να κάνει χρήση αυτής 
τιμωρείται με τις ποινές του άρθρου 216 του Ποινικού 
Κώδικα. 

3. Η άδεια οδήγησης οδικού οχήματος αφαιρείται με 
δικαστική απόφαση, αν από τις γενόμενες ανακρίσεις 
αποδειχθεί ότι ο κάτοχός της έγινε υπαίτιος τραυμα¬ 
τισμού ή θανάτου με το όχημα που οδηγούσε, παρα- 
βαίνοντας διατάξεις του Κώδικα Οδικής Κυκλοφορίας. 

Ειδικότερα τα πιο πάνω αναφερόμενα στοιχεία αφαι- 
ρούνται ως εξής: 

α) Για χρονικό διάστημα τουλάχιστον τριών (3) μηνών 
και μέχρι δύο (2) ετών, αν από το τροχαίο ατύχημα 
προκλήθηκε σοβαρός τραυματισμός επιβαινόντων σε 
οποιοδήποτε όχημα ή πεζού. 

β) Για χρονικό διάστημα τουλάχιστον δύο (2) ετών 
και μέχρι πέντε (5) ετών, αν από τροχαίο ατύχημα 
προκλήθηκε θάνατος ή θάνατοι επιβαινόντων σε οποιο- 
δήποτε όχημα ή πεζού ή πεζών, κατά την πρόκληση 
του ατυχήματος ή εντός τριάντα (30) ημερών από αυτό. 
Στην περίπτωση αυτή η επαναχορήγηση της άδειας 
γίνεται μόνο μετά από επιτυχή θεωρητική και πρακτική 
εξέταση και εφόσον ο υπαίτιος οδηγός παρακολουθήσει 
το ισχύον πρόγραμμα θεωρητικής και πρακτικής εκπαί¬ 
δευσης υποψήφιων οδηγών. Με απόφαση του Υπουργού 
Μεταφορών και Επικοινωνιών καθορίζεται κάθε σχετική 
λεπτομέρεια. 

γ) Σε περίπτωση υποτροπής τα παραπάνω στοιχεία 
αφαιρούνται, με δικαστική απόφαση, τουλάχιστον για 
διπλάσιο χρονικό διάστημα από τα προβλεπόμενα πιο 
πάνω. Το δικαστήριο δύναται σε αυτή την περίπτωση 
να επιβάλλει και την ποινή της οριστικής αφαίρεσης 
της άδειας οδήγησης. 

4. Αυτός που καταλαμβάνεται να οδηγεί οδικό όχημα 
χωρίς να κέκτηται νόμιμη άδεια οδήγησης, εκτός των 
λοιπών προβλεπόμενων ποινών, στερείται του δικαιώ¬ 
ματος απόκτησης άδειας οδήγησης οποιοσδήποτε κα¬ 
τηγορίας, με απόφαση του δικαστηρίου, τουλάχιστον 
για τρία (3) έτη και τουλάχιστον για δέκα (10) έτη αν 
έγινε υπαίτιος τροχαίου ατυχήματος με σοβαρό τραυ¬ 
ματισμό ή θάνατο. 

5. Αυτός που καταλαμβάνεται να οδηγεί οδικό όχημα, 
κατά το διάστημα που του έχει αφαιρεθεί η άδεια 
οδήγησης για οποιονδήποτε λόγο, εκτός των λοιπών 
προβλεπόμενων ποινών, στερείται, με απόφαση του 
δικαστηρίου, του δικαιώματος επαναχορήγησης της ά¬ 
δειας οδήγησης για τρία (3) επιπλέον έτη, ενώ αν γίνει 
υπαίτιος τροχαίου ατυχήματος με τραυματισμό ή θάνατο, 
το δικαστήριο δύναται να επιβάλλει και την ποινή της 
οριστικής στέρησης του δικαιώματος απόκτησης άδειας 
οδήγησης οποιοσδήποτε οδικού οχήματος. 

Άρθρο 99 

Παραχώρηση της οδήγησης οχήματος 
1. Απαγορεύεται η παραχώρηση της οδήγησης οδικού 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


921 


οχήματος σε πρόσωπο το οποίο δεν έχει την κατά 
περίπτωση νόμιμη άδεια οδήγησης, ως και το τυχόν 
απαιτούμενο πιστοποιητικό επαγγελματικής ικανότητας 
ή σε πρόσωπο του οποίου τα στοιχεία αυτά έχουν 
αψαιρεθεί για οποιαδήποτε παράβαση. Στη δεύτερη 
περίπτωση η απαγόρευση ισχύει μόνο κατά τη διάρκεια 
της αφαίρεσης των ως άνω στοιχείων. 

2. Αυτός που παραβαίνει τις διατάξεις της παραγρά¬ 
φου 1 τιμωρείται με φυλάκιση ενός (1) μέχρι έξι (6) 
μηνών. 

Αρθρο 100 

Έγγραφα τα οποία πρέπει να φέρει ο οδηγός 

1. Ο οδηγός οδικού οχήματος υποχρεούται, όταν 
οδηγεί, να φέρει τη νόμιμη άδεια οδήγησης, ως και το 
τυχόν απαιτούμενο πιστοποιητικό επαγγελματικής ικα¬ 
νότητας, την άδεια κυκλοφορίας του οχήματος το οποίο 
οδηγεί και το αποδεικτικό ασφάλισης, αν από τις κεί¬ 
μενες διατάξεις επιβάλλεται η ασφάλιση. 

2. Αυτός που παραβαίνει τις διατάξεις της πιο πάνω 
παραγράφου τιμωρείται με πρόστιμο δέκα χιλιάδων 
(10.000) δραχμών. 

Αρθρο 101 

Χρήση βοηθητικών οργάνων κατά την οδήγηση 

1. Οι οδηγοί οδικών οχημάτων υποχρεούνται, όταν 
οδηγούν, να φορούν γυαλιά ή να χρησιμοποιούν άλλα 
βοηθητικά όργανα ή μέσα, αν τούτο αναγράφεται στην 
άδειά τους, οι οδηγοί δε μοτοσικλετών υποχρεούνται, 
αν το κράνος το οποίο φορούν δεν έχει διαφανές 
προστατευτικό κάλυμμα, να φορούν και γυαλιά κατά 
του ανέμου. 

2. Αυτός που παραβαίνει τις διατάξεις του άρθρου 
αυτού και των υπουργικών αποφάσεων, που εκδίδονται 
κατ' εξουσιοδότηση αυτού, τιμωρείται με πρόστιμο πε¬ 
νήντα χιλιάδων (50.000) δραχμών. 

Άρθρο 102 

Ειδικό σήμα αναγνώρισης νέων οδηγών αυτοκινήτων 

οχημάτων και οδηγών ατόμων με ειδικές ανάγκες 

(Α.Μ.Ε.Α.) 

1. Οι νέοι οδηγοί υποχρεούνται να τοποθετούν στο 
αυτοκίνητο που οδηγούν ειδικό σήμα αναγνώρισης για 
ένα (1) χρόνο από την απόκτηση της άδειας. Με 
απόφαση του Υπουργού Μεταφορών και Επικοινωνιών 
ορίζονται τα χαρακτηριστικά του σήματος, ο τρόπος 
τοποθέτησής του, ως και κάθε άλλη λεπτομέρεια ανα¬ 
γκαία για την εφαρμογή της διάταξης αυτής. 

2. Με κοινή απόφαση των Υπουργών Υγείας και 
Πρόνοιας, Δημόσιας Τάξης και Μεταφορών και Επικοι¬ 
νωνιών δύναται να επιβάλλεται η υποχρεωτική τοπο¬ 
θέτηση ειδικών σημάτων αναγνώρισης, σε οποιοδήποτε 
μηχανοκίνητο όχημα, αν αυτό οδηγείται από άτομο με 
ειδικές ανάγκες (Α.Μ.Ε.Α.) ή είναι ειδικά διασκευασμένο 
για τη μεταφορά του. Με απόφαση των ίδιων Υπουργών 
καθορίζονται τα χαρακτηριστικά του σήματος, ο τρόπος 
τοποθέτησής του, καθώς και κάθε άλλη λεπτομέρεια 
αναγκαία για την εφαρμογή της διάταξης αυτής. 

3. Αυτός που παραβαίνει τις διατάξεις του άρθρου 
αυτού τιμωρείται με πρόστιμο δέκα χιλιάδων (10.000) 
δραχμών. 


ΜΕΡΟΣ ΤΡΙΤΟ 
ΔΙΟΙΚΗΤΙΚΑ ΜΕΤΡΑ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
ΚΕΦΑΛΑΙΟ ΙΑ 

ΔΙΟΙΚΗΤΙΚΑ ΜΕΤΡΑ ΚΑΙ ΠΡΟΣΤΙΜΑ 
Άρθρο 103 

Επιβολή διοικητικών μέτρων 

1. Στους παραβάτες των διατάξεων των άρθρων 4 
παρ. 3 (πινακίδες Ρ-6, Ρ-8 έως Ρ-14, Ρ— 18 έως Ρ-20, 
Ρ-25, Ρ-26, Ρ-33), 5 παρ. 8 (περιπτ. ε', στ*, ζ'), 12 
παρ. 7, 16 παρ. 2 και 3, 21, 23, 25, 34 παρ. 2 περιπτ, 
ιστ’, ιζ', ιη* και παρ. 3 έως 7, 37, 39 παρ. 2, 54 παρ. 
1, 64, 68, 70, 78, 79 και 81 παρ. 1, 7, 8, 11, 12 και 13 
του παρόντος Κώδικα επιβάλλεται και το διοικητικό 
μέτρο της αφαίρεσης της άδειας ικανότητας οδηγού 
και της άδειας κυκλοφορίας μετά των κρατικών πινα¬ 
κίδων του οχήματος για είκοσι (20) ημέρες. Το υπό 
της παραγράφου αυτής προβλεπόμενο διοικητικό μέτρο 
επιβάλλεται και στην περίπτωση παράβασης του άρθρου 
5 του ν. 489/1976 "περί υποχρεωτικής ασφαλίσεως της 
εξ ατυχημάτων αυτοκινήτων αστικής ευθύνης". 

2. Στους παραβάτες των διατάξεων των άρθρων 3, 

4 παρ. 3 (πινακίδες Ρ-1, Ρ-2, Ρ-5, Ρ-7, Ρ-21 έως 
Ρ-24, Ρ-27 έως Ρ-32, Ρ-40, Ρ-45 έως Ρ-57 και Ρ-59), 

5 παρ. 8 (περιπτ. α’, β’, γ', δ', η', θ', ι\ ια', ιβ', ιγ') και 
9, 6 παρ. 1 (περιπτ. β’, ε' και η'), 16 παρ. 1 και 5 έως 
8, 17, 19 παρ. 5, 26, 27, 29, 33, 34 παρ. 2, 55, 57, 61, 
62 και 88 παρ. 3 του παρόντος Κώδικα επιβάλλεται και 
το διοικητικό μέτρο της αφαίρεσης της άδειας ικανό¬ 
τητας οδηγού και της άδειας κυκλοφορίας μετά των 
κρατικών πινακίδων του οχήματος για σαράντα (40) 
ημέρες. 

3. Για τις παραβάσεις των πιο πάνω παραγράφων, 
που αναφέρονται σε ελλείψεις του οχήματος ή ελατ¬ 
τωματική λειτουργία του, η οποία επηρεάζει δυσμενώς 
την οδική ασφάλεια, την υπό τούτου εκπομπή επικίν¬ 
δυνων καυσαερίων, την πρόκληση υπερβολικών θορύ¬ 
βων, ως και στη μη ασφάλιση του οχήματος, η επιστροφή 
των αφαιρεθέντων στοιχείων κυκλοφορίας του οχήμα¬ 
τος (άδεια κυκλοφορίας και πινακίδες) γίνεται μόνον 
εφόσον διαπιστωθεί αρμοδίως η αποκατάσταση των 
ελαττωμάτων του οχήματος ή των ελλείψεων αυτού. 
Αν και μετά την παρέλευση του χρόνου μέχρι του 
οποίου διαρκεί το ληφθέν, κατά τις προηγούμενες 
παραγράφους, διοικητικό μέτρο, δεν έχει αποκατασταθεί 
το ελάττωμα για το οποίο έγινε η αφαίρεση των στοι¬ 
χείων κυκλοφορίας του οχήματος, παρατείνεται η λήψη 
του μέτρου αυτού μέχρι αποκατάστασης του ελαττώ¬ 
ματος ή των ελαττωμάτων ή των ελλείψεων του οχή¬ 
ματος, αρμοδίως διαπιστουμένων. 

4. Κατ' εξαίρεση των αναφερομένων στις παραγρά¬ 
φους 1 και 2 του άρθρου αυτού, δεν αφαιρούνται οι 
κρατικές πινακίδες και η άδεια κυκλοφορίας των πιο 
κάτω κατηγοριών οχημάτων: 

α) Οδικών οχημάτων που ανήκουν στις νόμιμα λει¬ 
τουργούσες επιχειρήσεις εκμίσθωσης αυτών, κατά τη 
διάρκεια της μίσθωσης. 

β) Οχημάτων δημόσιας χρήσης, εφόσον δεν οδηγού¬ 
νται από τους ιδιοκτήτες ή τους κατόχους αυτών. 

Η εξαίρεση αυτή δεν ισχύει για παραβάσεις, οι οποίες 
αναφέρονται σε ελλείψεις ή ελαττωματική λειτουργία 
του οχήματος, που επηρεάζουν δυσμενώς την οδική 

ασφαλεία ή σε εκπομπές επικίνδυνων καυσαερίων και 
την πρόκληση υπερβολικών θορύβων (άρθρα 15 παρ. 
1 και 2; 53, 55, 57, 61, 62, 64, 68, 70, 78, 79 και 81 
παρ. 1, 7, 8, 11, 12 και 13 και 88 παρ. 3 του παρόντος 
Κώδικα), καθώς και για την παράβαση του άρθρου 5 
,του ν. 489/1976. 

5. Η κατά τις παραγράφους 1 και 2 του άρθρου αυτού 
αφαίρεση της άδειας οδήγησης και των κρατικών πι¬ 
νακίδων του οχήματος ενεργείται αμέσως και επί τόπου 
από τον βεβαιούντα ή τους βεβαιούντες την παράβαση 
αστυνομικούς ή άλλα αρμόδια όργανα με τους όρους 
και τις προϋποθέσεις, που ορίζει κοινή απόφαση των 
Υπουργών Μεταφορών και Επικοινωνιών και Δημόσιας 
Τάξης. 

Η άδεια οδήγησης και οι κρατικές πινακίδες προσκο¬ 
μίζονται, χωρίς υπαίτια βραδύτητα, από το ενεργήσαν 
την αφαίρεση όργανο στην αρμόδια Αστυνομική Αρχή 
μαζί με σχετική έκθεση της παράβασης. Αυτός σε βάρος 
του οποίου λαμβάνεται διοικητικό μέτρο μπορεί, εμφα¬ 
νιζόμενος στην αρμόδια Αρχή, να εκθέσει τις αντιρρή¬ 
σεις του και μετά επικυρώνεται ή αίρεται το διοικητικό 
μέτρο. Στην περίπτωση κατά την οποία η άμεση αφαί¬ 
ρεση των πινακίδων είναι αδύνατη, ενεργείται αυτή 
ευθύς ως καταστεί αυτό δυνατόν, πάντως δε πριν από 
την παραγραφή της παράβασης για την οποία προβλέ- 
πεται η αφαίρεση των πινακίδων. 

Σε κάθε περίπτωση επιβολής του κατά τις πιο πάνω 
παραγράφους διοικητικού μέτρου, ο οδηγός, κάτοχος 
ή ιδιοκτήτης, υποχρεούται, ειδοποιούμενος από την 
οικεία Αστυνομική Αρχή, να παραδώσει τα στοιχεία 
κυκλοφορίας του οχήματος, ως και την άδεια ικανότητας 
οδηγού αυτοκινήτου, μέσα σε προθεσμία πέντε (5) 
ημερών από την ειδοποίηση. Αυτός που δεν συμμορ¬ 
φώνεται με τη διάταξη αυτή τιμωρείται με φυλάκιση 
μέχρι ενός (1) μηνάς, της εκτέλεσης του διοικητικού 
μέτρου μη επηρεαζομένης από την έκβαση της ποινικής 
δίκης. Με κοινή απόφαση των Υπουργών Μεταφορών 
και Επικοινωνιών και Δημόσιας Τάξης ρυθμίζονται τα 
τεχνικά ή μη θέματα για την εφαρμογή των διατάξεων 
της παραγράφου αυτής. 

6. Οι δαπάνες για την αφαίρεση, μεταφορά, αποθή¬ 
κευση, φύλαξη και επιστροφή των, κατά τα ανωτέρω, 
αφαιρούμενων στοιχείων κυκλοφορίας, καθορίζονται με 
προεδρικό διάταγμα, που εκδίδεται ύστερα από πρόταση 
των Υπουργών Οικονομικών, Μεταφορών και Επικοι¬ 
νωνιών και Δημόσιας Τάξης και βαρύνουν τον ιδιοκτήτη 
ή κάτοχο του οχήματος και καταβάλλονται προ της 
παραλαβής των στοιχείων κυκλοφορίας του οχήματος. 
Με το αυτό προεδρικό διάταγμα καθορίζεται το ύψος 
των πιο πάνω δαπανών, ως επίσης ο τρόπος της 
είσπραξής τους και η διαχείριση των εισπραττόμενων 
χρηματικών ποσών, ως και κάθε άλλη λεπτομέρεια 
αναγκαία για την εφαρμογή των διατάξεων του άρθρου 
αυτού. 

7. Τα από το άρθρο αυτό προβλεπόμενα διοικητικά 
μέτρα επιβάλλονται παράλληλα και ανεξάρτητα από τις 
ποινικές ή άλλες κυρώσεις, που προβλέπονται από τις 
οικείες διατάξεις. 

Αρθρο 104 

Επιβολή προστίμων από αστυνομικά όργανα 

1. Σε όσους καταλαμβάνονται επ' αυτοφώρω ως 
υπαίτιοι πταισματικών παραβάσεων, οι οποίες προβλέ- 
πονται στον παρόντα Κώδικα, επιβάλλεται, από το 
βεβαιούν αυτές αστυνομικό όργανο, πρόστιμο ίσο με 
το μισό της προβλεπόμενης στον παρόντα Κώδικα για 
καθεμιά από αυτές ποινής, η καταβολή του οποίου 
απαλλάσσει τους παραβάτες της ποινικής δίωξης. Σε 


περιπτώσεις συγκρότησης μεικτών συνεργείων για τη 
διαπίστωση συγκεκριμένων παραβάσεων του παρόντος 
Κώδικα, την ποινή του προστίμου επιβάλλει το αστυ¬ 
νομικό όργανο που παρίσταται κατά τον έλεγχο. 

Σε όσους καταλαμβάνονται επ' αυτοφώρω ως υπαίτιοι 
παραβάσεων, για τις οποίες προβλέπεται επιβολή διοι¬ 
κητικού προστίμου, επιβάλλεται αυτό από το διοικητή 
της υπηρεσίας. 

Η διάταξη αυτή ισχύει και για τις περιπτώσεις παρα¬ 
βάσεων που προβλέπονται από τον παρόντα Κώδικα, 
οι οποίες καταγράφονται από τεχνικά μέσα, όπως ρα¬ 
ντάρ και φωτογραφικές ή κινηματογραφικές μηχανές. 
Τα τεχνικά μέσα, με τα οποία διενεργείται η διαπίστωση 
παραβάσεων του παρόντος Κώδικα στους χώρους όπου 
διεξάγεται η δημόσια κυκλοφορία, επιτρέπεται να χρη¬ 
σιμοποιούνται μόνον εφόσον υπάρχει σχετική προειδο¬ 
ποίηση προς το κοινό με μόνιμες πινακίδες για την 
ύπαρξη και τη λειτουργία τους. Ο τρόπος της τοπο¬ 
θέτησής τους, οι τεχνικές προδιαγραφές αυτών των 
μέσων, η λειτουργία τους για τη διαπίστωση των πα¬ 
ραβάσεων, τα σχετικά με την αξιολόγηση των στοιχείων 
που συλλέγονται από αυτά και τη βεβαίωση των πα¬ 
ραβάσεων, τα σχετικά με τους περιορισμούς που επι¬ 
βάλλονται στη χρήση τους για τη διαφύλαξη των δι¬ 
καιωμάτων όσων υπόκεινται στη δράση τους και κάθε 
άλλη αναγκαία λεπτομέρεια καθορίζονται με προεδρικό 
διάταγμα, που εκδίδεται με πρόταση των Υπουργών 
Περιβάλλοντος, Χωροταξίας και Δημόσιων Έργων, Δη¬ 
μόσιας Τάξης και Μεταφορών και Επικοινωνιών. 

2. Σε περίπτωση συρροής πταισματικών παραβάσεων 
επιβάλλεται συνολική ποινή, η οποία αποτελείται από 
το πρόστιμο που προβλέπεται για τη βαρύτερη, το 
οποίο επαυξάνεται κατά το μισό των προστίμων, τα 
οποία προβλέπονται για τις άλλες συντρέχουσες πα¬ 
ραβάσεις, κατά τον υπολογισμό της πιο πάνω παρα¬ 
γράφου του άρθρου αυτού. 

3. Σε περίπτωση συνεχιζόμενης πταισματικής παρά¬ 
βασης εκ των προβλεπομένων στον παρόντα Κώδικα, 
το αστυνομικό όργανο, που τη βεβαιώνει, ορίζει εύλογο 
χρόνο για την άρση της και αν ο παραβάτης δεν 
συμμορφωθεί επιβάλλει νέο πρόστιμο, κατά τα οριζό¬ 
μενα στην παράγραφο 1 του άρθρου αυτού, μετά από 
κάθε νέα βεβαίωση της παράβασης. 

4. Με απόφαση του Υπουργού Μεταφορών και Επι¬ 
κοινωνιών, που δημοσιεύεται στην Εφημερίδα της Κυ- 
βερνήσεως, αναπροσαρμόζονται υποχρεωτικά τα πρό¬ 
στιμα που προβλέπονται για παραβάσεις αυτού του 
Κώδικα, κάθε δύο (2) χρόνια, με βάση τον τύπο: 

Π (αναπρ.) - Π (ισχ.) + Π (ισχ.) . Μ.Δ.Τ.Κ. 
όπου 

Π (αναπρ.): το αναπροσαρμοσμένο πρόστιμο που θα 
καταβάλλεται από τον παραβάτη. 

Π (ισχ.): το πρόστιμο που ήδη καταβάλλεται. 

Μ.Δ.Τ.Κ.: Το άθροισμα των ποσοστών μεταβολής του 
δείκτη τιμών καταναλωτή της 31ης Δεκεμβρίου των δύο 
προηγούμενων ετών (του έτους αναπροσαρμογής) υ¬ 
πολογιζόμενα σύμφωνα με τις ισχύουσες διατάξεις. 

Το χρηματικό ποσό που προκύπτει στρογγυλοποιείται, 
σύμφωνα με την αρχή της μεγαλύτερης προσέγγισης, 
ανά χίλιες (1.000) δραχμές. 

Αρθρο 105 

Δικονομικές διατάξεις 

1. Οι κατά την παράγραφο 1 του άρθρου 104 κατα¬ 
λαμβανόμενοι επ’ αυτοφώρω, οι οποίοι αμφισβητούν 
την παράβαση η οποία τους αποδίδεται, έχουν το 

δικαίωμα να ζητήσουν με προφορική δήλωσή τους στο 
αστυνομικό όργανο, το οποίο βεβαιώνει την παράβαση, 
την παραπομπή τους στο αρμόδιο κατά τις διατάξεις 
του Κώδικα Ποινικής Δικονομίας Πταισματοδικείο, για 
να δικαστούν σύμφωνα με τις διατάξεις του Κώδικα 
αυτού. Από το Πταισματοδικείο επιβάλλονται οι ποινές 
που προβλέπονται από τις σχετικές ουσιαστικές δια¬ 
τάξεις του παρόντος Κώδικα. Η διάταξη αυτή δεν 
εφαρμόζεται για τις παραβάσεις που επιβάλλεται διοι¬ 
κητικό πρόστιμο. 

2. Αυτοί που ζητούν την παραπομπή τους στο αρμόδιο 
Πταισματοδικείο καλούνται από τα βεβαιούντα την πα¬ 
ράβαση αστυνομικά όργανα να εμφανισθούν ενώπιον 
του ως άνω δικαστηρίου ή στο Πταισματοδικείο της 
έδρας του Πρωτοδικείου, στην περιφέρεια του οποίου 
έγινε η παράβαση, σε ορισμένη ημέρα και ώρα, η οποία 
σημειώνεται στην πράξη βεβαίωσης της παράβασης, η 
οποία επέχει θέση κλητηρίου θεσπίσματος. 

3. Κατά την εκδίκαση της παράβασης στο Πταισμα¬ 
τοδικείο δεν απαιτείται σύνταξη νέας πράξης βεβαίωσης 
αυτής ούτε εμφανίζεται το αστυνομικό όργανο, το οποίο 
τη βεβαίωσε, εκτός αν η εμφάνισή του διαταχθεί από 
το δικαστήριο. 

4. Ως προς τον τρόπο σύνταξης και το περιεχόμενο 
της πράξης βεβαίωσης της παράβασης, το αρμόδιο 
όργανο, την ακολουθούμενη διαδικασία έκδοσης και 
περαιτέρω καταβολής του προστίμου ή παραπομπής 
του παραβάτη στο Πταισματοδικείο, τα της εξακρίβωσης 
των στοιχείων ταυτότητας του παραβάτη, ως επίσης 
και τα της ειδικής δωσιδικίας επί πταισματικών παρα¬ 
βάσεων, εφαρμόζονται τα οριζόμενα στα άρθρα 3, 4, 
5, 6 και 7 του ν.δ. 805/1971 "περί πταισματικών πα¬ 
ραβάσεων βεβαιουμένων παρά των αστυνομικών οργά¬ 
νων." 

ΚΕΦΑΛΑΙΟ ΙΒ' 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 106 

Ανάκληση άδειας ικανότητας οδηγού 

1. Αν διαταχθεί, κατ' εφαρμογή των διατάξεων του 
παρόντος Κώδικα, η ανάκληση της άδειας ικανότητας 
οδηγού, μπορεί ο οδηγός κατά του οποίου λαμβάνεται 
το μέτρο αυτό, αν συντρέχουν οι νόμιμες προϋποθέσεις, 
να λάβει νέα άδεια μετά τριετία από την ανάκληση, 
εκτός και αν πρόκειται για ανάκληση εφ* όρου ζωής. 

2. Σε περίπτωση ανάκλησης άδειας ικανότητας οδη¬ 
γού αυτοκινήτων οχημάτων, η Αστυνομική Αρχή, η οποία 
εκτελεί τη σχετική απόφαση, οφείλει να διαβιβάσει την 
άδεια στην αρμόδια υπηρεσία της Νομαρχιακής Αυτο¬ 
διοίκησης που την εξέδωσε. 

Άρθρο 107 

Σύστημα ελέγχου συμπεριφοράς των οδηγών 

1. Με απόφαση των Υπουργών Μεταφορών και Ε¬ 
πικοινωνιών και Δημόσιας Τάξης καθιερώνεται Σύστημα 
Ελέγχου της Συμπεριφοράς των Οδηγών (Σ.Ε.Σ.Ο.) 
όλων των μηχανοκίνητων οχημάτων ή ορισμένων κα¬ 
τηγοριών εξ αυτών ή και των μοτοποδηλάτων, με τη 
συγκέντρωση και καταχώριση των στοιχείων για τις 
διαπραττόμενες από αυτούς παραβάσεις ορισμένων 
διατάξεων του παρόντος Κώδικα και της κατηγορίας 
αυτών. 

2. Με την αυτή απόφαση καθορίζονται ο τρόπος 
συγκέντρωσης και καταχώρισης των πιο πάνω στοι¬ 
χείων, η βαθμολόγηση των παραβάσεων και τα επιβαλ¬ 
λόμενα διοικητικά μέτρα στην περίπτωση συγκέντρωσης 

ορισμένης βαθμολογίας και μπορεί να ορίζεται ότι άδεια 
οδήγησης που αφαιρέθηκε, κατ' εφαρμογή του συστή¬ 
ματος ελέγχου της συμπεριφοράς των οδηγών 
(Σ.Ε.Σ.Ο.), επαναχορηγείται μόνο μετά από εκπαίδευση 
του οδηγού με το ειδικό περιεχόμενο που ορίζει η 
απόφαση και εξέτασή του. 

3. Τα πιο πάνω διοικητικά μέτρα επιβάλλονται και 
εκτελούνται παράλληλα και ανεξάρτητα με τις ποινικές 
κυρώσεις. 

4. Για όσες παραβάσεις εντάσσονται στο σύστημα 
ελέγχου συμπεριφοράς οδηγών δεν εφαρμόζονται οι 
διατάξεις του παρόντος Κώδικα, οι οποίες προβλέπουν 
διοικητικές ποινές, ως και οι διατάξεις, με τις οποίες 
επιβάλλονται παρεπόμενες ποινές αφαίρεσης της ά¬ 
δειας ικανότητας οδηγού από τα δικαστήρια, πλην 
ορισμένων παραβάσεων που καθορίζονται με κοινή α¬ 
πόφαση των συναρμόδιων υπουργών, για τις οποίες 
επιβάλλονται παράλληλα και οι διοικητικές κυρώσεις 
των παρ. 1 και 2 του άρθρου 103 του παρόντος Κώδικα. 

Για τις παραβάσεις του παρόντος Κώδικα, που θα 
ενταχθούν μελλοντικά στο σύστημα ελέγχου συμπερι¬ 
φοράς οδηγών, μπορεί, με την απόφαση ένταξής τους, 
να επιφυλάσσεται η εφαρμογή και των ιδίων αυτών 
διατάξεων. 

Οι σχετικές παραβάσεις καταγράφονται και τιμωρού¬ 
νται κατά τα οριζόμενα στην κοινή υπουργική απόφαση, 
που εκδίδεται κατ' εξουσιοδότηση του άρθρου αυτού. 

Άρθρο 108 

Κέντρο Οδικών Πληροφοριών 

1. Με κοινή απόφαση των Υπουργών Οικονομικών, 
Περιβάλλοντος, Χωροταξίας και Δημόσιων Έργων, Με¬ 
ταφορών και Επικοινωνιών και Δημόσιας Τάξης μπορεί 
να ιδρυθεί Κέντρο Οδικών Πληροφοριών (Κ.Ο.Π.), μη 
επιχορηγούμενο από τον Κρατικό Προϋπολογισμό, έργο 
του οποίου θα είναι η παροχή πληροφοριών σχετικά 
με την πυκνότητα της κυκλοφορίας, τα εμπόδια και την 
κατάσταση των οδών, τις τοπικές καιρικές συνθήκες, 
ως και κάθε άλλης πληροφορίας χρήσιμης για την 
κυκλοφορία των οχημάτων, που θα παρέχεται στο 
Κέντρο αυτό από τις υπηρεσίες της Τροχαίας και 
άλλους δημόσιους και ιδιωτικούς φορείς. 

2. Με την ίδια απόφαση θα καθοριστούν η νομική 
μορφή και οι λεπτομέρειες λειτουργίας του Κέντρου 
αυτού, ως και ο φορέας που θα το εποπτεύει. 

Άρθρο 109 

Δημοσίευση αποφάσεων 

1. Οι κατ' εξουσιοδότηση των διατάξεων του παρό¬ 
ντος Κώδικα εκδιδόμενες αποφάσεις δημοσιεύονται 
στην Εφημερίδα της Κυβερνήσεως, εκτός από αυτές 
που εκδίδονται από τις Αστυνομικές Αρχές, οι οποίες 
δημοσιεύονται με τοιχοκόλληση στα κεντρικότερα ση¬ 
μεία των πόλεων και χωριών που αφορούν ή με δη¬ 
μοσίευση στις τοπικές εφημερίδες. Για τη δημοσίευση 
συντάσσεται έκθεση από το αρμόδιο όργανο, η οποία 
περιλαμβάνει τη χρονολογία και τον τόπο της δημο¬ 
σίευσης και η οποία υπογράφεται από δύο (2) μάρτυρες. 
Αντίγραφο της έκθεσης τηρείται από τον οικείο διοικητή 
και δεύτερο αντίγραφο υποβάλλεται σε αυτόν που 
εξέδωσε την αστυνομική απόφαση, ενώ το πρωτότυπο 
αποστέλλεται στο δημόσιο κατήγορο. 

Άρθρο 110 
Τελικές διατάξεις 

1. Από την έναρξη ισχύος του παρόντος Κώδικα 
καταργείται ο ν. 2094/1992, όπως τροποποιήθηκε με 

το άρθρο 57 παρ. 15 του ν. 2218/1994, τα άρθρα 3, 
4 και 5 του π.δ.19/1995, τα άρθρα 8 παρ. 6 και 19 και 
9 του ν. 2366/1995 και το άρθρο 9 παρ. 9-13 του ν. 
2503/1997, καθώς και κάθε αντίθετη διάταξη. 

2 . Οι διατάξεις του άρθρου 13 του β.δ. της 24- 
9/20.10.1958, όπως τροποποιήθηκαν με το άρθρο 3 
του ν. 1080/1980 και ισχύουν, δεν θίγονται από τις 


διατάξεις του παρόντος νόμου. Η άδεια των δημοτικών 
ή κοινοτικών αρχών για την κατάληψη οδού ή πεζο¬ 
δρόμου χορηγείται με τις προϋποθέσεις του άρθρου 48 
του παρόντος Κώδικα. 

3. Διατάξεις που αφορούν την κατανομή αρμοδιοτήτων 
μεταξύ κεντρικών και περιφερειακών κρατικών υπηρε¬ 
σιών δεν θίγονται από τον παρόντα Κώδικα. 

ΠΙΝΑΚΑΣ 

σχεδίων πινακιδίων σήμανσης οδών 
ί. ΠΙΝΑΚΙΔΕΣ ΑΝΑΓΓΕΛΙΑΣ ΚΙΝΔΥΝΟΥ (Κ) 



(Κ- Ια) 

Επικίνδυνη αριστερή στροφή. 



(Κ - 1δ) 

Επικίνδυνη δεξιά στροφή. 



(Κ-2α) 

Επικίνδυνες δύο αντίρροπες ή 
διαδοχικές (συνεχείς) στροφές- 
η πρώτη αριστερά 



(Κ - 25} 

Επικίνδυνες δύο αντίρροπες ή 
διαδοχικές (συνεχείς) στροφές 
- η πρώτη δεξιά. 


(Κ - 3) 

Επικίνδυνη κατωφέρεια, (με κλί¬ 
ση όπως η αναγραφομένη στην 
Πινακίδα). 


(Κ-4) 

Απότομη ανωφέρεια, (με κλίση 
όπως η αναγραφόμενη στην 
Πινακίδα). 



(Κ-5) 

Επικίνδυνη στένωση οδοστρώ¬ 
ματος και στις δύο πλευρές. 



(Κ - 6α) 

Επικίνδυνη στένωση οδοστρώ¬ 
ματος στην αριστερή πλευρά. 



(Κ - 6δ) 

Επικίνδυνη στένωση οδοστρώ¬ 
ματος στην δεξιά πλευρά. 

(Κ-7) 

Κινητή γέφυρα 



(Κ -10) 

Επικίνδυνα υπερυψωμένο οδό¬ 
στρωμα η απότομη κυρτή αλλαγή 
της κατά μήκος κλίοης της οδού. 



(Κ -13) 

Επικίνδυνη εκτίναξη χαλίκων, 
(ασύνδετο αμμοχάλικο). 



(Κ -16) 

Κίνδυνος λόγω συχνής κίνησης 
παιδιών (Σχολεία, Γήπεδα κλπ.). 



(Κ-8) 

Η οδός οδηγεί σε αποβάθρα ή 
όχθη ποταμού. 



(Κ-11) 

Επικίνδυνο κάθετο ρείθρο (αυλά¬ 
κι) ή απότομη κοίλη αλλαγή της 
κατά μήκος κλίσης της οδού. 



(Κ-14) 

Κίνδυνος από πτώση βράχων 
και από την παρουσία τους στο 
οδόστρωμα. 



(Κ -17) 

Κίνδυνος λόγω αυχνής εισόδου 
ή διάβασης ποδηλατιστών. 



(Κ-9) 

Επικίνδυνο ανώμαλο οδόστρωμα, 
σε κακή κατάσταση, με λάκκους 

κ.λ,π. 


Δ 

(Κ - 12) 

Ολισθηρό οδόστρωμα 



(Κ-15) 

Κίνδυνος λόγω διάβασης πεζών 



(Κ -18) 

Κίνδυνος από διέλευση οικοσί- 
των ζώων 





ΦΕΚ57 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 927 



(Κ-19) 

Κίνδυνος από διεύλευση 
άγριων ζώων. 



(Κ - 22) 

Κίνδυνος λόγω χαμηλής πτήσης 
προσγειουμένων ή απογειουμέ- 
νων αεροσκαφών. 



(Κ - 25) 

Προσοχή άλλοι κίνδυνοι (μη 
δηλούμενοι στις πινακίδες Κ -1 
έως Κ-24). 



(Κ - 28α) 

Διακλάδωση με κάθετη οδό αρι¬ 
στερά, οι επί της οποίας κινού¬ 
μενοι οφείλουν να παραχωρή¬ 
σουν προτεραιότητα. 



(Κ -20) 

Κίνδυνος λόγω εκτελουμένων 
εργασιών στην οδό. 



(Κ - 23) 

Κίνδυνος λόγων συχνού ισχυρού 
ανέμου {όπως δείχνει η κατεύ¬ 
θυνση του ανεμουρίου). 



(Κ - 26) 

Προσοχή, διασταύρωση όπου 
ισχύει η από δεξιά προτεραιό¬ 
τητα, 



(Κ-285) 

Διακλάδωση με κάθετη οδό δε¬ 
ξιά, οι επί της οποίας κινούμενοι 
οφείλουν να παραχωρήσουν 
προτεραιότητα. 



(Κ·21) 

Προσοχή, κόμβος ή θέση όπου η 
κυκλοφορία ρυθμίζεται με τρί¬ 
χρωμη φωτεινή σηματοδότηση. 



(Κ - 24) 

Προαναγγελία διπλής κυκλο¬ 
φορίας 



(Κ - 27) 

Διασταύρωση με οδό, οι επί της 
οποίας κινούμενοι οφείλουν να 
παραχωρήσουν προτεραιότητα. 



(Κ - 29α) 

Διακλάδωση με λοξή οδό αρι¬ 
στερά, οι επί της οποίας κινού¬ 
μενοι οφείλουν να παραχωρή¬ 
σουν προτεραιότητα. 

(Κ·29δ) 

Διακλάδωση με λοξή οδό δεξιά, 
πάνω στην οποία οι κινούμενοι 
οφείλουν να παραχωρήσουν 
προτεραιότητα. 



(Κ - 32) 

Κίνδυνος λόγω ισόπεδης σιδηρο¬ 
δρομικής διάβασης χωρίς κινητά 
φράγματα 



(Κ - 37) 

Κίνδυνος λόγω άμεσης γειτονίας, 
ισόπεδης σιδηροδρομικής διάβα¬ 
σης χωρίς κινητά φράγματα δι¬ 
πλής ή πολλαπλής σιδηροδρομι¬ 
κής γραμμής, 



(Κ - 39) 

Συχνή κυκλοφοριακή συμφόρηση, 



(Κ - 30) 

Προσέγγιση σε κυκλική υπο¬ 
χρεωτική πορεία. 



/ * 




(Κ - 33) (Κ-34) (Κ - 35) 
Πρόσθετες επαναληπτικές Πινα¬ 
κίδες στις προσβάσεις ισοπέδων 
σιδηροδρομικών διαβάσεων ή κι¬ 
νητών γεφυρών, οι οποίες δηλώ¬ 
νουν προσέγγιση σ’ αυτές. 



(Κ - 38α) 

Επικίνδυνο έρεισμα αριστερά. 



(Κ - 40) 

Σήραγγα. 



(Κ-31) 

Κίνδυνος λόγω ισόπεδης σιδηρο¬ 
δρομικής διάβασης με κινητά 
φράγματα. 



(Κ - 36) 

Κίνδυνος λόγω άμεσης γειτονίας 
ισόπεδης σιδηροδρομικής διάβα¬ 
σης, χωρίς κινητά φράγματα μο¬ 
νής σιδηροδρομικής γραμμής. 



(Κ-385) 

Επικίνδυνο έρεισμα δεξιά. 

(Ρ-1) 

Υποχρεωτική παραχώρηση 
προτεραιότητας. 


(Ρ-2) 

Υποχρεωτική διακοπή πορείας 



(Ρ-3) 

Οδός προτεραιότητας. 



Τέλος οδού προτεραιό¬ 
τητας. 



(Ρ-5) 

Προτεραιότητα της αντι- 
θέτως ερχόμενης κυκλο¬ 
φορίας λόγω στενότητας 
οδοστρώματος. 


(Ρ-6) 

Προτεραιότητα έναντι 
επερχομενης κυκλοφο¬ 
ρίας (λόγω στενότητας 
οδοστρώματος). 



(Ρ-7) 

Απαγορεύεται η είσοδος 
σε όλα τα οχήματα. 



(Ρ-8) 

Κλειστή οδός για όλα τα 
οχήματα και προς τις 
δύο κατευθύνσεις. 



(Ρ -12) 

Απαγορεύεται η είσοδος 
στα μοτοποδήλατα. 


(Ρ-9) 

Απαγορεύεται η είσοδος 
σε μηχανοκίνητα οχή¬ 
ματα εκτός των δίτροχων 
μοτοσυκλετών. 



(Ρ-13) 

Απαγορεύεται η είσοδος 
σε φορτηγά αυτοκίνητα. 


(Ρ -10) 

Απαγορεύεται η είσοδος 
στις μοτοσυκλέτες. 



(Ρ - ιΐ) 

Απαγορεύεται η είσοδος 
οτα ποδήλατα. 



(Ρ -14) (Ρ - 15) 

Απαγορεύεται η είσοδος Απαγορεύεται η είσοδος 

σε μηχανοκίνητο όχημα σε πεζούς. 

το οποίο σύρει ρυμουλ- 

κούμενο πλην ημιρυ- 

μουλκουμένου ή ρυμουλ- 

κουμένου ενός άξονα. 

(Ρ- 16) 

Απαγορεύεται η είσοδος 
σε ζωήλατα οχήματα. 



(Ρ - 20) 

Απαγορεύεται η είσοδος 
σε οχήματα ορισμένων 
κατηγοριών (π.χ. σε μη¬ 
χανοκίνητα και ζωήλατα 
οχήματα). 



(Ρ -24) 

Απαγορεύεται η είσοδος 
σε οχήματα βάρους ανά 
άξονα που υπερβαίνει 
τους ...(π.χ. 2) τόννους. 



(Ρ - 28) 

Απαγορεύεται η δεξιά 
στροφή. 



(Ρ -17) 

Απαγορεύεται η είσοδος 
σε χειράμαξες. 


8 


(Ρ - 21) 

Απαγορεύεται η είσοδος 
σε οχήματα ή συνολικού 
πλάτους που υπερβαίνει 
τα... (π.χ.2) μέτρα. 



(Ρ - 25) 

Απαγορεύεται η είσοδος 
σε οχή ματα ή συνδυ¬ 
ασμούς οχημάτων μήκους 
που υπερβαίνει τα... 

(π.χ. 10) μέτρα. 



(Ρ - 29) 

Απαγορεύεται η ανα¬ 
στροφή (στροφή κατά 
180ή. 



(Ρ-18) 

Απαγορεύεται η είσοδος 
σε αγροτικά μηχανήματα. 



(Ρ - 22) 

Απαγορεύεται η είσοδος 
σε οχήματα συνολικού 
ύψους που υπερβαίνει τα 
τα... (π.χ. 3,5) μέτρα. 



(Ρ - 26) 

Απαγορεύεται η οδή¬ 
γηση οχήματος σε από¬ 
σταση μικρότερη των... 
(π.χ. 70) μέτρων από του 
προηγούμενου. 




(Ρ -19) 

Απαγορεύεται η είσοδος 
σε μηχανοκίνητα οχήματα. 



(Ρ-23) 

Απαγορεύεται η είσοδος 
σε οχήματα συνολικού 
βάρους που υπερβαίνει 
τους ...(π.χ. 5)τόννους. 



(Ρ - 27) 

Απαγορεύεται η αρι^ 
στερή τροφή. 



(Ρ- 30) (Ρ -31) 

Απαγορεύεται το προσπέρασμα Απαγο ρε ύεται στΰ υ ς οδηγο ύς 
μηχανοκινήτων οχημάτων, πλην φορτηγών αυτ/των μεγίστου επι 
των δίτροχων μοτοσυ κλετώ ν χω- τρεπο μένο υ β όρους π ο υ υπερ- 
ρ ίς κάνιστρο. βαίνει τους 3,5 τόνους , να προ¬ 

σπερνούν άλλα οχήματα. 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


931 




(Ρ - 32) 

Η μεγίστη ταχύτητα πε¬ 
ριορίζεται στον αναγρα¬ 
φόμενο αριθμό των {π.χ, 
50) χλμ'ώρα. 



(Ρ - 36) 

Τέλος όλων των τοπικών 
απαγορεύσεων που 
έχουν επιβληθεί με απα¬ 
γορευτικές πινακίδες 
στα κινούμενα οχήματα. 



(Ρ - 40) 

Απαγορεύεται η στάση 
και η στάθμευση. 



(Ρ - 44) 

Έξοδος από περιοχή 
απαγορευμένης στάθ¬ 
μευσης. 



(Ρ-33) 

Απαγορεύεται η χρήση 
ηχητικών οργάνων προει¬ 
δοποίησης (εκτός για απο¬ 
φυγή δυστυχήματος. 



(Ρ - 37) 

Τέλος ορίου ταχύτητος 
που έχει επιβληθεί με 
απαγορευτική πινακίδα 
(π.χ.40χλμ/ώρα), 



(Ρ - 41) 

Απαγορεύεται η στάθ¬ 
μευση επί της πλευράς 
της πινακίδας κατά τους 
μονούς μήνες. 



(Ρ - 45) 

Απαγορεύεται η είσοδος σε 
οχήματα που μεταφέρουν 


(Ρ - 34) 

Απαγορεύεται η διέλευ- 
λευση χωρίς στάση προ 
του Τελωνείου. 



(Ρ - 38) 

Τέλος απαγόρευσης 
προσπεράσματος που 
έχει επιβληθεί με απα¬ 
γορευτική πινακίδα. 



(Ρ - 42) 

Απαγορεύεται η στάθ¬ 
μευση επί της πλευράς 
της πινακίδας κατά τους 
ζυγούς μήνες. 



(Ρ - 46) 

Απαγορεύεται η είσοδος σε οχή- 


(Ρ * 35) 

Απαγορεύεται η διέλευ¬ 
ση χωρίς στάση προ 
σταθμού Διοδίων. 



(Ρ - 39) 

Απαγορεύεται η στάθ¬ 
μευση. 



(Ρ - 43) 

Περιοχή απαγόρευσης 
στάθμευσης (στάθμευση 
περιορισμένης χρονικής 
διάρκειας). 



{Ρ - 47) 

Υποχρεωτική κατεύθυνση 
πορείας προς τα αριστερά. 


ματα που μεταφέρουν πάνω από 
πάνω οπό ορισμένη ποσότη- ορισμένη ποσότητα ύλες που 
τα εκρηκτικές ή εύφλεκτες μπορούν να προκαλέσουν μο¬ 
ύλες. λυνση υδάτων. 

(Ρ * 48) 

Υποχρεωτική κατεύ¬ 
θυνση πορείας προς τα. 
δεξιά. 


(Ρ - 49) 

Υποχρεωτική κατεύ¬ 
θυνση πορείας προς τα 
εμπρός. 


(Ρ - 50) 

Υποχρεωτική κατεύθυνση 
πορείας με στροφή αριστε¬ 
ρά ή δεξιά 


(Ρ - 50α) 

Υποχρεωτική κατεύθυν¬ 
ση πορείας με στροφή 
αριστερά. 




Α 



1 


. 





(Ρ - 50δ) 

Υποχρεωτική κατεύθυν¬ 
ση πορείας με στροφή 
δεξιά. 



(Ρ -52α) 

Υποχρεωτική διεύλευση 
μόνο από την αριστερή 
πλευρά της νησίδας ή 
του εμποδίου. 


(Ρ-51α) 

Υποχρεωτική κατεύθυν¬ 
ση πορείας εμπρός ή 
αριστερά. 



(Ρ -52δ) 

Υποχρεωτική διέλευση 
μόνο απο τη δεξιά 
πλευρά της νησίδας ή 
του εμποδίου. 


(Ρ-51δ) 

Υποχρεωτική κατεύθυν¬ 
ση πορείας εμπρός ή 
δεξιά. 



(Ρ - 53) 

Κυκλική υποχρεωτική 
διαδρομή. 


(Ρ - 52) 

Υποχρεωτική διέλευση 
είτε από τη δεξιά είτε 
από την αριστερή 
πλευρά της νησίδας ή 
του εμποδίου. 



(Ρ - 54) 

Οδός υποχρεωτικής διέ¬ 
λευσης ποδηλάτων (απα¬ 
γορευμένης της διέλευ¬ 
σης άλλων οχημάτων). 



(Ρ - 55) 

Οδός υποχρεωτικής διέλευσης 
πεζών, (απαγορευόμενης της 
διέλευσης άλλων εκτός πεζών, 
οχημάτων άμεσης ανάγκης και- 
οχημάτων για την είσοδο - έξο¬ 
δο σε παρόδιες ιδιοκτησίες). 


(Ρ - 56) 

Οδός υποχρεωτικής διέλευ¬ 
σης εφίππων, (απαγορευόμε¬ 
νης της διέλευσης άλλων, 
εκτός εφίππων που χρησιμο¬ 
ποιούν την οδό). 


(Ρ - 57) 

Υποχρεωτική ελάχιστη ταχύτητα 
που αναγράφεται με λευκούς 
αριθμούς σε (π.χ. 30 χλμ/ώρα). 


(Ρ -58) 

Τέλος υποχρεωτικής ελάχιστης 
ταχύτητας που έχει επιβληθεί 
με την πινακίδα Ρ - 57, 

(Ρ- 59) 

Υποχρεωτικές αντιολισθητι¬ 
κές αλυσίδες χιόνων, σε δύο 
τουλάχιστον από τους κινητή¬ 
ριους τροχούς του αυτοκινή¬ 
του, 



(Ρ - 60) 


Ανώτατη ταχύτητα 
περιοχής. 



(Ρ-61) 


Έξοδος από περιοχή με 
ανώτατο όριο ταχύτητας. 



(Ρ - 62) 

Τέλος απαγόρευσης 
προσπεράσματος απο 
φορτηγά αυτοκίνητα που 
έχει επιβληθεί με απαγορευ- 
τική πινακίδα. 



(Ρ - 63) 

Απαγορεύεται το ρυμουλ- 
μουλκούμενο όχημα να έ¬ 
χει βάρος μεγαλύτερο 
από (π.χ. 3) τόννους. 




(Ρ - 64) 

Απαρορεύεται η είσοδος 
σε οχήματα που μεταφέ¬ 
ρουν επικίνδυνα υλικά. 



(Ρ - 65) 

Η κάθε κατηγορία χρηστών 
που απεικονίζει το σύμβολο 
πρέπει να χρησιμοποιεί την 
πλευρά του αντίστοιχου δια¬ 
δρόμου που είναι ειδικά επι¬ 
λεγμένη γι’ αυτή την κατη¬ 
γορία. 


Α 

Α 



1* 

^ 5 -, 






(Ρ - 66) 

Οι διάφορες κατηγορίες 
χρηστών που απεικονίζουν 
τα αντίστοιχα σύμβολα ε¬ 
πιτρέπεται να χρησιμοποι¬ 
ούν ταυτόχρονα τον ειδικό 
διάδρομο. 



(Ρ -67) 

Αποκλειστική διέλευση 
Λεωφορείων ή Τρόλλεϋ 


(Ρ - 68) 

Τέλος αποκλειστικής 
διεύλευσης Λεωφορείων 
ήΤρόλλεϋ. 



(Ρ -69) 

Χώρος ελεγχόμενης 
στάθμευσης. 




1 

Ρ 

Η 



(Ρ - 70) 

Χώρος στάθμευσης ορισμέ- 
αμένης κατηγορίας οχημά¬ 
των π.χ. ταξί. 


(Ρ-71) 

Χώρος στάθμευσης αποκλειστικά 
για οχήματα ατόμων με μειωμένη 
κινητικότητα, ύστερα από ειδική 
άδειο. 


(Ρ - 72) 

Χώρος στάθμευσης αποκλει¬ 
στικά για συγκεκριμένο όχημα 
ατόμων με μειωμένη κινητικό¬ 
τητα ύστερα από ειδική άδεια 
και με αριθμό κυκλοφορίας. 

(Ρ * 73α) 


(Ρ -73δ) 


Υποχρεωτική Κατεύθυνση 
πορείας οχημάτων μεταφοράς 
επικίνδυνων φορτίων προς τα 
αριστερά. 


Υποχρεωτική Κατεύθυνση 
πορείας οχημάτων μεταφοράς 
επικίνδυνων φορτίων προς τα 
δεξιά. 



(Ρ - 74α) 


(Ρ -74δ) 


Υποχρεωτική Κατεύθυνση 
πορείας οχημάτων μεταφοράς 
επικίνδυνων φορτίων προς τα 
αριστερά. 


Υποχρεωτική Κατεύθυνση 
πορείας οχημάτων μεταφοράς 
επικίνδυνων φορτίων προς τα 
δεξιά. 






Περιοχή 

Προστασίας Υΰατυν 


(Ρ-75) 

Επιβάλλει ιδιαίτερη προσοχή σε 
οχήματα που μεταφέρουν επικίνδυνες 
ύλες που μπορούν να προκαλέσουν 
μόλυνση των υδάτων. 

III. ΠΙΝΑΚΙΔΕΣ ΠΛΗΡΟΦΟΡΙΑΚΕΣ (Π) 

Οι στα ακόλουθα σχέδια πληροφοριακών πινακίδων αναγραφές; τοπονυμιών χιλιομετρι- 
αποστάσεων κατευθύνσεων, βελών κλπ, αποτελούν παραδείγματα των αντιστοίχων 
πινακίδων. 


ψ 


1_3ΠΉ3 204 



(Π-1) 

Προειδοποιητική κατευθύνσεων η οποία τοποθε¬ 
τείται στις οδούς ταχείας κυκλοφορίας προ δια¬ 
σταυρώσεων με αναγραφές κατευθύνσεων και χι¬ 
λιομετρικών αποστάσεων. 


γ - - Λ 


Κόρινθος 61 



(Π-2) 

Προειδοποιητική κατευθύνσεων η οποία τοποθε¬ 
τείται στις οδούς ταχείας κυκλοφορίας προ δια¬ 
κλαδώσεων με αναγραφές κατευθύνσεων και χι¬ 
λιομετρικών αποστάσεων. 

(Π -3) 

Προειδοποιητική κατευθύνσεων για συνήθεις 
οδούς με αναγραφές κατευθύνσεων και 
χιλιομετρικών αποστάσεων. 




Σούνιο 

δουηίο 


ΑΚτοροΙΐδ 

ΑΚτοροΙιε 



(Π-3β) 

Προειδοποιητική κατεύθυνσης 
με αναγραφή κατευθύνσεων για 
περιοχές μεγάλου τουριστικού 
ή αρχαιολογικού ενδιαφέροντος. 



(Π-6) 

Προειδοποιητική υποχρεωτικής διαδρομής 
για στροφή αριστερά στην επομένη 
διασταύρωση όπου αυτή απαγορεύεται. 



Τρίλοφον 7 


(Π - 8α) 

Κατεύθυνση μιας τοπωνυμίας, με μορφή βέλους. 


♦ 


Ηράκλειο 4 


Αθήνα 7 




Λαμία 197 


(π -3α) 

Προειδοποιητική κατεύθυνσης 
με αναγραφή κατευθύνσεων 
και χιλιομετρικών αποστάσεων 
σε οδούς τοπικού οδικού δικτύου. 



(Π ■ 4) (Π - 5) 

Προειδοποιητική Προειδοποιητική 

για αδιέξοδο για αδιέξοδο 



(Π-7) 

Προειδοποιητική πινακίδα προεπιλογής 
λωρίδας σε διασταύρωση σε οδούς με 
πολλές λωρίδες κυκλοφορίας. 


Πειραιεύς 

ΡΪΓθθίε 



(Π - 8β) 

Κατεύθυνση μιας τοπωνυμίας, με μορφή βέλους. 


Αερολιμήν 

ΑίφΟΓΐ 

Πειραιεύς 

ΡίΓβθίε 



(Π-8γ) 

Κατεύθυνση για περισσότερες της 
μιας τοπωνυμίες με μορφή βέλους. 


Ακρόπολις 

ΑΚτοροΙΐε 


(Π - 85) 

Κατεύθυνση μιας τοπωνυμίας 
μεγάλου τουριστικού ή αρχαιολογικού 
ενδιαφέροντος με μορφή βέλους. 

























































ΕΦΗΜΕΡΕΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


937 



Ηράκλειον 




(Π-9) 

Κατεύθυνση μιας τοπωνυμίας (μορφής ορθογωνίου). 


(Π -10) 

Κατεύθυνση προς αεροδρόμιο. 



(Π-11) (Π-12) 

Κατεύθυνση προς κατασκήνωση. Κατεύθυνση προς =ενώνα Νεότητας. 





(Π -13) 

Αρίθμηση Εθνικών Οδών. 


(Π -14) 

Αρίθμηση διεθνών αρτηριών. 


(Π-15} 

Χιλιομέτρηση οδών. 


(Π-16) 

Χιλιομέτρηση οδών. 


Τρίπολις 

ΤΓίροΙΙδ 


Ποταμός Ευρώτας 

Εντοΐαε ΡίνβΓ 


(Π-17) 

Αρχή κατοικημένης περιοχής. 


(Π -19) 
Τοπωνυμία. 



Μέγαρα 21 

Κόρινθος 65 


(Π-18) 

Τέλος κατοικημένης περιοχής. 


(Π-20) 

Επιβεβαιωτική πινακίδα (Παράδειγμα). 

(Π-21) 

Διάβαση πεζών 



(Π-22) 

Νοσοκομείο (για αποφυγή ή μεί¬ 
ωση οποιοσδήποτε μη αναγκαίου 
θορύβου). 



(Π-23) 

Μονόδρομος. 



(Π - 24) 
Μονόδρομος. 





(Π-25) 

Οδός αδιέξοδη. 


(Π - 26) 

Οδός ταχείας κυκλοφορίας. 


(Π-26α) 

Τέλος οδού ταχείας κυκλοφορίας. 



(Π-27) 

Αυτοκινητόδρομος. 


(Π-27α) 

Τέλος αυτοκινητοδρόμου. 


(Π-28) 

Στάση Λεωφορείου ή Τρόλλεϋ. 


Κατάρα 

Καΐατα 


θ 

(Π-29) 

Ορεινή οδός ανοικτή ή 
κλειστή ανάλογα με τις 
ενδείξεις μέσα στα πλαί¬ 
σια 1,2,3 της πινακίδας. 



(Π-30) 

Συνιστώνται αλυσίδες ή 
ελαστικά χιόνων (για το 
πλαίσΐοτηςΠ-29). 


Ρ 


(Π -31) 

Χώρος επιτρεπόμενης 
στάθμευσης. 


ΠΕΡΙΟΧΗ 




(Π -31α) 

Περιοχή επιτρεπόμενης 
στάθμευσης. 

(Π-31β) 

Έξοδος από περιοχή επι¬ 
τρεπόμενης στάθμευσης. 



(Π-38) 

Αναψυκτήριο ή καφενείο. 



(Π-42) 

Θέση για τροχόσπιτα. 



(Π - 31Υ) 

Κατεύθυνσης προς χώρο 
επιτρεπομένης στάθμευ¬ 
σης. 



(Π-35) 

Πρατήριο καυσίμων. 



(Π - 39) 

Θέση για παραμονή 
εκδρομέων. 



(Π-43) 

Θέσεις για κατασκηνώσεις 
και τροχόσπιτα. 


(Π-32) 

Σταθμός Πρώτων Βοηθειών. 



(Π-36) 

Ξενοδοχείο ή Μοτέλ. 



(Π - 40) 

Σημείο έναρξης περι¬ 
πάτου. 



(Π - 44) 

Ξενώνας Νεότητας. 



(Π-33) 

Συνεργείο επισκευής 
βλαβών. 



(Π-37) 
Εστιατόριο. 



(Π-41) 

Θέση για κατασκη¬ 
νώσεις. 



(Π-45) 

Τουριστικές Πληρο¬ 
φορίες. 

(Π - 46) 

Περιοχή κολύμβησης. 



(Π-47) 

Εγκαταστάσεις υγιεινής. 



(Π-48) 

Ραδιοφωνική συχνότητα 
πληροφοριών οδικής κυ¬ 
κλοφορίας. 



(Π-49) 

Σήραγγα. 


(Π - 50) 
Αεροδρόμιο. 


(Π-51) 

Ελικοδρόμιο. 




(Π-53) 
Λιμάνι. 


(Π-54) 

Τουριστικό λιμάνι. 


(Π - 55) 

Λιμενικός σταθμός ιπτα¬ 
μένων σκαφών. 


{Π-52) 

Εναέρια μεταφορά. 



(Π-56) 

Λιμενικός σταθμός 
εμπορικών οχηματα¬ 
γωγών πλοίων. 

(Π-57) 


(Π-58) 


(Π-59) 


Αστυνομία. 


Αρχή περιοχής κατοικίας Τέλος περιοχής κατοικίας. 

μενών σκαφών. 



(Π -60) 

Άτομα με μειωμένη 
κινητικότητα. 





(Π -61) 


(Π - 62) 


(Π-63) 


(Π-64) 


Άνω (υπέργεια) 
διάβαση πεζών. 


Κάτω (υπόγεια) 
διάβαση πεζών. 


Ανισόπεδη διάβαση πεζών 
χωρίας σκαλοπάτια. 


Συνιστώμενη 

ταχύτητα. 




(Π-66) 


1 

1 

1 

Φ 

Φ 

φ 

1 

1 

1 


(Π-67) 


(Π-65) 

Γενικά όρια ταχύτητας. 


Λωρίδα αποκλειστικής κυκλοφορίας 
Λεωφορείων ή Τρόλλεϋ 


Ανώτατα όρια ταχυτήτων ανά λω¬ 
ρίδα κυκλοφορίας. 

(Π -68) 

Ελάχιστα όρια ταχυτήτων ανά λωρίδα 
κυκλοφορίας. 


(Π - 69) (Π - 69α) 

Αριθμός και κατευθύνσεις κυκλοφοριακών λωρίδων. 




(Π-70) (Π-70 α) 

Περιορισμός αριθμού κυκλοφοριακών λωρίδων. 




(Π-71) 

Εγκαταστάσεις υγιεινής για άτομα με μειωμένη 
κινητικότητα. 


Ρ 


+ΜΕΤΒΟ 




ΚΛΑΥΘΜΩΝΟΣ 


Ν 


(Π-72) 

Κατεύθυνση οχημάτων για στάθμευση σε συ¬ 
γκεκριμένο χώρο (π.χ. Μετρόγια χρησιμοποί¬ 
ηση του μεταφορικού αυτού μέσου). 


(Π-73) 

Προειδοποίηση κατεύθυνσης οχημάτων για 
στάθμευση σε συγκεκριμένο στεγασμένο χώρο. 

(Π-74) 

Κατεύθυνσης - επισήμανσης επικινδύνων 
καμπύλών. 


////// 


(Π -76) 

Εμπόδιο κινητό λόγω έργων επί της οδού. 


(Π-75) 

Διαδοχικά βέλη κατεύθυνσης τοποθετούμενα 
σε επικίνδυνες καμπύλες κυρίων αρτηριών. 



(Π-77) 

Για υποχρεωτικό πέρασμα από τα 
δεξιά νησίδας ή εμποδίου. 
(Συνδυάζεται η τοποθέτηση της 
π.χ. με τη Ρ-52δ). 



(Π - 78) 

Για υποχρεωτικό πέρασμα από τα 
αριστερά νησίδας ή εμποδίου. 
(Συνδυάζεται η τοποθέτησή της 
π.χ. μετηΡ-52α). 



(Π-79) 

Γ ια υποχρεωτικό πέρασμα από τα 
δεξιά ή αριστερά νησίδας ή 
εμποδίου. 

(Συνδυάζεται η τοποθέτησή της 
π.χ. με τη Ρ - 52}. 

ΠΛΗΡΟΦΟΡΙΑΚΕΣ ΠΙΝΑΚΙΔΕΣ ΑΠΟΚΛΕΙΣΤΙΚΑ ΓΙΑ ΑΥΤΟΚΙΝΗΤΟΔΡΟΜΟΥΣ 


ΚΟΜΒΟΣ 

ΙΝΤΕΗΟΗΑΝΟΕ 
2000 Γη 


(Π - 80) 

Αναγγελία προσέγγισης σε ανι¬ 
σόπεδο κόμβο. 



(Π-81) 

Προειδοποιητική κατευθύνσεων 
προ ανισόπεδου κόμβου. 



(Π-82) 

Προειδοποιητική κατευθύνσεων 
ειδόδου σε αυτοκινητόδρομο από 
δευτερεύουσα οδό μέσω ανισό¬ 
πεδου κόμβου. 



(Π - 83) 

Γέφυρα σήμανσης με αναγραφή κατευθύνσεων 
προ ανισόπεδου κόμβου. 



(Π - 84) 

Γέφυρα σήμανσης με αναγραφή κατευθύνσεων 
προ ανισόπεδου κόμβου με αφαίρεση λωρίδας 
του αυτοκινητοδρόμου. 



(Π - 85) 

Γέφυρα σήμανσης με αναγραφή κατευθύνσεων 
στην αρχή εξόδου από τον αυτοκινητόδρομο 
(αρχή λωρίδας επιβράδυνσης κόμβου). 



(Π-86) (Π-87) 

Κατεύθυνση εξόδου από Επιβεβαιωτική της εισόδου 
τον αυτοκινητόδρομο. στο συγκεκριμένο αυτοκινη¬ 
τόδρομο μετά τον ανισόπεδο 
κόμβο. 



(Π-88) 

Προειδοποιητική κατεύθυνσης ει¬ 
σόδου στον αυτοκινητόδρομο. 



(Π - 89) 

Κατευθύνσεως εισόδου στον αυ- 
κινητόδρομο. 




(Π-90α) {Π - 90β) (Π - 90γ) 

Προειδοποιητικές εξόδου από τον αυτοκινητό¬ 
δρομο σε αποστάσεις 300,200,100 μ. αντίστοιχα 
προ της αρχής της λωρίδας επιβράδυνσης 
του κόμβου (όπου η πινακίδα Π - 85). 






















ΕΦΗΜΕΡΙΣΤΗΙΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


945 



Π-91 

Προειδοποιητική υποχρεωτικής 
παρακαμπτήριος διαδρομής των 
οδικών οχημάτων μεταφοράς 
επικίνδυνων φορτίων. 



Π-92 

Αρχή περιοχής κατοικίας 
χαρακτηρισμένης ως περιοχής ηπίας 
κυκλοφορίας. 



Π-92α 

Τέλος περιοχής κατοικίας 
χαρακτηρισμένης ως περιοχής ηπίας 
κυκλοφορίας. 




Λ 


ΣΧΟΛΙΚΟΣ 

ΤΡΟΧΟΝΟΜΟΣ 



Π-93 

Ρύθμιση κυκλοφορίας 
από σχολικό τροχονόμο. 


Π-94 

Απαγορεύεται η στάση και η στάθμευση. 
Οι παραβάτες μετακινούνται. 

IV. ΠΙΝΑΚΙΔΕΣ ΠΡΟΣΘΕΤΕΣ (Πρ| 




(Πρ-1) 

Απόσταση από τη θέση της πινα¬ 
κίδας μέχρι την αρχή της επικίν¬ 
δυνης θέσης ή της περιοχής 
στην οποία εφαρμόζεται ο καθο¬ 
ριζόμενος μ’ αυτήν κανόνας ή 
περιορισμός (π.χ. 200 μ.). 


τ ι&τ 


|Πρ - 2) 

Μήκος του επικινδύνου τμήματος 
ή της περιοχής στην οποία εφαρ¬ 
μόζεται ο καθοριζόμενος με την 
πινακίδα ή περιορισμός (π.χ. 1 
χλμ.). 



(Πρ - 3α) 

Αρχή ισχύος πινακίδας Ρ - 39 ή 
Ρ - 40, που τοποθετείται παράλ¬ 
ληλα προς τον άξονα της οδού. 

Η ισχύς της πινακίδας εκτείνεται 
επί... (π.χ. 10) μ. από τη θέση 
της πινακίδας και προς την κα¬ 
τεύθυνση του βέλους. 



(Πρ - 4α) 

Αρχή ισχύος πινακίδας Ρ - 39 ή 
Ρ - 40, που τοποθετείται κάθετα 
προς τον άξονα της οδού. 



(Πρ - 3β) 

Υπόμνηση ισχύος πινακίδας Ρ - 
39 ή Ρ - 40, που τοποθετείται 
παράλληλα προς τον άξονα της 
οδού. Η ισχύς της πινακίδας 
εκτείνεται επί... (π.χ. 5) μ. και 
από τις δύο πλευρές της θέσης 
της πινακίδας. 



(Πρ - 4β) 

Επανάληψη ισχύος πινακίδας Ρ - 
39 ή Ρ - 40, που τοποθετείται 
κάθετα προς τον άξονα της 
οδού. 



(Πρ - 3γ) 

Τέλος ισχύος πινακίδας Ρ - 39 ή 
Ρ - 40, που τοποθετείται παράλ¬ 
ληλα προς τον άξονα της οδού. 

Η ισχύς της πινακίδας εκτείνεται 
επί... (π.χ. 10) μ. από τη θέση 
της πινακίδας και προς την κα¬ 
τεύθυνση του βέλους. 



(Πρ - 4γ) 

Τέλος ισχύος πινακίδας Ρ - 39 ή 
Ρ - 40, που τοποθετείται κάθετα 
προς τον άξονα της οδού. 


άν 


(Πρ - 46) 

Επιτρέπεται μόνο για οχήματα 
ατόμων με μειωμένη κινητικότητα 
ύστερα από ειδική άδεια. 




ΕΚΤΟΣ 


(Πρ - 4ε) 

Εξαιρούνται μόνο οχήματα ατό¬ 
μων με μειωμένη κινητικότητα 
ύστερα από ειδική άδεια. 

5 » <5 


1 


1 


1 

(Πρ - 5) 

β 

"Γ 

6 β 

Τ 


Γ 


Πάγος 


(Πρ - 6) 



(Πρ° 7) 

Προτεραιότητα κατεύ¬ 
θυνσης σε διασταύρωση 
(π.χ. α-δ) 


<Πρ α - 8) 

Προτεραιότητα κατεύ¬ 
θυνσης σε διακλάδωση 
μορφής-} {π.χ. α-β) 


(Πρ α - 9) 

Προτεραιότητα κατεύ¬ 
θυνσης σε διακλάδωση 
μορφής Η {π.χ. α-γ) 


Βροχή. 



(Πρ 1 -10) 


Προτεραιότητα κατεύ¬ 
θυνσης σε διακλάδωση 
μορφής Τ {π.χ. α-β) 


β 

Λ 


(Πρ - 11) 

Προτεραιότητα κατεύ¬ 
θυνσης σε διακλάδωση 
μορφής-1. (π.χ. α-β) 



(Πρ*- 12) 


Προτεραιότητα κατεύ¬ 
θυνσης σε διακλάδωση 
μορφής Υ (π.χ. α-γ) 



(Πρ ° 13) 


Προτεραιότητα κατεύ¬ 
θυνσης σε διακλάδωση 
μορφής Υ {π.χ. α-β) 



Επικίνδυνη κλειστή στροφή αριστερά {14α) - δεξιά (14δ) Ανακάμπτων ελιγμός αριστερά (15α) - δεξιά (15δ) 


(Πρ - 1θ) Επιτρέπεται μόνο για τη συγκεκριμένη κατηγορία οχημάτων που απεικονίζει το σύμβολο: 

(Σύμβολα οχημάτων) 


(Πρ - 16α) 

Ζωήλατο όχημα. 

(Πρ - 16ε) 

Μοτοσυκλέττα. 


ΛΤΤΤ^^ 

_ 

(Πρ - 16Θ) 

Λεωφορείο ή τρόλλεϋ. 



Χειράμαξα. 



(Πρ - 16στ) 

Επιβατικό όχημα. 



(Πρ - 16ι) 

Φορτηγό αυτοκίνητο. 




(Πρ - 16ζ) 

Επιβατικό με ρυμουλ¬ 
κού με νο όχημα ενός 
άξονα (τρέϊλερ). 



(Πρ - 16ια) 

Φορτηγό αρθρωτό 
(κονταιηνερ). 


<&ί> 


(Πρ - 165} 

Μοτοποδήλατο. 



(Πρ - 16η) 

Αγροτικό μηχάνημα. 



(Πρ - Ί 6τβ) 

Φοργηγό με ρυμουλκού 
μενο όχημα (νταλίκα) 
πλην ρυμουλκουμένου 
ενός άξονα. 

(Πρ-16ιγ) 

Φορτηγό με ρυμουλκούμενο 
όχημα ενός άξονα (τρέ'ίλερ). 


(Πρ -16 ιδ) 

Όχημα που φέρει πάνω από ορι¬ 
σμένη ποσότητα εκρηκτικές ή 
εύφλεκτες ύλες. 


(Πρ -17) 

(α έως ιδ) 

Εξαιρείται (απάτην ισχύουσα 
ρύθμιση) μόνο η συγκεκριμένη 
κατηγορία οχημάτων που απεικο¬ 
νίζει το σύμβολο (αρίθμηση αντί¬ 
στοιχη με την Πρ- 16). 


ΤΑΧΙ 


Ί 

ΓΑΧΙ 

1 

ΕΚΤΟΣ 


(Πρ - 18α) 

Επιτρέπεται μόνο για τα ταξί. 


(Πρ - 18β) 

Εξαιρούνται μόνο τα ταξί. 

Άρθρο δεύτερο 
Έναρξη ισχύος του Κώδικα 

Η ισχύς του παρόντος νόμου αρχίζει ύστερα από δύο 
(2) μήνες από τη δημοσίευσή του στην Εφημερίδατης Κυ- 
βερνήσεως. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 23 Μαρτίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΕΣΩΤΕΡΙΚΟΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Β.ΠΑΠΑΝΔΡΕΟΥ ΠΑΝ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΓΕΩΡΠΑΣ 

ΚΩΝΣΤ. ΛΑΛΙΩΤΗΣ ΓΙΩΡ. ΑΝΩΜΕΡΠΉΣ 

ΔΙΚΑΙΟΣΥΝΗΣ ΔΗΜΟΣΙΑΣ ΤΑΞΗΣ 

ΕΥΑΓ. ΓΙΑΝΝΟΠΟΥΛΟΣ ΜIX. ΧΡΥΣΟΧΟΪΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤ. ΜΑΝΤΕΛΗΣ 

Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 23 Μαρτίου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βΙ· 9 Γ 
ΙΝΤΕΡΝΕΤ: ΠοΙ^γ 
β-ιηβίΙ: ην35 @ ΙποΙ.ςΐΓ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 1 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέχρι 8 σελίδες 200 δρχ. 1 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 0 σε \(δες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 »» . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑίΙΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






















